id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
dfeddfe7-4439-4529-8280-474d463d7248
|
សម្តេចតេជោ ហ៊ុន សែន៖ មិនរើសអើងប្រជាជនចិន ជាការជួយដោះស្រាយបញ្ហាបង្កដោយជំងឺផ្លូវដង្ហើម «កូរ៉ូណា» (Video inside)
|
រដ្ឋាភិបាលចិនដែលជាមិត្តដែកថែបរបស់កម្ពុជា កំពុងប្រឈមការលំបាកជាខ្លាំងជាមួយជំងឺផ្លូវដង្ហើមបង្កឡើងដោយមេរោគ «កូរ៉ូណា»។ មកដល់ពេលនេះ ពលរដ្ឋចិនជិត ៨ពាន់នាក់ បានកើតជំងឺផ្លូវដង្ហើមថ្មីនេះ ខណៈ ១៧០នាក់ស្លាប់។ នៅចំពោះមុខនៃការលំបាកនេះ ចិន បាននឹងកំពុងប្រឹងប្រែងប្រយុទ្ធប្រឆាំងចំពោះបញ្ហានេះ។ មានប្រទេសជាមិត្តចិនមួយចំនួន ក៏បានបង្ហាញសមានចិត្តចូលរួមដោះស្រាយការលំបាករបស់ចិនផងដែរ។ សម្រាប់កម្ពុជាវិញ តើមានត្រៀមលក្ខណៈសម្បត្តិចូលរួមជួយដោះស្រាយការលំបាករបស់ចិននេះដែរឬទេ? ឆ្លើយតបសំណួរនេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក្នុងសេចក្តីថ្លែងសារពីបញ្ហាជំងឺផ្លូវដង្ហើមកូរ៉ូណានាព្រឹកថ្ងៃទី៣០ ខែមករា ឆ្នាំ២០២០ បានថ្លែងថា កម្ពុជានឹងពិនិត្យមើលថា តើអាចធ្វើអ្វីបានខ្លះ ដើម្បីជួយដល់បញ្ហារបស់ចិន។ ទន្ទឹមនឹងការពិនិត្យលទ្ធភាពដើម្បីជួយដោះស្រាយបញ្ហារបស់ចិននេះ ការដែលមិនបិទជើងហោះហើរជាមួយចិន ការមិនបិទការដឹកជញ្ជូនផ្លូវទឹកជាមួយចិន ការគ្រប់គ្រងពលរដ្ឋចិននៅកម្ពុជា កុំឱ្យរងការវាយប្រហារដោយជំងឺផ្លូវដង្ហើម គឺជាការចូលរួមចំណែកជួយដល់ការលំបាករបស់ចិនផងដែរ។ នេះជាការបញ្ជាក់របស់សម្តេចតេជោ ហ៊ុន សែន។ បន្ថែមពីលើនេះការជួយព្យាបាលពលរដ្ឋចិនកំពុងមានជំងឺផ្លូវដង្ហើមនៅកម្ពុជា ការមិនរើសអើងចំពោះជនជាតិចិន ក៏ដូចជាការមិនជម្លៀសអ្នកការទូត និងនិស្សិតខ្មែរចេញពីចិន ក៏ជាការជួយដោះស្រាយការលំបាករបស់ចិននាពេលនេះផងដែរ។ សម្តេចតេជោប្រមុខរាជរដ្ឋាភិបាលកម្ពុជា បានថ្លែងបញ្ជាក់យ៉ាងដូច្នេះ ។ សម្តេចតេជោ បន្ថែមថា ។ រដ្ឋាភិបាលចិន បានដាក់ចេញនូវវិធានការបន្ទាន់ជាច្រើន ដើម្បីដោះស្រាយការវាយប្រហារដោយជំងឺផ្លូវដង្ហើមកូរ៉ូណានេះ។ ក្នុងនោះ គណៈរដ្ឋមន្ត្រីចិន ដឹកនាំដោយលោកប្រធានាធិបតី ស៊ី ជីនពីង និងលោកនាយករដ្ឋមន្ត្រី លី ខឺឈាង បានបើកកិច្ចប្រជុំរកដំណោះស្រាយរួមគ្នា ហើយ លោក លី ខឺឈាង បានចុះទៅដល់តំបន់វាយប្រហារដោយជំងឺនេះថែមទៀតផង ដើម្បីដាក់ចេញវិធានការក្នុងការដោះស្រាយ។ សម្តេចតេជោ ហ៊ុន សែន បានកោតសរសើរ និងវាយតម្លៃខ្ពស់ ចំពោះការទទួលខុសត្រូវខ្ពស់របស់រដ្ឋាភិបាលចិន៕
|
2020-01-30T23:17:00+07:00
|
freshnewsasia.com
|
https://m.freshnewsasia.com/index.php/en/localnews/146987-2020-01-30-09-17-52.html
|
45928338-6914-4e88-911d-c726257ca8e0
|
សម្តេចតេជោ ហ៊ុន សែន អំពាវនាវ៨ចំណុច ដើម្បីទប់ស្កាត់ និងការពារ ការឆ្លងជំងឺរលាកផ្លូវដង្ហើមថ្មី នៅកម្ពុជា (Video inside)
|
ក្នុងឱកាសថ្លែងសារចេញពីវិមានសន្តិភាព ទៅកាន់ប្រជាពលរដ្ឋខ្មែរទូទាំងប្រទេស អំពីជំងឺរលាកផ្លូវដង្ហើមថ្មីបង្កឡើងដោយវីរុសកូរ៉ូណានោះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអំពាវនាវចំនួន៨ចំណុច ដើម្បីទប់ស្កាត់ និងការពារការឆ្លងជំងឺនេះ នៅក្នុងប្រទេសកម្ពុជា។ កុំមានការភ័យខ្លាចហួសពីអ្វីដែលជាការពិត ដែលនាំឱ្យយើងខាតបង់ពេលវេលា។ យើងអាច បញ្ចៀសបាននូវការឆ្លងមេរោគគ្រប់ប្រភេទតាមរយៈ អនាម័យទាំងការរស់នៅការទទួលទាន ការធ្វើការងារ។ សម្តេចចាត់ទុកថា អនាម័យនេះការពារជំងឺច្រើនជាពិសេសផ្តាសាយ មិនមែនតែវីរុសកូរ៉ូណាទេ។ ត្រូវផ្សព្វផ្សាយព័ត៌មានពិតជូនប្រជាពលរដ្ឋ។ សម្តេចកោតសរសើរចំពោះសារព័ត៌មានមានវិជ្ជាជីវៈ មានការទទួលខុសត្រូវ អ្នកលេងបណ្តាញសង្គមដែលមានការទទួលខុសត្រូវ ដែលជួយ ផ្សព្វផ្សាយ ព័ត៌មាន ពិត ប្រឆាំង ព័ត៌មាន ក្លែងក្លាយដែលបំពុលសង្គម។ សម្តេចបានបង្គាប់ឱ្យក្រសួងព័ត៌មានចាត់វិធានការចំពោះព័ត៌មានក្លែងក្លាយ។ សម្តេចបានព្រមានថា ទោះបីជាខ្មែរមិនទាន់មានការចាប់អ្នកសារព័ត៌មានបំពុលរឿងវីរុសកូរ៉ូណា តែបើនៅមិនរាងចាលអាចនឹងចាប់ខ្លួន។ ត្រូវមានដំណើរការធម្មតានៅស្ថាប័នរដ្ឋ ក្រុមហ៊ុនឯកជន រោងចក្រ សហគ្រាស ផ្សារលក់ដូរ វត្ត អារ៉ាម…។ សាលារៀនគឺជាគោលដៅដែលត្រូវយកចិត្តទុកដាក់ ត្រូវធ្វើឱ្យមានទំនុកចិត្តដល់អាណាព្យាបាល មាតាបិតាបញ្ជូនកូនមករៀនធម្មតា។ ត្រូវ ដំណើរ ការធម្មតាដោយបង្កើនអនាម័យ ហើយក្រសួងអប់រំ ត្រូវចុះអប់រំតាមសាលា។ ត្រូវមានម៉ាស់ការពារនៅកន្លែងចាំបាច់ ប៉ុន្តែកន្លែងដែលមិនចាំបាច់មិនមានអ្វីត្រូវពាក់នោះទេ។ នៅតាមព្រលានយន្តហោះមានតែអាស៊ីទេ ដែលពាក់ម៉ាស់រីឯអ្នកទេសចរអឺរ៉ុបមិនមានពាក់ម៉ាស់ទេ ដោយសារគេយល់ដឹងច្បាស់ពីរបៀបឆ្លង ។ អ្នកលក់ម៉ាស់កុំឆ្លៀតដំឡើងថ្លៃ ត្រូវជួយគ្នាក្នុងគ្រាក្រ កុំឆ្លៀតកេងចំណេញពេលមានតម្រូវការ។ សម្តេចតេជោហ៊ុន សែន បានសម្តែង ការសោកស្តាយដែល កន្លងមកមានអ្នកលក់ម៉ាស់ ដំឡើងថ្លៃ។ សម្តេចបានអំពាវនាវកុំឲ្យអ្នកលក់ដំឡើងថ្លៃ ក្នុងកាលៈទេសៈដែលប្រជាជនកំពុងតម្រូវការម៉ាសពាក់ ហើយសម្តេចក៏អំពាវនាវឲ្យរោងចក្រកាត់ដេរជួយផលិតម៉ាសបន្ថែម ដើម្បីលក់ឲ្យរដ្ឋ។ ក្រសួងការងារ និង ក្រសួងសុខាភិបាល ត្រូវសហការគ្នាជាមួយរោងចក្រ ដើម្បីផលិតម៉ាស់បន្ថែម។ រដ្ឋត្រូវទទួលខុសត្រូវក្នុងការទទួលទិញម៉ាសនេះតាមស្តង់ដារដែលប្រគល់ឱ្យពួកគេផលិត។ ត្រូវផ្តល់សេវាកម្មដោយគ្មានការរើសអើង ដូចជាការដឹកនាំតាមផ្លូវគោក ផ្លូវទឹក និងផ្លូវអាកាស ទាក់ទងនឹងយន្តហោះ និងតាមសណ្ឋាគារជាដើម ដូច្នេះអ្នកថាឲ្យបិទជើងយន្តហោះ បើបិទគឺមិន មែនបិទតែពីចិនទេ គឺត្រូវបិទប្រទេសទាំងអស់ដោយសារតែ ជំងឺនេះកើតឡើងច្រើនប្រទេស ហើយ ជប៉ុន ម៉ាឡេស៊ី ថៃ សិង្ហបុរី វៀតណាមក៏មាន…អញ្ចឹងត្រូវបិទទាំងអស់ដោយដាក់កម្ពុជាខ្លួនឯង នៅក្នុងភាពឯកោដែរ។ អ្នកការទូត កុងស៊ុល និងនិស្សិតកម្ពុជា ដែលកំពុងធ្វើការ និងរៀនសូត្រ នៅប្រទេសចិន ពិសេសនៅទីក្រុងវូហាន ត្រូវបន្តចូលរួមជាមួយប្រជាជនចិននៅទីនោះ កុំរត់ចោលគេ។ ស្រឡាញ់គ្នា ក្នុងគ្នាក្រ កុំមិត្តភាពក្នុងគ្រាស្រួល តែរត់ចោលគ្នាក្នុងគ្រាលំបាក។ សូមបញ្ជាក់ថា កម្ពុជាបានរកឃើញករណីឆ្លងជំងឺរលាកផ្លូវដង្ហើមប្រភេទថ្មីដែលបង្កឡើងដោយវីរុសកូរ៉ូណា នៅលើខ្លួនជនជាតិចិនម្នាក់ ដែលបានចាកចេញពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ហើយមកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ ជនជាតិចិនម្នាក់ដែលឆ្លងជំងឺនេះមានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត។ ទោះជាយ៉ាងនេះក្តី រហូតដល់មកដល់ពេលនេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី ហើយដាក់ឱ្យសម្រាកនៅបន្ទប់ដាច់ដោយឡែក នៅមន្ទីរពេទ្យបង្អែកខេត្តព្រះសីហនុនោះ កំពុងមានសុខភាពល្អធម្មតា និងកាន់តែប្រសើរជាងមុន ដោយមិនមានអ្វីធ្ងន់ធ្ងរគួរឱ្យកត់សម្គាល់នោះឡើយ ខណៈដែលក្រុមគ្រួសាររបស់គាត់ទាំង៣នាក់ ពុំមានរោគសញ្ញានៃមេរោគកូរ៉ូណានោះទេ៕
|
2020-01-30T23:08:00+07:00
|
freshnewsasia.com
|
https://m.freshnewsasia.com/index.php/en/localnews/146983-2020-01-30-09-08-12.html
|
6644195a-1acb-4ee7-a747-4613622ff067
|
មន្ត្រីជាន់ខ្ពស់ក្រសួងសេដ្ឋកិច្ច បារម្ភពីជំងឺរលាកសួតបង្កដោយវីរុសកូរ៉ូណា ប៉ះដល់កំណើនសេដ្ឋកិច្ចជាតិ (Video inside)
|
មន្ត្រីជាន់ខ្ពស់ក្រសួងសេដ្ឋកិច្ច និងហិរញ្ញវត្ថុ នៅថ្ងៃទី៣០ ខែមករា ឆ្នាំ២០២០នេះ បានបង្ហាញនូវការបារម្ភ ចំពោះការថមថយនៃកំណើនសេដ្ឋកិច្ចរបស់កម្ពុជា ដោយសារឥទ្ធិពលនៃជំងឺរលាកសួត បង្កដោយវីរុសកូរ៉ណា។ ការបារម្ភដោយសារតែជំងឺនេះ បាននិងកំពុងគំរាមកំហែងដល់វិស័យទេសចរណ៍កម្ពុជា ដែលបានរួមចំណែករហូតដល់១៣ភារគយ នៃផលិតផលក្នុងស្រុកសរុប (GDP)។ លោក វង្ស៊ី វិស្សុត រដ្ឋលេខាធិការប្រចាំការនៃក្រសួងសេដ្ឋកិច្ច បានថ្លែងថា តាមការព្យាការណ៍របស់រាជរដ្ឋាភិបាល នៅឆ្នាំ២០២០នេះ សេដ្ឋកិច្ចរបស់កម្ពុជារំពឹងថា មានកំណើនប្រមាណ៦.៥ភាគរយ ប៉ុន្តែដោយសារតែការផ្ទុះឡើងនៃជំងឺរលាកសួត នៅប្រទេសចិន អាចនឹងជះឥទ្ធិពលដល់ប្រទេសកម្ពុជា ពិសេសវិស័យទេសចរណ៍ ធ្វើឲ្យសេដ្ឋកិច្ចអាចនឹងថមថយមកនៅត្រឹម៦ភាគរយ។ ថ្លែងប្រាប់បណ្តាញព័ត៌មាន Fresh News ក្រោយបញ្ចប់វេទិកាសាធារណៈ ស្តីពីការគ្រប់គ្រងម៉ាក្រូសេដ្ឋកិច្ចជាតិ និងថវិកាឆ្នាំ ២០២០ នៅថ្ងៃទី៣០ ខែមករា ឆ្នាំ២០២០នេះ លោក វង្ស៊ី វិស្សុត បានបញ្ជាក់ថា ។ ក្រៅពីនេះមានឥទ្ធិពលហានិភ័យផ្សេងៗទៀតផងដែរ ដែលមានឥទ្ធិពលចំពោះកំណើនសេដ្ឋកិច្ចកម្ពុជា ក្នុងនោះមានការធ្លាក់ចុះនៃកំណើនសេដ្ឋកិច្ចពិភពលោក, ការមិនច្បាស់លាស់នៃស្ថានភាពក្នុងតំបន់មជ្ឈឹមបូព៌ា ជម្លោះពាណិជ្ជកម្មរវាងចិន-អាមេរិក និងការប្រែប្រួលអាកាសធាតុជាដើម។ មន្ត្រីជាន់ខ្ពស់រូបនេះបញ្ជាក់ថា ការថមថយនៃកំណើនសេដ្ឋកិច្ចនេះ មិនមែនប៉ះតែកម្ពុជាឡើយ ប្រទេសក្នុងតំបន់ ដូចជាថៃ សិង្ហបុរី ជាដើមក៏ប៉ះពាល់ដូចគ្នា។ សូមជម្រាបថា ចិនជាប្រទេសទី១ ដែលមានភ្ញៀវទេសចរមកកម្ពុជាច្រើនជាងគេ។ នៅ១០ខែ ឆ្នាំ២០១៩ ភ្ញៀវទេសចរចិន បានចូលមកកំសាន្តនៅកម្ពុជា ប្រមាណ២លាន២ម៉ឺននាក់៕
|
2020-01-30T22:49:00+07:00
|
freshnewsasia.com
|
https://m.freshnewsasia.com/index.php/en/localnews/146978-2020-01-30-08-49-47.html
|
84009f4a-1520-42fb-a5ee-32551124f0d6
|
សម្ដេចនាយករដ្ឋមន្រ្តី ហ៊ុន សែន កោតសរសើចំពោះក្រសួងសុខាភិបាល ដែលមានភាពម្ចាស់ការលើយន្តការប្រតិកម្មរហ័ស ឆ្លើយតបនឹងជំងឺរលាកផ្លូវដង្ហើមកូរ៉ូណា (Video inside)
|
សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងកោតសរសើរចំពោះក្រសួងសុខាភិបាល ជាពិសេសរដ្ឋមន្ដ្រី ម៉ម ប៊ុនហេង ដែលមានភាពជាម្ចាស់ការ លើយន្ដការប្រតិកម្មរហ័ស ឆ្លើយតបនឹងជំងឺរលាកសួតប្រភេទកូរ៉ូណា វីរុស ដែលកើតមាននៅប្រទេសចិន ដោយបានរៀបចំចាត់វិធានការភ្លាមៗទោះបីជាជំងឺផ្លូវដង្ហើមមួយនេះ មិនទាន់មានវត្ដមាននៅកម្ពុជាក៏ដោយ ។ ជាពិសេស ក្រសួងសុខាភិបាល បានដាក់ម៉ាស៊ីនស្កេនកំដៅ នៅអាកាសយានដ្ឋានអន្តរជាតិភ្នំពេញ ខេត្តព្រះសីហនុ និងសៀមរាប បាវិត ប៉ោយប៉ែត ព្រែកចាក និងស្រាវជ្រាវរកករណីសង្ស័យដោយក្រុមចត្តាឡីស័ក នៅតាមច្រកអាកាសយានដ្ឋានអន្តរជាតិ។ ទន្ទឹមនឹងនោះនាយករដ្ឋមន្រ្ដីកម្ពុជា ក៏បានថ្លែងកោតសរសើរដល់រដ្ឋលេខាធិការ និងជាអ្នកនាំពាក្យរបស់ក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន ដែលបានធ្វើកិច្ចការយ៉ាងសកម្មក្នុងការផ្ដល់ជូននូវព័ត៌មានភ្លាមៗទៅដល់អ្នកសារព័ត៌មាន ដើម្បីផ្សព្វផ្សាយជូនដល់ប្រជាពលរដ្ឋ។ សម្តេចតេជោ ហ៊ុន សែន បានថ្លែងបែបនេះ នៅក្នុងអំឡុងពេលថ្លែងសារទៅកាន់ប្រជាពលរដ្ឋខ្មែរទូទាំងប្រទេស នៅវិមានសន្តិភាព នាព្រឹកថ្ងៃទី៣០ ខែមករា ឆ្នាំ២០២០នេះ ពាក់ព័ន្ធនឹងជំងឺផ្លូវដង្ហើមថ្មីកូរ៉ូណានៅក្នុងប្រទេសកម្ពុជា។ សម្ដេចតេជោថ្លែងដូច្នេះថា សូមជម្រាបថា បន្ទាប់ពីក្រសួងសុខាភិបាលកម្ពុជា បានទទួលដំណឹងពីអង្គការសុខភាពពិភពលោកប្រចាំកម្ពុជា ពីករណីជំងឺរលាកសួតប្រភេទ កូរ៉ូណាវីរុសភ្លាមៗកាលពីដើមខែមករា រដ្ឋមន្ដ្រី ម៉ម ប៊ុនហេង បានចេញសេចក្ដីប្រកាសព័ត៌មានភ្លាមៗជូនទៅដល់ប្រជាពលរដ្ឋ ដោយភ្ជាប់ជាមួយនឹងវិធានការការពារ និងរោគសញ្ញាសម្គាល់ ជាពិសេសបាន ចាត់វិធានការដាក់ម៉ាស៊ីនស្កេនកំដៅ នៅអាកាសយានដ្ឋានអន្តរជាតិភ្នំពេញ ខេត្តព្រះសីហនុ និងសៀមរាប បាវិត ប៉ោយប៉ែត ព្រែកចាក និងស្រាវជ្រាវរកករណីសង្ស័យដោយក្រុមចត្តាឡីស័ក នៅតាមច្រកអាកាសយានដ្ឋានអន្តរជាតិ។ លើសពីនោះ បានត្រៀមបន្ទប់ដាក់អ្នកជំងឺ ឲ្យនៅដាច់ដោយឡែកនៅមន្ទីរពេទ្យមិត្តភាពខ្មែរ-សូវៀត មន្ទីរពេទ្យខេត្តព្រះសីហនុ និងមន្ទីរពេទ្យខេត្តសៀមរាប ត្រៀមសម្ភារ បរិក្ខារពេទ្យ និងឱសថចាំបាច់ សម្រាប់ការព្យាបាលផងដែរ។ ក្នុងនោះ ក៏មានមន្ទីរពិសោធន៍ជាតិ ត្រៀមជាស្រេចដើម្បីរកអត្តសញ្ញាណវីរុសថ្មីនេះ ហើយមានក្រុមជំនាញសុខាភិបាលជាង២,០០០នាក់ ដែលបានបណ្តុះបណ្តាលរួចជាស្រេចក្នុងការតាមដាន និងឆ្លើយតបជំងឺកើតឡើងថ្មីៗត្រៀមលក្ខណៈឆ្លើយតប បើកើតមានជាយថាហេតុ។ ជាបន្ដបន្ទាប់ រដ្ឋមន្ដ្រី ម៉ម ប៊ុនហេង បានចុះទៅតាមអាកាសយាន្ដដ្ឋានអន្ដរជាតិនីមួយៗ ដើម្បីពិនិត្យមើលពីស្ថានភាពការងាររបស់មន្ដ្រីរបស់ខ្លួន ជាពិសេស លោកបានចុះអប់រំផ្សព្វផ្សាយ ចែកលិខិត និងបិទសេចក្ដីប្រកាសព័ត៌មាន ពីវិធានការពារពីវិរុស កូរ៉ូណានេះ នៅតាមចំណតរថយន្ដក្រុង និងពលរដ្ឋធ្វើដំណើរនៅតាមដងផ្លូវផងដែរ៕
|
2020-01-30T21:33:00+07:00
|
freshnewsasia.com
|
https://m.freshnewsasia.com/index.php/en/localnews/146965-2020-01-30-07-33-37.html
|
9751c4ed-02b4-40c3-9b2f-27a1e83da67e
|
សម្ដេចតេជោ ហ៊ុន សែន ប្រកាសថា គ្មានការបិទជើងហោះហើររវាងកម្ពុជា-ចិនដោយជំងឺកូរ៉ូណានោះទេ, ការបិទជើងហោះហើរ ជាការសម្លាប់សេដ្ឋកិច្ចខ្លួនឯង (Video inside)
|
សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក្នុងសន្និសីទសារព័ត៌មាន ស្ដីពីជំងឺរលាកផ្លូវដង្ហើមថ្មី ដែលបង្កដោយវីរុសកូរ៉ូណា នៅព្រឹកថ្ងៃទី៣០ ខែមករា ឆ្នាំ២០២០នេះ បានប្រកាសថា កម្ពុជា មិនមានការបិទជើងហោះហើរជាមួយចិននោះទេ ដោយសម្ដេចបានហៅការបិទជើងហោះហើរនេះ ជាការសម្លាប់សេដ្ឋកិច្ចកម្ពុជា និងផ្ដាច់ទំនាក់ទំនាក់ជាមួយមហាមិត្តចិន។ សម្ដេចតេជោ ហ៊ុន សែន ក៏បានអះអាងទៀតថា កម្ពុជាត្រូវចូលរួមចំណែកជាមួយចិន ដោយមិនបិទជើងហោះហើរ មិនជន្លៀសប្រជាជនកម្ពុជាពីចិន មិនបិទការនាំចូលទំនិញពីចិន ការជួយព្យាបាលប្រជាជនចិនឲ្យជាសះស្បើយ គឺជាសមានចិត្តដែលយើងមានជាមួយប្រជាជនចិន។ សម្ដេចថា កម្ពុជាមិនចាំបាច់ប្រកាសបិទជើងហោះហើរនោះទេ ពោលចិនបានបិទខ្លួន ឯងរួចទៅហើយ។ សម្ដេចតេជោ ហ៊ុន សែន បានមានប្រសាសន៍យ៉ាងដូច្នេះថា ។ *ទី១៖ ចិនជាដៃគូវិនិយោគ ពាណិជ្ជកម្ម និងទេសចដែលបានធ្វើឲ្យកំណើនសេដ្ឋកិច្ចជាតិរីកចម្រើន *ទី២៖ ពលរដ្ឋខ្មែរ និងពាណិជ្ជករខ្មែរ ទទួលបាននូវការងារ និងផលប្រយោជន៍វិនិយោគច្រើនពីទំនាក់ទំនងល្អរវាងចិនកម្ពុជា *ទី៣៖ មានសិស្ស និងនិស្សិតខ្មែរជាច្រើន ដែលទទួលបានអាហារូបករណ៍កំពុងសិក្សា និងរស់នៅក្នុងប្រទេសចិន *ទី៤៖ មានការដឹកជញ្ជូនផ្លាស់ប្តូរទំនិញជាច្រើននាំចេញ និងនាំចូលមកកម្ពុជា ដែលកំពុងបម្រើការទីផ្សារ *ទី៥៖ ទំនាក់ទំនងល្អរវាងកម្ពុជា-ចិនកំពុងស្ថិតនៅក្នុងភាពជាដៃគូយុទ្ឋសាស្រ្តគ្រប់ជ្រុងជ្រោយ។ សម្ដេចតេជោ ហ៊ុន សែន បានសង្កត់ធ្ងន់ថា ប្រសិនបើកម្ពុជាសម្រេចបិទជើងយន្តហោះ ឬតាមផ្លូវទឹក និងផ្លូវគោក នៅពេលនេះ គឺស្មើនឹងកម្ពុជារត់ចោលមិត្ត ក្នុងគ្រាមានអាសន្ន រីឯកម្ពស់ នៃទំនាក់ទំនងរវាងប្រទេសទាំងពីរក៏នឹងធ្លាក់ចុះ វិស័យវិនិយោគពាណិជ្ជកម្ម ទេសចរណ៍ និងសេវាកម្មជាច្រើនទៀត នឹងត្រូវជាប់គាំង ហើយចំនួននិស្សិតអាហារូបករណ៍ទៅសិក្សានៅប្រទេសចិនក៏នឹងធ្លាក់ចុះផងដែរ។ គួរជម្រាបថា បន្ទាប់ពីផ្ទុះជំងឺរលាកផ្លូវដង្ហើម ដែលបង្កដោយវីរុសកូរ៉ូណាថ្មី ហើយមានការរីករាដាលទៅតាមបណ្ដាប្រទេសផ្សេងៗ រួមទាំងកម្ពុជាមួយករណី ទៅលើជនជាតិចិននោះ មានមតិមហាជននៅតាមបណ្ដាញសង្គម បានលើកឡើងដោយស្នើរដ្ឋាភិបាល ផ្អាកការហោះហើរជាបណ្ដោះអាសន្ន ពីទីក្រុងវូហាន និយាយដោយឡែក និងនិយាយជាមួយពីប្រទេសចិនចូលមកកម្ពុជា ព្រោះខ្លាចឆ្លងជំងឺនេះ។ យ៉ាងណាក៏ដោយ រហូតមកដល់ពេលនេះ កម្ពុជាមិនទាន់រកឃើញមានករណីកើតជំងឺផ្លូវដង្ហើម ថ្មីនោះឡើយ។ ដោយឡែក បុរសជនជាតិចិនម្នាក់ ដែលរកឃើញកើតមានជំងឺផ្លូវដង្ហើមនេះ កំពុងមានស្ថានភាពសុខភាពល្អប្រសើរផងដែរ មិនមានការវិវឌ្ឍន៍ទៅរកសភាពធ្ងន់ធ្ងរនោះទេ៕
|
2020-01-30T21:13:00+07:00
|
freshnewsasia.com
|
https://m.freshnewsasia.com/index.php/en/localnews/146958-2020-01-30-07-13-38.html
|
88af13d3-e983-431d-9029-df6654813cdb
|
មន្ត្រីសុខាភិបាល និងអាជ្ញាធរ ចុះផ្សព្វផ្សាយ និងចែកម៉ាស់ជូនប្រជាពលរដ្ឋរស់នៅតាមព្រំដែន ចូលរួមការពារជំងឺរលាកសួតថ្មី «កូរ៉ូណា» នៅស្រុកជាំក្សាន្ត ខេត្តព្រះវិហារ
|
មន្ត្រី នៃមន្ទីរសុខាភិបាលខេត្តព្រះវិហារ សហការជាមួយអាជ្ញាធរស្រុកជាំក្សាន្ត រយៈពេលពេញមួយថ្ងៃទី២៩ ខែមករា ឆ្នាំ២០២០ បានចុះផ្សព្វផ្សាយអប់រំប្រជាពលរដ្ឋ នៅតាមមណ្ឌលសុខភាពនានា និងតាមទីប្រជុំជន ក៏ដូចជាអាជីវករលក់ដូរនៅច្រកអានសេះ ឲ្យពួកគាត់បានយល់ជ្រួតជ្រាបអីជំងឺរលាកសួតថ្មី «កូរ៉ូណាវីរុស» ដើម្បីជាចំណេះដឹងមួយ សម្រាប់អោយពួកគាត់មានវិធានការការពារ។ មន្ត្រី នៃមន្ទីរសុខាភិបាលខេត្តព្រះវិហារ បានថ្លែងប្រាប់ភ្នាក់ងារព័ត៌មាន Fresh News ឲ្យដឹងនៅព្រឹកថ្ងៃទី៣០ ខែមករា ឆ្នាំ២០២០នេះថា យុទ្ធនាការចុះអប់រំផ្សព្វផ្សាយ និងចែកម៉ាស់ការពារជំងឺ «កូរ៉ូណាវីរុស» នេះធ្វើឡើងក្រោមបទបញ្ជារបស់លោក ប្រាក់ សុវណ្ណ អភិបាលខេត្តព្រះវិហារ ហើយយុទ្ធនាការនេះ សំដៅទៅលើប្រជាពលរដ្ឋរស់នៅតាមព្រំដែន ដូចជាព្រំដែនច្រកអានសេះ ក្នុងស្រុកជាំក្សាន្ត និងព្រំដែនឡាវ ស្រុកឆែប។ មន្ត្រីសុខាភិបាលខេត្តព្រះវិហារ បានថ្លែងឲ្យដឹងទៀតថា ការចុះអប់រំផ្សព្វផ្សាយនៅក្នុងឱកាសនោះ ផ្តោតសំខាន់ឲ្យបងប្អូនប្រជាពលរដ្ឋយើង ត្រូវចេះថែរក្សាសុខភាព អនាមយ័ក្នុងការរស់នៅឲ្យបានល្អ ត្រូវមានការប្រុងប្រយត្ន័ពាក់ម៉ាស់ជាប់ជានិច្ចរាល់ពេលឆ្លងដែន ក៏ដូចជានៅតាមទីប្រជុំជនផ្សេងៗផងដែរ។ នៅក្នុងឱកាសនោះដែរម៉ាស់ជិត ១០០០ម៉ាស់ ត្រូវបានចែកជូនបងប្អូនប្រជាពលរដ្ឋ ក៏ដូចជាបងប្អូនអាជីវករផងដែរ៕
|
2020-01-30T20:47:00+07:00
|
freshnewsasia.com
|
https://m.freshnewsasia.com/index.php/en/localnews/146953-2020-01-30-06-47-18.html
|
690e9012-1813-4c81-98b2-b8b4d1ec3e82
|
វេសឡាញ ចេញវិធានការកាពារសិស្ស ពីជំងឺរលាកសួត ដែលបង្កដោយវីរ៉ុសកូរ៉ូណា តាមការអំពាវនាវរបស់ក្រសួងអប់រំ
|
តបតាមសេចក្តីណែនាំ ក៏ដូចជាការអំពាវនាវរបស់ក្រសួងអប់រំ យុវជន និងកីឡា ក្រុមហ៊ុនវេសឡាញ អេឌ្យូខេសិនគ្រុប បានចេញវិធានការមួយចំនួន ក្នុងការកាពារសិស្សរបស់ខ្លួន ពីជំងឺរលាកសួត ដែលបង្កដោយវីរ៉ុសកូរ៉ូណាប្រភេទថ្មី។ តាមដានវាស់ស្ទង់កំដៅសិស្សមុនពេលចូលថ្នាក់រៀន (គ្រប់ថ្នាក់ គ្រប់កម្រិត) អាណាព្យាបាលគួរមានម៉ាសការពារ (Mask) និងដាក់កន្សែងជូតដៃផ្ទាល់ខ្លួនក្នុងការបូបកូនជាប្រចាំ គ្រូត្រូវកំណត់ឲ្យសិស្សត្រូវលាងដៃជារៀងរាល់ មុនពេលចូលថ្នាក់រៀន និងញ៉ាំអាហារ ឬពេលឃើញមានដៃកខ្វក់ បង្កើនការសម្អាត និងអនាម័យនៅក្នុងបរិវេណសាលា ក្នុងថ្នាក់រៀន ត្រូវប្រញ៉ាប់ទៅជួបគ្រូពេទ្យពិនិត្យតាមដាន ករណីសង្ស័យថាមានជំងឺ ត្រូវមានសាប៊ូលាងដៃ និងក្រដាសអនាម័យនៅគ្រប់បន្ទប់ទឹកសាលារៀន ត្រូវចៀសវាងការប៉ះពាល់អ្នកជំងឺ ដែលមានអាការៈក្រុនក្តៅ និងផ្តាសាយ សូមក្រុមគ្រួសារដែលបានទៅកំសាន្តនៅប្រទេសចិន សូមនៅផ្ទះតាមដានសុខភាព១សប្តាហ៍សិន មុនឲ្យកូនមកសាលារៀន ឬចូលបម្រើការងារ ក្នុងករណីមានការសង្ស័យត្រូវរាយការណ៍មកការិយាល័យកណ្តាល និងទូរសព្ទជាបន្ទាន់ទៅលេខ ១១៥។ លោក គង់ សំនៀង ប្រធាននាយកប្រតិបត្តិវេសឡាញ អេឌ្យូខេសិនគ្រុប បានថ្លែងផ្តាំងផ្ញើទៅអាណាព្យាបាលសិស្សថា កុំមានការព្រួយបារម្ភខ្លាំងពេក ពីបញ្ហាការរីករាលដាលនៃជំងឺថ្មីនេះ។ លោកថ្លែងថា ប្រសិនបើយើងបានចូលរួមរក្សាអនាម័យល្អហើយ ព្រមទាំងមានការយកចិត្តទុកដាក់ពីសាលាផង សូមបញ្ជូនកូនទៅសាលារៀនជាធម្មតា ដើម្បីកុំឲ្យមានការប៉ះពាល់ដល់ ការសិក្សារបស់ពួកគាត់។ បន្ថែមលើសេចក្តីជូនដំណឹងនេះ លោក គង់ សំនៀង បានថ្លែងទៀតថា សំខាន់ត្រូវលាងដៃសិស្សគ្រប់គ្នានឹងសាប៊ូ កម្ចាត់មេរោគ ឬអាកុល វាស់កម្តៅរាល់ថ្ងៃលើសិស្សគ្រប់រូប គ្រប់ពេលចូលសាលារៀន ទិញម៉ាស់ទុកសម្រាប់សិស្ស ដែលមានអាការៈមិនស្រួល ហើយហៅអាណាព្យាបាលមកយកទៅផ្ទះវិញ។ សម្រាប់គ្រប់បន្ទប់រៀនទាំងអស់ដែលមានបង្អូច យើងនឹងឲ្យគាត់បិទម៉ាស៉ីនត្រជាក់ បើកបង្អួចឲ្យមានពន្លឺ និងកម្តៅចូលខ្លះ ដើម្បីឲ្យមានលំហូរខ្យល់ចេញ និងចូលល្អ។ សូមបញ្ជាក់ថា បន្ទាប់ពីក្រសួងអប់រំ យុវជន និងកីឡាចេញសេចក្ដីណែនាំ ស្ដីពីការអនុវត្តវិធានការបង្ការជំងឺរលាកសួត ដោយវីរុសកូរ៉ូណាថ្មីរួចមក, នៅថ្ងៃទី២៨ ខែមករា ឆ្នាំ២០២០ នៅគ្រឹះស្ថានសិក្សាសាធារណៈ និងឯកជននានា បានចូលរួមធ្វើសកម្មភាពទប់ស្កាត់ ការឆ្លងវីរុសនេះនៅតាមគ្រឹះស្ថានសិក្សារបស់ខ្លួន ដោយលើកទឹកចិត្តឲ្យបុគ្គលិក និងសិស្សានុសិស្ស ពាក់ម៉ាសការពារជាប្រចាំ មានការវាស់ស្ទង់សីតុណ្ហភាពក្នុងខ្លួន មុនពេលចូលរៀនជាដើម។ ក្រសួងអប់រំបានឲ្យដឹងថា ក្នុងនោះដែរក៏មានដាក់អាកុល សាប៊ូ សម្រាប់សិស្សលាងដៃ ឲ្យបានទៀងទាត់ និងញឹកញាប់ជាប្រចាំ ពិសេសមុនពេលបរិភោគអាហារ ឬក្រោយពេលប៉ះពាល់អ្វីដែលកខ្វក់ ព្រមទាំងមានការណែនាំឲ្យសិស្សចៀសវាងប៉ះពាល់អ្នកមានជំងឺផ្លូវដង្ហើម ប្រកាន់ខ្ជាប់នូវការអនុវត្តអនាម័យស្អាត សុវត្ថិភាពចំណីអាហារ មិនគួរទៅកាន់កន្លែងណាដែលមានមនុស្សអ៊ូអរពេក ព្រមទាំងបរិភោគទឹកឲ្យបានច្រើន។ កម្ពុជាបានរកឃើញករណីឆ្លងជំងឺរលាកផ្លូវដង្ហើមប្រភេទថ្មី ដែលបង្កឡើងដោយវីរុសកូរ៉ូណានេះ នៅលើខ្លួនជនជាតិចិនម្នាក់ ដែលបានចាកចេញពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ហើយមកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ ជនជាតិចិនម្នាក់ដែលឆ្លងជំងឺនេះមានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត។ ទោះជាយ៉ាងនេះក្តី រហូតដល់មកដល់ពេលនេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី ហើយដាក់ឲ្យសម្រាកនៅបន្ទប់ដាច់ដោយឡែក នៅមន្ទីរពេទ្យបង្អែកខេត្តព្រះសីហនុនោះ កំពុងមានសុខភាពល្អធម្មតា និងកាន់តែប្រសើរជាងមុន ដោយមិនមានអ្វីធ្ងន់ធ្ងរគួរឲ្យកត់សម្គាល់នោះឡើយ ខណៈដែលក្រុមគ្រួសាររបស់គាត់ទាំង៣នាក់ ពុំមានរោគសញ្ញានៃមេរោគកូរ៉ូណានោះទេ៕
|
2020-01-30T20:42:00+07:00
|
freshnewsasia.com
|
https://m.freshnewsasia.com/index.php/en/localnews/146951-2020-01-30-06-42-26.html
|
21ded18a-82dc-402d-a3aa-34a4b07740c7
|
រដ្ឋាភិបាលរក្សាជំហរមិនជម្លៀសពលរដ្ឋខ្មែរដែលជាប់នៅចិនដោយសារវីរុសកូរ៉ូណា
|
រដ្ឋាភិបាលនៅតែរក្សាជំហរមិនជម្លៀសពលរដ្ឋខ្មែរដែលកំពុងជាប់នៅតំបន់ស្នូលនៃការផ្ទុះជំងឺរលាកផ្លូវដង្ហើមបង្កឡើងដោយវីរុសកូរ៉ូណាប្រភេទថ្មី នៅប្រទេសចិន។ ជំហររបស់កម្ពុជានេះ ផ្ទុយពីអ្វីដែលរដ្ឋាភិបាលនៃប្រទេសនានានៅលើពិភពលោក កំពុងខ្នះខ្នែងជម្លៀសពលរដ្ឋរបស់ខ្លួនចេញពីតំបន់នេះជាបន្តបន្ទាប់ និងដាក់ចេញនូវវិធានការណ៍បង្ការដើម្បីទប់ស្កាត់ការរីករាលដាលនៃការឆ្លងវីរុសថ្មីនេះដល់ពលរដ្ឋរបស់ខ្លួន។ អ្នកនាំពាក្យក្រសួងការបរទេស លោក កុយ គួង ស្នើកុំឱ្យមានការព្រួយបារម្ភខ្លាំងពេកចំពោះករណីពលរដ្ឋខ្មែរ ជានិស្សិតចំនួន២៣រូប ដែលបច្ចុប្បន្នកំពុងជាប់នៅក្រុងវូហាន កន្លែងដើមចមនៃការផ្ទុះវីរុសដ៏កាចសាហាវមួយនេះ។ លោកថា និស្សិតខ្មែរទាំងនេះ មានសុខភាពល្អ ហើយអាជ្ញាធរចិនក៏បានសហការល្អក្នុងការយកចិត្តទុកដាក់លើពួកគេដែរ តាមរយៈការផ្គត់ផ្គង់ម្ហូបអាហារ និងចេញនូវសេចក្ដីណែនាំនានា ដូច្នេះហើយរដ្ឋាភិបាលពុំមានផែនការជម្លៀសពួកគេចេញនោះទេ៖ « »។ លោក កុយ គួង បដិសេធឆ្លើយសំណួរអាស៊ីសេរី ថាតើអ្នកណាជាអ្នកទទួលខុសត្រូវប្រសិនបើពលរដ្ឋខ្មែរជានិស្សិតទាំងនោះ ឆ្លងវីរុសថ្មីនេះ ដោយប្រការណាមួយនាពេលខាងមុខ ដោយសារកម្ពុជាមិនបានចាត់វិធានការណ៍ជម្លៀសពួកគេជាមុននោះ។ ព្រមជាមួយគ្នានេះ រដ្ឋាភិបាលក៏នៅមិនទាន់ដាក់ចេញវិធានការណ៍តឹងរ៉ឹងតាមរយៈការបិទ ឬផ្អាកជើងហោះហើរត្រង់ទាំងអស់ពីប្រទេសចិនមកកាន់កម្ពុជានៅឡើយទេ។ លោក ជា អូន អ្នកនាំពាក្យអាកាសចរណ៍ស៊ីវិលបញ្ជាក់ថា កម្ពុជាបានបិទជើងហោះហើរតែពីក្រុងវូហានពីប្រទេសចិន គឺតាំងពីថ្ងៃទី២៣ មករា មកម្ល៉េះ ក៏ប៉ុន្តែ ពុំបានបិទជើងហោះហើរពីតំបន់ដទៃនៅចិននោះទេ៖ « »។ លោក ជា អូន បន្ថែមថា ចំពោះករណីអ្នកដំណើរដែលចូលមកកម្ពុជាពីចិននៅមុនថ្ងៃទី២៣ មករា ក្រុមហ៊ុនអាកាសចរណ៍ក្នុងស្រុកបានដឹកពួកគេត្រលប់ទៅកន្លែងដើមវិញអស់ហើយ៖ « »។ យ៉ាងណាក៏ដោយ ចំណាត់ការមិនជម្លៀសពលរដ្ឋខ្មែរពីចិន និងការមិនបិទជើងហោះហើរពីចិននេះ ហាក់ផ្ទុយពីអ្វីដែលរដ្ឋាភិបាលប្រទេសនានាកំពុងខ្នះខ្នែងយកចិត្តទុកដាក់ទៅលើពលរដ្ឋខ្លួន ដែលកំពុងជាប់នៅចិននេះ។ ជប៉ុន និងសហរដ្ឋអាមេរិក គឺជាប្រទេសពីរដំបូងគេបង្អស់ ដែលបានចាប់ផ្តើមជម្លៀសពលរដ្ឋខ្លួនចេញពីតំបន់ស្នូលនៃការផ្ទុះជំងឺរលាកផ្លូវដង្ហើមបង្កមកពីវីរុសកូរ៉ូណាប្រភេទថ្មី នៅក្រុងវូហាន ប្រទេសចិន។ ការជម្លៀសនេះ ធ្វើឡើងកាលពីថ្ងៃពុធ ទី២៩ មករា។ រីឯសហរដ្ឋអាមេរិកវិញ ក៏បានបញ្ជូនយន្តហោះពិសេសទៅដឹកពលរដ្ឋរបស់ខ្លួន ដែលជាបុគ្គលិកកុងស៊ុល និងពលរដ្ឋអាមេរិកាំងដទៃទៀត មកត្រួតពិនិត្យនៅក្រុងមួយនៅរដ្ឋអាឡាស្កា (Alaska) មុននឹងបញ្ជូនពួកគេបន្តមករដ្ឋកាលីហ្វ័រញ៉ា (California) នៅថ្ងៃទី២៩ មករា។ ក្រៅពីជប៉ុន និងសហរដ្ឋអាមេរិក រដ្ឋាភិបាលអូស្ត្រាលី និងនូវែលហ្សេឡង់ ក៏កំពុងធ្វើការរួមគ្នាដើម្បីជម្លៀសពលរដ្ឋខ្លួនចេញពីតំបន់នោះដែរ ហើយពលរដ្ឋដែលត្រូវជម្លៀសនោះ ត្រូវយកទៅដាក់ឱ្យនៅដាច់ពីគេរយៈពេល ១៤ ថ្ងៃ នៅលើកោះមួយ (Christmas Island) មុននឹងអនុញ្ញាតឱ្យចូលមកប្រទេសកំណើតរបស់ពួកគេវិញ។ ដោយឡែក សហភាពអឺរ៉ុបវិញ ក៏មានគម្រោងជម្លៀសពលរដ្ឋតាមយន្តហោះបារាំងពីរ នៅចុងសប្ដាហ៍នេះដែរ។ កូរ៉េខាងត្បូង និងម៉ុងហ្គោលីឯណោះ ក៏ផែនការជម្លៀសពលរដ្ឋខ្លួនស្រដៀងគ្នានេះដែរ ខណៈអាជ្ញាធរកាណាដា និងហ្វីលីពីន កំពុងតាមដាន និងថ្លឹងថ្លែងវិធានការណ៍នេះ។ ក្រៅពីវិធានការណ៍រដ្ឋាភិបាលទាំងនេះ ក្រុមហ៊ុនអាកាសចរណ៍ធំៗនៅទូទាំងពិភពលោក បានប្រកាសផ្អាកជើងហោះហើរត្រង់ទាំងអស់ ឬដោយផ្នែកទៅកាន់ និងមកពីប្រទេសចិន ឬតំបន់មួយចំនួននៃប្រទេសនេះ។ ក្រុមហ៊ុនអាកាសចរណ៍ទាំងនោះរួមមាន ក្រុមហ៊ុនអាកាសចរណ៍អង់គ្លេស (British Airways) ក្រុមហ៊ុនអាកាសចរណ៍អាល្លឺម៉ង់ (Lufthansa) ក្រុមហ៊ុនអាកាសចរណ៍អាមេរិក (American Airlines) ព្រមទាំងក្រុមហ៊ុនអាកាសមួយចំនួននៅអាស៊ី រួមមាន ឥណ្ឌា កូរ៉េខាងត្បូង ឥណ្ឌូណេស៊ី និងសិង្ហបុរីជាដើម ដែលក្រុមហ៊ុនខ្លះបានកាត់បន្ថយជើងហោះហើរ។ បច្ចុប្បន្ន មានមនុស្សជាង ៥០លាននាក់ កំពុងនៅជាប់នៅតំបន់ផ្ទុះជំងឺ និងតំបន់ជុំវិញនោះ នៅប្រទេសចិន ខណៈអាជ្ញាធរចិនកំពុងព្យាយាមបិទតំបន់ទាំងនោះ ដើម្បីទប់ស្កាត់ការរីករាលដាលនៃជំងឺនេះ ទៅកន្លែងដទៃទៀត។ ការសម្រេចរក្សាជំហរមិនជម្លៀសពលរដ្ឋខ្មែរពីចិននេះ រងការរិះគន់ខ្លាំងពីសំណាក់ក្រុមអ្នកប្រើប្រាស់បណ្ដាញសង្គម។ អ្នកប្រើប្រាស់ហ្វេសប៊ុកម្នាក់ ដាក់គណនីឈ្មោះ «គ្រូបង្រៀន ព្រំដែន» សរសេរឌឺដងថា «កម្ពុជាកំពុងដុតដៃដុតជើងជម្លៀសពលរដ្ឋចិនចូលមកកម្ពុជាដែរ»។ អ្នកប្រើប្រាស់ហ្វេសប៊ុកម្នាក់ទៀតដាក់គណនីឈ្មោះ «បុប្ផា គីង (Bophar King)» សរសេរថា៖ «នៅក្នុងប្រទេសខ្មែរវិញ បើមានពលរដ្ឋខ្មែរណាឆ្លងជំងឺនេះហើយ មិនសង្ឃឹមថារស់នោះទេ ពីព្រោះរដ្ឋាភិបាលខ្មែរគ្មានពេទ្យពូកែៗ»។ ម្ចាស់គណនីហ្វេសប៊ុករូបនេះ សរសេរបន្តថា «ពេទ្យខ្មែរជំនាញតែខាងសម្ដីអាក្រក់ គ្មានជំនាញច្បាស់លាស់ ទារឱ្យបង់លុយមុនព្យាបាល តម្លៃថ្លៃកប់ពពក កោរមិនដាក់ទឹក ឯការព្យាបាលវិញ ឮតែស្លាប់ ហើយមិនទទួលខុសត្រូវ»៕
|
2020-01-30T20:15:00+07:00
|
rfa.org
|
https://www.rfa.org/khmer/news/health/Global-context-of-coronavirus-01302020081255.html
|
e78fa224-8f2b-48b1-85f3-2e0afa1c1af4
|
អ្នកជំនាញប្រាប់កុំឲ្យបារម្ភពីវីរុស «កូរ៉ូណា» ដោយសារវាស្រដៀងគ្នានឹងជំងឺផ្តាសាយធម្មតាប៉ុណ្ណោះ សូមមេត្តាចូលរួមអនាម័យជាចម្បងដើម្បីជៀសវាងជំងឺនេះ
|
អ្នកជំនាញផ្នែកវេជ្ជសាស្ត្រកម្ពុជា បានថ្លែងសារប្រាប់ទៅប្រជាពលរដ្ឋ កុំឲ្យព្រួយបារម្ភពីជំងឺរលាកសួត ដែលបង្កឡើងដោយវីរុស កូរ៉ូណា ប្រភេទថ្មីឲ្យសោះ ដោយសារវាស្រដៀងគ្នានឹងជំងឺ ផ្តាសាយតែប៉ុណ្ណោះ សូមមេត្តាចូលរួមអនាម័យជាចម្បងដើម្បីជៀសវាងជំងឺនេះ។ អ្នកធ្លាប់ធ្វើការនៅមន្ទីពិសោធន៍ស្រាវជ្រាវវេជ្ជសាស្រ្តនៅវិទ្យាស្ថានប៉ាស្ទ័រកម្ពុជា លោក ជឹម ភ័ក្ត្រា បានលើកឡើងប្រាប់អង្គភាពព័ត៌មាន Fresh News នាព្រឹកថ្ងៃទី៣០ ខែមករា ឆ្នាំ២០២០នេះថា ជាទូទៅការចម្លងវីរុសកូរ៉ូណា អាចឆ្លងបានត្រូវពឹងលើកត្តាមួយចំនួនសមស្របគឺចំនួនមេរោគ និងការប៉ះពាល់ នឹងនៅទល់មុខអ្នកជំងឺផ្ទាល់។ អ្នកជំនាញផ្នែកវេជ្ជសាស្ត្រជាង ១០ឆ្នាំរូបនេះ បានលើកឡើងបន្តថា នៅកម្ពុជាមានអ្នកផ្ទុកវិរុសកូរ៉ូណាតែម្នាក់ប៉ុណ្ណោះ, អាស្រ័យហេតុនេះសូមកុំព្រួយបារម្ភពេក នាំឲ្យមានការជ្រួលច្របល់។ សំខាន់បំផុតត្រូវឲ្យពលរដ្ឋបានយល់ច្បាស់ថា វីរុសនេះមិនមែនហោះពាសវាលពាសកាលនោះទេ ដូច្នោះបើមិននៅជិតផ្ទាល់ ឬប៉ះពាល់ផ្ទាល់បើគ្រាន់តែប៉ះពាល់ ត្រូវលាងសម្អាតដៃ លុបមុខ នឹងសាប៊ូ ឬសារធាតុសម្លាប់មេរោគ នោះក៏វាមិនអាចឆ្លងបានដែរ។ សំខាន់បំផុតគឺត្រូវរក្សាអនាម័យគ្រប់ពេលវេលា។ សូមជំរាបថា លោកសាស្ត្រាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា បានបន្តក្រើនរំលឹកជូនដល់ប្រជាពលរដ្ឋទាំងអស់ឲ្យមានការប្រុងប្រយ័ត្នខ្ពស់លើការបង្ការការចម្លង ជំងឺរលាកសួតដោយវីរុសកូរ៉ូណាថ្មី ដោយអនុវត្តនូវវិធានការដូចតទៅ៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍១១៥៕
|
2020-01-30T18:51:00+07:00
|
freshnewsasia.com
|
https://m.freshnewsasia.com/index.php/en/localnews/146942-2020-01-30-04-51-42.html
|
64d04a61-b69b-4ff0-bd5a-e32ee31941fd
|
សាលាហ៊ែរ៉ុដស៍អន្តរជាតិ បង្កើនវិធានការការពារតាមការអំពាវនាវរបស់ក្រសួងសុខាភិបាល ដើម្បីឆ្លើយតបនឹងជំងឺរលាកផ្លូវដង្ហើមកូរ៉ូណា
|
វីរុសកូរ៉ូណាបង្កឱ្យមានភាពភ័យខ្លាចខ្លាំងនៅកម្ពុជា ជាជាងការពិត ដូចដែលលោកអ្នកបានដឹងមកហើយថា វីរុសកូរ៉ូណាបានវាយលុកពិភពលោកយ៉ាងលឿន ដោយវីរុសនេះ កើតចេញពីប្រទេសចិន ក្នុងទីក្រុងវូហាន។ ចំណែកនៅប្រទេសកម្ពុជា លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានប្រកាសក្នុងសន្និសីទកាសែត នាថ្ងៃទី២៧ ខែមករា ឆ្នាំ២០២០ ចំពោះករណីនៃការរកឃើញនេះ ដោយមានបុរសម្នាក់ជាជនជាតិចិនមានផ្ទុកវីរុសកូរ៉ូណាជាលើកដំបូងនៅខេត្តព្រះសីហនុ ដែលគាត់បានធ្វើដំណើរមកពីខេត្តវូហាននៃប្រទេសចិន។ យោងទៅតាមប្រសាសន៍របស់លោកស្រីនាយក សាលា ហ៊ែរ៉ុដស៍ អន្តរជាតិ៖ លោកស្រីបានលើកទឡ្ហីករណ៍មួយចំនួន ដែលបានកើតឡើងក្នុងវិស័យអប់រំ ហើយចំពោះសាលា ហ៊ែរ៉ុដស៍ អន្តរជាតិ បានបើកដំណើរការជាប្រក្រតីដោយ សំអាងទៅលើហេតុផលជាក់លាក់ដូចខាងក្រោម៖ ទី១៖ សាលាជឿជាក់លើការវិវឌ្ឍន៍ពិតប្រាកដបច្ចុប្បន្នភាពរបស់វីរុសកូរ៉ូណា នៅក្នុងប្រទេសកម្ពុជាដែលមានការយកចិត្តទុកដាក់ពីសំណាក់ក្រសួងសុខាភិបាល ក្នុងការចាត់វិធានការគ្រប់គ្រង ទប់ស្កាត់ និងបង្ការ។ ទី២៖ រាជរដ្ឋាភិបាលដែលមានសេនាធិការក្រសួងអប់រំ ពុំបានចេញសេចក្តីប្រកាសណែនាំឱ្យបិទគ្រឹះស្ថានអប់រំសាលាណាមួយ តែក្រសួងបានចេញសេចក្តីណែនាំក្នុងការទប់ស្កាត់ បង្ការ និងអនាម័យ។ ទី៣៖ សាលាហ៊ែរ៉ុដស៍អន្តរជាតិមានគោលនយោបាយ ក្នុងការអនុវត្ត អនាម័យ សុវត្ថិភាព ជាប្រចាំ និងបានចាត់វិធានការយ៉ាងពិសេសក្នុងកំឡុងពេលមួយរយៈនេះ។ វិធានការទាំងនេះរួមមាន៖ * ការពិនិត្យសីតុណ្ហភាពសិស្ស បុគ្គលិក និង មនុស្សគ្រប់រូបមុនឆ្លងកាត់ច្រកចេញចូលសាលាដែលជារៀងរាល់ពេល ចេញនិងចូលបរិវេនសាលារៀន។ * នាយកសាលានិងគិលានុបដ្ឋាយិការបស់សាលា ក៏ដូចជាលោកគ្រូ អ្នកគ្រូ បានផ្តល់ដំបូន្មានអំពីរបៀបពាក់ម៉ាស់ ហើយសាលាបានបង្កើតគណៈកម្មាធិការពិសេសក្នុងការត្រួតពិនិត្យ តាមដាន និងវាយតម្លៃស្ថានការណ៏ រៀបចំកញ្ចប់ថវិការ សម្រាប់ឆ្លើយតបទៅនឹងស្ថានភាពនាពេលបច្ចុប្បន្ននេះ។ល។ បន្ថែមលើសពីនេះ ទាក់ទិនអំពីនិងការសម្អាតដៃ សាលាបានរៀបចំដាក់ទឹកសម្អាតអនាម័យលាងដៃនៅគ្រប់បន្ទប់រៀន ហើយសាលាក៏បានបាញ់ថ្នាំសម្លាប់មេរោគជាប្រចាំ។ យោងទៅតាមភាពចាស់ទុំក្នុងការប្រតិបត្តដំណើរការសាលាអស់រយៈពេលច្រើនឆ្នាំ និងបទពិសោធន៍ក្នុងការគ្រប់គ្រង ជាពិសេសសាលា ហ៊ែរ៉ុដស៍អន្តរជាតិ បានអនុរត្តគោលការណ៍ ថែរក្សាអនាម័យ សុខភាព សុវត្ថិភាព ចំពោះកូនសិស្ស បុគ្គលិក ទាំងអស់ ដោយសាលាហ៊ែរ៉ុដស៍អន្តរជាតិបានចាត់វិធានការទាំងអស់នេះ តាំងពីសាលាចាប់ផ្តើមបង្កើតមករហូតដល់ពេលនេះ។ ដូចនេះ យោងទៅតាមទឡ្ហីករណ៍ខាងលើរបស់លោកស្រីនាយកសាលា យើងមានទំនុកចិត្តគ្រប់គ្រាន់ក្នុងការឲ្យបើកដំណើរការសាលាជាប្រក្រតី ដើម្បីរក្សាបាននូវគុណវុឌ្ឍន៍នៃគុណភាពរបស់សិស្សានុសិស្ស របស់សាលាហ៊ែរ៉ុដស៍អន្តរជាតិអន្តរជាតិ៕
|
2020-01-30T18:27:00+07:00
|
freshnewsasia.com
|
https://m.freshnewsasia.com/index.php/en/localnews/146934-2020-01-30-04-27-28.html
|
753b2d69-3509-433c-9c0c-ee477df04548
|
និស្សិតខ្មែរមកពីចិន រិះគន់មន្ទីរពេទ្យថា ធូររលុងក្នុងការពិនិត្យរកមេរោគកូរ៉ូណា
|
និស្សិតខ្មែរមួយក្រុមដែលទើបធ្វើដំណើរមកពីប្រទេសចិន ដើម្បីគេចពីជំងឺឆ្លងរលាកសួតបង្កឡើយដោយវីរុសកូរ៉ូណា រិះគន់មន្ទីរពេទ្យនៅកម្ពុជាថា ធ្វើការមិនច្បាស់លាស់ និងធូររលុងក្នុងការពិនិត្យរកមេរោគ។ អ្នកនាំពាក្យក្រសួងសុខាភិបាលច្រានចោលការចោទប្រកាន់នេះ និងអះអាងថា ក្រុមគ្រូពេទ្យ កំពុងខិតខំធ្វើការងារទាំងយប់ទាំងថ្ងៃ។ និស្សិតខ្មែរមួយរូប គឺលោក សោម ពេជ្រដូល្លា ប្រាប់អាស៊ីសេរីថា លោករួមទាំងនិស្សិតខ្មែរចំនួន ៤នាក់ទៀត បានធ្វើដំណើរមកដល់កម្ពុជា កាលពីថ្ងៃទី២៨ ខែមករា ប៉ុន្តែពួកលោកម្នាក់ៗមិនទាន់ ហ៊ានទៅផ្ទះនោះទេ ដោយត្រូវទៅមន្ទីរពេទ្យដើម្បីតេស្តឈាមរកមេរោគកូរ៉ូណា ព្រោះមិនចម្លងឬនាំទុក្ខដល់គ្រួសារនៅផ្ទះ និងពលរដ្ឋដទៃទៀត។ និស្សិតរូបនេះ បន្តថា នៅពេលពួកលោក ទៅដល់វិទ្យាស្ថានប៉ាស្ទ័រកម្ពុជា ប្រាប់ពីបំណងចង់ធ្វើតេស្តឈាមរកមេរោគដ៏កាចសាហាវមួយនេះ ប៉ុន្តែគ្រូពេទ្យទីនោះ ណែនាំឱ្យពួកគាត់ទៅមន្ទីរពេទ្យរុស្ស៊ីវិញ។ បន្ទាប់មក នៅពេលទៅដល់ពេទ្យរុស្ស៊ី ស្រាប់តែបុគ្គលិកពេទ្យទីនោះថា ហេតុអីត្រូវមកពេទ្យរុស្ស៊ីវិញ។ ទាល់តែពួកគាត់រង់ចាំ និងស្នើសុំមួយសន្ទុះ ទើបបុគ្គលិកពេទ្យនៅរុស្ស៊ី វាស់កម្ដៅ សម្ពាធឈាម ចង្វាក់បេះដូង និងអះអាងថា ពួកគាត់គ្មានបញ្ហាអីទេ អាចទៅផ្ទះបាន ប៉ុន្តែគ្រូពេទ្យនៅតែមិនព្រមធ្វើតេស្តឈាមដើម្បីឱ្យពួកគាត់អស់ចិត្តនោះឡើយ៖ « »។ លោក សោម ពេជ្រដូល្លា ថ្លែងបន្តថា វីរុសកូរ៉ូណា គឺជាជំងឺឆ្លងដ៏កាចសហាវមួយ ដែលពិភពលោកកំពុងព្រួយបារម្ភ និងប្រុងប្រយ័ត្នបំផុត ប៉ុន្តែលោក ហាក់ដូចជាសោកស្ដាយដែលឃើញមន្ទីរពេទ្យនៅកម្ពុជា ធ្វើការបែបធូររលុងដូច្នេះ៖ « »។ និស្សិតខ្មែរទើបមកពីចិនម្នាក់ទៀត គឺលោក ស៊ុន ដារ៉ូ បានសរសេរបង្ហោះសារនៅលើទំព័រហ្វេសប៊ុក រៀបរាប់ស្រដៀងគ្នាថា ជារឿងសំខាន់បំផុតចំពោះនិស្សិតទើបមកពីចិន ហើយមានបំណងធ្វើតេស្តឈាមដើម្បីរកវីរុសកូរ៉ូណា ដែលអាចឆ្លងក្នុងរយៈពេលជិះយន្តហោះប្រហែល១០ម៉ោង ព្រោះមិន ចង់នាំទុក្ខដល់គ្រួសារ ក៏ដូចជាប្រទេសទាំងមូល។ លោកបន្តថា នៅពេលមកដល់កម្ពុជា លោក បានព្យាយាមខល (call) ទៅលេខ១១៥របស់ក្រសួងសុខាភិបាល ដើម្បីសាកសួរព័ត៌មាន ប៉ុន្តែខល ទៅជិត ១លានដង តែគ្មានបានការទេ បើមិនដាច់ក៏គ្មានអ្នកលើក។ លោកបាននាំគ្នាទៅប៉ាស្ទ័រ ដើម្បីធ្វើតេស្តឈាម ប៉ុន្តែគេប្រាប់ឱ្យទៅពេទ្យរុស្សី។ ពេលទៅដល់ពេទ្យរុស្សី លឺពេទ្យមួយក្រុម និយាយគ្នាថា ម៉េចឱ្យមកនេះវិញ ហើយប្រាប់ពួកលោកថា ចាំមានរោគសញ្ញាចាំមកពិនិត្យ។ នៅទីបំផុត គ្រូពេទ្យនៅមន្ទីរពេទ្យរុស្ស៊ី មិនបានពិនិត្យឈាមឱ្យពួកលោកទេ គ្រាន់តែវាស់កម្ដៅ សម្ពាធឈាម និងចង្វាក់បេះដូង ដើម្បីរករោគសញ្ញានៃវីរុសកូរ៉ូណា។ ជាលទ្ធផលគឺគ្មានបញ្ហាទេ។ ទោះជាយ៉ាងណានិស្សិតរូបនេះ ព្រួយបារម្ភថា ប្រសិនបើអ្នកណាដែលទើបឆ្លងវីរុសកូរ៉ូណា ហើយ ស្ថាប័នសុខាភិបាលកម្ពុជា នៅពេលនេះមិនទាន់មានលទ្ធភាពពិនិត្យរកឃើញទេ គឺត្រូវចាំរហូត ដល់ចេញរោគសញ្ញា។ បែបនេះ គឺគ្រោះថ្នាក់ណាស់ ចំពោះអ្នកដែលមិនទាន់ចេញរោគសញ្ញាហើយ ផ្ទុកមេរោគនេះ គឺពួកគាត់នឹងក្លាយជាភ្នាក់ងារចម្លងជំងឺដល់មនុស្សជុំវិញខ្លួន។ និស្សិតរូបនេះ បន្តថា ពេលនេះ មានតែខំថែទាំសុខភាព និងព្យាយាមនៅឱ្យឆ្ងាយពីសង្គម ឬអាចរស់នៅម្នាក់ឯងមួយរយៈ សិនដើម្បីចាំមើលរោគសញ្ញា។ លោកថាជារឿងហួសចិត្តដែលស្ថាប័នទទួលខុសត្រូវលើវីរុសកូរ៉ូណា ធ្វើការគ្មានភាពច្បាស់លាស់បែបនេះ។ អាស៊ីសេរី មិនអាចសុំការឆ្លើយតបពីប្រធានមន្ទីរពេទ្យរុស្ស៊ី លោក ងី ម៉េង នោះទេ ដោយ ទូរស័ព្ទចូលពុំមានអ្នកទទួល។ ចំណែកអ្នកនាំពាក្យក្រសួងសុខាភិបាល លោក លី សូវ៉ាន់ ឆ្លើយតបថា លោកមិន បានដឹងរឿងនេះទេ ប៉ុន្តែលោកអះអាងថា ក្រុមគ្រូពេទ្យកម្ពុជា កំពុងខិតខំធ្វើការទាំងយប់ទាំងថ្ងៃ ដើម្បីបង្ការនិងទប់ ស្កាត់វីរុសកូរ៉ូណា។ លោកបន្តថា ពលរដ្ឋនិងនិស្សិត មិនមានជំនាញពេទ្យទេ ដូច្នេះប្រសិនបើគ្រូ ពេទ្យ ពិនិត្យឃើញថា ពួកគាត់គ្មានរោគសញ្ញាឬគ្មានចូលករណីសង្ស័យ គឺគ្រូពេទ្យ ត្រូវឱ្យគាត់ ត្រឡប់ទៅផ្ទះវិញ ដើម្បីរង់ចាំតាមដានសុខភាពបន្តទៀត។ លោក លី សូវ៉ាន់ បញ្ជាក់ថា ករណីពលរដ្ឋណា ឆ្លងវីរុសកូរ៉ូណា គឺការពិនិត្យនិងព្យាបាលមិនគិតថ្លៃនោះទេ ប៉ុន្តែ ក្នុងករណីរកមិនឃើញថា មានវីរុសកូរ៉ូណាទេ គឺពលរដ្ឋត្រូវបង់ថ្លៃសេវាពិគ្រោះនិងព្យាបាលជាធម្មតា៖ « »។ ប្រធាននាយកដ្ឋានប្រយុទ្ធនឹងជំងឺឆ្លងរូបនេះ ឱ្យដឹងដែរថា ក្រសួងសុខាភិបាលថា កម្ពុជាមិនទាន់ រកឃើញអ្នកផ្ទុកមេរោគកូរ៉ូណាថ្មីទៀតនោះទេ គិតត្រឹមល្ងាចថ្ងៃទី២៩ ខែមករា ប៉ុន្តែក្រុមគ្រូពេទ្យ កម្ពុជា កំពុងបន្តតាមដានសុខភាពមនុស្សខ្ទង់ ១០០នាក់ដែលសង្ស័យថា ឆ្លងវីរុសកូរ៉ូណានេះ។ លោក លី សូវ៉ាន់ បញ្ជាក់ថា អ្នកដែលសង្ស័យទាំងនោះ គឺភាគច្រើនជាជនជាតិចិន និងមានជន ជាតិខ្មែរ រួមទាំងជនជាតិប្រេស៊ីលមួយចំនួនដែរ ដោយសារអ្នកទាំងនេះ មានប្រវត្តិធ្លាប់ប៉ះពាល់ និងជិះយន្តហោះជាមួយអ្នកជំងឺជនជាតិចិនម្នាក់ដែលកំពុងទទួលការព្យាបាលនៅមន្ទីរពេទ្យខេត្ត ព្រះសីហនុ៖ « »។ រីឯប្រធានមជ្ឈមណ្ឌលសម្រាប់ការអភិវឌ្ឍន៍ និងសន្តិភាព លោក យង់ គិមអេង ថ្លែងថា ពលរដ្ឋ កម្ពុជា នៅតែមានភាពភ័យខ្លាចខ្លាំង ខណៈមេរោគប្រភេទថ្មីនេះ កំពុងបន្តរាតត្បាតខ្លាំង។ លោក បន្តថា ប្រសិនបើមានករណីដូចអ្វីដែលនិស្សិតខ្មែរលើកឡើងមែន គឺក្រសួងសុខាភិបាលគួរតែកែ ប្រែឡើងវិញ ជាពិសេសការពិនិត្យសុខភាពចំពោះនិស្សិត និងពលរដ្ឋខ្មែរដែលទើបមកពីចិននោះ គឺ ជារឿងសំខាន់មួយ ក្នុងការពារពលរដ្ឋកុំឱ្យឆ្លងវីរុសកូរ៉ូណានេះ។ មន្ត្រីសង្គមស៊ីវិលរូបនេះ យល់ថា រដ្ឋាភិបាលកម្ពុជា គួរតែពិចារណាផ្អាកជើងហោះហើរពីទីក្រុងមួយចំនួនក្នុងប្រទេសចិន ដើម្បីកុំឱ្យ មានបញ្ហាធំ ហើយពិបាកដោះស្រាយនៅពេលក្រោយ៖ « »។ ជំងឺរលាកសួតដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅទីក្រុងវូហាន ខេត្តហ៊ូបេ (Hubei) ប្រទេសចិន ចាប់តាំងពីចុងខែធ្នូ ឆ្នាំ ២០១៩។ គិតត្រឹមថ្ងៃទី២៩ ខែមករា វីរុសថ្មីនេះ បានសម្លាប់មនុស្ស ១៣២ និងបានឆ្លងដល់មនុស្ស ៦ពាន់នាក់។ ករណីវីរុសថ្មីនេះ កំពុងរីករាលដាលដល់ប្រទេសជាច្រើនក្នុងពិភពលោកដោយសារតែជនជាតិចិនធ្វើដំណើរទៅប្រទេសទាំង នោះ រួមមាន កោះតៃវ៉ាន់ ថៃ វៀតណាម សិង្ហបុរី ម៉ាឡេស៊ី ជប៉ុន នេប៉ាល់ កូរ៉េខាងត្បូង បារាំង អូស្ត្រាលី កាណាដា អារ៉ាប់ប៊ីសាអូឌីត និងសហរដ្ឋអាមេរិក៕
|
2020-01-30T18:10:00+07:00
|
rfa.org
|
https://www.rfa.org/khmer/news/health/Coronavirus-update-01302020060757.html
|
b42985c6-e18f-4682-aec3-12579d60b391
|
TOP NEWS: សម្តេចតេជោ ហ៊ុន សែន៖ ជំងឺដែលកម្ពុជាកំពុងជួបប្រទះពិតប្រាកដ មិនមែនជំងឺផ្លូវដង្ហើមកូរ៉ូណាទេ ប៉ុន្តែជាជំងឺភ័យខ្លាច (Video inside)
|
សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងថា ជំងឺដែលកម្ពុជាកំពុងជួបប្រទះពិតប្រាកដនាពេលនេះ មិនមែនជាងជំងឺរលាកផ្លូវដង្ហើមថ្មីដែលបង្កឡើងដោយវីរុសកូរ៉ូណា (Coronavirus) នោះទេ ប៉ុន្តែគឺជាជំងឺភ័យខ្លាច ដែលកើតឡើងតាមរយៈការបំពុលព័ត៌មាន។ សម្តេចតេជោ ហ៊ុន សែន បានថ្លែងបែបនេះ នៅក្នុងអំឡុងពេលថ្លែងសារទៅកាន់ប្រជាពលរដ្ឋខ្មែរទូទាំងប្រទេស នៅវិមានសន្តិភាព នាព្រឹកថ្ងៃទី៣០ ខែមករា ឆ្នាំ២០២០នេះ ពាក់ព័ន្ធនឹងជំងឺផ្លូវដង្ហើមថ្មីកូរ៉ូណានៅក្នុងប្រទេសកម្ពុជា។ សម្តេចតេជោបានថ្លែងយ៉ាងដូច្នេះថា៖ ។ កម្ពុជាបានរកឃើញករណីឆ្លងជំងឺរលាកផ្លូវដង្ហើមប្រភេទថ្មីដែលបង្កឡើងដោយវីរុសកូរ៉ូណា នៅលើខ្លួនជនជាតិចិនម្នាក់ ដែលបានចាកចេញពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ហើយមកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ ជនជាតិចិនម្នាក់ដែលឆ្លងជំងឺនេះមានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត។ ទោះជាយ៉ាងនេះក្តី រហូតដល់មកដល់ពេលនេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី ហើយដាក់ឱ្យសម្រាកនៅបន្ទប់ដាច់ដោយឡែក នៅមន្ទីរពេទ្យបង្អែកខេត្តព្រះសីហនុនោះ កំពុងមានសុខភាពល្អធម្មតា និងកាន់តែប្រសើរជាងមុន ដោយមិនមានអ្វីធ្ងន់ធ្ងរគួរឱ្យកត់សម្គាល់នោះឡើយ ខណៈដែលក្រុមគ្រួសាររបស់គាត់ទាំង៣នាក់ ពុំមានរោគសញ្ញានៃមេរោគកូរ៉ូណានោះទេ។ សម្តេចតេជោ ហ៊ុន សែន បានចោទជាសំណួរថា តើរហូតមកដល់ពេលនេះ មានមនុស្សណាម្នាក់ នៅក្នុងប្រទេសកម្ពុជា បានស្លាប់ដោយជំងឺរលាកផ្លូវដង្ហើមថ្មីនៅក្នុងទឹកដីកម្ពុជាហើយឬនៅ? ចុះម្តេចហេតុអ្វីបានមានពលរដ្ឋខ្មែរមួយចំនួនមានសម្ពាធផ្លូវអារម្មណ៍ខ្លាំងម្ល៉េះ? ដូច្នេះជំងឺពិតប្រាកដគឺជាជំងឺភ័យខ្លាចហួសហេតុដែលហួសពីការពិត បន្ថែមដោយការបំពុលព័ត៌មានដែលខ្វះការទទួលខុសត្រូវ ដែលជាប្រភេទនៃការបំពុលសង្គម។ សម្តេចតេជោ ហ៊ុន សែន បញ្ជាក់ថា ជំងឺបែបនេះមិនមែនជាជំងឺថ្មីនៅក្នុងតំបន់ និងពិភពលោកទេ។ សម្តេចតេជោ ហ៊ុន សែន បានពន្យល់ដល់ប្រជាពលរដ្ឋកុំឱ្យធ្លាក់ ក្នុងសង្រ្គាមចិត្តសាស្រ្ត ដែលនាំរហូតដល់បាត់បង់ជំនឿចិត្តលើខ្លួនឯង និងប្រទេសខ្លួនឯង ក្នុងការការពារខ្លួននោះទេ។ វិធានការល្អបំផុតគឺ ការពារប្រសើរជាងព្យាបាល នោះជាវិធីសាស្រ្តល្អបំផុត។ សម្តេចតេជោ ក៏បានស្តីបន្ទោសចំៗ ទៅដល់អ្នកសារព័ត៌មានដែលគ្មានជំនាញវិជ្ជាជីវៈ និងអ្នកលេង Facebook មួយចំនួន ដែលបានផ្សព្វផ្សាយអំពីជំងឺផ្លូវដង្ហើមថ្មី ដោយមិនមានប្រភពច្បាស់លាស់ បណ្តាលឱ្យប្រជាពលរដ្ឋមានការភាន់ច្រឡំ។ សម្តេចបានបង្គាប់ដល់ក្រសួងព័ត៌មាន ឱ្យត្រួតពិនិត្យមើលវិជ្ជាជីវៈរបស់អ្នកសារព័ត៌មាន និងមានវិធានការចំពោះការផ្សព្វផ្សាយព័ត៌មានក្លែងក្លាយ ខណៈដែលប្រទេសម៉ាឡេស៊ី មានការចាប់ខ្លួនចំពោះអ្នកផ្សព្វផ្សាយព័ត៌មានក្លែងក្លាយនេះ ព្រមទាំងពិន័យប្រាក់យ៉ាងធ្ងន់ធ្ងរផងដែរ។ ពាក់ព័ន្ធនឹងផ្ញើសារ និងផ្សព្វផ្សាយព័ត៌មានមិនពិតអំពីជំងឺផ្លូវដង្ហើមថ្មីកូរ៉ូណានេះ កម្ពុជាក៏បានហៅមនុស្សមួយចំនួនមកណែនាំផងដែរ ក្នុងនោះមាននៅខេត្តសៀមរាប និងខេត្តពោធិ៍សាត់ផងដែរ។ បន្ទាប់ពីធ្វើកិច្ចសន្យាពួកគេត្រូវបានអនុញ្ញាតឱ្យត្រឡប់ទៅផ្ទះវិញ៕
|
2020-01-30T18:08:00+07:00
|
freshnewsasia.com
|
https://m.freshnewsasia.com/index.php/en/localnews/146927-2020-01-30-04-08-57.html
|
ae72a9ce-e73d-46f0-b118-1feabf5e4674
|
អ្នកជំងឺម្នាក់ដែលឆ្លងវីរុសកូរ៉ូណានៅខេត្ត Guizhou បានជាសះស្បើយ និងត្រឡប់ទៅផ្ទះវិញ (Video inside)
|
អ្នកជំងឺម្នាក់ដែលបានឆ្លងវីរុសផ្លូវដង្ហើមកូរ៉ូណាប្រភេទថ្មី (Coronavirus ឬ 2019-nCoV) នៅក្នុងខេត្តគួយចូវ (Guizhou) ភាគខាងត្បូងប្រទេសចិន ត្រូវបានក្រុមគ្រូពេទ្យព្យាបាលឲ្យបានជាសះស្បើយឡើងវិញ កាលពីថ្ងៃពុធម្សិលមិញនេះ។ នេះបើតាមការចេញផ្សាយដោយសារព័ត៌មានចិនស៊ីនហួ នាព្រឹកថ្ងៃព្រហស្បតិ៍ ទី៣០ ខែមករា ឆ្នាំ២០២០។ លោក លី ហៃយ៉ាង (Li Haiyang) នាយកមន្ទីរពេទ្យសម្ព័ន្ធភាព នៃសាកលវិទ្យាល័យវេជ្ជសាស្ត្រគួយចូវ បានបញ្ចេញប័ណ្ណអបអរសាទរមួយ ទៅដល់អ្នកជម្ងឺនៅទីក្រុង គួយយ៉ាង (Guiyang) រូបនេះផងដែរ ប៉ុន្តែលោកមិនមែនជាអ្នកឆ្លងវីរុសកូរ៉ូណាដំបូង ដែលត្រូវបានក្រុមគ្រូពេទ្យចិន ព្យាបាលឲ្យបានជាសះស្បើយ និងអនុញ្ញាតឲ្យត្រឡប់ទៅផ្ទះវិញនោះឡើយ។ កាលពីថ្ងៃទី២៨ ខែមករាកន្លងទៅនេះ បុគ្គលិកពេទ្យចំនួន០៣នាក់ដែលត្រូវបាន រកឃើញថា មានផ្ទុកវីរុសផ្លូវដង្ហើមថ្មី coronavirus (2019-nCoV) ក្នុងតំណាក់កាលដំបូងៗ ត្រូវបានព្យាបាលឲ្យធូរស្រាល និងអាចចេញពីមន្ទីរពេទ្យវិញបាន នៅក្នុងទីក្រុងវូហាន (Wuhan) នៃខេត្តហ៊ូប៉ី (Hubei) តែម្តង។ បន្ថែមពីនេះកាលពីថ្ងៃទី២៧ ខែមករា អ្នកឆ្លងវីរុសកូរ៉ូណាម្នាក់ដំបូងនៅក្នុងខេត្តជាំងស៊ី (Jiangxi) ក៏ត្រូវបានអនុញ្ញាតឲ្យចាកចេញពីមន្ទីរពេទ្យផងដែរ ក្រោយអការៈបានធូរស្រាល។ ទថ្មី៖ ប្រទេសចិន ឆ្លង ៧,៧១១នាក់ ក្នុងនោះស្លាប់ ១៧០នាក់ ថៃ ១៤ករណី ទីក្រុងហុងកុង ០៨ករណី កោះតៃវ៉ាន់ ០៨ករណី ជប៉ុន ១១ករណី ទីក្រុងម៉ាកាវ ០៧ករណី ម៉ាឡេស៊ី ០៧ករណី សិង្ហបុរី ១០ករណី អូស្ត្រាលី ០៦ករណី សហរដ្ឋអាមេរិក ០៥ករណី បារាំង ០៤ករណី កូរ៉េខាងត្បូង ០៤ករណី កាណាដា ០៣ករណី វៀតណាម ០២ករណី កម្ពុជា ០១ករណី អាល្លឺម៉ង់ ០៤ករណី នេប៉ាល់ ០១ករណី ស្រីលង្កា ០១ករណី អេមីរ៉ាត់អារ៉ាប់រួម ០១ករណី តួលេខខាងលើនេះគិតត្រឹមម៉ោង ៨៖៣០នាទីព្រឹកថ្ងៃទី៣០ ខែមករា ឆ្នាំ២០២០៕
|
2020-01-30T15:45:00+07:00
|
freshnewsasia.com
|
https://m.freshnewsasia.com/index.php/en/internationalnews/146916-2020-01-30-01-45-53.html
|
e0ce1385-cafd-49de-9cb4-8b6bd83573f9
|
ក្រសួងទេសចរណ៍ ដាក់ចេញវិធានការមួយចំនួន ឆ្លើយតបស្ថានភាពដែលពិភពលោក កំពុងផ្ទុះជំងឺផ្លូវដង្ហើមថ្មីកូរ៉ូណា
|
ទោះបីជាពិភពលោកប្រឈមនឹងជំងឺរលាកផ្លូវដង្ហើមថ្មី ដែលបង្កឡើងដោយវីរុសកូរ៉ូណា (Coronavirus) ប៉ុន្តែកម្ពុជានៅតែជាគោលដៅទេសចរណ៍ ដែលមានសុខសុវត្ថិភាពសម្រាប់ភ្ញៀវទេសចរគ្រប់គ្នា ដោយធានាបាននូវការគ្រប់គ្រងបញ្ហាជំងឺថ្មីនេះ ដោយម៉ត់ចត់។ ទោះជាយ៉ាងនេះក្តី ដើម្បីឆ្លើយតបនឹងស្ថានភាពដែលកំពុងផ្ទុះជំងឺនេះ ក្រសួងទេសចរណ៍ បានដាក់ចេញនូវវិធានការមួយចំនួនផងដែរ។ នេះបើតាមសេចក្តីប្រកាសរបស់ក្រសួងទេសចរណ៍ ដែលបណ្តាញព័ត៌មាន Fresh News ទទួលបាន នៅថ្ងៃទី៣០ ខែមករា ឆ្នាំ២០២០នេះ។ ៖
|
2020-01-30T15:39:00+07:00
|
freshnewsasia.com
|
https://m.freshnewsasia.com/index.php/en/localnews/146914-2020-01-30-01-39-07.html
|
421dc3bc-e1d2-4309-8dda-5f027acde627
|
ម៉ោង៩ព្រឹកថ្ងៃនេះសម្តេចតេជោ ហ៊ុន សែន នឹងថ្លែងសារទៅកាន់ប្រជាពលរដ្ឋ អំពីជំងឺរលាកផ្លូវដង្ហើមដោយវីរូសកូរ៉ូណា នៅក្នុងប្រទេសកម្ពុជា
|
នៅវេលាម៉ោង៩ព្រឹក ថ្ងៃទី៣០ ខែមករា ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នឹងធ្វើការថ្លែងសារពីវិមានសន្តិភាពទៅកាន់ប្រជាពលរដ្ឋទាំងអស់ អំពីជំងឺរលាកផ្លូវដង្ហើមថ្មីកូរ៉ូណា ដែលទើបរកឃើញ១ករណីនៅក្នុងប្រទេសកម្ពុជា។ នេះបើតាមការជូនដំណឹងដោយមន្រ្តីជាន់ខ្ពស់រាជរដ្ឋាភិបាលកម្ពុជា។ នេះគឺជាសារលើកដំបូងរបស់សម្តេចតេជោ ហ៊ុន សែន ចាប់តាំងពីជំងឺរលាកផ្លូវដង្ហើមថ្មីដែលបង្កឡើងដោយវីរុសកូរ៉ូណា មានវត្តមានមួយករណីនៅក្នុងប្រទេសកម្ពុជា។ ជំងឺនេះត្រូវបានរកឃើញនៅលើខ្លួន ជនជាតិចិនម្នាក់ ឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត ចេញពីក្រុងវូហាន ប្រទេសចិន មកដល់ខេត្តសៀមរាប ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ រហូតមកដល់ពេលនេះ ជនជាតិចិនម្នាក់នេះ កំពុងសម្រាកព្យាបាលនៅបន្ទប់ដាច់ដោយឡែកមួយ នៅក្នុងមន្ទីរពេទ្យបង្អែកខេត្តព្រះសីហនុ ហើយត្រូវបានរដ្ឋមន្រ្តីក្រសួងសុខាភិបាលបញ្ជាក់ថា កំពុងមានសុខភាពល្អជាធម្មតា ដោយពុំមានអ្វីធ្ងន់ធ្ងរគួរឱ្យកត់សម្គាល់ទេ ខណៈដែលមន្រ្តីសុខាភិបាល កំពុងយកចិត្តដាក់ ក្នុងការតាមដានផងដែរ។ ពាក់ព័ន្ធនឹងជំងឺថ្មីនេះ ក្រសួងសុខាភិបាល ក៏បានតាមដានយ៉ាងយកចិត្តទុកដាក់លើសុខភាពរបស់ គ្រួសារជនជាតិចិនទាំង៣នាក់ផ្សេងទៀតដែរ ប៉ុន្តែរហូតមកដល់ពេលនេះពួកគេពុំមានជំងឺរលាកផ្លូវដង្ហើមប្រភេទថ្មីឡើយ៕
|
2020-01-30T13:41:00+07:00
|
freshnewsasia.com
|
https://m.freshnewsasia.com/index.php/en/localnews/146909-2020-01-29-23-41-07.html
|
dea8646a-f163-451a-b0a7-3920a80fcb04
|
ពុំមានពលរដ្ឋខ្មែរណាម្នាក់ មានឆ្លងមេរោគកូរ៉ូណាទេ
|
រាជធានីភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រី បានជម្រាបជូន បងប្អូនជនរួមជាតិ ទូទាំងប្រទេស អោយបានជ្រាបថា មកទល់ថ្ងៃនេះ គឺពុំមានប្រជាពលរដ្ឋខ្មែរណាម្នាក់ឆ្លងជំងឺផ្លូវដង្ហើមថ្មីកូរ៉ូណា (Coronavirus) នេះទេ ។ សម្តេចតេជោ ហ៊ុន សែន បញ្ជាក់បែបនេះ នាព្រឹកមិញថ្ងៃទី៣០ មករា នេះនៅវិមានសន្តិភាព ក្នុងពេលសម្តេចតេជោអញ្ជើញ ថ្លែងសន្និសីទសារព័ត៌មាន អំពីជំងឺរលាកផ្លូវដង្ហើមថ្មីកូរ៉ូណា (Coronavirus) ។ ទន្ទឹមនឹងនេះ សម្តេចតេជោ ក៏បានសូមបងប្អូន យកចិត្តទុកដាក់ ចំពោះអនាម័យខ្លួនឯងអោយបានខ្ពស់ ហើយត្រូវមានម៉ាស់ (Mask) ទុកប្រើនៅទីកន្លែងណា ដែលចាំបាច់ និងលាងសម្អាតខ្លួនប្រាណ ដៃជើង អោយបានស្អាតល្អ ជាប្រចាំ ដើម្បីចៀសវាងការឆ្លងរោគខាងលើ និងរោគផ្សេងៗ ៕
|
2020-01-30T12:05:18+07:00
|
kbnnews.com
|
https://kbn.news/archives/148855
|
edc8df26-3dd8-41ac-bec8-89dc3695411d
|
រដ្ឋមន្ត្រីទេសចរណ៍៖ កម្ពុជានៅតែជាគោលដៅទេសចរណ៍ដែលសុវត្ថិភាព គឺធានាការគ្រប់គ្រងបញ្ហាជំងឺរលាកសួតប្រភេទថ្មីបាន
|
លោកថោង ខុន រដ្ឋមន្ត្រីទេសចរណ៍ប្រកាសដោយភាពជឿជាក់ថាកម្ពុជានៅតែជាគោល ដៅទេសចរណ៍ ដែលមានសុខសុវត្ថិភាពសម្រាប់ភ្ញៀវទេសចរគ្រប់គ្នា គឺធានាការគ្រប់គ្រងបញ្ហាជំងឺរលាកសួតប្រភេទថ្មី (Coronavirus) បាន។ នេះបើតាមហ្វេសសំណេរលើហ្វេសប៊ុកក្រសួងទេសចរណ៍។ ការអះអាងយ៉ាងដូច្នេះរបស់លោករដ្ឋមន្ត្រីបានធ្វើឡើងក្នុងកិច្ចប្រជុំមួយដើម្បីរកដំណោះ ស្រាយទប់លំនឹងឧស្សាហកម្មទេសចរណ៍ក្នុងប្រទេស ស្របពេលដែលពិភពលោក កំពុងប្រឈមការរីករាលដាល ជំងឺរលាកផ្លូវដង្ហើមប្រភេទថ្មី ដែលបង្កដោយវីរុសកូរ៉ូណា (2019-nCoV) ជាមួយវិស័យឯកជន និងដៃគូពាក់ព័ន្ធនានា កាលពីថ្ងៃទី២៩ ខែមករា ឆ្នាំ២០២០។ លោក រដ្ឋមន្ត្រីបានឱ្យដឹងថា ថ្វីដ្បិតកម្ពុជាមានការឆ្លងវីរុសកូរ៉ូណាថ្មីនេះចំនួន ១ករណីកន្លងទៅក្ដីប៉ុន្តែក្រោមការដឹកនាំ របស់រាជរដ្ឋាភិបាលក្រសួងសុខាភិបាល ដែលជាសេនាធិការ បានសហការជាមួយសមត្ថកិច្ចពាក់ព័ន្ធ ខិតខំបំពេញការងារ បានយ៉ាងល្អប្រកបដោយការទទួលខុសត្រូវ បានដាក់ចេញនូវសេចក្តីអប់រំណែនាំ និងបានចាត់វិធានការ យ៉ាងច្រើនដើម្បីទប់ស្កាត់យ៉ាងច្រើនចំពោះការរីករាលដាលជំងីដ័កាចសាហាវនេះ។ លោកបន្តថា ក្នុងកំឡុងពេលចូលឆ្នាំចិនកន្លងមក ទោះបីទេសចរអន្តរជាតិមានការថយចុះតែចលនាទេសចរណ៍ ផ្ទៃក្នុងប្រទេសមានភាពសកម្មភាពយ៉ាងខ្លាំង ប្រជាពលរដ្ឋនិង ជនបរទេស ដែលនៅក្នុងប្រទេស បានធ្វើរដំណើរកំសាន្ត ទៅតាមគោលដៅទេសចរណ៍នានា ជិត១លាននាក់ពោលគឺមិនមានអ្វីគួរឱ្យព្រួយបារម្ភដូចនៅប្រទេសមួយចំនួន នោះឡើយចំណែកឯភ្ញៀវទេសចរអន្តរជាតិដែលបានចូលមកទស្សនាកម្ពុជា ក៏បានរីករាយនឹងកម្មវិធីកម្សាន្តរបស់ខ្លួន នៅតាមគោលដៅទេសចរណ៍នានា ជាធម្មតាដោយគ្មានការបារម្ភ អ្វីឡើយ។ ពិសេសគោលដៅទេសចរណ៍មួយចំនួន ដែលកន្លងទៅមានការធ្លាក់ចុះចំនួនភ្ញៀវនោះក៏ចាប់ផ្ដើមមានវត្តមាន ភ្ញៀវទេសចរច្រើនកុះករមកវិញគួរឱ្យកត់សម្គាល់ផងដែរ ដូចជា ក្រុងព្រះសីហនុ ជាដើម។ បើតាមលោក ទិត ចន្ថា រដ្ឋលេខាធិការប្រចាំការក្រសួងទេសចរណ៍ បានឱ្យដឹងថាបច្ចុប្បន្នចលនាទេសចរណ៍ ក្នុងប្រទេសកម្ពុជាទាំងទេសចរជាតិ អន្តរជាតិ មានភាពមមាញឹកប្រកបដោយភាពរីករាយ កក់ក្តៅ នៅគ្រប់គោលដៅ ទេសចរណ៍ក្នុង ទូទាំងប្រទេស៕
|
2020-01-30T10:25:19+07:00
|
kbnnews.com
|
https://kbn.news/archives/148830
|
bfb93496-dcb5-450c-9291-7a125bec13a1
|
សម្តេចហ៊ុន សែន៖ ជំងឺពិតប្រាកដមិនមែន កូរ៉ូណា ទេ គឺជំងឺភ័យខ្លាច…
|
បានថ្លែងនៅក្នុងសន្និសីទសារព័ត៌មានអំពីជំងឺរលាកផ្លូវដង្ហើមថ្មីកូរ៉ូណា (Coronavirus) នៅវិមានសន្តិភាព ព្រឹកថ្ងៃទី៣០ ខែមករា ឆ្នាំ២០២០ នេះ សម្តេចតេជោ ហ៊ុន សែន បានសង្កត់ធ្ងន់ថា ជំងឺពិតប្រាកដមិនមែនវីរុសកូរ៉ូណា ទេ គឺជំងឺភ័យខ្លាចតែម្តង។
|
2020-01-30T09:47:07+07:00
|
kbnnews.com
|
https://kbn.news/archives/148819
|
155091a7-b5c5-4bfd-aead-5690003f921b
|
ជនជាតិអាមេរិក ម្នាក់សុំឲ្យសមត្ថកិច្ចបញ្ជូនទៅប្រទេសដើមវិញព្រោះបាត់លិខិតឆ្លងដែន
|
មានជនបរទេសម្នាក់បានបាត់លិខិតឆ្លងដែនគ្មានលទ្ធភាពធ្វើលិខិតឆ្លងដែនថ្មីស្នាក់នៅលើសទិដ្ឋាការកំណត់និងគ្មានលទ្ធភាពបង់ថ្លៃទិដ្ឋាការស្នាក់នៅ បន្តបានមកការិយាល័យស៊ើបអង្កេតនិងអនុវត្តនីតិវិធីផែនការងារអន្តោប្រវេសន៍នៃស្នងការដ្ឋាននគរបាលរាជធានីភ្នំពេញគោលបំណងសុំឲ្យសមត្ថកិច្ចជួយបញ្ជូន ត្រឡប់ទៅប្រទេសដើមវិញ ។ នេះបើយោងតាមអគ្គស្នងការនគបាលជាតិ។ លោក វរសេនីយ៍ទោជាចិត្រានាយការិយាល័យ ស៊ើបអង្កេតនិងអនុវត្តនីតិវិធីបានឲ្យដឹងថាជនបរទេសខាងលើឈ្មោះ COURTNEY MARWS WHITEN ភេទប្រុសអាយុ ៣៦ ឆ្នាំជនជាតិអាមេរិក ។ លោកនាយការិយាល័យបន្តថាបន្ទាប់ពីកម្លាំងការិយាល័យបានសាកសួរដឹងថាជននេះចូលមកកម្ពុជានៅឆ្នាំ ២០១៨តាមច្រកអាកាសយាន្ដដ្ឋានអន្តរជាតិភ្នំពេញ គោលបំណងទេសចរ ។ បច្ចុប្បន្នស្នាក់នៅអនាថាតាមទី សាធារណៈគ្មាន លិខិតឆ្លងដែនជាប់នឹងខ្លួនស្នាក់នៅលើសទិដ្ឋាការនិងគ្មានលទ្ធភាពបង់ថ្លៃបន្តទិដ្ឋាការស្នាក់នៅត្រូវបានបញ្ជូនទៅនាយកដ្ឋាន ស៊ើបអង្កេតនិងអនុវត្តនីតិវិធីនៃ អគ្គនាយកដ្ឋាន អន្តោប្រវេសន៍ ដើម្បី អនុវត្ត នីតិវិធីបន្តនៃច្បាប់ ៕
|
2020-01-30T09:35:47+07:00
|
kbnnews.com
|
https://kbn.news/archives/148812
|
5b6b8428-64fa-448c-9078-10b91922b46a
|
សម្តេចតេជោ ហ៊ុន សែន អញ្ជើញថ្លែងសន្និសីទសារព័ត៌មានអំពីជំងឺរលាកផ្លូវដង្ហើមថ្មីកូរ៉ូណា (Coronavirus)
|
នៅវិមានសន្តិភាព ព្រឹកថ្ងៃទី៣០ ខែមករា ឆ្នាំ២០២០ នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា នឹងអញ្ជើញធ្វើសន្និសីទសារព័ត៌មាន ទៅកាន់ប្រជាពលរដ្ឋ អំពីជំងឺរលាកផ្លូវដង្ហើមថ្មី កូរ៉ូណា (Coronavirus)ដែលកន្លងទៅថ្មីៗនេះមានព័ត៌មានជាច្រើនបានផ្សព្វផ្សាយមានទាំងព័ត៌មានពិត និងមិនពិត ដែលបានបង្កអោយមានការងឿងឆ្ងល់ និងការព្រួយបារម្ភ ជាពិសេសចំពោះបងប្អូនប្រជាពលរដ្ឋដែលពិបា ទន្ទឹមនឹងនោះ ក៏មានសំណូមពរ និងយោបល់ពីប្រជាពលរដ្ឋចំពោះក្រសួងជំនាញពាក់ព័ន្ឋ និងរាជរដ្ឋាភិបាលកម្ពុជាអោយយកដំណោះស្រាយដូចនេះដូចនោះ ដែលនៅបន្តិចទៀតនេះ សម្តេចតេជោនាយករដ្ឋមន្ត្រីនៃព្រះរាជាណាចក្រកម្ពុជានឹងអញ្ជើញបំភ្លឺនិងបញ្ជាក់បង្ហាញអំពីដំណោះស្រាយនិងជំហររបស់រាជរដ្ឋាភិបាលអំពីវិធានការដោះស្រាយនិងទប់ស្កាត់អំពីជំងឺរលាកផ្លូវដង្ហើមកូរ៉ូណានៅក្នុងប្រទេសកម្ពុជា។ សូមបងប្អូនស្ងប់ចិត្តហើយរង់ចាំស្តាប់ប្រសាសន៍របស់សម្តេចតេជោនៅពេលបន្តិចទៀតនេះ ៕
|
2020-01-30T08:37:46+07:00
|
kbnnews.com
|
https://kbn.news/archives/148799
|
8bc9fdd1-cb14-4493-9a85-d74a92ccf1ba
|
ក្រសួងព័ត៌មាន រំលឹកប្រព័ន្ធផ្សព្វផ្សាយ ផ្ទៀងផ្ទាត់ឱ្យបានច្បាស់មុនផ្សាយព័ត៌មានជំងឺផ្លូវដង្ហើម «កូរ៉ូណា»
|
ក្រសួងព័ត៌មាន បានក្រើនរំលឹកដល់ប្រព័ន្ធផ្សព្វផ្សាយទាំងអស់ ផ្ទៀងផ្ទាត់ឱ្យបានច្បាស់លាស់ជាមួយក្រសួងស្ថាប័នពាក់ព័ន្ធ មុននឹងផ្សាយព័ត៌មានពាក់ព័ន្ធនឹងជំងឺផ្លូវដង្ហើម «កូរ៉ូណា» ដើម្បីចៀសវាងការផ្សាយព័ត៌មានខុសនាំដល់ការភ័ន្តច្រឡំរបស់ប្រជាពលរដ្ឋ។ ការក្រើនរំលឹករបស់ក្រសួងព័ត៌មាននេះ បានកើតមានឡើងបន្ទាប់ពីមានការផ្សព្វផ្សាយព័ត៌មានមិនពិតអំពីការឆ្លងជំងឺរលាកសួតដោយវីរុសកូរ៉ូណាថ្មី (2019-nCoV) តាមរយៈប្រព័ន្ធផ្សព្វផ្សាយ គណនី/ទំព័រហ្វេសប៊ុក (Account /Facebook Page) ក្នុងបណ្តាញទំនាក់ទំនងសង្គមមួយចំនួនដោយមិនបានធ្វើការផ្ទៀងផ្ទាត់ឱ្យបានត្រឹមត្រូវជាមួយស្ថាប័នមានសមត្ថកិច្ចពាក់ព័ន្ធធ្វើឱ្យមានការភាន់ច្រឡំ និងបង្កឱ្យមានការព្រួយបារម្ភដល់ប្រជាពលរដ្ឋ អំពីការផ្សព្វផ្សាយព័ត៌មានមិនពិតទាំងនោះ។ ក្នុងសេចក្តីប្រកាសព័ត៌មានធ្វើឡើងនៅថ្ងៃទី២៩ ខែមករា ឆ្នាំ២០២០នេះ ក្រសួងព័ត៌មានបានរំលឹកយ៉ាងដូច្នេះ «ស្ថាប័ន អង្គភាពសារព័ត៌មានសូមមានការប្រុងប្រយ័ត្ននៅក្នុងការផ្សព្វផ្សាយព័ត៌មានអំពីការឆ្លងរីករាលដាលជំងឺរលាកសួតដោយវីរុសកូរ៉ូណាថ្មី (2019-nCoV) ដោយធ្វើការផ្ទៀងផ្ទាត់ប្រភពព័ត៌មានជាមួយក្រសួង ស្ថាប័នពាក់ព័ន្ធឱ្យបានច្បាស់លាស់មុននឹងចេញផ្សាយ និងត្រូវធ្វើការកែតម្រូវឱ្យបានទាន់ពេលវេលានូវរាល់ព័ត៌មានដែលខ្លួនបានផ្សព្វផ្សាយមិនត្រឹមត្រូវគ្មានប្រភពច្បាស់លាស់អាចឈានទៅដល់មានភាពចលាចលក្នុងសង្គម»។ ក្រៅពីរំលឹកដល់ស្ថាប័នព័ត៌មានផ្ទៀងផ្ទាត់លើការផ្សាយហើយនោះ ពាក់ព័ន្ធព័ត៌មានផ្លូវដង្ហើម «កូរ៉ូណា» នេះ ក្រសួងព័ត៌មានក៏បានអំពាវនាវដល់ប្រជាពលរដ្ឋ តាមដានព័ត៌មាននៅក្នុងគេហទំព័រ ឬទំព័រហ្វេសប៊ុក (Facebook Page) ផ្លូវការរបស់ក្រសួងសុខាភិបាល ឬគេហទំព័រ ឬទំព័រហ្វេសប៊ុក (Facebook Page) ផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រឬទំព័រហ្វេសប៊ុក (Facebook Page) ផ្លូវការរបស់ក្រសួង ស្ថាប័នពាក់ព័ន្ធ ដើម្បីចៀសវាងការភ័ន្តច្រឡំ។ សូមបញ្ជាក់ថា មកដល់ព្រលប់ថ្ងៃទី២៩ ខែមករា ឆ្នាំ២០២០នេះ កម្ពុជាមិនទាន់រកឃើញមានករណីកើតជំងឺផ្លូវដង្ហើម «កូរ៉ូណា» ថ្មីនោះឡើយ។ ដោយឡែកបុរសជនជាតិចិនម្នាក់ ដែលរកឃើញកើតមានជំងឺផ្លូវដង្ហើមនេះ កំពុងមានស្ថានភាពសុខភាពល្អប្រសើរផងដែរ មិនមានការវិវឌ្ឍន៍ទៅរកសភាពធ្ងន់ធ្ងរនោះទេ៕
|
2020-01-30T03:24:00+07:00
|
freshnewsasia.com
|
https://m.freshnewsasia.com/index.php/en/localnews/146898-2020-01-29-13-24-44.html
|
6d9fe8c6-9167-45e5-9cea-ae177ae8f887
|
អភិបាលខេត្តប៉ៃលិន អំពាវនាវប្រជាពលរដ្ឋ និងមន្ត្រីជំនាញពាក់ព័ន្ធ ចូលរួមអនុវត្តវិធានការបង្ការជំងឺរលាកសួត ដោយវីរុសកូរ៉ូណា ស្របតាមវិធានការរបស់ក្រសួងសុខាភិបាល
|
លោក ផាន់ ចាន់ធុល អភិបាលខេត្តប៉ៃលិន បានអំពាវនាវប្រជាពលរដ្ឋ លោកគ្រូ អ្នកគ្រូ និងសិស្សានុសិស្ស អាជ្ញាធរគ្រប់ជាន់ថ្នាក់ ព្រមទាំងមន្ត្រីជំនាញពាក់ព័ន្ធទាំងអស់ ត្រូវចូលរួមអនុវត្តវិធានការ បង្ការជំងឺរលាកសួត ដែលបង្ករដោយវីរុសកូរ៉ូណាថ្មី (2019-Cov) ស្របតាមវិធានការរបស់ក្រសួងសុខាភិបាល ក្នុងន័យទប់ស្កាត់ និងលើកកម្ពស់សុខភាពអនាម័យ នៅតាមមូលដ្ឋាន។ អភិបាលខេត្ត បានថ្លែងដូច្នេះ ក្នុងឱកាសអញ្ជើញចុះផ្សព្វផ្សាយវិធានការណ៍បង្ការការចម្លងវីរុសកូរ៉ូណា និងចែកម៉ាស់ចំនួនជាង ១ម៉ឺន ដោយឥតគិតថ្លៃជូនដល់សិស្សានុសិស្ស លោកគ្រូ អ្នកគ្រូ នៅសាលាវិទ្យាល័យ ហ៊ុន សែន ក្រុងទេពនិម្មិតប៉ៃលិន និងសាលាវិទ្យាល័យ ហ៊ុន សែន សាលាក្រៅ ព្រមទាំងមន្ត្រីប្រចាំការនៅច្រកទ្វារព្រំដែន ប្រជាពលរដ្ឋ និងភ្ញៀវជាតិ-អន្តរជាតិ ដែលធ្វើដំណើរចេញ-ចូលឆ្លងកាត់ព្រំដែន តាមច្រកទ្វារអន្តរជាតិព្រំនាថ្ងៃទី២៩ ខែមករា ឆ្នាំ២០២០ ដោយមានការអញ្ជើញចូលរួមពីសំណាក់ថ្នាក់ដឹកនាំមន្ទីរស្ថាប័នជំនាញជុំវិញខេត្ត និងក្រុមគ្រូពេទ្យជំនាញជាច្រើនរូបផងដែរ។ លោក ផាន់ ចាន់ធុល បានឱ្យដឹងថា ទោះបីជារកឃើញមានអ្នកជម្ងឺ ផ្ទុកវីរុសកូរ៉ូណាមួយករណី នៅខេត្តព្រះសីហនុ លើជនជាតិចិនកាលពីកន្លងទៅនេះ ហើយអ្នកជំងឺនោះមកទល់នឹងពេលនេះ ក៏បានធូរស្បើយវិញហើយ ពេលសុខភាពកាន់តែប្រសើរ នឹងបញ្ជូនអ្នកជំងឺនោះទៅកាន់ ប្រទេសខ្លួនវិញ។ តែទោះជាយ៉ាងណាក៏ដោយ មន្ដ្រីសុខាភិបាលយើងទូទាំងប្រទេស បានចុះអប់រំផ្សព្វផ្សាយបន្ថែមទៀត ទៅដល់ប្រជាពលរដ្ឋ នៅតាមភូមិស្រុកខេត្ដក្រុង ឱ្យបានយល់ដឹងច្បាស់ ពីរោគសញ្ញា និងវិធានការការពារមិនឱ្យឆ្លងវីរុសផ្លូវដង្ហើមប្រភេទថ្មីនេះ ជាពិសេស «កុំឱ្យពួកគាត់ភិតភ័យខ្លាំងពេក តែត្រូវប្រុងប្រយ័ត្នខ្ពស់ និងអនុវត្ដន៍ទៅតាមការណែនាំរបស់ក្រសួងយើងនោះ ពួកគាត់នឹងអាចចៀសផុតពីការឆ្លងវីរុសកូរ៉ូណានេះហើយ ព្រោះយើងបានចាត់វិធានការ និងត្រៀមលក្ខណៈរួចជាស្រេច ទាំងក្រុមគ្រូពេទ្យ បច្ចេកទេសព្យាបាល និងបន្ទប់ដាច់ដោយឡែកសម្រាប់អ្នកមានវីរុសកូរ៉ូណានេះ បន្ទាប់ពីយើង បានដាក់មន្ដ្រី និងម៉ាស៊ីនស្ដេនកំដៅ នៅតាម ច្រកចេញចូលទូទាំងកម្ពុជាយើង»។ នៅក្នុងឱកាសនោះដែរ អភិបាលខេត្ត បានផ្តាំផ្ញើដល់មន្ដ្រីជំនាញពាក់ព័ន្ធ អាជ្ញាធរមានសមត្ថកិច្ចគ្រប់ជាន់ថ្នាក់ និងប្រជាពលរដ្ឋ ត្រូវសាមគ្គីគ្នាជួយផ្សព្វផ្សាយ សារអប់រំសុខភាព ពីវិធានការពារ ដែលក្រសួងបានដាក់ចេញ ទាំងការថែរក្សាអនាម័យ និងកុំចេញទៅប្រទេសណា ដែលកំពុងតែមានការផ្ទុះនូវវីរុសនេះ ដើម្បីកុំឱ្យវីរុសប្រភេទថ្មី កើតមានលើប្រជាពលរដ្ឋកម្ពុជាយើង។ *ទី១ ៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ *ទី២ ៖ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ *ទី៣ ៖ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ *ទី៤ ៖ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ *ទី៥ ៖ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ *ទី៦ ៖ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ *ទី៧ ៖ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ *ទី៨ ៖ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង ១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍១១៥។ សូមបញ្ជាក់ថា៖ ទោះបីជារកឃើញអ្នកជម្ងឺជនជាតិចិន មានផ្ទុកវីរុសកូរ៉ូណា មួយករណី នៅខេត្តព្រះសីហនុក៏ពិតមែន ប៉ុន្តែបើតាមការឱ្យដឹងពីក្រសួងសុខាភិបាល គឺមិនទាន់មានប្រជាពលរដ្ឋកម្ពុជាណាម្នាក់ មានជម្ងឺ រលាកសួតប្រភេទថ្មី កូរ៉ូណានេះនៅឡើយទេ៕
|
2020-01-30T00:38:00+07:00
|
freshnewsasia.com
|
https://m.freshnewsasia.com/index.php/en/localnews/146875-2020-01-29-10-38-33.html
|
45b17fc8-6520-44cd-a820-98cc5f8b822a
|
ម៉ោង៩ព្រឹកស្អែកនេះ សម្តេចតេជោ ហ៊ុន សែន នឹងថ្លែងសារទៅកាន់ប្រជាពលរដ្ឋ អំពីជំងឺរលាកផ្លូវដង្ហើមដោយវីរូសកូរ៉ូណា នៅក្នុងប្រទេសកម្ពុជា (Video inside)
|
នៅវេលាម៉ោង៩៖០០នាទីព្រឹក ថ្ងៃទី៣០ ខែមករា ឆ្នាំ២០២០ស្អែកនេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នឹងធ្វើការថ្លែងសារពីវិមានសន្តិភាពទៅកាន់ប្រជាពលរដ្ឋទាំងអស់ អំពីជំងឺរលាកផ្លូវដង្ហើមថ្មីកូរ៉ូណា ដែលទើបរកឃើញ១ករណីនៅក្នុងប្រទេសកម្ពុជា។ នេះបើតាមការជូនដំណឹងដោយមន្រ្តីជាន់ខ្ពស់រាជរដ្ឋាភិបាលកម្ពុជា។ នេះគឺជាសារលើកដំបូងរបស់សម្តេចតេជោ ហ៊ុន សែន ចាប់តាំងពីជំងឺរលាកផ្លូវដង្ហើមថ្មីដែលបង្កឡើងដោយវីរុសកូរ៉ូណា មានវត្តមានមួយករណីនៅក្នុងប្រទេសកម្ពុជា។ ជំងឺនេះត្រូវបានរកឃើញនៅលើខ្លួន ជនជាតិចិនម្នាក់ ឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត ចេញពីក្រុងវូហាន ប្រទេសចិន មកដល់ខេត្តសៀមរាប ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ រហូតមកដល់ពេលនេះ ជនជាតិចិនម្នាក់នេះ កំពុងសម្រាកព្យាបាលនៅបន្ទប់ដាច់ដោយឡែកមួយ នៅក្នុងមន្ទីរពេទ្យបង្អែកខេត្តព្រះសីហនុ ហើយត្រូវបានរដ្ឋមន្រ្តីក្រសួងសុខាភិបាលបញ្ជាក់ថា កំពុងមានសុខភាពល្អជាធម្មតា ដោយពុំមានអ្វីធ្ងន់ធ្ងរគួរឱ្យកត់សម្គាល់ទេ ខណៈដែលមន្រ្តីសុខាភិបាល កំពុងយកចិត្តដាក់ ក្នុងការតាមដានផងដែរ។ ពាក់ព័ន្ធនឹងជំងឺថ្មីនេះ ក្រសួងសុខាភិបាល ក៏បានតាមដានយ៉ាងយកចិត្តទុកដាក់លើសុខភាពរបស់ គ្រួសារជនជាតិចិនទាំង៣នាក់ផ្សេងទៀតដែរ ប៉ុន្តែរហូតមកដល់ពេលនេះពួកគេពុំមានជំងឺរលាកផ្លូវដង្ហើមប្រភេទថ្មីឡើយ៕
|
2020-01-30T00:25:00+07:00
|
freshnewsasia.com
|
https://m.freshnewsasia.com/index.php/en/localnews/146872-2020-01-29-10-25-30.html
|
3b3e95cd-1ec9-4874-b911-1195eac4c282
|
រដ្ឋមន្រ្តីក្រសួងសុខាភិបាល៖ រហូតដល់ល្ងាចថ្ងៃនេះស្ថានភាពជនជាតិចិន ដែលមានជំងឺផ្លូវដង្ហើមថ្មីកូរ៉ូណា នៅខេត្តព្រះសីហនុ មានសុខភាពល្អជាធម្មតា
|
លោក ម៉ម ប៊ុមហេង រដ្ឋមន្រ្តីក្រសួងសុខាភិបាល បានបញ្ជាក់ប្រាប់នាយកប្រតិបត្តិបណ្តាញព័ត៌មាន Fresh News នៅថ្ងៃទី២៩ ខែមករា ឆ្នាំ២០២០ថា ស្ថានភាពជនជាតិចិនដែលមានជំងឺផ្លូវដង្ហើមថ្មីបង្កឡើងដោយវីរុសកូរ៉ូណា ដែលបានសម្រាកព្យាបាល នៅមន្ទីរពេទ្យបង្អែកខេត្តព្រះសីហនុនោះ ពេលនេះ (ល្ងាចថ្ងៃទី២៩ ខែមករានេះ) មានសុខភាពល្អជាធម្មតា ដោយពុំមានបញ្ហាអ្វីគួរឱ្យកត់សម្គាល់ទេ។ លោក ម៉ម ប៊ុនហេង បានបញ្ជាក់យ៉ាងខ្លីដូច្នេះថា៖ ។ ជនជាតិចិនម្នាក់ដែលឆ្លងជំងឺនេះ មានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត ចេញពីក្រុងវូហាន ប្រទេសចិន មកដល់ខេត្តសៀមរាប ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ រហូតដល់ថ្ងៃទី២៧ ខែមករា ឆ្នាំ២០២០ ក្រសួងសុខាភិបាលបានរកឃើញថា ជនជាតិចិនម្នាក់នេះ មានផ្ទុកមេរោគកូរ៉ូណាប្រភេទថ្មី ព្រមទាំងបានបញ្ជូនទៅព្យាបាលនៅមន្ទីរពេទ្យបង្អែកខេត្តព្រះសីហនុ ដោយស្នាក់នៅបន្ទប់ដាច់ដោយឡែកពីគេ។ ពាក់ព័ន្ធនឹងបញ្ហានេះ ក្រសួងសុខាភិបាល ក៏បានតាមដានយ៉ាងយកចិត្តទុកដាក់លើសុខភាពរបស់ គ្រួសារជនជាតិចិនទាំង៣នាក់ផ្សេងទៀតដែរ ប៉ុន្តែរហូតមកដល់ពេលនេះពួកគេពុំមានជំងឺរលាកផ្លូវដង្ហើមប្រភេទថ្មីឡើយ។ ជំងឺផ្លូវដង្ហើមប្រភេទថ្មី ត្រូវបានអ្នកជំនាញនិយាយថា វាមានភាពកាចសាហាវ និងចម្លងលឿន នៅក្នុងតំបន់ដែលមានអាកាសធាតុត្រជាក់ តាមរយៈការក្អក និងក្រដាស ដែលលទ្ធភាពក្នុងការសាយភាពត្រឹមរយៈពេល១ម៉ែត្រ ឬមួយម៉ែត្រកន្លះប៉ុណ្ណោះ៕
|
2020-01-30T00:17:00+07:00
|
freshnewsasia.com
|
https://m.freshnewsasia.com/index.php/en/localnews/146870-2020-01-29-10-17-26.html
|
1d8fb10a-d41b-4840-8473-fbc91f940c7f
|
រដ្ឋមន្រ្តីសុខាភិបាល ចុះអប់រំផ្សព្វផ្សាយពីវិធានការការពារជំងឺរលាកសួតប្រភេទ កូរ៉ូណាវីរុស ដល់ពលរដ្ឋនៅតាមចំណតឡានក្រុង និងអ្នកធ្វើដំណើរនៅតាមផ្លូវនៅរាជធានីភ្នំពេញ
|
រដ្ឋមន្ត្រីក្រសួងសុខាភិបាលលោកសាស្ត្រាចារ្យ ម៉ម ប៊ុនហេង នៅថ្ងៃទី២៩ ខែមករា ឆ្នាំ២០២០នេះ សហការជាមួយសាលារាជធានីរាជធានីភ្នំពេញ បានចុះអប់រំផ្សព្វផ្សាយ ដល់ប្រជាពលរដ្ឋនៅតាមឡានក្រុង និងអ្នកធ្វើដំណើរម្ដុំរង្វង់មូលស្ពានជ្រោយចង្វារត្រើយខាងលិច ពីវិធានការពារជំងឺរលាកសួតប្រភេទកូរ៉ូណាវីរុស និងបិទវិធានការពារនៅតាមឡានក្រុង និងតុតុជាដើម ដើម្បីស្វែងយល់ច្បាស់ពីរោគសញ្ញា និងការប្រុងប្រយ័ត្នខ្ពស់។ រដ្ឋមន្ដ្រី ម៉ម ប៊ុនហេង បានថ្លែងថា ។ ជាពិសេស ។ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ *ទី១ ៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ *ទី២ ៖ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ *ទី៣ ៖ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ *ទី៤ ៖ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ *ទី៥ ៖ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ *ទី៦ ៖ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ *ទី៧ ៖ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ *ទី៨ ៖ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍១១៥៕
|
2020-01-29T23:42:00+07:00
|
freshnewsasia.com
|
https://m.freshnewsasia.com/index.php/en/localnews/146868-2020-01-29-09-42-34.html
|
d851a3af-a4b0-4b2e-aaa1-c9a908823432
|
លោក ផៃ ស៊ីផាន ថា ការដំឡើងថ្លៃម៉ាស់ជាការចូលរួមសម្លាប់ពលរដ្ឋខ្មែរ ហើយអាជ្ញាធរកំពុងចាត់វិធានការ
|
មន្ត្រីជាន់ខ្ពស់រដ្ឋាភិបាលចាត់ទុកការដំឡើងថ្លៃម៉ាស់ ក្នុងពេលដែលពលរដ្ឋកំពុងបារម្ភខ្លាចឆ្លងវីរុសកូរ៉ូណា (Coronavirus) ប្រភេទថ្មី គឺជាការចូលរួម សម្លាប់ពលរដ្ឋខ្មែរ ហើយអាជ្ញាធរកំពុងរៀបចំ មន្ត្រីជំនាញ សហការជាមួយមន្ត្រីសុខាភិបាលចាត់វិធានការដោះស្រាយរឿងនេះ។ ប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន ឱ្យដឹងថា អាជ្ញាធរនឹងចុះពិនិត្យមើលអាជ្ញាប័ណ្ណ ទីតាំងលក់ឱសថស្ថានទាំងឡាយណាដែលឆ្លៀតឱកាសដំឡើងថ្លៃម៉ាស់ ស្របពេលដែលពលរដ្ឋកំពុងភ័យព្រួយការឆ្លងរាលដាលវីរុសកូរ៉ូណា (Corona Virus)ប្រភេទថ្មី។ លោកថា ទីតាំងលក់ឱសថស្ថាន គឺជាកន្លែងមនុស្សធម៌ ចូលរួមចំណែកជួយសុខុមាលភាពពលរដ្ឋ ហើយការដំឡើងថ្លៃម៉ាស់ គឺជាសកម្មភាពប្រឆាំងនិងជីវិតមនុស្សជាតិ។ លោកបដិសេធមិនអធិប្បាយលម្អិតពី ការនីតិវិធីអនុវត្តច្បាប់ លើម្ចាស់ឱសថស្ថានណាខ្លះនោះទេ ព្រោះមន្ត្រីជំនាញកំពុងស៊ើបអង្កេត៖ « »។ លោក ផៃ ស៊ីផាន ផ្ដាំឱ្យពលរដ្ឋរាយការណ៍មកអាជ្ញាធរពាក់ព័ន្ធ ប្រសិនបើរកឃើញថា មានទីតាំងឱសថស្ថានណាមួយ ឆ្លៀតឱកាសដំឡើងថ្លៃម៉ាស់។ មកទល់ពេលនេះពលរដ្ឋគ្រប់/ខេត្តក្រុងបង្ហាញក្តីកង្វល់ខ្លាំង ពីការឆ្លងវីរុសកូរ៉ូណាប្រភេទថ្មី ហើយពួកគេបានសម្រុកទិញម៉ាស់ ការពារសុវត្ថិភាព។ ពលរដ្ឋត្អូញថា នៅគ្រាដែលពួកគេសម្រុកទិញម៉ាស់ មានឱសថស្ថានមួយចំនួនបានដំឡើងថ្លៃម៉ាស់ទ្វេដង។ អ្នកប្រើប្រាស់បណ្ដាញហ្វេសប៊ុកខ្លះ បានបង្ហោះទីតាំងឱសថស្ថានមួយចំនួន លក់ម៉ាស់ដំឡើងថ្លៃ ហើយពួកគេស្នើឱ្យអាជ្ញាធរចាត់វិធានការតាមច្បាប់។ ពលរដ្ឋរស់នៅរាជធានីភ្នំពេញ លោក សត បាន ហាក់មិនសូវមានទំនុកចិត្តលើវិធានការរបស់រដ្ឋាភិបាលនោះទេ ព្រោះមានឱសថស្ថានមួយចំនួនបានដំឡើងថ្លៃម៉ាស់ ពុំទាន់ឃើញរដ្ឋាភិបាលអនុវត្តច្បាប់នៅឡើយទេ។ លោកជឿថា ប្រសិនបើរដ្ឋាភិបាលមានឆន្ទៈអនុវត្តច្បាប់ គ្មានអ្វីពិបាកស៊ើបអង្កេតនោះទេ ព្រោះអ្នកប្រើប្រាស់ហ្វេសប៊ុកខ្លះ បានបង្ហោះសារបង្ហាញទីតាំង និងឈ្មោះឱសថស្ថានដែលដំឡើងថ្លៃម៉ាស់ បន្ទាប់ពីពួកគេបានទៅទិញមកប្រើប្រាស់ដល់កន្លែង៖ « »។ គណៈឱសថការីកម្ពុជាថ្មីៗនេះ បានអំពាវនាវដល់ម្ចាស់ឱសថស្ថានទាំងអស់ កុំឱ្យដំឡើងថ្លៃម៉ាស់ ព្រោះប្រជាជនកម្ពុជាកំពុងមានតម្រូវការម៉ាស់ជាការចាំបាច់។ គណៈឱសថការីកម្ពុជា ចាត់ទុកថា ការឆ្លៀតឱកាសដំឡើងថ្លៃហួសហេតុនោះ គឺធ្វើឱ្យប៉ះពាល់ដល់កិត្តិយស សេចក្ដីថ្លៃថ្នូរ និងវិជ្ជាជីវៈឱសថសាស្ត្រ ឬឱសថស្ថាន៕
|
2020-01-29T23:35:00+07:00
|
rfa.org
|
https://www.rfa.org/khmer/news/health/Phay-Siphan-Reaction-high-price-Masks-01292020113534.html
|
ec88639e-6dd1-495b-abb6-1ab443e2a49b
|
មជ្ឈមណ្ឌលសិក្សាទំនើបនៃសាលាបឋមសិក្សាព្រះនរោត្តម យកចិត្តទុកដាក់ខ្លាំងលើការការពារ និងការណែនាំសិស្សពីជំងឺរលាកសួតប្រភេទថ្មី បង្កទ្បើងពីវីរុសកូរ៉ូណា
|
មជ្ឈមណ្ឌលសិក្សាទំនើបនៃសាលាបឋមសិក្សាព្រះនរោត្តម បានយកចិត្តទុកដាក់យ៉ាងខ្លាំងលើការការពារ និងការណែនាំដល់សិស្សានុសិស្ស ពីការចម្លងដោយសារជំងឺរលាកសួតប្រភេទថ្មី ដែលបង្កទ្បើងពីមេរោគឈ្មោះ វីរុសកូរ៉ូណា (CoronaVirus)។ វីរុសនេះបាននឹងកំពុងរាតត្បាតយ៉ាងខ្លាំងនៅទីក្រុងវូហាន ខេត្តហ៊ូបេ សាធារណរដ្ឋប្រជាមានិតចិន ហើយនិងកំពុងបន្តរាតត្បាតមកដល់ប្រទេសផ្សេងៗ ក្នុងនោះកម្ពុជាមានមួយករណីផងដែរ។ វីរុសនេះងាយឆ្លងបំផុត ចំពោះអ្នកដែលមានប្រព័ន្ធការពាររាងកាយខ្សោយ ជាពិសេសមនុស្សចាស់ និងកុមារ។ ដោយមើលឃើញពីបញ្ហាប្រឈម ចំពោះកុមារងាយរងគ្រោះដោយរីរុសនេះ មជ្ឈមណ្ឌលសិក្សាទំនើបបានធ្វើការណែនាំ និងត្រួតពិនិត្យថែទាំសុខភាពកុមារ ដើម្បីការពារការចម្លងជំងឺរលាកសួត ដែលបង្កពីវីរុសកូរ៉ូណា ប្រភេទថ្មីនេះតាមរយៈការវាស់កម្តៅខ្លួនរបស់កុមារ ការចែកម៉ាស់ដោយឥតគិតថ្លៃ ការលាងសម្អាតដៃជាមួយនឹងអាល់កុលរៀងរាល់មុនម៉ោងចូលរៀន។ សូមបញ្ជាក់ផងដែរថា មជ្ឈមណ្ឌលសិក្សាទំនើបនៃសាលាបឋមសិក្សាព្រះនរោត្តម ជាមជ្ឈមណ្ឌលសិក្សាទំនើបសម្រាប់កុមារ ដែលទទួលបានអាជ្ញាបណ្ណពីក្រសួងអប់រំ យុវជន និងកីឡា។ កម្មវិធីសិក្សារួមមាន៖ ភាសាអង់គ្លេស, ភាសាចិន, កុំព្យូទ័រ, កម្មវិធីសិក្សារ៉ូបូទិក ដែលជាកម្មវិធីសិក្សាសាងសង់រ៉ូបូត និងសរសរកូដសម្រាប់កុមារដែលនាំចូលពីសហរដ្ឋអាមេរិក, ថ្នាក់ស្រាវជ្រាវក្នុងបណ្ណល័យ និងថ្នាក់សន្ទនាភាសាអង់គ្លេស៕
|
2020-01-29T23:27:00+07:00
|
freshnewsasia.com
|
https://m.freshnewsasia.com/index.php/en/localnews/146862-2020-01-29-09-27-43.html
|
3727f429-ee85-4a91-8947-780674f652ae
|
រដ្ឋមន្ត្រី ថោង ខុន៖ កម្ពុជានៅតែជាគោលដៅទេសចរណ៍ដែលមានសុវត្ថិភាព និងធានាការគ្រប់គ្រងបញ្ហាជំងឺរលាកសួតប្រភេទថ្មីបាន
|
រដ្ឋមន្ត្រីក្រសួងទេសចរណ៍ លោក ថោង ខុន បានប្រកាសប្រកបដោយភាពជឿជាក់ថា កម្ពុជានៅតែជាគោលដៅទេសចរណ៍ដ៏កក់ក្ដៅសម្រាប់ភ្ញៀវទេសចរគ្រប់គ្នា ដែលនៅតែមានការការពារសុវត្ថិភាព សន្តិសុខសណ្ដាប់ធ្នាប់ នៅតែត្រៀមទទួលស្វាគមន៍វត្តមានភ្ញៀវអន្តរជាតិជានិច្ច ពិសេសគឺធានាបានការគ្រប់គ្រងបញ្ហាជំងឺរលាកសួតប្រភេទថ្មី (Coronavirus) បានយ៉ាងជឿជាក់បំផុត។ ការអះអាងយ៉ាងដូច្នេះរបស់លោករដ្ឋមន្ត្រី ថោង ខុន ត្រូវបានធ្វើឡើងក្នុងកិច្ចប្រជុំមួយដើម្បីរកដំណោះស្រាយទប់លំនឹងឧស្សាហកម្មទេសចរណ៍ក្នុងប្រទេស ស្របពេលដែលពិភពលោកកំពុង ប្រឈមការរីករាលដាលជំងឺរលាកផ្លូវដង្ហើមប្រភេទថ្មី ដែលបង្កដោយវីរុសកូរ៉ូណា (2019-nCoV) ជាមួយវិស័យឯកជន សមាគមទីភ្នាក់ងារទេសចរណ៍កម្ពុជា (CATA) សមាគមសណ្ឋាគារកម្ពុជា សមាគមម្ហូបអាហារ និងចុងភៅកម្ពុជា និងដៃគូពាក់ព័ន្ធនានា នៅទីស្ដីការក្រសួងទេសចរណ៍ នាថ្ងៃទី២៩ ខែមករា ឆ្នាំ២០២០។ លោករដ្ឋមន្ត្រីបានឱ្យដឹងថា ថ្វីដ្បិតកម្ពុជាមានការឆ្លងវីរុសកូរ៉ូណាថ្មីនេះចំនួន ១ករណី កន្លងទៅក្ដី ប៉ុន្តែក្រសួងសុខាភិបាល ក្រសួង-ស្ថាប័នពាក់ព័ន្ធបាននិងកំពុងរួមគ្នាទប់ស្កាត់យ៉ាងសស្រាក់សស្រាំ ហើយក៏គ្មានការឆ្លងរីករាលដាលបន្តទៀតនោះដែរ។ លោកបានបន្តថា ក្នុងនោះក្រសួងទេសចរណ៍បានមើលឃើញចលនាទេសចរណ៍ក្នុងប្រទេសមានភាពសកម្មយ៉ាងខ្លាំង ពោលគឺមិនមានអ្វីគួរឱ្យព្រួយបារម្ភដូចនៅប្រទេសមួយចំនួននោះឡើយ ចំណែកឯភ្ញៀវទេសចរអន្តរជាតិដែលកំពុងស្ថិតក្នុងប្រទេសកម្ពុជា ក៏កំពុងរីករាយជាមួយដំណើរកម្សាន្តរបស់ខ្លួន នៅតាមគោលដៅទេសចរណ៍នានាជុំវិញប្រទេសកម្ពុជា។ ជាក់ស្ដែង នាអំលុងពេលចូលឆ្នាំចិនកន្លងទៅ គេសង្កេតឃើញមានភ្ញៀវទេសចរចេញដើរកម្សាន្តយ៉ាងសប្បាយរីករាយ ពិសេសគោលដៅទេសចរណ៍មួយចំនួន ដែលកន្លងទៅមានការធ្លាក់ចុះចំនួនភ្ញៀវនោះ ក៏ចាប់ផ្ដើមមានវត្តមានភ្ញៀវទេសចរច្រើនកុះករមកវិញគួរឱ្យកត់សម្គាល់ផងដែរ ដូចជា ក្រុងព្រះសីហនុ តំបន់ទឹកធ្លាក់ធម្មជាតិ តំបន់អេកូទេសចរណ៍ តំបន់បេតិកភណ្ឌជាដើម។ រដ្ឋមន្ត្រីក្រសួងទេសចរណ៍កម្ពុជាបានចេញមកអះអាងជាសាធារណៈថា ។ នៅក្នុងកិច្ចប្រជុំខាងលើទៀតសោត លោករដ្ឋមន្ត្រី ថោង ខុន ក៏បានអំពាវនាវយ៉ាងទទូចដល់ក្រុមហ៊ុនទីភ្នាក់ងារទេសចរណ៍ ម្ចាស់មូលដ្ឋានអាជីវកម្មទេសចរណ៍ ក៏ដូចជាមូលដ្ឋានរមណីយដ្ឋានទេសចរណ៍ទូទាំងប្រទេស ត្រូវរួមគ្នាអនុវត្តនូវវិធានការរួមគ្នាទប់លំនឹងឧស្សាហកម្មទេសចរណ៍ក្នុងប្រទេស ស្របពេលមានការធ្លាក់ចុះនូវចំនួនភ្ញៀវអន្តរជាតិ ក្នុងដំណាក់កាលផ្ទុះការរីករាលដាលជំងឺថ្មីនេះ។ បើតាមលោក ទិត ចន្ថា រដ្ឋលេខាធិការប្រចាំការក្រសួងទេសចរណ៍ បានឱ្យដឹងថា បច្ចុប្បន្នចលនាទេសចរណ៍ក្នុងប្រទេសកម្ពុជាមានភ្ញៀវទេសចរចាប់ពី ១០,០០០,០០០នាក់ ដល់ ១២,០០០,០០០នាក់ ក្នុងនោះមានទាំងភ្ញៀវទេសចរជាតិ និងអន្តរជាតិ៕
|
2020-01-29T23:04:00+07:00
|
freshnewsasia.com
|
https://m.freshnewsasia.com/index.php/en/localnews/146859-2020-01-29-09-04-01.html
|
a3e09cd6-dce8-4b61-8615-458d9671f29e
|
អាវុធហត្ថខេត្តកោះកុង នាំយុវជនម្នាក់ទៅធ្វើកិច្ចសន្យាអប់រំ ក្រោយបង្ហោះព័ត៌មានមិនពិតថា ជនជាតិចិន ២នាក់ឆ្លងជំងឺកូរ៉ូណាថ្មី
|
មន្រ្តីកងរាជអាវុធហត្ថខេត្តកោះកុង កាលពីថៃ្ងទី២៨ ខែមករា ឆ្នាំ២០២០ បាននាំខ្លួនយុវជនម្នាក់យកទៅធើ្វកិច្ចសន្យា និងអប់រំណែនាំ ក្រោយបុរសរូបនេះ បានបង្ហោះសារមិនពិតតាមរយៈបណ្តាញសង្គមហ្វេសប៊ុកថា មានជនជាតិចិន ២នាក់ បានឆ្លងជំងឺរលាកសួត ដែលបង្កឡើងដោយវីរុសកូរ៉ូណាប្រភេទថ្មី ហើយពួកគេទៅលេងកម្សាន្ត នៅក្នុងខេត្តកោះកុង។ ឧត្តមសេនីយ៍ត្រី ថុង ណារ៉ុង មេបញ្ជាការកងរាជអាវុធហត្ថខេត្តកោះកុង បានប្រាប់អង្គភាពព័ត៌មាន Fresh News ឲ្យដឹងថា យុវជនរូបនេះ មានហ្វេសប៊ុកឈ្មោះ ជុន ចិន។ ជុន ចិន បានបង្ហោះសារតាមរយៈបណ្តាញសង្គម កាលពីថ្ងៃទី២៨ ខែមករា ឆ្នាំ២០២០ ដោយសរសេរសារថា «នៅតារាសាគរមានអ្នកកើតជំងឺមេរោគ កូរ៉ូណាវីរ៉ុសហើយ»។ ឧត្តមសេនីយ៍ត្រី ថុង ណារ៉ុង បានបន្ថែមថា នេះជាព័ត៌មានមិនពិត ដែលកម្លាំងកងរាចអាវុធហត្ថស្រុក បានស្រាវជ្រាវដឹង ក៏នាំខ្លួនឈ្មោះ ជុន ចិន អាយុ២២ឆ្នាំ មានទីលំនៅភូមិព្រែកស្មាច់ ឃុំកោះសេ្តច ស្រុកគីរីសាគរ ខេត្តកោះកុង យកធ្វើការសាកសួរ ឆ្លើយបំភ្លឺហើយអប់រំណែនាំឲ្យកែសម្រួលព័ត៌មាន និងបកស្រាយបង្ហោះសារឡើងវិញ ព្រោះនៅខេត្តកោះកុង ពុំមានជំងឺប្រភេទនេះរាលដាលដល់ទេ។ ក្រោយធ្វើការណែនាំនិងឲ្យបុរសនេះធ្វើកិច្ចសន្យារួច ទើបសមត្ថកិច្ចសម្រេចឲ្យគេវិលត្រឡប់ទៅលំនៅដ្ឋានវិញ។ លោក ជុន ចិន បានប្រាប់មន្ត្រីកងរាជអាវុធហត្ថខេត្តកោះកុងថា លោកបានយល់ច្រឡំ ដោយចែករម្លែកសារតពីគេគ្មានប្រភពច្បាស់លាស់។ ចំពោះសកម្មភាពនេះ លោកបានសន្យថា នឹងឈប់បង្ហោះព័ត៌មានមិនពិតទៀតហើយ និងបានអំពាវនាវដល់ប្រជាពលរដ្ឋទាំងអស់ ឈប់ចែករម្លែកព័ត៌មានក្លែងក្លាយ ដែលបង្កឲ្យមានការយល់ច្រឡំបន្តទៀតផងដែរ។ សូមបញ្ជាក់ថា រដ្ឋបាលខេត្តកោះកុង នៅថ្ងៃទី២៩ ខែមករា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ជនជាតិចិនចំនួន ២នាក់ ដែលបានស្នាក់នៅក្នុងខេត្តកោះកុង ពុំមានផ្ទុកមេរោគថ្មីកូរ៉ូណានោះទេ ហើយពេលនេះពួកគេបានធ្វើដំណើរវិលត្រឡប់ទៅប្រទេសចិនវិញហើយ។ នេះបើយោងតាមសេចក្តីប្រកាសព័ត៌មានដែលអង្គភាពព័ត៌មាន Fresh News ទទួលបាន។ រដ្ឋបាលខេត្តកោះកុង បានជូនដំណឹងដល់សាធារណជនទាំងក្នុងប្រទេស និងក្រៅប្រទេសយ៉ាងដូច្នេះថា កន្លងមកមានអ្នកសារព័ត៌មានខ្លះបានចុះផ្សាយថា មានជនជាតិចិន ២នាក់ ឈ្មោះ YIN GONGPING ភេទប្រុស អាយុ ៤៥ឆ្នាំ និងកូន ឈ្មោះ YIN ZHENGYIN ភេទប្រុស អាយុ ១៤ឆ្នាំ មកពីក្រុងវូហាន ខេត្តហ្វីប៉ី (HUPI) នៃសាធារណៈរដ្ឋប្រជាមានិតចិន បានមកស្នាក់នៅកំសាន្ត នៅក្នុងតំបន់វិសមកាលតារាសាគរ ស្រុកគីរីសាគរ ខេត្តកោះកុង ហើយសង្ស័យមានផ្ទុកមេរោគថ្មីកូរ៉ូណា (Corona)។ ប៉ុន្តែតាមការពិនិត្យយ៉ាងយកចិត្តទុកដាក់ ពីក្រុមគ្រូពេទ្យជំនាញរួចមក អ្នកទាំងពីរនោះ ពុំមានផ្ទុកមេរោគថ្មីកូរ៉ូណានោះទេ ហើយបច្ចុប្បន្ននេះ ជនជាតិចិនទាំងពីររូបបានធ្វើដំណើរ វិលត្រឡប់ទៅប្រទេសចិនវិញហើយ។ ការបញ្ជាក់ភ្លាមៗរបស់រដ្ឋបាលខេត្តកោះកុងខាងលើនេះ បានធ្វើឡើងក្រោយមានការផ្សាយតាមបណ្តាញព័ត៌មាន និងបណ្តាញសង្គមថា មានករណីឆ្លងមេរោគកូរ៉ូណា ២នាក់ នៅខេត្តកោះកុង។ គិតត្រឹមរសៀលថ្ងៃទី២៩ ខែមករា ឆ្នាំ២០២០នេះ កម្ពុជាមានអ្នកជំងឺរលាកសួត កូរ៉ូណា តែម្នាក់ប៉ុណ្ណោះ គឺជនជាតិចិននៅខេត្តព្រះសីហនុ៕
|
2020-01-29T21:13:00+07:00
|
freshnewsasia.com
|
https://m.freshnewsasia.com/index.php/en/localnews/146833-2020-01-29-07-13-37.html
|
e643f808-0769-4a2e-b593-3dcf94645c15
|
TOP NEWS: រដ្ឋមន្រ្តីសុខាភិបាល ស្នើឱ្យអាជ្ញាធរចាត់វិធានការតាមច្បាប់ចំពោះអ្នកផ្សាយព័ត៌មានមិនពិត នៅលើបណ្តាញសង្គមអំពីជំងឺរលាកផ្លូវដង្ហើមថ្មី ដែលបំភ័យប្រជាពលរដ្ឋ
|
លោក ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា ស្នើដល់អាជ្ញាធរមានសមត្ថកិច្ច គួរចាត់វិធានការតាមផ្លូវច្បាប់ចំពោះអ្នកផ្សាយ ព័ត៌មានបំផ្លើសការពិតនៅលើបណ្តាញទំនាក់ទំនងសង្គម អំពីជំងឺរលាកផ្លូវដង្ហើមប្រភេទថ្មីកូរ៉ូណា ដែលទង្វើនេះធ្វើឲ្យប្រជាពលរដ្ឋមានការភ័យខ្លាច។ លោករដ្ឋមន្រ្តី បានបញ្ជាក់ប្រាប់នាយកប្រតិបត្តិបណ្តាញព័ត៌មាន Fresh News ឱ្យដឹងនៅថ្ងៃទី២៩ ខែមករា ឆ្នាំ២០២០នេះថា ។ សូមបញ្ជាក់ថា នៅព្រឹកថ្ងៃទី២៩ ខែមករា ឆ្នាំ២០២០ មានការផ្សព្វផ្សាយនៅលើបណ្តាញទំនាក់ទំនងសង្គមថា មានអ្នកជំងឺជនជាតិចិនម្នាក់ផ្ទុកវីរុសកូរ៉ូណា ត្រូវបានគេយកទៅព្យាបាលនៅមន្ទីរពេទ្យរុស្ស៉ី បណ្តាលឱ្យមានការភ្ញាក់ផ្អើលយ៉ាងខ្លាំង ស្របពេលដែលរាជរដ្ឋាភិបាលកម្ពុជា កំពុងចាត់វិធានការចំពោះអ្នកអ្នកប្រឌិតព័ត៌មានអំពីជំងឺរលាកផ្លូវដង្ហើមថ្មី ដែលចែកចាយតាមបណ្តាញសង្គមថា ម្តងនៅខេត្តនេះម្តងនៅខេត្តនោះបណ្តាលឱ្យការច្រួលច្របល់។ ពាក់ព័ន្ធនឹងករណីនេះប្រធានមន្ទីរពេទ្យរុស្ស៉ី និងលោកអភិបាលខណ្ឌបឹងកេងកង នៅវេលាថ្ងៃត្រង់ទី២៩ ខែមករា ឆ្នាំ២០២០នេះបានធ្វើសន្និសីទសារព័ត៌មាន ដោយបញ្ជាក់ថា មិនមានករណីអ្នកជំងឺកូរ៉ូណា នៅក្នុងមន្ទីរពេទ្យរុស្ស៉ីនោះទេ ពោលគឺមិនដូចពាក្យចចាមអារ៉ាមផ្សាយតាមបណ្តាញសង្គមនោះឡើយ។ អ្នកនាំពាក្យរដ្ឋបាលរាជធានីភ្នំពេញ លោក ម៉េត មាសភក្តី បានបញ្ជាក់ឱ្យដឹងថា រហូតមកដល់ពេលនេះ ពុំទាន់រកឃើញករណីជំងឺរលាកផ្លូវដង្ហើមថ្មីកូរ៉ូណា (Coronavirus) នៅក្នុងមន្ទីរពេទ្យរុស្ស៉ី ក៏ដូចជានៅទូទាំងរាជធានីភ្នំពេញ ដូចពាក្យចចាមអារ៉ាមតាមបណ្តាញសង្គមនោះឡើយ។ ពាក់ព័ន្ធនឹងការចែកចាយដំណឹងមិនពិតនេះអំពីជំងឺរលាកផ្លូវដង្ហើមប្រភេទថ្មីនេះ រដ្ឋមន្រ្តីក្រសួងសុខាភិបាល លោក ម៉ម ប៊ុនហេង ក៏បានច្រានចោលនូវការចុះផ្សព្វផ្សាយថា មានករណីជំងឺផ្លូវដង្ហើមថ្មី២ករណីនៅលើខ្លួនជនជាតិចិន២នាក់ ក្នុងទឹកដីខេត្តកោះកុងផងដែរ។ រហូតមកដល់ពេលនេះ តាមការបញ្ជាក់របស់រដ្ឋមន្រ្តីសុខាភិបាល កម្ពុជាទើបនឹងមានករណីជំងឺរលាកផ្លូវដង្ហើមថ្មីកូរ៉ូណា ១ករណីតែប៉ុណ្ណោះ។ មេរោគនេះ ត្រូវបានរកឃើញនៅលើខ្លួនជនជាតិចិនម្នាក់ អាយុ៦០ឆ្នាំ ដែលធ្វើដំណើរពីក្រុងវូហាន ខេត្តហួប៉ី ប្រទេសចិន ចូលមកដល់ខេត្តព្រះសីហនុ នៅថ្ងៃទី២៣ ខែមករា ឆ្នាំ២០២០។ ជនជាតិចិនរូបនោះ មកជាមួយក្រុមគ្រួសារ៣នាក់ទៀត ប៉ុន្តែក្រុមគ្រួសាររបស់គាត់ រហូតមកដល់ពេលនេះ ពុំទាន់រកឃើញថាបានឆ្លងជំងឺកាចសាហាវនេះឡើយ។ ពាក់ព័ន្ធនឹង ស្ថានភាពជំងឺជនជាតិចិនខាងលើនេះវិញ រហូតមកទល់ពេលនេះ ស្ថានភាពជំងឺពុំមានលក្ខណៈធ្ងន់ធ្ងរឡើយ ហើយកំពុងវិលទៅរកភាពប្រសើរឡើង៕
|
2020-01-29T19:46:00+07:00
|
freshnewsasia.com
|
https://m.freshnewsasia.com/index.php/en/localnews/146822-2020-01-29-05-46-59.html
|
b160e0ca-73a4-4ef2-b77f-5dc207323a7d
|
ប្រធានមន្ទីរពេទ្យរុស្ស៉ី៖ មិនមានករណីអ្នកជំងឺកូរ៉ូណានៅក្នុងមន្ទីរពេទ្យនោះទេ សូមបដិសេធព័ត៌មានបំផ្លើសការពិតនេះ (Video inside)
|
ប្រធានមន្ទីរពេទ្យរុស្ស៉ី និងលោកអភិបាលខណ្ឌបឹងកេងកង នៅវេលាថ្ងៃត្រង់ទី២៩ ខែមករា ឆ្នាំ២០២០នេះបានធ្វើសន្និសីទសារព័ត៌មាន ដោយបញ្ជាក់ថា មិនមានករណីអ្នកជំងឺកូរ៉ូណា នៅក្នុងមន្ទីរពេទ្យនោះទេ ពោលគឺមិនដូចពាក្យចចាមអារ៉ាមផ្សាយតាមបណ្តាញសង្គមនោះឡើយ។ ប្រធានមន្ទីរពេទ្យ បានថ្លែងបដិសេធព័ត៌មានបំផ្លើសការពិត ដែលផ្សាយតាមបណ្តាញសង្គមនានានាព្រឹកថ្ងៃនេះ។ ជាមួយនោះដែរ អ្នកនាំពាក្យរដ្ឋបាលរាជធានីភ្នំពេញ លោក ម៉េត មាសភក្តី បានបញ្ជាក់ឱ្យដឹងថា រហូតមកដល់ពេលនេះ ពុំទាន់រកឃើញករណីជំងឺរលាកផ្លូវដង្ហើមថ្មីកូរ៉ូណា (Coronavirus) នៅក្នុងមន្ទីរពេទ្យរុស្ស៉ី ក៏ដូចជានៅទូទាំងរាជធានីភ្នំពេញ ដូចពាក្យចចាមអារ៉ាមតាមបណ្តាញសង្គមនោះឡើយ។ អ្នកនាំពាក្យរដ្ឋបាលរាជធានីភ្នំពេញ បានចាត់ទុកថា ការចែកចាយផ្សព្វផ្សាយព័ត៌មានមិនពិត ហើយបំភ្លៃអំពីជំងឺរលាកផ្លូវដង្ហើមប្រភេទថ្មីនេះ គឺជាចេតនាបំពុលសង្គម ហើយបង្កឱ្យមានការភាន់ច្រឡំដល់ពលរដ្ឋកាន់តែខ្លាំងឡើង៕
|
2020-01-29T19:32:00+07:00
|
freshnewsasia.com
|
https://m.freshnewsasia.com/index.php/en/localnews/146817-2020-01-29-05-32-06.html
|
e3092c7e-6b68-4929-b921-a6b7a32a915c
|
BREAKING NEWS: អ្នកនាំពាក្យរដ្ឋបាលរាជធានីភ្នំពេញ៖ ពុំមានករណីឆ្លងជំងឺផ្លូវដង្ហើមថ្មីកូរ៉ូណា នៅមន្ទីរពេទ្យរុស្ស៉ីនោះទេ (Video inside)
|
អ្នកនាំពាក្យរដ្ឋបាលរាជធានីភ្នំពេញ លោក ម៉េត មាសភក្តី បានបញ្ជាក់ប្រាប់នាយកប្រតិបត្តិបណ្តាញព័ត៌មាន Fresh News ឱ្យដឹងនៅមុននេះថា រហូតមកដល់ពេលនេះ ពុំទាន់រកឃើញករណីជំងឺរលាកផ្លូវដង្ហើមថ្មីកូរ៉ូណា (Coronavirus) នៅក្នុងមន្ទីរពេទ្យរុស្ស៉ី ក៏ដូចជានៅទូទាំងរាជធានីភ្នំពេញ ដូចពាក្យចចាមអារ៉ាមតាមបណ្តាញសង្គមនោះឡើយ។ អ្នកនាំពាក្យរដ្ឋបាលរាជធានីភ្នំពេញ បានចាត់ទុកថា ការចែកចាយផ្សព្វផ្សាយព័ត៌មានមិនពិត ហើយបំភ្លៃអំពីជំងឺរលាកផ្លូវដង្ហើមប្រភេទថ្មីនេះ គឺជាចេតនាបំពុលសង្គម ហើយបង្កឱ្យមានការភាន់ច្រឡំដល់ពលរដ្ឋកាន់តែខ្លាំងឡើង។ សូមបញ្ជាក់ថា ពាក់ព័ន្ធនឹងការចែកចាយដំណឹងមិនពិតនេះអំពីជំងឺរលាកផ្លូវដង្ហើមប្រភេទថ្មីនេះ រដ្ឋមន្រ្តីក្រសួងសុខាភិបាល លោក ម៉ម ប៊ុនហេង ក៏បានច្រានចោលនូវការចុះផ្សព្វផ្សាយថា មានករណីជំងឺផ្លូវដង្ហើមថ្មី២ករណីនៅលើខ្លួនជនជាតិចិន២នាក់ ក្នុងទឹកដីខេត្តកោះកុងផងដែរ។ រហូតមកដល់ពេលនេះ តាមការបញ្ជាក់របស់រដ្ឋមន្រ្តីសុខាភិបាល កម្ពុជាទើបនឹងមានករណីជំងឺរលាកផ្លូវដង្ហើមថ្មីកូរ៉ូណា ១ករណីតែប៉ុណ្ណោះ។ មេរោគនេះ ត្រូវបានរកឃើញនៅលើខ្លួនជនជាតិចិនម្នាក់ អាយុ៦០ឆ្នាំ ដែលធ្វើដំណើរពីក្រុងវូហាន ខេត្តហួប៉ី ប្រទេសចិន ចូលមកដល់ខេត្តព្រះសីហនុ នៅថ្ងៃទី២៣ ខែមករា ឆ្នាំ២០២០។ ជនជាតិចិនរូបនោះ មកជាមួយក្រុមគ្រួសារ៣នាក់ទៀត ប៉ុន្តែក្រុមគ្រួសាររបស់គាត់ រហូតមកដល់ពេលនេះ ពុំទាន់រកឃើញថាបានឆ្លងជំងឺកាចសាហាវនេះឡើយ។ ពាក់ព័ន្ធនឹង ស្ថានភាពជំងឺជនជាតិចិនខាងលើនេះវិញ រហូតមកទល់ពេលនេះ ស្ថានភាពជំងឺពុំមានលក្ខណៈធ្ងន់ធ្ងរឡើយ ហើយកំពុងវិលទៅរកភាពប្រសើរឡើង៕
|
2020-01-29T18:42:00+07:00
|
freshnewsasia.com
|
https://m.freshnewsasia.com/index.php/en/localnews/146813-2020-01-29-04-42-35.html
|
4576c908-a0dd-40fe-b08d-3cb82f51a76b
|
អភិបាលខេត្តឧត្តរមានជ័យ បន្តចុះចែកម៉ាស់ជូនពលរដ្ឋនៅច្រកព្រំដែនអន្តរជាតិអូរស្មាច់ និងច្រកអន្តរជាតិជាំសាង៉ាំ ដើម្បីការពារជំងឺរលាកសួតថ្មី កូរ៉ូណា
|
នៅព្រឹកថ្ងៃទី២៩ ខែមករា ឆ្នាំ២០២០នេះ លោក ប៉ែន កុសល្យ អភិបាលខេត្តឧត្តរមានជ័យ អមដំណើរដោយលោកវេជ្ជបណ្ឌិត ឃ្លោក ហ៊ួត ប្រធានមន្ទីរសុខាភិបាលខេត្ត និងមន្ត្រីរាជការតាមបណ្តាមន្ទីរ អង្គភាពពាក់ព័ន្ធជាច្រើនទៀត បានចុះទៅចែកម៉ាស់ជូនប្រជាពលរដ្ឋ ភ្ញៀវជាតិ និងអន្តរជាតិ នៅច្រកទ្វារអន្តរជាតិអូរស្មាច់ និងច្រកអន្តរជាតិជាំសាង៉ាំ ក្នុងគោលបំណងចូលរួមការពារការចម្លងជំងឺរលាកសួត ដែលបង្កឡើងដោយវីរុសកូរ៉ូណាប្រភេទថ្មី។ លោក ប៉ែន កុសល្យ បានថ្លែងថា រហូតមកដល់ពេលនេះក្រុមការងារបានចែកម៉ាស់អស់ជិត ៣,០០០ម៉ាស់ហើយ។ ជាមួយគ្នានេះ លោកបានណែនាំឱ្យបងប្អូនប្រជាពលរដ្ឋ ត្រូវចេះថែរក្សាសុខភាពរបស់ខ្លួនឯងឱ្យបានល្អ ពិសេសនៅរាល់ពេលឆ្លងដែនចេញចូលប្រទេសថៃ ឫនៅទីប្រជុំជននានា ត្រូវពាក់ម៉ាស់ជាប់ជានិច្ច។ លោកបញ្ជាក់ថា ។ សូមបញ្ជាក់ថា គិតត្រឹមថ្ងៃទី២៩ ខែមករា ឆ្នាំ២០២០នេះ នៅក្នុងប្រទេសកម្ពុជា ទើបមានករណីឆ្លងវីរុសកូរ៉ូណា តែម្នាក់ប៉ុណ្ណោះទៅលើជនជាតិចិន នៅខេត្តព្រះសីហនុ។ កាលពីព្រឹកមិញរដ្ឋមន្រ្តីក្រសួងសុខាភិបាល លោក ម៉ម ប៊ុនហេង បានបដិសេធផងដែរ ចំពោះព័ត៌មានដែលថា មានជនជាតិចិន២នាក់ ឆ្លងជំងឺរលាកសួត កូរ៉ូណា នៅខេត្តកោះកុង ករណីនេះមិនមែនជាការពិតនោះទេ៕
|
2020-01-29T18:40:00+07:00
|
freshnewsasia.com
|
https://m.freshnewsasia.com/index.php/en/localnews/146812-2020-01-29-04-40-35.html
|
e79beda2-9c58-4e60-a1e3-b557ccdbbf98
|
គណៈឱសថការីកម្ពុជា អំពាវនាវដល់ម្ចាស់ឱសថស្ថាន និងអ្នកលក់ម៉ាស់ទាំងអស់កុំដំឡើងថ្លៃ ស្របពេលដែលមានវត្តមានជំងឺផ្លូវដង្ហើមប្រភេទថ្មី
|
គណៈឱសថការីកម្ពុជា នៅថ្ងៃទី២៩ ខែមករា ឆ្នាំ២០២០នេះ បានអំពាវនាវដល់សមាជិក សមាជិកា ទាំងអស់ដែលជាម្ចាស់ឱសថស្ថាន ម្ចាស់ក្រុមហ៊ុនអាហរ័ណនីហរ័ណឱសថ អ្នកទទួលខុសត្រូវឱសថស្ថាន និងអ្នកទទួលខុសត្រូវក្រុមហ៊ុនអាហរ័ណ នីហរ័ណឱសថទាំងអស់ កុំឱ្យដំឡើងថ្លៃម៉ាស ដែលធ្វើឱ្យប៉ះពាល់ដល់កិត្តិយសក្នុងការប្រកបវិជ្ជាជីវៈឱសថសាស្ត្ររបស់ឱសថការីកម្ពុជា។ ការអំពាវនាវនេះ បានធ្វើឡើងបន្ទាប់ពីមានប្រជាពលរដ្ឋជាច្រើន បានបញ្ចេញប្រតិកម្មយ៉ាងខ្លាំងក្លាជុំវិញការដំឡើងថ្លៃម៉ាសខ្ពស់កប់ពពក ដោយអ្នកលក់ម៉ាស់ បន្ទាប់ពីមានការភ្ញាក់ផ្អើលនឹង ជំងឺរលាកផ្លូវដង្ហើមប្រភេទថ្មីកូរ៉ូណា១ករណី នៅក្នុងប្រទេសកម្ពុជា។ សម្រាប់គណៈឱសថការីកម្ពុជា, ស្ថិតក្នុងស្ថានភាពដែលពិភពលោក ក៏ដូចជាកម្ពុជាកំពុងតែជួបនូវបញ្ហានៃការផ្ទុះឡើងនូវវីរុសកូរ៉ូណាប្រភេទថ្មី (2019-nCoV) ដែលមានប្រភពពីទីក្រុងរ៉ូហានខេត្តហ៊ូប៉ី នៃសាធារណរដ្ឋប្រជាមានិតចិន ជាហេតុធ្វើឱ្យប្រជាជនកម្ពុជា មានតម្រូវការចាំបាច់ក្នុងការពាក់ម៉ាសដើម្បីការពារការឆ្លងមេរោគប្រភេទថ្មីនេះ។ គណៈឱសថការីកម្ពុជាសង្កេតឃើញឱសថស្ថានមួយចំនួនបានឆ្លៀតឱកាសដំឡើងថ្លៃម៉ាសហួសហេតុ ធ្វើឱ្យប៉ះពាល់ដល់កិត្តិយស និងសេចក្តីថ្លៃថ្នូរក្នុងការប្រកបវិជ្ជាជីវៈឱសថសាស្ត្រ ក៏ដូចជាកិត្តិយសនិងសេចក្តីថ្លៃថ្នូររបស់ឱសថការីកម្ពុជា។ សេចក្តីអំពាវនាវរបស់គណៈឱសថការីកម្ពុជា បានបញ្ជាក់ថា៖ ៕
|
2020-01-29T18:27:00+07:00
|
freshnewsasia.com
|
https://m.freshnewsasia.com/index.php/en/localnews/146810-2020-01-29-04-27-45.html
|
69c4719d-823d-4dc9-b7c6-fcb5c4d14f6b
|
នាយកវិទ្យាល័យកោះកុង ចែកម៉ាស់ជូនសិស្ស ១៦០០នាក់ ការពារជំងឺរលាកសួត វីរុសកូរ៉ូណាថ្មី
|
លោក ផូ ប៊ុនធឿន នាយកសាលាវិទ្យាល័យកោះកុង នៅថ្ងៃទី២៩ ខែមករា ឆ្នាំ២០២០ បានចែកម៉ាស់ជូនសិស្សានុសិស្សចំនួន ១៦០០នាក់ ដើម្បីការពារជំងឺឆ្លងរលាកសួត វីរុសកូរ៉ូណាថ្មី ។ លោក ផូប៊ុន ធឿន បានឲ្យដឹងថា ដោយមានការព្រួយបារម្មណ៍របស់រាជរដ្ឋាភិបាល និងតាមការណែនាំរបស់ក្រសួងអប់រំ និងមានការចង្អុលបង្ហាញពីអាជ្ញាធរខេត្ត លោក និងលោកគ្រូ អ្នកគ្រូ បានចែកម៉ាស់ចំនួន ១៦០០ម៉ាស់ ដល់សិស្សានុសិស្សដែលមកសិក្សានៅវិទ្យាល័យកោះកុង ហើយបានណែនាំពន្យល់ដល់សិស្សទាំងអស់ឲ្យចេះការពារ ចេះអនាម័យខ្លួនឯង ដើម្បីការពារជំងឺឆ្លងរលាក់សួត វីរុសកូរ៉ូណាថ្មី។ លោកបានអំពាវនាវ ឲ្យប្អូនៗត្រូវមានការប្រុងប្រយ័ត្នខ្ពស់ និងអនុវត្តន៍ទៅតាមការណែនាំរបស់លោកគ្រូពេទ្យ។ លោកនាយកបានបន្តថា រាល់ថ្ងៃដល់ម៉ោងគោរពទង់ជាតិ លោកតែងតែក្រើនរម្លឹក និងអបរំជាប្រចាំ ហើយណែនាំដល់ថ្នាក់រៀនបន្ថែមទៀតផងដែរ ហើយបានណែនាំដល់សិស្សានុសិស្សទាំងអស់ បើមានលក្ខណៈសង្ស័យក្នុងខ្លួនប្អូនៗ ត្រូវទៅមន្ទីរពេទ្យជាបន្ទាន់ ដើម្បីធ្វើការត្រួតពិនិត្យពិគ្រោះយោបល់ពីក្រុមគ្រូពេទ្យ ដោយមិនត្រូវនៅហែរអង់ឡើយ។ លោកនាយក បានបញ្ជាក់ថា នៅក្នុងបរិវេនសាលារៀនមានធុងទឹកស្អាត១ ដោយដាក់ទឹកពេញ និងមានសាប៉ូសាលាទុកសម្រាប់សិស្សានុសិស្សលាងដៃមុនហូបចំណីអាហារ ឬអាហាររួចលាងដៃនៅទីនេះ ហើយចំពោះបញ្ហាធុងទឹកស្អាត លោកនឹងមានគម្រោងដាក់បន្ថែមទៀត៕
|
2020-01-29T17:53:00+07:00
|
freshnewsasia.com
|
https://m.freshnewsasia.com/index.php/en/localnews/146801-2020-01-29-03-53-19.html
|
ad6fc824-692b-4c1f-a6a1-3aef74c52e9c
|
BREAKING NEWS: រដ្ឋមន្រ្តីក្រសួងសុខាភិបាល ទាត់ចោលព័ត៌មានដែលបានផ្សព្វផ្សាយថា មានអ្នកឆ្លងជំងឺកូរ៉ូណា ២នាក់នៅខេត្តកោះកុង (Video inside)
|
រដ្ឋមន្រ្តីក្រសួងសុខាភិបាល លោក ម៉ម ប៊ុនហេង ថ្លែងប្រាប់នាយកប្រតិបត្តិអង្គភាពព័ត៌មាន Fresh News នៅមុននេះបន្តិចថា សូមបដិសេធភ្លាមៗចំពោះព័ត៌មានដែលបានផ្សព្វផ្សាយនៅព្រឹកនេះថា មានជនជាតិចិន២នាក់ ឆ្លងជំងឺរលាកសួត កូរ៉ូណា នៅខេត្តកោះកុង ករណីនេះមិនមែនជាការពិតនោះទេ។ រដ្ឋមន្រ្តីក្រសួងសុខាភិបាល បានបញ្ជាក់យ៉ាងដូច្នេះថា ។ ការថ្លែងទាត់ចោលភ្លាមៗចំពោះព័ត៌មានបំផ្លើសការពិតនេះ ធ្វើឡើងបន្ទាប់ពីមានព័ត៌មាន និងបណ្តាញសង្គមមួយចំនួនបានសរសេរថា មានករណីឆ្លងមេរោគកូរ៉ូណា ២នាក់នៅខេត្តកោះកុង។ សូមបញ្ជាក់ថា គិតត្រឹមព្រឹកថ្ងៃទី២៩ ខែមករា ឆ្នាំ២០២០នេះ កម្ពុជាមានអ្នកជំងឺរលាកសួត កូរ៉ូណា តែមួយនាក់ នៅខេត្តព្រះសីហនុ។
|
2020-01-29T17:31:00+07:00
|
freshnewsasia.com
|
https://m.freshnewsasia.com/index.php/en/localnews/146797-2020-01-29-03-31-02.html
|
617a64b0-07d1-4f66-836a-eeeac9b55481
|
សារអប់រំសុខភាពសំខាន់ៗ សម្រាប់ជាកិច្ចការពារសុខភាពពីការឆ្លងជំងឺរលាកសួតប្រភេទថ្មី, ប្រសិនបើអ្នកសង្ស័យមានវិរុសនេះសូមទូរស័ព្ទ៖ ១១៥
|
ក្រសួងសុខាភិបាលបង្ហាញសារអប់រំសុខភាពសំខាន់ៗ សម្រាប់ជាកិច្ចការពារសុខភាព ពីការឆ្លងជំងឺរលាកសួតប្រភេទថ្មី ដោយវិរុសកូរ៉ូណា (2019-nCov) ខណៈជំងឺនេះបានសម្លាប់មនុស្ស និងរីករាលដាលជុំវិញពិភពលោក។ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍ ១១៥ ។
|
2020-01-29T16:52:00+07:00
|
freshnewsasia.com
|
https://m.freshnewsasia.com/index.php/en/localnews/146791-2020-01-29-02-52-20.html
|
2695156d-b9e6-41a1-933a-41112202d5d7
|
មន្ត្រីសិទ្ធិមនុស្សអន្តរជាតិថា គួរថ្កោលទោសទង្វើធ្វេសប្រហែសរបស់រដ្ឋាភិបាល ដែលមិនព្រមទប់ស្កាត់ជនជាតិចិនឱ្យចូលកម្ពុជា
|
មន្ត្រីជាន់ខ្ពស់ឃ្លាំមើលសិទ្ធិមនុស្សអន្តរជាតិថា រដ្ឋាភិបាលកម្ពុជាគួរតែត្រូវគេថ្កោលទោស ដែលមិនព្រមទប់ស្កាត់ជនជាតិចិន មកកម្ពុជា។ ការលើកឡើងនេះ ស្របពេលដែលប្រជាពលរដ្ឋកម្ពុជា ក៏ស្នើសុំឱ្យរដ្ឋាភិបាលផ្អាកជើងហោះហើរពីប្រទេសចិនបណ្ដោះអាសន្ន ដោយកំពុងបារម្ភអំពី ការឆ្លងរាតត្បាតនូវវីរុសកូរ៉ូណានេះ ប៉ុន្តែអាជ្ញាធរអាកាសចរណ៍ស៊ីវិលកម្ពុជា បញ្ជាក់ថា គ្មានផែនការផ្អាកជើងហោះហើរនោះទេ ព្រោះនឹងខាតបង់ផ្នែកសេដ្ឋកិច្ចជាតិ។ មន្ត្រីជាន់ខ្ពស់ឃ្លាំមើលសិទ្ធិមនុស្សអន្តរជាតិ សោកស្ដាយចំពោះទង្វើរដ្ឋាភិបាលកម្ពុជា ដែលនៅតែ បន្តអនុញ្ញាតឱ្យជនជាតិចិន ធ្វើដំណើរចូលមកប្រទេសកម្ពុជា ពីតំបន់គ្រោះថ្នាក់នៅប្រទេសចិន ដែលពិភពលោក គេនាំគ្នាហាមការធ្វើដំណើរទាំងនេះអស់ទៅហើយ។ នាយករងនៃអង្គការឃ្លាំមើលសិទ្ធិមនុស្សអន្តរជាតិ យូមែន រ៉ៃត៍ វ៉ច្ឆ (Human Rights Watch) លោក ហ្វីល រ៉ូប៊ើតសុន (Phil Robertson) ប្រាប់អាស៊ីសេរី កាលពីថ្ងៃទី២៨ ខែមករា ថា រដ្ឋាភិបាលកម្ពុជា កំពុងតែមិនអើពើ ចំពោះគ្រោះថ្នាក់ដល់អាយុជីវិតរបស់ប្រជាពលរដ្ឋខ្លួនឯង ដោយសារតែអនុញ្ញាតឱ្យក្រុមហ៊ុនយន្តហោះ ចិនបន្តដឹកអ្នកដំណើរ ដោយហោះត្រង់ពីក្រុងវូហាន (Wuhan) មកកម្ពុជា តាំងពីផ្ទុះករណីនេះដំបូង រហូតដល់ពេលរដ្ឋាភិបាលចិន បិទជើងហោះហើរទាំងនេះ ដោយខ្លួនឯង កាលពីថ្ងៃទី២៣ ខែមករា៖ « »។ ប្រតិកម្មរបស់មន្ត្រីជាន់ខ្ពស់ឃ្លាំមើលសិទ្ធិមនុស្សអន្តរជាតិរូបនេះ ស្របពេលដែលរដ្ឋាភិបាលកម្ពុជា មិនចាត់វិធានការផ្អាកជើងហោះហើរពីតំបន់វូហាន ភ្លាមៗ ក្រោយការផ្ទុះមេរោគរលាកផ្លូវដង្ហើម ដ៏កាចសាហាវ ឈ្មោះវីរុសកូរ៉ូណាថ្មី ដែលកើតឡើងនៅទីក្រុងវូហាន ប្រទេសចិន តាំងពីថ្ងៃទី៣១ ខែ ធ្នូ ឆ្នាំ២០១៩ មកម្ល៉េះ។ គិតត្រឹមថ្ងៃទី២៨ ខែមករា វីរុសថ្មីនេះ បានសម្លាប់មនុស្ស ១០៧ នាក់ និងបានឆ្លងដល់មនុស្សជិត៥ពាន់នាក់។ ករណីវីរុសថ្មីនេះ កំពុងរីករាលដាលដល់ប្រទេសជាច្រើន ក្នុងពិភពលោកដោយសារតែជនជាតិចិនធ្វើដំណើរទៅប្រទេសទាំង នោះ រួមមាន កោះតៃវ៉ាន់ ថៃ វៀតណាម សិង្ហបុរី ម៉ាឡេស៊ី ជប៉ុន នេប៉ាល់ កូរ៉េខាងត្បូង បារាំង អូស្ត្រាលី កាណាដា អារ៉ាប់ប៊ី សាអូឌីត និងសហរដ្ឋអាមេរិក។ ប្រទេសជាច្រើន បានផ្អាកជើងយន្តហោះ មកពីតំបន់នោះ។ ប៉ុន្តែ រដ្ឋាភិបាលកម្ពុជា នៅតែបន្តឱ្យយន្តហោះ ដឹកអ្នកដំណើរពីតំបន់មានបញ្ហានោះ ហោះមកកាន់កម្ពុជា។ ចំណែកឯ ប្រជាពលរដ្ឋកម្ពុជា កាន់តែព្រួយបារម្ភអំពីសុខភាព និងនាំគ្នាពាក់ម៉ាស់ក្នុងពេលធ្វើដំណើរ និងពេលធ្វើការ បន្ទាប់ពីក្រសួងសុខាភិបាល រកឃើញមានបុរសជនជាតិចិនម្នាក់ដែល ធ្វើដំណើរ ពីទីក្រុងវូហាន មកក្រុងព្រះសីហនុ កាលពីថ្ងៃទី២៣ ខែមករា មានផ្ទុកវីរុសនេះ។ បុគ្គលិកកាស៊ីណូ ណាហ្គាវើលដ៍ លោកស្រី រ៉េត ធារ៉ាត់ ប្រាប់ថា មុនពេលចូលធ្វើការគឺក្រុមហ៊ុន បានពិនិត្យកម្ដៅបុគ្គលិក និងបានចែកម៉ាស់ការពារ ប៉ុន្តែលោកស្រី និងបុគ្គលិកដទៃទៀត នៅតែភ័យខ្លាចឆ្លងមេរោគកូរ៉ូណានេះ ដោយសារក្នុងមួយថ្ងៃៗ មានជនជាតិចិនជាច្រើន ចូលលែងល្បែងក្នុងកាស៊ីណូ៖ « »។ បន្ថែមពីនេះ លោកស្រី រ៉េត ធារ៉ាត់ ស្នើសុំឱ្យរដ្ឋាភិបាលផ្អាកជើងហោះហើរពីប្រទេសចិនជាបណ្ដោះអាសន្ន ដើម្បីបង្ការនិងការពារកុំឱ្យជនជាតិចិននាំមេរោគប្រភេទថ្មីនេះ ចូលកម្ពុជាកាន់តែ ច្រើនដែលធ្វើឱ្យពិបាកទប់ស្កាត់៖ « »។ ពលរដ្ឋរស់នៅក្នុងក្រុងភ្នំពេញម្នាក់ទៀត លោក ចាន់ ធឿន មានក្ដីបារម្ភអំពីសុខភាពដូចគ្នា ដោយសារលោក បានដឹងថា មានជនជាតិចិនជាច្រើនបានចូលមកកម្ពុជា ជាពិសេសមានជនជាតិចិន ៣ ពាន់នាក់ដែលមកពីទីក្រុងវូហាន់ ប្រទេសចិនដែលជាតំបន់ផ្ទុះវីរុសថ្មីនេះ។ លោកបន្តថា រដ្ឋាភិបាលកម្ពុជា មិនគួរមើលស្រាលស្ថានការណ៍នោះទេ គួរតែគិតអំពីសុខទុក្ខប្រជាពលរដ្ឋ ដោយផ្អាកជើងយន្តហោះពីប្រទេសចិនទាំងអស់ជាបណ្ដោះអាសន្ន៖ « »។ ចំណែកបុគ្គលិកកាស៊ីណូនៅខេត្តព្រះសីហនុ លោក សាំង វីន រៀបរាប់ថា ពលរដ្ឋក្នុងខេត្តដែលមាន ជនជាតិចិនរស់នៅច្រើននេះ ជ្រួលច្របល់ខ្លាំង បន្ទាប់ពីដឹងថា នៅខេត្តនេះ មានបុរសជនជាតិចិន ម្នាក់ផ្ទុកមេរោគកូរ៉ូណាថ្មី។ លោក ថា ពលរដ្ឋពាក់ម៉ាស់ស្ទើរគ្រប់គ្នា ហើយនៅថ្ងៃទី២៨ ខែមករា គឺ លោក និងពលរដ្ឋខ្លះទៀត សម្រេចចាកចេញពីខេត្តព្រះសីហនុបណ្ដោះអាសន្ន។ បុគ្គលិកកាស៊ីណូ រូបនេះ ព្រួយបារម្ភថា ប្រសិនបើរដ្ឋាភិបាលកម្ពុជា នៅតែមិនផ្អាកជើងហោះហើរពីប្រទេសចិន ដោយបណ្ដោយឱ្យជនជាតិចិនច្រើននៅតែចូលមកកម្ពុជា គឺអាចនឹងមានករណីវីរុសកូរ៉ូណាជាបន្ត បន្ទាប់ទៀត៖ « »។ អ្នកនាំពាក្យរដ្ឋលេខាធិការដ្ឋាននៃអាកាសចរស៊ីវិលកម្ពុជា លោក ជា អូន ថ្លែងប្រាប់អាស៊ីសេរីថា នរណាក៏ព្រួយបារម្ភអំពីមេរោគថ្មីនេះដែរ ប៉ុន្តែកម្ពុជា គ្មានគម្រោងបិទជើងហោះហើរប្រទេសចិន ឡើយ ដោយសារខ្លាចប៉ះពាល់ដល់សេដ្ឋកិច្ចជាតិទាំងមូល។ ទោះជាយ៉ាងណាលោកបញ្ជាក់ថា ចំពោះជើងហោះហើរពីទីក្រុងវូហាន និងខេត្តហ៊បេ(Hubei) ទាំងមូល គឺរដ្ឋាភិបាលចិន បានបិទ តាំងពីថ្ងៃទី២៣ ខែមករា មកម្ល៉េះ៖ « »។ រីឯអ្នកនាំពាក្យក្រសួងសុខាភិបាល លោកវេជ្ជបណ្ឌិត លី សូវ៉ាន់ មានប្រសាសន៍ថា គិតត្រឹមម៉ោង៤ល្ងាចថ្ងៃ ទី២៨ មករា កម្ពុជា ពុំទាន់រកឃើញមានករណីវីរុសកូរ៉ូណា លើមនុស្សផ្សេងទៀតនោះទេ ក្រៅពីបុរសជនជាតិចិនម្នាក់ នៅខេត្តព្រះសីហនុ។ លោកអះអាងថា បុរសជនជាតិចិនដែលផ្ទុកវីរុសកូរ៉ូណានោះ ត្រូវបានក្រុមគ្រូពេទ្យកម្ពុជា ដាក់ឱ្យស្ថិតក្នុងបន្ទប់ព្យាបាលដាច់ដោយឡែកពីគេ នៅក្នុង មន្ទីរពេទ្យខេត្តព្រះសីហនុ ហើយស្ថានភាពរបស់គាត់នៅល្អប្រសើរធម្មតាដែលសង្ឃឹមថា នឹងព្យាបាលជាសះស្បើយវិញ។ លោក លី សូវ៉ាន់ បញ្ជាក់ដែរថា សមាជិកគ្រួសាររបស់បុរសជនជាតិចិនដែលផ្ទុកមេរោគកូរ៉ូណានោះ រួមទាំងអ្នកធ្វើដំណើរតាមយន្តហោះជាមួយគ្នា គឺពុំមានរោគ សញ្ញា អ្វីទេ។ ប្រធាននាយកដ្ឋានប្រយុទ្ធនឹងជំងឺឆ្លងរូបនេះ បន្ថែមថា អាជ្ញាធរពាក់ព័ន្ធកម្ពុជា នឹងបន្តស្វែង រកជនជាតិចិនផ្សេងទៀតមកទីក្រុងវូហាន ដើម្បីពិនិត្យរកវីរុសកូរ៉ូណា៖ « »។ អ្នកសម្របសម្រួលសមាគមអាដហុក (Adhoc) ខេត្តព្រះសីហនុ អ្នកស្រី ជៀប សុធារី ស្នើសុំឱ្យរដ្ឋាភិបាលផ្សព្វផ្សាយឱ្យបានទូលំទូលាយនូវគ្រោះថ្នាក់នៃមេរោគថ្មីនេះ និងរបៀបការពារ ជាពិសេស ត្រូវទប់ស្កាត់ឱ្យមានប្រសិទ្ធភាព។ អ្នកស្រីបារម្ភថា ប្រជាពលរដ្ឋខេត្តព្រះសីហនុ អាចនឹងមានហានិភ័យខ្ពស់ក្នុងការឆ្លងជំងឺរលាកផ្លូវដង្ហើមដែលបង្កដោយវីរុសកូរ៉ូណាថ្មីនេះ ព្រោះមានជនជាតិចិនច្រើនបានវិលត្រឡប់ពីប្រទេសចិន មកខេត្តជាប់សមុទ្រមួយនេះ បន្ទាប់ពីពួកគេបានទៅលេងគ្រួសារក្នុងពេលចូលឆ្នាំចិន៕
|
2020-01-29T16:40:00+07:00
|
rfa.org
|
https://www.rfa.org/khmer/news/health/HRD-flights-from-China-to-Cambodia-01292020042748.html
|
628d048e-d400-4859-8f89-a5e09c830dd3
|
បុរសបរទេសម្នាក់ ឈរចែកម៉ាសក្រោមកម្ដៅថ្ងៃក្ដៅហែង ដើម្បីឲ្យប្រជាពលរដ្ឋខ្មែរពាក់ការពារវីរុសកូរ៉ូណា
|
បច្ចុប្បន្ននេះវីរុសកូរ៉ូណា (Coronavirus) ដែលជាវីរុសដ៏កាចសាហាវ មានប្រភពមកពីទីក្រុងវូហាន ប្រទេសចិន បានសម្លាប់មនុស្សរហូតដល់១៣២នាក់ នៅលើទូទាំងពិភពលោក ដែលកាលពីថ្មីៗនេះនៅក្នុងប្រទេសកម្ពុជា យើងបានរកឃើញវីរុសកូរ៉ូណា នៅលើបុរសជនជាតិចិនម្នាក់ ជាមួយគ្នានេះដែរ មានប្រជាពលរដ្ឋខ្មែរជាច្រើនមានការភ័យខ្លាចឆ្លងវីរុសនេះ ក៏បានសម្រុកនាំគ្នាទៅទិញម៉ាស ទឹកលាងដៃសម្លាប់មេរោគ ដើម្បីទប់ស្កាត់នូវការឆ្លងជំងឺរលាកសួតប្រភេទថ្មី រហូតដល់មានជនឈ្លៀតឪកាសមួយចំនួនបានតម្លើងថ្លៃម៉ាសគុណជា២ ជា៣។ ដោយឡែកថ្មីៗនេះឃើញមានការចែករំលែកនៅលើបណ្ដាញសង្គមហ្វេសប៊ុករបស់បុរសម្នាក់ ដែលត្រូវបានគេសន្និដ្ឋានថាជាជនជាតិបរទេស បានឈរចែកម៉ាសឲ្យប្រជាពលរដ្ឋធ្វើដំណើរ។ យ៉ាងណាមិញយោងតាមគណនីហ្វេសប៊ុករបស់បងប្រុសម្នាក់បានសរសេររៀបរាប់ថា៖ សុំសរសើរមិនបានមែនគាត់ជាជនជាតិម្នាក់ដែលបានឈរចែកម៉ាស់កណ្តាលថ្ងៃក្ដៅឲ្យប្រជាពលរដ្ឋដែលធ្វើដំណើរតាមផ្លូវ ប៉ុន្តែខ្មែរមួយចំនួនវិញបានឆ្លៀតឳកាសកេញចំណេញលើជាតិសាសន៍របស់ខ្លួនដោយមិនគិតពីផលប្រយោជន៍រួមឡើយ មើលឃើញហើយខ្មាស់គេជំនួស ៕
|
2020-01-29T16:30:33+07:00
|
kbnnews.com
|
https://kbn.news/archives/148768
|
d6573790-7ae6-42a3-b858-0ce92180a8b7
|
ក្រោយអវិជ្ជមានវីរុសកូរ៉ូណា ជនជាតិចិន២នាក់នៅខេត្តកោះកុង បានវិលត្រឡប់ទៅប្រទេសចិន វិញហើយ
|
យោងតាមការរាយការណ៍របស់មន្ទីរព័ត៌មានខេត្តកោះកុង ជូនលោក ខៀវ កញារីទ្ធ រដ្ឋមន្រ្តីក្រសួងព័ត៌មាន នៅវេលាថ្ងៃត្រង់ ថ្ងៃទី២៩ ខែមករា ឆ្នាំ២០២០ នេះ បានឲ្យដឹងថា បុរសជនជាតិចិន២នាក់ ដែលបានរួមដំណើរតាមជើងយន្តហោះពីទីក្រុងWuhanខេត្ត Hubei ប្រទេសចិនមកកម្ពុជា ជាមួយជនជាតិចិនម្នាក់ដែលមានផ្ទុក corona virus ដែលរកឃើញនៅខេត្តព្រះសីហនុ ហើយបានមកស្នាក់នៅសណ្ឋាគារតារាសាគរ ស្រុកគីរីសាគរ ខេត្តកោះកុង កាលពីថ្ងៃទី២៨ ខែមករា ឆ្នាំ២០២០ ម្សិលមិញនោះ ក្រោយពីបានពិនិត្យយ៉ាងល្អិតល្អន់ពីក្រុមគ្រូពេទ្យរួចមក ដឹងច្បាស់ថាបុរសទាំង២នាក់នោះមិនមានផ្ទុកcorona virus នោះទេ នៅព្រឹកថ្ងៃទី២៩ ខែមករានេះ បានអនុញ្ញាតឲ្យពួកគាត់ទាំង២ វិលត្រឡប់ទៅប្រទេសចិនវិញហើយ។ ជនជាតិចិនទាំនោះ២នាក់នោះ ទី១ឈ្មោះ Yin Zhengyin ភេទប្រុស អាយុ១៦ ត្រូវជាកូន និងទី២ ឈ្មោះ Yin Gongping ភេទប្រុស អាយុ៥៤ ត្រូវជាឪពុក បានរួមដំណើរតាមជើងយន្តហោះពីទីរក្រុងWuhan ខេត្ត Hubei ប្រទេសចិន មកប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ជាមួយជនជាតិចិនដែលមានផ្ទុកវិរុស 2019-nCoV ដែលរកឃើញនៅខេត្តព្រះសីហនុ៕
|
2020-01-29T16:25:37+07:00
|
kbnnews.com
|
https://kbn.news/archives/148766
|
00de14a0-be61-4927-82a8-ce488ba6934e
|
យុវជនម្នាក់បង្ហោះសារថា នៅកោះកុងមានអ្នកឆ្លងវីរ៉ុសកូរ៉ូណា ត្រូវឃាត់ខ្លួនយកមកអប់រំ និងធ្វើកិច្ចសន្យា
|
កងរាជអាវុធហត្ថខេត្តកោះកុង បាននាំខ្លួនយុវជនម្នាក់យកទៅធើ្វកិច្ចសន្យា និងអប់រំណែនាំ កាលពីថៃ្ងទី២៩ ខែមករា ឆ្នាំ២០២០ ក្រោយបានបង្ហោះសារមិនពិតតាមរយៈបណ្តាញសង្គមហ្វេសប៊ុកថា មានជនជាតិចិន ២នាក់ បានឆ្លងជំងឺរលាកសួត ដែលបង្កឡើងដោយវីរុសកូរ៉ូណាប្រភេទថ្មី ហើយពួកគេទៅលេងកម្សាន្ត នៅក្នុងខេត្តកោះកុង។ យុវជនរូបនេះ មានគណនីហ្វេសប៊ុកឈ្មោះ ជុន ចិន អាយុ២២ឆ្នាំ មានទីលំនៅភូមិព្រែកស្មាច់ ឃុំកោះសេ្តច ស្រុកគីរីសាគរ បានបង្ហោះសារតាមរយៈបណ្តាញសង្គម កាលពីថ្ងៃទី២៨ ខែមករា ឆ្នាំ២០២០ ដោយសរសេរសារថា «នៅតារាសាគរមានអ្នកកើតជំងឺមេរោគ កូរ៉ូណាវីរ៉ុសហើយ»។ ក្រោយពេលបង្ហោះសារខាលើ កម្លាំងកងរាចអាវុធហត្ថស្រុក បានស្រាវជ្រាវ និងនាំខ្លួនឈ្មោះ ជុន ចិន ពីភូមិព្រែកស្មាច់ ឃុំកោះសេ្តច ស្រុកគីរីសាគរ យកធ្វើការសាកសួរ ហើយអប់រំណែនាំឲ្យកែសម្រួលព័ត៌មានដែលខ្លួនបង្ហោះនោះឡើងវិញ ព្រោះនៅខេត្តកោះកុង ពុំមានជំងឺប្រភេទនេះរាលដាលដល់ទេ។ ឈ្មោះជុន ចិន បានប្រាប់មន្ត្រីកងរាជអាវុធហត្ថខេត្តកោះកុងថា លោកបានយល់ច្រឡំ ដោយចែករំលែកឯកសារ តពីគេ គ្មានប្រភពច្បាស់លាស់ ហើយបានសន្យថា នឹងឈប់បង្ហោះព័ត៌មានមិនពិតទៀតហើយ ។ ក្រោយធ្វើការណែនាំនិងឲ្យបុរសនេះធ្វើកិច្ចសន្យារួច ទើបសមត្ថកិច្ចសម្រេចឲ្យគេវិលត្រឡប់ទៅលំនៅដ្ឋានវិញ៕
|
2020-01-29T15:08:07+07:00
|
kbnnews.com
|
https://kbn.news/archives/148742
|
e833c070-bb78-4e1e-8a64-816640ff7be6
|
មនុស្ស២នាក់ដែលប្រឌិតព័ត៌មានថា មានករណីឆ្លងជំងឺរលាកសួតដោយវីរុសកូរ៉ូណា នៅខេត្តសៀមរាប ចេញមកសារភាពកំហុស នៅចំពោះមុខសមត្ថកិច្ច (Video inside)
|
មនុស្ស២នាក់ ដែលបានប្រឌិតព័ត៌មាន ធ្វើឲ្យមានការភ័យខ្លាចដល់ប្រជាពលរដ្ឋថាករណីឆ្លងជំងឺរលាកសួត ដោយវីរុសកូរ៉ូណា នៅក្នុងខេត្តសៀមរាប បានចេញមុខមកសារភាពកំហុសរបស់ពួកគេ នៅចំពោះមុខសមត្ថកិច្ច និងបានសន្យាថា ពួកគាត់ឈប់ចែកចាយព័ត៌មានប្រឌិតបែបនេះទៀតហើយ។ បើតាមនគរបាលខេត្តសៀមរាប បានបញ្ជាក់ថា អ្នកទាំង២នាក់ ដែលបានចែកចាយព័ត៌មានប្រឌិត ពាក់ព័ន្ធនឹងការរកឃើញមានជំងឺរលាកសួត កូរ៉ូណា ក្នុងខេត្តសៀមរាបនេះ មានឈ្មោះ ម៉ែន ចាន់នឿន ភេទប្រុស អាយុ៣៤ឆ្នាំ និងឈ្មោះ អ៊ឹង ជិងសេរីរតនៈ ភេទស្រី អាយុ២០ឆ្នាំ ដែលពួកគេជាបុគ្គលិកក្រុមហ៊ុនទេសចរណ៍។ ពួកគេបានមកសារភាពកំហុស ចំពោះមុខសមត្ថកិច្ច នៅថ្ងៃទី២៨ ខែមករា ឆ្នាំ២០២០។ សមត្ថកិច្ចបានបញ្ជាក់ទៀតថា ពួកគេទាំង២នាក់បានសន្យា នៅចំពោះមុខសមត្ថកិច្ចថានឹងមិនបន្តផ្សព្វផ្សាយព័ត៌មានមិនពិត ដែលបណ្តាលឲ្យមានការចលាចល ដល់ប្រជាជនក្នុងខេត្តសៀមរាប និងប្រជាពលរដ្ឋទូទាំងប្រទេសទៀតឡើយ។ ក្រោយធ្វើកិច្ចសន្យារួចអ្នកទាំង២នាក់ ត្រូវបានអនុញ្ញាតឲ្យត្រឡប់ទៅផ្ទះវិញ។ សូមជម្រាបថា នៅល្ងាចថ្ងៃទី២៨ ខែមករា ឆ្នាំ២០២០ អាជ្ញាធរខេត្តសៀមរាប បានចេញមកបំភ្លឺថា ពុំទាន់រកឃើញាមានករណីជំងឺរលាកសួត ដោយវីរុសកូរ៉ូណាថ្មី (2019-CoV) ណាមួយនៅក្នុងទឹកដីរបស់ខ្លួនឡើយ។ រដ្ឋបាលខេត្តសៀមរាប បានអំពាវនាវដល់សាធារណជន កុំបន្តផ្សព្វផ្សាយនូវព័ត៌មានមិនពិត ឬមិនមានមូលដ្ឋានច្បាស់លាស់ ដែលបង្កផលប៉ះពាល់ដល់សណ្តាប់ធ្នាប់ និងសន្តិសុខសង្គម ហើយជនប្រឌិតព័ត៌មានអាចប្រឈមចំពោះមុខច្បាប់៕
|
2020-01-29T15:03:00+07:00
|
freshnewsasia.com
|
https://m.freshnewsasia.com/index.php/en/localnews/146783-2020-01-29-01-03-52.html
|
772bafe5-004e-487c-bdfa-63912acd799f
|
រដ្ឋមន្រ្តីសុខាភិបាល ស្នើឱ្យអាជ្ញាធរចាត់វិធានការតាមច្បាប់ ចំពោះអ្នកផ្សាយព័ត៌មានមិនពិតនៅលើបណ្តាញសង្គម អំពីជំងឺរលាកផ្លូវដង្ហើមថ្មី
|
លោករដ្ឋមន្រ្តី បានបញ្ជាក់ប្រាប់នាយកប្រតិបត្តិបណ្តាញព័ត៌មាន ឱ្យដឹងនៅថ្ងៃទី២៩ ខែមករា ឆ្នាំ ២០២០នេះថា «ខ្ញុំយល់ថា គាត់មានចេតនាបំភ័យប្រជាជនពិតប្រាកដ ត្រូវអាជ្ញាធរមានវិធានការតាមផ្លូវច្បាប់»។ លោក ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា ស្នើដល់អាជ្ញាធរមានសមត្ថកិច្ច គួរចាត់វិធានការតាមផ្លូវច្បាប់ចំពោះអ្នកផ្សាយ ព័ត៌មានបំផ្លើសការពិតនៅលើបណ្តាញទំនាក់ទំនងសង្គម អំពីជំងឺរលាកផ្លូវដង្ហើមប្រភេទថ្មីកូរ៉ូណា ដែលទង្វើនេះធ្វើឲ្យប្រជាពលរដ្ឋមានការភ័យខ្លាច។ ក្រោយពីមានអ្នកប្រឌិតព័ត៌មានអំពីជំងឺរលាកផ្លូវដង្ហើមថ្មី ដែលចែកចាយតាមបណ្តាញសង្គមថា ម្តងនៅខេត្តនេះម្តងនៅខេត្តនោះបណ្តាលឱ្យការច្រួលច្របល់មក នៅព្រឹកថ្ងៃទី២៩ ខែមករា ឆ្នាំ២០២០ នេះ មានការផ្សព្វផ្សាយនៅលើបណ្តាញទំនាក់ទំនងសង្គមថា មានអ្នកជំងឺជនជាតិចិនម្នាក់ផ្ទុកវីរុសកូរ៉ូណា ត្រូវបានគេយកទៅព្យាបាលនៅមន្ទីរពេទ្យរុស្ស៊ី បណ្តាលឱ្យមានការភ្ញាក់ផ្អើលយ៉ាងខ្លាំង ។ នៅវេលាថ្ងៃត្រង់ទី២៩ ខែមករា ឆ្នាំ២០២០នេះដែរ ប្រធានមន្ទីរពេទ្យរុស្ស៊ី និងលោកអភិបាលខណ្ឌបឹងកេងកង បានធ្វើសន្និសីទសារព័ត៌មាន ដោយបញ្ជាក់ថា មិនមានករណីអ្នកជំងឺកូរ៉ូណា នៅក្នុងមន្ទីរពេទ្យរុស្ស៊ីនោះទេ ពោលគឺមិនដូចពាក្យចចាមអារ៉ាមផ្សាយតាមបណ្តាញសង្គមនោះឡើយ។ ជាមួយគ្នានេះដែរ អ្នកនាំពាក្យរដ្ឋបាលរាជធានីភ្នំពេញ លោក ម៉េត មាសភក្តី បានបញ្ជាក់ឱ្យដឹងថា រហូតមកដល់ពេលនេះ ពុំទាន់រក ឃើញករណីជំងឺរលាកផ្លូវដង្ហើមថ្មីកូរ៉ូណា (Coronavirus) នៅក្នុងមន្ទីរពេទ្យរុស្ស៊ី ក៏ដូចជានៅទូទាំងរាជធានីភ្នំពេញ ដូចពាក្យចចាមអារ៉ាមតាមបណ្តាញសង្គមនោះឡើយ។ ពាក់ព័ន្ធនឹងការចែកចាយដំណឹងមិនពិតនេះដែរ រដ្ឋមន្រ្តីក្រសួងសុខាភិបាល លោក ម៉ម ប៊ុនហេង ក៏បានច្រានចោលនូវការចុះផ្សព្វផ្សាយថា មានករណីជំងឺផ្លូវដង្ហើមថ្មី២ករណីនៅលើខ្លួនជនជាតិចិន២នាក់ ក្នុងទឹកដីខេត្តកោះកុងផងដែរ៕
|
2020-01-29T14:31:21+07:00
|
kbnnews.com
|
https://kbn.news/archives/148729
|
909cd278-3916-4194-a5c4-14621b4120ee
|
ក្រោយភ្ញាក់ផ្អើលថា នៅខេត្តកោះកុង មានអ្នកឆ្លងជំងឺវីរុសកូរ៉ូណា ២នាក់ រដ្ឋមន្រ្តីក្រសួងសុខាភិបាល ច្រានចោលព័ត៌មាននេះ…
|
ក្រោយពីបណ្តាញសារព័ត៌មានក្នុងស្រុកមួយចំនួនធ្វើការផ្សព្វផ្សាយថា នៅខេត្តកោះកុង មានអ្នកឆ្លងជំងឺវីរុសកូរ៉ូណា ២នាក់ បានធ្វើឲ្យមហាជនមានការជ្រួលច្របល់កាន់តែខ្លាំង តែយ៉ាងណា រដ្ឋមន្រ្តីក្រសួងសុខាភិបាល លោកម៉ម ប៊ុនហេង បានបដិសេធភ្លាមៗថា ព័ត៌មាននោះ មិនមែនជាការពិតនោះទេ។ រដ្ឋមន្រ្តីក្រសួងសុខាភិបាល បានបញ្ជាក់ប្រាប់បណ្តាញសារព័ត៌មានក្នុងស្រុកថា «ពូបានបញ្ជាក់ទៅខេត្តកោះកុងហើយ ពុំមានករណីជនជាតិចិន២នាក់ ឆ្លងជំងឺរលោកសួតកូរ៉ូណា នៅខេត្តកោះកុងនោះទេ សូមបដិសេធព័ត៌មានទាំងនោះ»។ សូមបញ្ជាក់ថា គិតត្រឹមព្រឹកថ្ងៃទី២៩ ខែមករា ឆ្នាំ២០២០នេះ ប្រទេសកម្ពុជាយើង មានអ្នកជំងឺរលាកសួតថ្មី ដែលបង្កឡើងវីរុសកូរ៉ូណា តែ១នាក់ នៅខេត្តព្រះសីហនុ គឺជាជនជាតិចិន ហើយកំពុងសម្រាកព្យាបាលនៅមន្ទីរពេទ្យខេត្តព្រះសីហនុ ហៅមន្ទីរពេទ្យចំការចេក ៕
|
2020-01-29T10:56:17+07:00
|
kbnnews.com
|
https://kbn.news/archives/148704
|
35f2a13a-8be1-4cdd-b4fa-b6e58d33017d
|
បដិសេធព័ត៌មានបំផ្លើសការពិត ដែលថា មានចិន២នាក់ទៀតឆ្លងវីរុសកូរ៉ូណានៅកោះកុង
|
រាជធានីភ្នំពេញ ៖ នៅព្រឹកថ្ងៃទី២៩ ខែមករានេះ មានការផ្សព្វផ្សាយថា មានជនជាតិចិន២នាក់ទៀតហើយ នៅខេត្តកោះកុង កើតជំងឺរលាកសួតប្រភេទថ្មី បង្កដោយវីរុសកូរ៉ូណា ភ្លាមៗរដ្ឋមន្ត្រីក្រសួងសុខាភិបាល លោក ម៉ម ប៊ុនហេង និងអ្នកនាំពាក្យក្រសួងសុខាភិបាល ក៏បានចេញមកបដិសេធភ្លាមៗថា មិនមានករណីថ្មី លើជនជាតិចិន២នាក់ទៀតនោះទេ ។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានបញ្ជាក់យ៉ាងដូច្នេះថា «លោកបានបញ្ជាក់ ទៅខេត្តកោះកុងហើយ ពុំមានករណីជនជាតិចិន២នាក់ ឆ្លងជំងឺរលោកសួតកូរ៉ូណា នៅខេត្តកោះកុងនោះទេ សូមបដិសេធព័ត៌មានទាំងនោះ» ។ ការថ្លែងបដិសេធ ចំពោះព័ត៌មានបំផ្លើសការពិតនេះ ធ្វើឡើងបន្ទាប់ពីមានព័ត៌មានក្នុងស្រុក និងបណ្តាញសង្គមមួយចំនួនបានសរសេរថា មានករណីឆ្លងមេរោគកូរ៉ូណា ២នាក់នៅខេត្តកោះកុង ។ ជាមួយគ្នានោះ លោក វេជ្ជបណ្ឌិត លី សូវ៉ាន់ អ្នកនាំពាក្យក្រសួងសុខាភិបាល ក៏បានបដិសេធផងដែរថា ករណីដែលផ្សាយថា មានជនជាតិចិន២នាក់ ឆ្លងជំងឺរលាកសួត កូរ៉ូណា នៅខេត្តកោះកុង នោះ មិនមែនជាការពិតនោះទេ ។ លោក វេជ្ជបណ្ឌិត ក៏បានបញ្ជាក់ដែរថា «ក្រសួងសុខាភិបាល បានតាមដានពិនិត្យជំងឺអ្នកជិះយន្តហោះទាំងអស់ មិនថា តែអ្នកដែលរួមដំណើរជាមួយបុរសជនជាតិចិនម្នាក់ ដែលយើងរកឃើញថា មានផ្ទុកជំងឺរលាកសួតថ្មី កូរ៉ូណាវីរុស ដែលកំពុងស្ថិតក្នុងបន្ទប់ព្យាបាល នៅមន្ទីរពេទ្យខេត្តព្រះសីហនុ នោះទេ ។ សូមជម្រាបថា គិតមកដល់ព្រឹកថ្ងៃទី២៩ មករា ២០២០នេះ ជំងឺរលាកសួតថ្មី វីរុសកូរ៉ូណា ដែលមានប្រភពចេញពីទីក្រុងវូហាន ប្រទេសចិន បានសម្លាប់មនុស្សដល់ ១៣២នាក់ និងឆ្លងរាលដាលដល់មនុស្សជាង ៦,០០០ នាក់ នៅទូទាំងពិភពលោក ។ កម្ពុជា ទើបតែមានជនជាតិចិនម្នាក់ប៉ុណ្ណោះ នៅខេត្តព្រះសីហនុ ហើយបុរសនោះ ក៏មានសុខភាពល្អធម្មតាទេ តែត្រូវបានដាក់ឲ្យស្ថិត នៅក្នុងបន្ទប់ដាច់ដោយឡែកតែម្នាក់ឯង ដើម្បីព្យាបាលដោយយកចិត្តទុកដាក់ ៕
|
2020-01-29T10:50:17+07:00
|
kbnnews.com
|
https://kbn.news/archives/148693
|
1131c04a-21a6-4eb7-8556-fedc1b9bc35f
|
បុគ្គលិកក្រុមហ៊ុនទេសចរណ៍ ២នាក់ដែលប្រឌិតព័ត៌មានថា មានឆ្លងវីរុសកូរ៉ូណា នៅខេត្តសៀមរាប ចេញមកសារភាពកំហុស
|
មនុស្សប្រុសស្រី២នាក់ ដែលបានប្រឌិតព័ត៌មាន បង្ហោះតាមហ្វេសប៊ុក ធ្វើឲ្យមានការភ័យខ្លាចដល់ប្រជាពលរដ្ឋថាករណីឆ្លងជំងឺរលាកសួត ដោយវីរុសកូរ៉ូណា នៅក្នុងខេត្តសៀមរាប បានចេញមុខមកសារភាពកំហុសរបស់ពួកគេ នៅចំពោះមុខសមត្ថកិច្ច នៅថ្ងៃទី២៨ ខែមករា ឆ្នាំ២០២០ និងបានសន្យាថា ពួកគាត់ឈប់ចែកចាយព័ត៌មានប្រឌិតបែបនេះទៀតហើយ។ នៅល្ងាចថ្ងៃទី២៨ ខែមករា ឆ្នាំ២០២០ អាជ្ញាធរខេត្តសៀមរាប បានចេញមកបំភ្លឺថា ពុំទាន់រកឃើញាមានករណីជំងឺរលាកសួត ដោយវីរុសកូរ៉ូណាថ្មី (2019-CoV) ណាមួយនៅក្នុងទឹកដីរបស់ខ្លួនឡើយ។ អ្នកចែកចាយព័ត៌មានប្រឌិតទាំង២នាក់នេះ ទី១ ឈ្មោះ ម៉ែន ចាន់នឿន ភេទប្រុស អាយុ៣៤ឆ្នាំ និងទី២ឈ្មោះ អ៊ឹង ជិងសេរីរតនៈ ភេទស្រី អាយុ២០ឆ្នាំ ។ទាំង២នាក់ជាបុគ្គលិកក្រុមហ៊ុនទេសចរណ៍។ សមត្ថកិច្ចបានបានឲ្យដឹងថា ពួកគេទាំង២នាក់បានសន្យា នៅចំពោះមុខសមត្ថកិច្ចថា នឹងមិនបន្តផ្សព្វផ្សាយព័ត៌មានមិនពិត ដែលបណ្តាលឲ្យមានការចលាចលក្នុងសង្គមជាតិបែបនេះទៀតទេ។ ក្រោយធ្វើកិច្ចសន្យារួចអ្នកទាំង២នាក់ ត្រូវបានអនុញ្ញាតឲ្យត្រឡប់ទៅផ្ទះវិញ៕
|
2020-01-29T09:51:06+07:00
|
kbnnews.com
|
https://kbn.news/archives/148677
|
3b2b17c2-f98e-4465-b323-1feb4dade94e
|
ក្រសួងការងារដាក់ចេញវិធានការទប់ស្កាត់ជំងឺរលាកទងសួត ដោយវីរុសកូរ៉ូណាថ្មីដល់កម្មករនៅគ្រប់រោងចក្រ
|
ក្រសួងការងារនិងបណ្តុះបណ្តាលវិជ្ជាជីវៈបានចេញដាក់ចេញវិធានការ១១ ចំណុចស្តីពីការអនុវត្ត វិធានការបង្ការជំងឺរលាកទងសួតដោយ វីរុសកូរ៉ូណាថ្មីនៅតាមរោងចក្រសហគ្រាសនិងតាមគ្រឹះស្ថាន ។ យោងតាមសេចក្តីជូនដំណឹង របស់ក្រសួងការងារនិងបណ្តុះបណ្តាល វិជ្ជាជីវៈបានឲ្យដឹងថាក្នុងគោលបំណងដើម្បីចូលរួមចំណែកក្នុងការបង្ការនិងទប់ស្កាត់វីរុសកូរ៉ូណាថ្មី(2019-nCoV)ក្រសួងការងារនិងបណ្តុះបណ្តាលវិជ្ជាជីវៈសូមធ្វើការណែនាំដល់ម្ចាស់ឬនាយករោងចក្រសហគ្រាសគ្រឹះស្ថាននិងកម្មករនិយោជិតទាំងអស់ត្រូវអនុវត្តវិធានការដូចខាងក្រោម ៖ ១, និយោជកកម្មករនិយោជិតដែលធ្វើដំណើរមកពីតំបន់ដែលមានការរាយត្បាតនៃវីរុសកូរ៉ូណាថ្មី ( 2019-nCoV )និងមានប្រវត្តិធ្វើដំណើរពីប្រទេសចិនដែលមានរោគសញ្ញាមួយចំនួនដូចជាការឡើងកំដៅខ្លួនចាប់ពី ៣៨ អង្សាសេក្អក ហៀរសំបោរឈឺបំពង់កដង្ហើមខ្លីឬពិបាកដកដង្ហើមត្រូវធ្វើការត្រួតពិនិត្យនិងតាមដានក្នុងរយៈពេល ១៤ថ្ងៃនៅតាម សេវាសុខាភិបាលដែលនៅជិតឬទូរស័ព្ទមកលេខ១១៥ ។ ២, ប្រសិនបើមាននិយោជកកម្មករនិយោជិតដែលមាន អាការៈ ដូចជា គ្រុនក្តៅ ក្អកកណ្តាស់ផ្តាសាយហៀរ សំបោរ ឬ ឈឺបំពង់កត្រូវបញ្ជូនទៅរកសេវាព្យាបាលឱ្យបានទាន់ពេលវេលា ឬ ទូរស័ព្ទមកលេខ ១១៥ ។ ៣, ត្រូវដាស់តឿននិងរំលឹកជាប្រចាំដល់កម្មករនិយោជិតឲ្យពាក់ម៉ាស់ការពារ ទាំងក្នុងនិងក្រៅកន្លែងធ្វើការ ដូចជា ប្រភេទ៖ ម៉ាស់វេជ្ជសាស្ត្រ ( Medical Mask )។ ៤, ចៀសវាងប៉ះពាល់អ្នកមានជំងឺផ្លូវដង្ហើមស្រួចស្រាល់ដែលមានអាការៈ ដូចជា គ្រុនក្តៅ ក្អកនិង កណ្តាស់ ឬ ផ្តាសាយ និងត្រូវរក្សាចម្ងាយច្រើនជាងមួយ ម៉ែត្រពីបុគ្គល ដែលមាន រោគសញ្ញា ទាំងនេះ ។ ៥, ចៀសវាងទៅទីផ្សារលក់សត្វរស់ឬ ទៅ កសិដ្ឋាន ចិញ្ចឹមសត្វ ឬ ប៉ះពាល់ សត្វព្រៃ ឬ ទៅ កន្លែង ដែល សង្ស័យថា មាន មេរោគ ឆ្លង ។ ៦, ចៀសវាង ការ ខាកស្តោះ ក្នុង កន្លែងធ្វើការ ទីធ្លា សហគ្រាស គ្រឹះស្ថាន និង ទីសាធារណៈ ។ ៧. ចៀសវាង ការប៉ះពាល់ ភ្នែក ច្រមុះ មាត់ បន្ទាប់ពី ប៉ះពាល់ សត្វ និង ផលិតផល សត្វ សត្វ ឈឺ សាច់ ខូចគុណភាព កាកសំណល់ សត្វ ទឹក សរីរៈ សត្វ និង វត្ថុ ប្រើប្រាស់ ក្នុង ផ្សារ ឬ វត្ថុ ប្រើប្រាស់ ផ្សេងៗ របស់ អ្នកជំងឺ ផ្លូវដង្ហើម ។ ៨, ត្រូវ លាងដៃ ឲ្យ បាន ទៀងទាត់ និង ញឹកញាប់ ជាមួយ សាប៊ូ និង ទឹកស្អាត ឬ ទឹក អាល់កុល បន្ទាប់ពី ប៉ះពាល់ ផ្ទាល់ ជាមួយ អ្នកមាន អាកា រៈ ដូចជា គ្រុនក្តៅ ក្អក និង កណ្តាស់ ឬ ផ្តាសាយ ឬ វត្ថុ ផ្សេងៗ ដែល អាចជា ប្រភព មេរោគ ឬ នៅពេល ឃើញ ដៃ កខ្វក់ ឬ ប្រឡាក់ ឬ ក្រោយពី ប៉ះពាល់ សត្វ និង ត្រូវ លាង សម្អាត ដៃ ភ្លាម ជាមួយ សាប៊ូ និង ទឹកស្អាត ឬ ទឹក អាល់កុល ក្រោយពី ក្អក ឬ កណ្តាស់ ។ ត្រូវ លាងដៃ បន្ទាប់ពី មាន ប៉ះ ជាមួយ សំបោរ ឬ ទឹករំអិល ពបី ផ្លូវ ដកដង្ហើម ។ ៩, ប្រកាន់ខ្ជាប់ នូវ ការអនុវត្ត អនាម័យ ស្អាត សុវត្ថិភាព ចំណីអាហារ ដោយ បរិភោគ អាហារ ដែល ឆ្អិន ល្អ ពិសេស សាច់ និង ស៊ុត ។ ចំពោះ អ្នក ច ម្អិ ត អាហារ ត្រូវ ប្រើប្រាស់ ជ្រុ ញ និង កាំបិត ផ្សេងគ្នា សម្រាប់ អាហារ ឆៅ និង អាហារ ឆ្អិន និង លាងដៃ នៅ ចន្លោះពេល ចាប់ កាន់ អាហារ ឆៅ និង អាហារ ឆ្អិន ។ ១០, អ្នកមាន អាការ ក្អក ឬ កណ្តាស់ ត្រូវ ខ្ទប់មាត់ និង ច្រមុះ ដោយ ប្រើ កន្សែង ក្រមា ក្រដាស ឬ យ៉ាងហោចណាស់ ត្រូវ ប្រើ គន្លាក់ កែងដៃ ជំនួស បាតដៃ ។ ១១, ត្រូវ បន្ត អប់រំ និង ផ្សព្វផ្សាយ ដល់ កម្មករនិយោជិត អំពី វិធាន បង្ការ ការពារ និង សារ អប់រំ សុខភាព ស្តីពី ការការពារ ជំងឺ រលាក សួត ដោយ វីរុស កូ រ៉ូ ណា ថ្មី ដែល ចេញ ដោយ ក្រសួងសុខាភិបាល ឬ រៀង រាល់ពេល ដែល ក្រសួងសុខាភិបាល ចេញ សេចក្តីណែនាំ ថ្មី អំពី វិធាន បង្ការ ការពារ និង ទប់ស្កាត់ ៕
|
2020-01-29T09:30:06+07:00
|
kbnnews.com
|
https://kbn.news/archives/148666
|
f36bf165-da57-40f9-a4b2-6739c2fbb270
|
ប្រពៃណីណាស់! ស្ត្រីម្នាក់នេះ ចែកម៉ាស់ជូនពលរដ្ឋឥតគិតថ្លៃ ការពារវីរុសកូរ៉ូណា
|
ជំងឺផ្លូវដង្ហើមប្រភេទថ្មី ដែលបង្កឡើងវីរុសកូរ៉ូណា បានរីករាលមកដល់ទឹកដីកម្ពុជា ដោយមានបុរសជាតិចិនម្នាក់ជាអ្នកផ្ទុកវីរុសនេះ បានធ្វើឲ្យពលរដ្ឋខ្មែរសម្រុកទៅទិញម៉ាស់ពាក់ រីឯតម្លៃម៉ាស់ក៏ឡើងថ្លៃកប់ពពក រហូតមានកន្លែងខ្លះលក់តម្លៃ១គុណជា៣ ព្រោះតែអាជីវករឆ្លៀតឱកាសនេះ កិញចំណេញចង់មានចង់បាន ។ ប៉ុន្តែសម្រាប់ស្ត្រីម្នាក់នេះវិញ ក៏ឆ្លៀតឱកាសនេះ ធ្វើអំពើល្អដ៏ប្រពៃ ដោយចែកម៉ាស់ជូនពលរដ្ឋដោយឥតគិតថ្លៃ។ គណនីហ្វេសប៊ុក សុខ រតនះ ជាអ្នកចែកម៉ាស់ជូនពលរដ្ឋដោយឥតគិតថ្លៃ បានបង្ហោះកាលពី១១ម៉ោងមុនមានខ្លឹមសារថា« ស្អែកនៅបន្តចែកម៉ាស Free ចំនួនឥតកំណត់ដើម្បីរួមចំណែកការងារមនុស្សធម៌ ខ្មែរជួយខ្មែរ ពេលមានទុក្ខលំបាក មានតិចចែក មានច្រើនចែក នេះជាទឹកចិត្តខ្ញុំ និងក្រុមគ្រួសាររបស់ខ្ញុំ។ ទីតាំង# នៅផ្ទះលេខ 420អេ ផ្លូវ ម៉ៅសេទុង ជិតស្តុបឃ្លាំងរំសេវ 076 2888 824 , 096 2888 824 , 097 2888 824»៕
|
2020-01-29T09:09:32+07:00
|
kbnnews.com
|
https://kbn.news/archives/148657
|
d1fd05e6-c4a0-437b-89f6-fb878dfb253b
|
អង្គភាពអ្នកនាំពាក្យរាជរដ្ឋាភិបាល នឹងរៀបចំសន្និសីទកាសែត នៅថ្ងៃទី៣០ ខែមករា បង្ហាញអំពី បច្ចុប្បន្នភាពជំងឺរលាកសួតបង្ករដោយវីរុសកូរ៉ូណាប្រភេទថ្មី
|
អង្គភាពអ្នកនាំពាក្យរាជរដ្ឋាភិបាល នឹងរៀបចំសន្និសីទសារព័ត៌មានស្តីពី និង នៅព្រឹកថ្ងៃព្រហស្បតិ៍ ថ្ងៃទី៣០ ខែមករា ឆ្នាំ២០២០ ខាងមុខនេះ នៅទីស្ដីការគណៈរដ្ឋមន្ត្រី។ នេះបើតាមសេចក្តីប្រកាសរបស់ អង្គភាពអ្នកនាំពាក្យរាជរដ្ឋាភិបាល។ សន្និសីទនេះ មានគោលបំណង បង្ហាញជូនដល់សាធារណជនឱ្យបានដឹង និងបានយល់ច្បាស់ពីសកម្មភាព និងសមិទ្ធផលរបស់ក្រសួងក្រសួងអប់រំ យុវជន និងកីឡា ឆ្លើយតបទៅនិងយុទ្ធសាស្ត្រចតុកោណដំណាក់កាលទី៤ របស់រាជរដ្ឋាភិបាល ក្នុងទិសដៅស្នួល ជំរុញគោលនយោបាយអភិបាលកិច្ចល្អ ឱ្យកាន់តែមានប្រសិទ្ធភាពខ្ពស់។ ជាមួយនេះមានគោលបំណងបញ្ជាក់ជូនសាធារណជនឱ្យបានជ្រាបច្បាស់ពីបច្ចុប្បន្នភាព និងវិធានការបង្ការជំងឺរលាកសួត ដែលបង្កឡើងដោយមេរោគកូរ៉ូណាប្រភេទថ្មី ដើម្បីលើកកម្ពស់ការប្រុងប្រយ័ត្នខ្ពស់ ក្នុងការការពារសុខភាពពីជំងឺឆ្លងនេះ។ វាគ្មិនដែលនឹងអញ្ជើញចូលរួមក្នុងសន្និសីទនេះរួមមាន លោក ផៃ ស៊ីផាន អ្នកនាំពាក្យរាជរដ្ឋាភិបាលកម្ពុជា, តំណាងក្រសួងអប់រំ យុវជន និងកីឡា និងតំណាងក្រសួងសុខាភិបាលផងដែរ៕
|
2020-01-29T03:01:00+07:00
|
freshnewsasia.com
|
https://m.freshnewsasia.com/index.php/en/localnews/146769-2020-01-28-13-01-29.html
|
a4c7bec7-0788-44a4-8f0b-62d6e821203b
|
រដ្ឋមន្រ្តី ម៉ម ប៊ុនហេង៖ គិតត្រឹមម៉ោង៦៖៣០នាទីថ្ងៃនេះ ស្ថានភាពអ្នកជំងឺរលាកសួតដោយមេរោគកូរ៉ូណាមានសុខភាពល្អធម្មតា ខណៈអ្នកជិះយន្តហោះជាមួយអ្នកជំងឺមិនមានរោគសញ្ញាអ្វីនោះទេ
|
ដើម្បីជំរាបជូនដំណឹងដល់បងប្អូនប្រជាពលរដ្ឋ ដែលកំពុងតាមដានករណីជំងឺរលាកសួតបង្កឡើងដោយមេរោគកូរ៉ូណាប្រភេទថ្មី, លោកសាស្រ្តចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល បានប្រកាសតាមរយៈបណ្តាញព័ត៌មាន Fresh News ឲ្យដឹងថា គិតត្រឹមម៉ោង៦៖៣០នាទីថ្ងៃនេះ ស្ថានភាពអ្នកជំងឺ ជនជាតិចិនម្នាក់ នៅខេត្តព្រះសីហនុ ដែលរលាកសួតដោយមេរោគកូរ៉ូណា គឺមានសុខភាពល្អធម្មតា ខណៈអ្នកដែលបានជិះយន្តហោះជាមួយអ្នកជំងឺ មិនមានរោគសញ្ញាអ្វីគួរឲ្យកត់សំគាល់នោះទេ។ លោករដ្ឋមន្រ្តីក្រសួងសុខាភិបាល បានអះអាងយ៉ាងដូច្នេះថា នេះជាការបញ្ជាក់បន្ថែមរបស់លោក ម៉ម ប៊ុនហេង។ ១៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ ២៖ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ៣៖ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ៤៖ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ ៥៖ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ៦៖ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ ៧៖ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ៨៖ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍១១៥៕
|
2020-01-29T02:49:00+07:00
|
freshnewsasia.com
|
https://m.freshnewsasia.com/index.php/en/localnews/146768-2020-01-28-12-49-28.html
|
88a46d67-4da4-4621-af1f-69e859d4ac2e
|
សាលាខេត្តសៀមរាប៖ មិនមានករណីជំងឺផ្លូវដង្ហើមដោយវីរុសកូរ៉ូណាទេ, សមត្ថកិច្ចកំពុងស្វែងរកជនប្រឌិតថា មានជនជាតិចិន៤នាក់ផ្ទុកជំងឺនេះស្នាក់នៅសៀមរាប (Video inside)
|
រហូតមកដល់ល្ងាចថ្ងៃទី២៨ ខែមករា ឆ្នាំ២០២០នេះ នៅខេត្តសៀមរាប ពុំទាន់រកឃើញាមានករណីជំងឺរលាកសួតដោយវីរុសកូរ៉ូណាថ្មី (2019-CoV) ណាមួយនៅក្នុងទឹកដីរបស់ខ្លួនឡើយ។ នេះបើតាមសេចក្តីបំភ្លឺរបស់រដ្ឋបាលខេត្តសៀមរាប ដែលបណ្តាញព័ត៌មាន Fresh News ទទួលបាន។ ពាក់ព័ន្ធនឹងព័ត៌មានក្លែងក្លាយនេះ សមត្ថកិច្ចកំពុងស្រាវជ្រាវ ដើម្បីចាត់វិធានការលើអ្នកចែកចាយព័ត៌មានភូតកុហកថា មានជនជាតិចិន៤នាក់ មានជំងឺរលាកសួតប្រភេទថ្មី ដែលកំពុងស្នាក់នៅសណ្ឋាគារមួយក្នុងខេត្តសៀមរាប។ សេចក្តីបំភ្លឺរបស់រដ្ឋបាលខេត្តសៀមរាប បានបញ្ជាក់ថា៖ ថ្ងៃទី២៨ ខែមករា ឆ្នាំ២០២០នេះ មានការចែករំលែកព័ត៌មានលើបណ្តាញសង្គមថា មានជនជាតិចិនចំនួន០៤រូប ដែលស្នាក់នៅសណ្ឋាគារមួយកន្លែងក្នុងក្រុងសៀមរាប ខេត្តសៀមរាប មានជំងឺរលាកសួតដោយវីរុសកូរ៉ូណាថ្មី (2019-nCoV) និងបានឆ្លងដល់មគ្គទេសក៍ភាសាចិនម្នាក់។ អាជ្ញាធរខេត្តសៀមរាប បានបញ្ជាក់លទ្ធផលដូច្នេះថា៖ ។ ជាមួយគ្នានេះ រដ្ឋបាលខេត្តសៀមរាប បានអំពាវនាវដល់សាធារណជនកុំបន្តផ្សព្វផ្សាយនូវព័ត៌មានមិនពិត ឬមិនមានមូលដ្ឋានច្បាស់លាស់ ដែលបង្កផលប៉ះពាល់ដល់សណ្តាប់ធ្នាប់ និងសន្តិសុខសង្គម ហើយជនប្រឌិតព័ត៌មានអាចប្រឈមចំពោះមុខច្បាប់។ សូមបញ្ជាក់ថា ប្រទេសកម្ពុជា បានរកឃើញករណីជំងឺរលាកផ្លូវដង្ហើមប្រភេទថ្មី ដែលបង្កឡើងដោយមេរោគកូរ៉ូណា១ករណីហើយ គឺនៅក្នុងខេត្តព្រះសីហនុ។ មេរោគនេះ ត្រូវបានរកឃើញនៅលើខ្លួនជនជាតិចិនម្នាក់ ដែលធ្វើដំណើរពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ចូលមកខេត្តព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ យ៉ាងណាក៏ដោយ រហូតដល់ពេលនេះ អ្នកជំងឺជនជាតិកំពុងត្រូវបានដាក់ឱ្យសម្រាកព្យាបាលនៅបន្ទប់ដាច់ដោយឡែកមួយ ក្នុងមន្ទីរពេទ្យបង្អែកខេត្តព្រះសីហនុ៕
|
2020-01-29T02:27:00+07:00
|
freshnewsasia.com
|
https://m.freshnewsasia.com/index.php/en/localnews/146766-2020-01-28-12-27-32.html
|
3493f989-1a3f-4db5-852d-d076ba0e52da
|
ពលរដ្ឋកម្ពុជា កាន់តែបារម្ភពីវីរុសកូរ៉ូណា និងស្នើសុំឲ្យរដ្ឋាភិបាលផ្អាកជើងហោះហើរពីចិន
|
ប្រជាពលរដ្ឋកម្ពុជា កាន់តែបារម្ភអំពីវីរុសកូរ៉ូណា និងស្នើសុំឲ្យរដ្ឋាភិបាលផ្អាកជើងហោះហើរ ពីប្រទេសចិនបណ្ដោះអាសន្ន ដើម្បីបង្ការ និងទប់ស្កាត់ជំងឺឆ្លងដ៏កាចសាហាវមួយនេះ។ ទោះបីជាយ៉ាងណា អាជ្ញាធរអាកាសចរណ៍ស៊ីវិលកម្ពុជា បញ្ជាក់ថា គ្មានផែនការផ្អាកជើងហោះហើរនោះទេ ព្រោះ បារម្ភពីការខាតបង់ផ្នែកសេដ្ឋកិច្ចជាតិ។ ប្រជាពលរដ្ឋកម្ពុជា កាន់តែព្រួយបារម្ភអំពីសុខភាព និងនាំគ្នាពាក់ម៉ាស់ក្នុងពេលធ្វើដំណើរ និង ពេលធ្វើការ បន្ទាប់ពីក្រសួងសុខាភិបាល រកឃើញមានបុរសជនជាតិចិនម្នាក់ផ្ទុកវីរុសកូរ៉ូណា នៅខេត្តព្រះសីហនុ។ បុគ្គលិកកាស៊ីណូ ណាហ្គា វើលដ៍ លោកស្រី រ៉េត ធារ៉ាត់ ប្រាប់ថា មុនពេលចូលធ្វើការ គឺក្រុមហ៊ុន បានពិនិត្យកម្តៅបុគ្គលិក និងបានចែកម៉ាស់ការពារ ប៉ុន្តែលោកស្រី និងបុគ្គលិកដទៃទៀត នៅតែភ័យខ្លាចឆ្លងមេរោគកូរ៉ូណានេះ ដោយសារក្នុងមួយថ្ងៃៗ មានជនជាតិចិនជាច្រើន ចូលលេងល្បែងក្នុងកាស៊ីណូ៖ បន្ថែមពីនេះ លោកស្រី រ៉េត ធារ៉ាត់ ស្នើសុំឲ្យរដ្ឋាភិបាលផ្អាកជើងហោះហើរពីប្រទេសចិនជាបណ្តោះអាសន្ន ដើម្បីបង្ការ និងការពារកុំឲ្យជនជាតិចិននាំមេរោគប្រភេទថ្មីនេះ ចូលកម្ពុជាកាន់តែ ច្រើនដែលធ្វើឲ្យពិបាកទប់ស្កាត់៖ ពលរដ្ឋរស់នៅក្នុងក្រុងភ្នំពេញម្នាក់ទៀត លោក ចាន់ ធឿន មានក្តីបារម្ភអំពីសុខភាពដូចគ្នា ដោយសារលោក បានដឹងថា មានជនជាតិចិនជាច្រើនបានចូលមកកម្ពុជា ជាពិសេសមានជនជាតិចិន ៣ ពាន់នាក់ ដែលមកពីទីក្រុងវ៉ូហាន (wunan) ប្រទេសចិនដែលជាតំបន់ផ្ទុះវីរុសថ្មីនេះ។ លោកបន្តថា រដ្ឋាភិបាលកម្ពុជា មិនគួរមើលស្រាលស្ថានការណ៍នោះទេ គួរតែគិតអំពីសុខទុក្ខប្រជាពលរដ្ឋ ដោយផ្អាកជើងយន្តហោះពីប្រទេសចិនទាំងអស់ជាបណ្ដោះអាសន្ន៖ ចំណែកបុគ្គលិកកាស៊ីណូនៅខេត្តព្រះសីហនុ លោក សាំង វីន រៀបរាប់ថា ពលរដ្ឋក្នុងខេត្តដែលមាន ជនជាតិចិនរស់នៅច្រើននេះ ជ្រួលច្របល់ខ្លាំង បន្ទាប់ពីដឹងថា នៅខេត្តនេះ មានបុរសជនជាតិចិន ម្នាក់ផ្ទុកមេរោគកូរ៉ូណាថ្មី។ លោកថា ពលរដ្ឋពាក់ម៉ាស់ស្ទើរគ្រប់គ្នា ហើយនៅថ្ងៃទី២៨ ខែមករា គឺ លោក និងពលរដ្ឋខ្លះទៀត សម្រេចចាកចេញពីខេត្តព្រះសីហនុបណ្ដោះអាសន្ន។ បុគ្គលិកកាស៊ីណូ រូបនេះបារម្ភថា ប្រសិនបើរដ្ឋាភិបាលកម្ពុជា នៅតែមិនផ្អាកជើងហោះហើរពីប្រទេសចិន ដោយបណ្ដោយឲ្យជនជាតិចិនច្រើននៅតែចូលមកកម្ពុជា គឺអាចនឹងមានករណីវីរ៉ុសកូរ៉ូណាជាបន្ត បន្ទាប់ទៀត៖ ការស្នើសុំឲ្យផ្អាកជើងហោះហើរពីប្រទេសចិនទាំងអស់ជាបណ្ដោះអាសន្ននេះ បន្ទាប់ពីក្រសួងសុខា ភិបាលកម្ពុជា បានរកឃើញករណីជំងឺឆ្លង ប្រភេទថ្មីនេះ កាលពីថ្ងៃ២៧ មករា ទៅលើបុរសជនជាតិ ចិនម្នាក់ ក្នុងចំណោមជនជាតិចិនជាង ៣ពាន់នាក់ ដែលធ្វើដំណើរមកពីក្រុងវ៉ូហាន (Wuhan) ប្រទេស ចិនមកកម្ពុជា មុនថ្ងៃទី២៣ ខែមករា។ អ្នកនាំពាក្យរដ្ឋលេខាធិការដ្ឋាននៃអាកាសចរស៊ីវិលកម្ពុជា លោក ជា អូន ថ្លែងប្រាប់អាស៊ីសេរីថា នរណាក៏ព្រួយបារម្ភអំពីមេរោគថ្មីនេះដែរ ប៉ុន្តែកម្ពុជា គ្មានគម្រោងបិទជើងហោះហើរប្រទេសចិន ឡើយ ដោយសារខ្លាចប៉ះពាល់ដល់សេដ្ឋកិច្ចជាតិទាំងមូល។ ទោះជាយ៉ាងណាលោកបញ្ជាក់ថា ចំពោះជើងហោះហើរពីទីក្រុងវ៉ូហាន និងខេត្តហ៊ូបេ (Hubei) ទាំងមូល គឺរដ្ឋាភិបាលចិនបានបិទ តាំងពីថ្ងៃទី២៣ ខែមករាមកម្លេះ៖ រីឯអ្នកនាំពាក្យក្រសួងសុខាភិបាល លោកវេជ្ជបណ្ឌិត លី សូវ៉ាន់ មានប្រសាសន៍ថា គិតត្រឹមម៉ោង៤ល្ងាចថ្ងៃ ទី២៨ មករា កម្ពុជា ពុំទាន់រកឃើញមានករណីវីរុសកូរ៉ូណាលើមនុស្សផ្សេងទៀតនោះទេ ក្រៅពីបុរសជនជាតិចិនម្នាក់ នៅខេត្តព្រះសីហនុ។ លោកអះអាងថា បុរសជនជាតិចិនដែលផ្ទុកវីរូសកូរ៉ូណានោះ ត្រូវបានក្រុមគ្រូពេទ្យកម្ពុជា ដាក់ឲ្យស្ថិតក្នុងបន្ទប់ព្យាបាលដាច់ដោយឡែកពីគេ នៅក្នុង មន្ទីរពេទ្យខេត្តព្រះសីហនុ ហើយស្ថានភាពរបស់គាត់នៅល្អប្រសើរធម្មតា ដែលសង្ឃឹមថា នឹងព្យាបាលជាសះស្បើយវិញ។ លោក លី សូវ៉ាន់ បញ្ជាក់ដែរថា សមាជិកគ្រួសាររបស់បុរសជនជាតិចិនដែលផ្ទុកមេរោគកូរ៉ូណានោះ រួមទាំងអ្នកធ្វើដំណើរតាមយន្តហោះជាមួយគ្នា គឺពុំមានរោគ សញ្ញាអ្វីទេ។ ប្រធាននាយកដ្ឋានប្រយុទ្ធនឹងជំងឺឆ្លងរូបនេះ បន្ថែមថា អាជ្ញាធរពាក់ព័ន្ធកម្ពុជា នឹងបន្តស្វែង រកជនជាតិចិនផ្សេងទៀតមកទីក្រុងវ៉ូហាន ដើម្បីពិនិត្យរកវីរុសកូរ៉ូណា៖ ជំងឺរលាកសួតដែលបង្កដោយវីរុសកូរូណាថ្មីនេះ បានផ្ទុះឡើងនៅទីក្រុងវ៉ូហាន ខេត្តហ៊ូបេ (Hubei) ប្រទេសចិន ចាប់តាំងពីដើមខែមករា។ គិតត្រឹមថ្ងៃទី២៨ ខែមករា វីរុសថ្មីនេះ បានសម្លាប់មនុស្ស ១០៦នាក់ និងបានឆ្លងដល់មនុស្សជិត ៥ពាន់នាក់។ ករណីវីរុសថ្មីនេះ កំពុងរីករាលដាលដល់ប្រទេសជាច្រើនក្នុងពិភពលោកដោយសារតែជនជាតិចិនធ្វើដំណើរទៅប្រទេសទាំងនោះ រួមមាន កោះតៃវ៉ាន់ ថៃ វៀតណាម សិង្ហបុរី ម៉ាឡេស៊ី ជប៉ុន នេប៉ាល់ កូរ៉េខាងត្បូង បារាំង អូស្ត្រាលី កាណាដា អារ៉ាប់ប៊ីសាអូឌីត និងសហរដ្ឋអាមេរិក។ អ្នកសម្របសម្រួលសមាគម អាដហុក (Adhoc) ខេត្តព្រះសីហនុ អ្នកស្រី ជាប សុធារី ស្នើសុំឲ្យ រដ្ឋាភិបាលផ្សព្វផ្សាយឲ្យបានទូលំទូលាយនូវគ្រោះថ្នាក់នៃមេរោគថ្មីនេះ និងរបៀបការពារ ជាពិសេស ត្រូវទប់ស្កាត់ឲ្យមានប្រសិទ្ធភាព។ អ្នកស្រីបារម្ភថា ប្រជាពលរដ្ឋខេត្តព្រះសីហនុ អាចនឹងមានហានិភ័យខ្ពស់ក្នុងការឆ្លងជំងឺរលាកផ្លូវដង្ហើម ដែលបង្កដោយវីរុសកូរ៉ូណាថ្មីនេះ ព្រោះមានជនជាតិចិនច្រើនបានវិលត្រឡប់ពីប្រទេសចិន មកខេត្តជាប់សមុទ្រមួយនេះ បន្ទាប់ពីពួកគេបានទៅលេងគ្រួសារក្នុងពេលចូលឆ្នាំចិន៕
|
2020-01-29T01:25:00+07:00
|
rfa.org
|
https://www.rfa.org/khmer/news/health/people-want-civil-aviation-authority-to-temporarily-close-flight-from-china-01282020120720.html
|
3b8e7d57-ef1f-467c-8eab-f729d1b7ffb8
|
គណៈពង្រឹងឃុំស្អាងភ្នំ ខេត្តកណ្ដាល ចែកម៉ាស់ជូនប្រជាពលរដ្ឋដោយឥតគិតថ្លៃ ដើម្បីការពារពីការឆ្លងជំងឺដែលបង្កដោយ វីរុសកូរ៉ូណា
|
សិស្សានុសិស្ស អាជីវករផ្សារ និងតាមរម្មណីយដ្ឋានលំហែ ២កន្លែង ក្នុងឃុំស្អាងភ្នំ ស្រុកស្អាង ខេត្តកណ្ដាល បានទទួលម៉ាស់ពីលោក អ៊ាវ ចំរើន ប្រធានក្រុមការងារពង្រឹងមូលដ្ឋាន ឃុំស្អាងភ្នំ ដោយឥតគិតថ្លៃដើម្បីពាក់ទប់ស្កាត់ការរីករាលដាល នៃជំងឺរលាកផ្លូវង្ហើម ដែលបង្កឡើងដោយវីរុសកូរ៉ូណាថ្មី។ ការចែកជូនម៉ាស់ និងរួមទាំងចុះផ្សព្វផ្សាយ អំពីការធ្វើអនាម័យខ្លួនប្រាណក្នុងឃុំស្អាងភ្នំនេះ ធ្វើឡើងនៅរសៀលថ្ងៃទី២៨ ខែមករា ឆ្នាំ២០២០នេះ ដោយមានការចូលរួមពីអាជ្ញាធរភូមិ ឃុំ និងយុវជនឃុំផងដែរ។ សូមបញ្ជាក់ថា នៅថ្ងៃទី២៧ ខែមករា ឆ្នាំ២០២០ម្សិលមិញ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានប្រកាសឱ្យដឹងពីការរកឃើញបុរសជនជាតិចិនម្នាក់ មកពីទីក្រុងវូហាន កើតមានជំងឺផ្លូងដង្ហើម «កូរ៉ូណាវីរុស»។ ជនជាតិចិនដែលរកឃើញកើតជំងឺផ្លូវដង្ហើម «កូរ៉ូណាវីរុស» នេះ មានឈ្មោះ ចា ជិនហូរ (Jia Jianhua) ភេទប្រុស អាយុ ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ ៣នាក់ទៀត។ ជនជាតិចិនដែលផ្ទុកមេរោគកូរ៉ូណានេះ និងក្រុមគ្រួសារ បានចេញដំណើរពីទីក្រុងវូហាន មកកាន់ទីក្រុងព្រះសីហនុ នៅថ្ងៃទី២៣ ខែមករា ឆ្នាំ២០២០ ហើយមានចេញរោគសញ្ញា នៅថ្ងៃទី២៥ ខែមករាឆ្នាំ២០២០ ដោយមានអាការៈ គ្រុនក្តៅ និងហៀរសំបោរ។ បច្ចុប្បន្នអ្នកជំងឺរូបនេះ ត្រូវបានដាក់ឱ្យក្នុងបន្ទប់មួយដាច់ដោយឡែកនៅមន្ទីរពេទ្យបង្អែកខេត្តព្រះសីហនុ ក្រោមការតាមដានស្ថានភាពជំងឺយ៉ាងយកចិត្តទុកដាក់ពីក្រុមគ្រូពេទ្យ។ មកដល់ថ្ងៃនេះលោករដ្ឋមន្ត្រីក្រសួងសុខាភិបាល អះអាងថា ស្ថានភាពជំងឺរបស់បុរសរូបនេះស្ថិតក្នុងស្ថានភាពដដែលមិនមានការវិវឌ្ឍន៍នោះទេ៕
|
2020-01-29T00:17:00+07:00
|
freshnewsasia.com
|
https://m.freshnewsasia.com/index.php/en/localnews/146759-2020-01-28-10-17-43.html
|
31dda93d-a282-49ef-ae1b-ce2330eb01b3
|
ឧត្តមសេនីយ៍ឯក ហ៊ុន ម៉ាណែត ផ្ដល់ជូនម៉ាស់ចំនួន ៣ម៉ឺនម៉ាស់ ជូនប្រជាជន និងកងកម្លាំងប្រដាប់អាវុធ ដែលឈរជើងតាមព្រំដែនក្នុងទិសយោធភូមិភាគទី៥ ដើម្បីការពារជំងឺរលាកសួតថ្មី កូរ៉ូណា
|
នារសៀលថ្ងៃទី២៨ ខែមករា ឆ្នាំ២០២០ លោកឧត្តមសេនីយ៍ទោ ច័ន្ទ រដ្ឋា មេបញ្ជាការរងយោធភូមិភាគទី៥ ទទួលបន្ទុកការងារព្រំដែន បាននាំយកម៉ាក់ចំនួន៣ម៉ឺនម៉ាក់របស់ ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងទ័ពជើងគោក សម្រាប់ចែកជូនដល់កងកម្លាំងប្រដាប់អាវុធ ដែលឈរជើងការពារតាមបន្ទាត់ ព្រំដែន ទាំង១៣ច្រក ក្នុងភូមិសាស្រ្តយោធភូមិភាគទី៥។ ជាមួយគ្នានេះ កម្លាំងយោធា ក៏បានចែកជូនប្រជាពលរដ្ឋដែលឆ្លងកាត់តាមច្រកទាំង ១៣ផងដែរ ដើម្បីការពារនូវការឆ្លងវីរុសថ្មីឈ្មោះថា កូរ៉ូណា ដែលកំពុងតែរីករាលដាលនៅក្នុងប្រទេសចិន ព្រមទាំងប្រទេសមួយចំនួនទៀត ក្នុងនោះនៅកម្ពុជាមាន១ករណីផងដែរ។ សូមបញ្ជាក់ថា នៅថ្ងៃទី២៧ ខែមករា ឆ្នាំ២០២០ម្សិលមិញ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានប្រកាសឱ្យដឹងពីការរកឃើញបុរសជនជាតិចិនម្នាក់ មកពីទីក្រុងវូហាន កើតមានជំងឺផ្លូងដង្ហើម «កូរ៉ូណាវីរុស»។ ជនជាតិចិនដែលរកឃើញកើតជំងឺផ្លូវដង្ហើម «កូរ៉ូណាវីរុស» នេះ មានឈ្មោះ ចា ជិនហូរ (Jia Jianhua) ភេទប្រុស អាយុ ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ ៣នាក់ទៀត។ ជនជាតិចិនដែលផ្ទុកមេរោគកូរ៉ូណានេះ និងក្រុមគ្រួសារ បានចេញដំណើរពីទីក្រុងវូហាន មកកាន់ទីក្រុងព្រះសីហនុ នៅថ្ងៃទី២៣ ខែមករា ឆ្នាំ២០២០ ហើយមានចេញរោគសញ្ញា នៅថ្ងៃទី២៥ ខែមករាឆ្នាំ២០២០ ដោយមានអាការៈ គ្រុនក្តៅ និងហៀរសំបោរ។ បច្ចុប្បន្នអ្នកជំងឺរូបនេះ ត្រូវបានដាក់ឱ្យក្នុងបន្ទប់មួយដាច់ដោយឡែកនៅមន្ទីរពេទ្យបង្អែកខេត្តព្រះសីហនុ ក្រោមការតាមដានស្ថានភាពជំងឺយ៉ាងយកចិត្តទុកដាក់ពីក្រុមគ្រូពេទ្យ។ មកដល់ថ្ងៃនេះលោករដ្ឋមន្ត្រីក្រសួងសុខាភិបាល អះអាងថា ស្ថានភាពជំងឺរបស់បុរសរូបនេះស្ថិតក្នុងស្ថានភាពដដែលមិនមានការវិវឌ្ឍន៍នោះទេ៕
|
2020-01-28T23:46:00+07:00
|
freshnewsasia.com
|
https://m.freshnewsasia.com/index.php/en/localnews/146754-2020-01-28-09-46-50.html
|
187143b4-8b8a-4f9f-a12e-5f43df15c4e5
|
ស្ត្រីចំណាស់មានពិការភាពដោយសារជំងឺលើសឈាម នៅស្រុកមុខកំពូល ទទួលបានរទេះមួយ ពីអនុសាខាកាកបាទក្រហមកម្ពុជា
|
លោកយាយឈ្មោះ វឿង ខន ភេទស្រី អាយុ៧៨ឆ្នាំ មានពិការភាពទាំងដៃ និងជើងដោយជំងឺលើសឈាម ដែលសព្វថ្ងៃលោកយាយស្នាក់នៅក្នុងភូមិពាម ឃុំរកាកោងទី១ ស្រុកមុខកំពូល ខេត្តកណ្ដាល ទទួលបានរទេះរុញមួយយ៉ាងស្រស់ស្អាត និងសម្លៀកបំពាក់ផងដែរ ពីសំណាក់អនុសាខាកាកបាទក្រហមកម្ពុជាកម្ពុជា កាលពីថ្ងៃទី២៧ ខែមករា ម្សិលមិញនេះ ។ អំណោយនេះនាំជូនដោយលោក តុង ស៊ីវមី អភិបាលស្រុក និងជាប្រធានអនុសាខាកាកបាទក្រហមកម្ពុជាស្រុកមុខកំពូ, លោកស្រីដឹប អេង អភិបាលរងស្រុក, លោកជួប រដ្ឋា នាយករដ្ឋបាលស្រុក រួមដំណើរដោយលោក ម៉ែន ស៊ុ មេឃុំរកាកោងទី១ លោកមេភូមិពាម និងក្រុមការងារមួយចំនួនទៀត។ រទេះជនពិការមួយគ្រឿង និងសម្លៀកបំពាក់នេះ ជាអំណោយរបស់សាខាកាកបាទក្រហមកម្ពុជាខេត្តកណ្តាល តាមរយៈលោក គង់ សោភ័ណ្ឌ អភិបាលរងខេត្ត និងជាប្រធានសាខាកាកបាទក្រហមកម្ពុជាខេត្តកណ្តាល។ លោក តុង សៀវមី បានលើកឡើងថា អនុសាខាកាកបាទក្រហមកម្ពុជា តែងតែយកចិត្តទុកដាក់ និងដោះស្រាយការលំបាករបស់ប្រជាពលរដ្ឋ ហើយនឹងនៅតែបន្តជួយប្រជាពលរដ្ឋណាដែលកំពុងជួបការលំបាក ក្រោមម្លប់សន្តិភាពដ៏សម្បូរសប្បាយនៃយើង៕
|
2020-01-28T22:52:00+07:00
|
freshnewsasia.com
|
https://m.freshnewsasia.com/index.php/en/localnews/146743-2020-01-28-08-52-30.html
|
35b736d5-8258-4475-801a-a3120648b35a
|
នាយកមន្ទីរពេទ្យកុមារជាតិ ត្រៀមលក្ខណៈរួចជាស្រេច និងផ្ដល់សារអប់រំដល់អាណាព្យាបាលរបស់អ្នកជំងឺ ពីវិធានការពារជំងឺផ្លូវដង្ហើមប្រភេទថ្មី កូរ៉ូណា
|
ទោះមកដល់ពេលនេះ មិនទាន់មានករណីសង្ស័យថ្មីពីជំងឺផ្លូវដង្ហើមប្រភេទថ្មី កូរ៉ូណាវីរុស ទៀតនោះទេ បន្ទាប់ពីបានរកឃើញមានមួយករណីនៅខេត្តព្រះសីហនុ នៅរសៀលថ្ងៃទី២៧ ខែមករា ឆ្នាំ២០២០ម្សិលមិញនេះ។ តែក្រសួងសុខាភិបាល ក៏ដូចជា មន្ទីរពេទ្យទាំងអស់ រួមទាំងមន្ទីរពេទ្យកុមារជាតិ បានត្រៀមរួចជាស្រេច រួមទាំងវិធានការទប់ទល់ ទាំងការចម្លង ការព្យាបាល ជាពិសេស ការផ្ដល់សារអប់រំដល់អាណាព្យាបាលអ្នកជំងឺ ពីរីរុសកូរ៉ូណានេះផងដែរ។ នេះបើតាមការបញ្ជាក់របស់នាយកមន្ទីរពេទ្យកុមារជាតិ លោកសាស្ដ្រាចារ្យ ញឹប អង្គាបុស្ស នៅថ្ងៃទី២៨ ខែមករា ឆ្នាំ២០២០នេះ ក្នុងឱកាសទទួលស្វាគមន៍ ឯកអគ្គរដ្ឋទូតសាធារណរដ្ឋកូរ៉េថ្មី ប្រចាំកម្ពុជា លោក ផាក ហ៊ឹងក្យង់ មកទស្សនកិច្ចមន្ទីរពេទ្យកុមារជាតិ ។ លោកសាស្ដ្រាចារ្យ ញឹប អង្គាបុស្ស បានថ្លែងបន្ដថា «សម្រាប់មន្ទីរពេទ្យកុមារជាតិ បានរៀបចំត្រៀមរួចជាស្រេចហើយ ទាំងគ្រូពេទ្យដែលយើងបានបណ្ដុះបណ្ដាល សម្ភារបរិក្ខារពេទ្យផ្សេងៗ រួចទាំងវិធានការសម្រាប់ការផ្ដល់ជូន អ្នកជំងឺ និងអាណាព្យាបាលអ្នកជំងឺ»។ ស្វែងករណី ឬចំណុចសង្ស័យ ពង្រឹងអនាម័យ ទាំងអ្នកមកពិនិត្យសុខភាព គ្រួសារអ្នកជំងឺ ជាពិសេស ត្រូវពាក់ម៉ាស់ និងរបៀបនៃការពាក់ម៉ាស់ ឆ្លងពីជំងឺផ្សេងៗ បើជួបករណីនេះ ក៏យើងបានត្រៀមរួចជាស្រេចផងដែរ ដោយរៀបចំប ន្ទប់ ដាក់ដាច់ដោយឡែកពីគេ កំណត់ចំនួនមនុស្ស ឱ្យកាន់តែតិច មកជួបផ្ទាល់ជាមួយអ្នកជំងឺ វិធីសាស្ដ្រនៃការព្យាបាល ជួយអ្នកជំងឺឱ្យមានសុខភាពរឹងមាំ និងអាចបន្ដជីវិតគាត់បាន ឈ្នះនឹងវីរុសនោះ ហើយផុតរយៈពេលវា វានឹងអាចជាហើយ (ក្នុងលក្ខណៈមិនសូវធ្ងន់ធ្ងរ) លើសពីនោះ សម្រាប់អាណាព្យាបាលរបស់កុមារ បើឃើញអ្នកផ្ដាសាយ កុំនៅជិត និងត្រូវយកកូនទៅឱ្យឆ្ងាយយ៉ាងតិចមួយម៉ែត្រជាការប្រសើរ៕
|
2020-01-28T22:27:00+07:00
|
freshnewsasia.com
|
https://m.freshnewsasia.com/index.php/en/localnews/146738-2020-01-28-08-27-46.html
|
187e2cd5-db5e-4cf5-b6e2-eb218968db2d
|
អ្នកនាំពាក្យក្រសួងសុខាភិបាល៖ អ្នកជិះយន្តហោះជាមួយជនជាតិចិនកើតជំងឺផ្លូវដង្ហើម «កូរ៉ូណាវីរុស» ជាង៧០នាក់ ពុំមានចេញរោគសញ្ញាអ្វីនោះទេ (Video inside)
|
លោក លី សុវណ្ណ អ្នកនាំពាក្យក្រសួងសុខាភិបាល បានបញ្ជាក់ថា អ្នកដំណើរសរុបជាង៧០នាក់ ដែលជិះយន្តហោះជាមួយជនជាតិចិនម្នាក់ រកឃើញមានជំងឺផ្លូវដង្ហើម មកកាន់ប្រទេសកម្ពុជា ត្រូវបានរកឃើញអស់ហើយ។ លោក លី សុវណ្ណ បានបន្ថែមថា ទាំងអ្នកប៉ះពាល់ និងអ្នកជិះយន្តហោះជាមួយនោះ មិនទាន់មានចេញរោគសញ្ញាជំងឺផ្លូវដង្ហើម នៅឡើយនោះទេ គិតត្រឹមរសៀលថ្ងៃនេះ។ លោក លី សុវណ្ណ បានបញ្ជាក់ប្រាប់អង្គភាពព័ត៌មាន Fresh News នៅថ្ងៃទី២៨ ខែមករា ឆ្នាំ២០២០នេះយ៉ាងដូច្នេះ ។ បើទោះបីជាយ៉ាងណា មន្ត្រីជំនាញនឹងបន្តតាមដានសុខភាពអ្នកប៉ះពាល់ និងអ្នករួមដំណើរជាមួយអ្នកជំងឺទាំងអស់នោះជារៀងរាល់ថ្ងៃ ។ នេះជាការបញ្ជាក់បន្ថែមរបស់លោក លី សុវណ្ណ។ អ្នកនាំពាក្យក្រសួងសុខាភិបាលរូបនេះ ក៏បានបញ្ជាក់ដែរថា គ្រូពេទ្យថែទាំអ្នកជំងឺ ក៏គ្មានចេញរោគសញ្ញាអ្វីនោះដែរ ហើយគ្រប់គ្រូពេទ្យបម្រើការងារ នៅមន្ទីរពេទ្យក្រុងព្រះសីហនុ កំពុងបម្រើការងារក្នុងមន្ទីរពេទ្យជាធម្មតា ។ លោក លី សុវណ្ណ បន្ថែមថា រហូតមកដល់រសៀលថ្ងៃទី២៨ ខែមករា ឆ្នាំ២០២០នេះ ពុំទាន់រកឃើញករណីជំងឺកូរ៉ូណាវីរុសថ្មីទៀតនោះទេ។ សូមបញ្ជាក់ថា នៅថ្ងៃទី២៧ ខែមករា ឆ្នាំ២០២០ម្សិលមិញ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានប្រកាសឱ្យដឹងពីការរកឃើញបុរសជនជាតិចិនម្នាក់ មកពីទីក្រុងវូហាន កើតមានជំងឺផ្លូងដង្ហើម ។ ជនជាតិចិនដែលរកឃើញកើតជំងឺផ្លូវដង្ហើម «កូរ៉ូណាវីរុស» នេះ មានឈ្មោះ ចា ជិនហូរ (Jia Jianhua) ភេទប្រុស អាយុ ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ ៣នាក់ទៀត។ ជនជាតិចិនដែលផ្ទុកមេរោគកូរ៉ូណានេះ និងក្រុមគ្រួសារ បានចេញដំណើរពីទីក្រុងវូហាន មកកាន់ទីក្រុងព្រះសីហនុ នៅថ្ងៃទី២៣ ខែមករា ឆ្នាំ២០២០ ហើយមានចេញរោគសញ្ញា នៅថ្ងៃទី២៥ ខែមករាឆ្នាំ២០២០ ដោយមានអាការៈ គ្រុនក្តៅ និងហៀរសំបោរ។ បច្ចុប្បន្នអ្នកជំងឺរូបនេះ ត្រូវបានដាក់ឱ្យក្នុងបន្ទប់មួយដាច់ដោយឡែកនៅមន្ទីរពេទ្យបង្អែកខេត្តព្រះសីហនុ ក្រោមការតាមដានស្ថានភាពជំងឺយ៉ាងយកចិត្តទុកដាក់ពីក្រុមគ្រូពេទ្យ។ មកដល់ថ្ងៃនេះលោករដ្ឋមន្ត្រីក្រសួងសុខាភិបាល អះអាងថា ស្ថានភាពជំងឺរបស់បុរសរូបនេះស្ថិតក្នុងស្ថានភាពដដែលមិនមានការវិវឌ្ឍន៍នោះទេ៕
|
2020-01-28T22:22:00+07:00
|
freshnewsasia.com
|
https://m.freshnewsasia.com/index.php/en/localnews/146737-2020-01-28-08-22-30.html
|
45dc0418-3952-44de-b74a-a0e6f91c42ad
|
GMAC អំពាវនាវដល់សមាជិក និងកម្មករនិយោជិតទាំងអស់ ទុកចិត្តលើរាជរដ្ឋាភិបាល ក្នុងការដោះស្រាយបញ្ហាជំងឺរលាកសួតដោយវីរុសកូរ៉ូណា (Video inside)
|
សមាគមរោងចក្រកាត់ដេរ នៅកម្ពុជា (GMAC) នៅថ្ងៃទី២៨ ខែមករា ឆ្នាំ២០២០នេះ បានអំពាវនាវដល់សមាជិក និងកម្មករនិយោជិតទាំងអស់ សូមមានទំនុកចិត្ត ចំពោះសមត្ថភាពរបស់រាជរដ្ឋាភិបាល និងគោរពឲ្យបានតឹងរឹង តាមការណែនាំរបស់ក្រសួងសុខាភិបាល ក្នុងការក្នុងការដោះស្រាយ បញ្ហាជំងឺរលាកសួត ដោយវីរុសកូរ៉ូណា។ សេចក្ដីថ្លែងការណ៍របស់ GMAC ដែលបណ្ដាញព័ត៌មាន Fresh News ទទួលបាននៅថ្ងៃទី២៨ ខែមករានេះ បានឲ្យដឹងថា សមាគមរោងចក្រកាត់ដេរនៅកម្ពុជា សូមគាំទ្រនូវកិច្ចខិតខំប្រឹងប្រែង របស់រាជរដ្ឋាភិបាល ក្នុងការបង្ការការឆ្លងរីករាលដាល នៃជំងឺរលាកសួត ដោយវីរុសកូរ៉ូណា ក្នុងប្រទេសកម្ពុជា។ សមាគមរោងចក្រកាត់ដេរ នៅកម្ពុជា សូមថ្លែងអំណរគុណ និងការកោតសរសើរ ជាពិសេសចំពោះបុគ្គលិក និងមន្ត្រីគ្រប់ជាន់ថ្នាក់ នៃក្រសួងសុខាភិបាល និងក្រសួងនិងស្ថាប័នពាក់ព័ន្ធ ដែលបានខិតខំធ្វើការងារ ដោយមិនគិតការនឿយហត់ និងទាំងយប់ទាំងថ្ងៃ ដើម្បីឆ្លើយតបនឹងបញ្ហានេះ។ សេចក្ដីថ្លែងការណ៍ បានគូសបញ្ជាក់ថា ។ សូមមានទំនុកចិត្ត ចំពោះសមត្ថភាពរបស់រាជរដ្ឋាភិបាល ក្នុងការដោះស្រាយបញ្ហានេះ ប្រកបដោយប្រសិទ្ធភាព។ សូមរក្សាភាពនឹងនរ និងមានស្មារតីរឹងមាំ និងគោរពឲ្យបានតឹងរឹង តាមការណែនាំរបស់ក្រសួងសុខាភិបាល ដូចមានភ្ជាប់ជូន។ បើទោះបីជាការឆ្លងជំងឺរលាកសួត ដោយវីរុសកូរ៉ូណា មានការពិបាកខ្លាំង ក្នុងការព្យាបាល វាមានវិធានការច្បាស់លាស់ និងសាមញ្ញដែលមានប្រសិទ្ធភាពខ្ពស់ អាចការពារយើងមិនឲ្យឆ្លងវីរុសនេះ ប្រសិនបើយើងគោរពយ៉ាងតឹងរឹងតាមការណែនាំ របស់ក្រសួងសុខាភិបាល៕
|
2020-01-28T21:58:00+07:00
|
freshnewsasia.com
|
https://m.freshnewsasia.com/index.php/en/localnews/146735-2020-01-28-07-58-01.html
|
d6e26903-d182-4101-a675-3041cec21dd6
|
ម៉ាស់ជាង៣០,០០០ ត្រូវបានចែកជូនប្រជាពលរដ្ឋ ឆ្លងកាត់ព្រំដែនអន្តរជាតិប៉ោយប៉ែត ដើម្បីការពារការចម្លងជំងឺរលាកសួតថ្មី (Video inside)
|
គិតត្រឹមរសៀលថ្ងៃទី២៨ ខែមករា ឆ្នាំ២០២០នេះ អង្គភាពនគរបាលនៃច្រកទ្វារព្រំដែនអន្តរជាតិប៉ោយប៉ែត បានចែកម៉ាស់ចំនួន ៣០,៩៥០ម៉ាស់ ជូនដល់ប្រជាពលរដ្ឋ និងអ្នកធ្វើដំណើរឆ្លងកាត់ព្រំដែន ភ្ញៀវជាតិ និងអន្តរជាតិ ក្នុងគោលដៅចូលរួមការពារការចម្លងជំងឺរលាកសួត ដែលបង្កឡើងដោយវីរុសកូរ៉ូណាប្រភេទថ្មី។ គិតមកដល់ពេលនេះ មន្រ្តីនគរបាលនៃច្រកទ្វារព្រំដែនអន្តរជាតិប៉ោយប៉ែត បានចែកម៉ាស់អស់ ៣០,៩៥០ម៉ាស់ ក្នុងចំណោមម៉ាស់ចំនួន១លាន។ លោកបន្តថា សកម្មភាពនេះ នឹងធ្វើបន្តចែកដូចភ្លៀងរលឹមរហូត ទល់តែមេរោគនេះ មានថ្នាំអាចការពារបាន។ សូមបញ្ជាក់ថា អង្គភាពនគរបាលច្រកទ្វារព្រំដែនអន្តរជាតិប៉ោយប៉ែត បាននិងកំពុងចែកម៉ាស់ចំនួន១លាន ដែលការចែកនេះ នឹងបន្តធ្វើឡើងរហូតពេញ១ខែ ដោយគិតចាប់ពីថ្ងៃទី២៧ ខែមករា ឆ្នាំ២០២០តទៅ។ មន្រ្តីនគរបាលច្រកទ្វារព្រំដែនអន្តរជាតិប៉ោយប៉ែត បានឲ្យដឹងថា អំណោយម៉ាស់ទាំងអស់ បានមកពីជំនួយរបស់សប្បុរសជននានា នឹងចែកដល់អ្នករត់ម៉ូតូឌុប កម្មករ អាជីវករ ភ្ញៀវជាតិ អន្តរជាតិ ដែលធ្វើដំណើរចេញចូល ច្រកទ្វារព្រំដែនអន្តរជាតិប៉ោយប៉ែត។ ព័ត៌មានបន្ថែមស្តីពីការចែកម៉ាស់ នៅច្រកទ្វារព្រំដែនអន្តរជាតិប៉ោយប៉ែត សូមទាក់ទងតាមទូរស័ព្ទលេខ៖ 012 339 931/ 097 590 9999៕
|
2020-01-28T21:47:00+07:00
|
freshnewsasia.com
|
https://m.freshnewsasia.com/index.php/en/localnews/146731-2020-01-28-07-47-11.html
|
8b794e1d-88cd-4042-93b0-a58eaa412ced
|
ក្រសួងការងារដាក់ចេញវិធានការ ១១ចំណុច សម្រាប់អនុវត្តនៅតាមរោងចក្រទាំងឡាយ ដើម្បីបង្ការជំងឺរលាកផ្លូវដង្ហើមថ្មី (Video inside)
|
ក្នុងដំណាក់កាលផ្ទុះការរីករាលដាលជំងឺរលាកផ្លូវដង្ហើមប្រភេទថ្មី ដែលបង្កដោយវីរុសកូរ៉ូណា (2019-nCoV) ទូទាំងពិភពលោក ក្រសួងការងារ និងបណ្ដុះបណ្ដាលវិជ្ជាជីវៈ បានចេញសេចក្ដីណែនាំស្ដីពីការអនុវត្តវិធានការចំនួន ១១ចំណុច ដើម្បីបង្ការជំងឺរលាកផ្លូវដង្ហើមប្រភេទថ្មីនេះ នៅតាមរោងចក្រ សហគ្រាស គ្រឹះស្ថានទាំងឡាយនៅកម្ពុជា។ វិធានការនេះបានធ្វើឡើងបន្ទាប់ពីកម្ពុជាបានរកឃើញមានករណីជំងឺរលាកផ្លូវដង្ហើមប្រភេទថ្មី ដែលបង្កឡើងដោយវីរុសកូរ៉ូណា (Coronavirus) នៅលើខ្លួនជនជាតិចិនម្នាក់ ដែលចាកចេញពីក្រុងវូហាន ខេត្តហ៊ូប៉ី ប្រទេសចិន ហើយបានមកដល់ខេត្តព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ដែលពេលនេះរូបគេកំពុងត្រូវបានដាក់សម្រាកនៅបន្ទប់ដាច់ដោយឡែកមួយ នៃមន្ទីរពេទ្យបង្អែកខេត្តព្រះសីហនុ៕
|
2020-01-28T20:37:00+07:00
|
freshnewsasia.com
|
https://m.freshnewsasia.com/index.php/en/localnews/146722-2020-01-28-06-37-34.html
|
9a8cdabd-4686-4d42-a164-8a64277b701f
|
BREAKING NEWS: ស្នងការខេត្តព្រះសីហនុ ច្រានចោលទាំងស្រុងចំពោះវីដេអូ ដែលសែងជនជាតិចិនទៅមន្ទីរពេទ្យ ដោយសារឆ្លងជំងឺ កូរ៉ូណា, តាមពិតជនរងគ្រោះមានជំងឺក្រពះធ្ងន់ធ្ងរ (Video inside)
|
ស្នងការនគរបាលខេត្តព្រះសីហនុ លោកឧត្តមសេនីយ៍ទោ ជួន ណារិន្ទ សូមប្រកាសតាមរយៈបណ្តាញព័ត៌មាន Fresh News នៅរសៀលថ្ងៃទី២៨ ខែមករា ឆ្នាំ២០២០ ដោយប្រកាសទាត់ចោលទាំងស្រុងនូវវីដេអូមួយ ដែលត្រូវបានគេចែកចាយតាមបណ្តាញសង្គម ករណីមានជនជាតិចិនម្នាក់ ត្រូវបានជនជាតិចិនដូចគ្នាសែងដាក់រថយន្ត ដើម្បីបញ្ជូនទៅកាន់មន្ទីរពេទ្យហើយថា ជនរងគ្រោះបានឆ្លងវីរូសថ្មី Coronavirus។ លោកឧត្តមសេនីយ៍ស្នងការ បានបញ្ជាក់ថា ករណីនេះមិនពិតទេ គឺជនរងគ្រោះមានជំងឺក្រពះធ្ងន់ធ្ងរ (ដាច់សរសៃក្រពះ) មិនមានការឆ្លងជំងឺប្រភេទថ្មី កូរ៉ូណានោះទេ។ លោកស្នងការបានបញ្ជាក់យ៉ាងដូច្នេះថា ។ សូមបញ្ជាក់ថា វីដេអូមួយនេះ ត្រូវបានគេចែកចាយតាមបណ្តាញសង្គម Facebook នាំឲ្យមានការយល់ច្រឡំយ៉ាងខ្លាំងថា ជំងឺរលាកសួតប្រភេទថ្មី កូរ៉ូណា កំពុងកើតឡើងយ៉ាងខ្លាំងនៅខេត្តព្រះសីហនុ ដូច្នេះសូមប្រជាពលរដ្ឋបញ្ឈប់ការចែកចាយវីដេអូ ឬរូបភាពដែលមិនពិត និងមិនមានប្រភពច្បាស់លាស់តទៅទៀត។ ដោយឡែកជនជាតិចិនម្នាក់ ដែលផ្ទុកវីរុសកូរ៉ូណា នៅខេត្តព្រះសីហនុ, ត្រូវបានលោកបណ្ឌិត ម៉ម ប៊ុនហេង រដ្ឋមន្រ្តីក្រសួងសុខាភិបាល ថ្លែងប្រាប់នាយកប្រតិបត្តិអង្គភាពព័ត៌មាន Fresh News នៅវេលាម៉ោង១២៖៥០នាទីថ្ងៃត្រង់ទី២៨ ខែមករា ឆ្នាំ២០២០នេះថា ស្ថានភាពជនរងគ្រោះ មានសុខភាពជាធម្មតា មិនមានការវិវត្តន៍ធ្ងន់ធ្ងរទេ ខណៈក្រុមគ្រូពេទ្យកំពុងយកចិត្តទុកដាក់ថែទាំខ្ពស់បំផុត។ លោករដ្ឋមន្រ្តីក្រសួងសុខាភិបាល ដែលកំពុងធ្វើសកម្មភាពយ៉ាងសកម្មលើយុទ្ធនាការការពារ និងទប់ស្កាត់ជំងឺផ្លូវដង្ហើមប្រភេទថ្មី បានថ្លែងប្រាប់យ៉ាងដូច្នេះថា «ស្ថានភាពអ្នកជម្ងី ជនជាតិចិនឈ្មោះ ចា ជិនហួរ (Jia Jianhua) ភេទប្រុស អាយុ៦០ឆ្នាំ សម្រាកនៅមន្ទីរពេទ្យខេត្តព្រះសីហនុ ដែលមានផ្ទុកវីរុសណូវែលកូរូណា មានសុខភាពជាធម្មតា មិនមានការវិវត្តន៍ធ្ងន់ធ្ងរគួរឲ្យកត់សម្គាល់ទេ។ គ្រូពេទ្យនៃមន្ទីរពេទ្យខេត្តបានយកចិត្តទុកដាក់ថែរទាំខ្ពស់បំផុត»។ សូមជំរាបថា អាជ្ញាធរចិនបានប្រកាសឲ្យដឹងនៅថ្ងៃទី២៨ ខែមករា ឆ្នាំ២០២០ថា ចំនួនមនុស្សស្លាប់ដោយសារវីរុសផ្លូវដង្ហើម កូរ៉ូណាថ្មី (Coronavirus) បានកើនឡើងដល់១០៦នាក់ហើយ ខណៈមនុស្សចំនួនលើសពី៤០០០នាក់ទៀតឆ្លង៕
|
2020-01-28T20:16:00+07:00
|
freshnewsasia.com
|
https://m.freshnewsasia.com/index.php/en/localnews/146720-2020-01-28-06-16-14.html
|
438d7484-4d4c-40d3-8408-821d7b449175
|
BREAKING NEWS: រដ្ឋមន្រ្តីសុខាភិបាល៖ ស្ថានភាពអ្នកជំងឺជនជាតិចិនផ្ទុកវីរុសកូរ៉ូណា នៅខេត្តព្រះសីហនុ មានសុខភាពជាធម្មតា មិនមានការវិវត្តន៍ធ្ងន់ធ្ងរទេ (Video inside)
|
ឆ្លើយតបនឹងការតាមដានបំផុតលើអ្នកជំងឺជនជាតិចិនម្នាក់ ដែលផ្ទុកវីរុសកូរ៉ូណា នៅខេត្តព្រះសីហនុ, ត្រូវបានលោកបណ្ឌិត ម៉ម ប៊ុនហេង រដ្ឋមន្រ្តីក្រសួងសុខាភិបាល ថ្លែងប្រាប់នាយកប្រតិបត្តិអង្គភាពព័ត៌មាន Fresh News នៅវេលាម៉ោង១២៖៥០នាទីថ្ងៃត្រង់ទី២៨ ខែមករា ឆ្នាំ២០២០នេះឲ្យដឹងថា ស្ថានភាពអ្នកជំងឺផ្ទុកវីរុសកូរ៉ូណា នៅខេត្តព្រះសីហនុ មានសុខភាពជាធម្មតា មិនមានការវិវត្តន៍ធ្ងន់ធ្ងរទេ ខណៈក្រុមគ្រូពេទ្យកំពុងយកចិត្តទុកដាក់ថែទាំខ្ពស់បំផុត។ លោករដ្ឋមន្រ្តីក្រសួងសុខាភិបាល ដែលកំពុងធ្វើសកម្មភាពយ៉ាងសកម្មលើយុទ្ធនាការការពារ និងទប់ស្កាត់ជំងឺផ្លូវដង្ហើមប្រភេទថ្មី បានថ្លែងប្រាប់យ៉ាងដូច្នេះថា «ស្ថានភាពអ្នកជម្ងី ជនជាតិចិនឈ្មោះ ចា ជិនហួរ (Jia Jianhua) ភេទប្រុស អាយុ៦០ឆ្នាំ សម្រាកនៅមន្ទីរពេទ្យខេត្តព្រះសីហនុ ដែលមានផ្ទុកវីរុសណូវែលកូរូណា មានសុខភាពជាធម្មតា មិនមានការវិវត្តន៍ធ្ងន់ធ្ងរគួរឲ្យកត់សម្គាល់ទេ។ គ្រូពេទ្យនៃមន្ទីរពេទ្យខេត្តបានយកចិត្តទុកដាក់ថែរទាំខ្ពស់បំផុត»។ សូមជំរាបថា អាជ្ញាធរចិនបានប្រកាសឲ្យដឹងនៅថ្ងៃទី២៨ ខែមករា ឆ្នាំ២០២០ថា ចំនួនមនុស្សស្លាប់ដោយសារវីរុសផ្លូវដង្ហើម កូរ៉ូណាថ្មី (Coronavirus) បានកើនឡើងដល់១០៦នាក់ហើយ ខណៈមនុស្សចំនួនលើសពី៤០០០នាក់ទៀតឆ្លង។ ១៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ ២៖ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ៣៖ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ៤៖ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ ៥៖ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ៦៖ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ ៧៖ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ៨៖ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍១១៥៕
|
2020-01-28T19:54:00+07:00
|
freshnewsasia.com
|
https://m.freshnewsasia.com/index.php/en/localnews/146716-2020-01-28-05-54-39.html
|
8b98979e-35bc-454c-b448-bf8d0cd294a3
|
ក្នុងពេលផ្ទុះជំងឺកូរ៉ូណាថ្មី កម្ពុជាជួបប្រទះការថយចុះភ្ញៀវអន្តរជាតិ ខណៈក្រសួងត្រៀមបើកកិច្ចប្រជុំបន្ទាន់មួយនៅថ្ងៃស្អែក
|
ក្នុងដំណាក់កាលនៃការផ្ទុះជំងឺរលាកផ្លូវដង្ហើមប្រភេទថ្មី ឬវីរុសកូរ៉ូណាប្រភេទថ្មីនេះ គេសង្កេតឃើញថា ចំនួនភ្ញៀវទេសចរអន្តរជាតិដែលចូលមកកាន់កម្ពុជាកំពុងមានការថយចុះជាបណ្ដើរៗ ខណៈអ្នកដំណើរដែលឆ្លងកាត់តាមអាកាសយានដ្ឋានអន្តរជាតិ និងច្រកទ្វារព្រំដែនអន្តរជាតិនានាក៏មានការថមថយផងដែរ។ លោក ជា អូន អ្នកនាំពាក្យរដ្ឋលេខាធិការអាកាសចរណ៍ស៊ីវិល បានបញ្ជាក់ថា ក្នុងដំណាក់កាល នៃការផ្ទុះជំងឺរលាកផ្លូវដង្ហើមប្រភេទថ្មីនេះ ចំនួនអ្នកដំណើរ ក៏ដូចជាភ្ញៀវទេសចរអន្តរជាតិ ពិតជាមានការថយចុះប្រាកដមែន ដោយសារកាលពីកន្លងទៅ នៅពេលយន្តហោះចុះចតម្ដងៗ មានអ្នកដំណើរប្រមាណ ១៥០នាក់ ប៉ុន្តែក្នុងដំណាក់កាលថយចុះនេះ នៅសល់តែប្រមាណ ១០០នាក់ ក្នុងមួយជើងតែប៉ុណ្ណោះ។ អ្នកនាំពាក្យរដ្ឋលេខាធិការអាកាសចរណ៍ស៊ីវិលថ្លែងយ៉ាងដូច្នេះថា «យើងឃើញរាល់ថ្ងៃនេះមានការធ្លាក់ចុះ គ្រាន់តែថាច្រើនតិចយើងអត់ទាន់កំណត់ឃើញនៅឡើយទេ។ ធម្មតាគេមកមួយជើង ១៥០នាក់ តែឥឡូវនៅត្រឹម ១០០នាក់»។ នាអំលុងពេលចុះត្រួតពិនិត្យស្ថានភាពភ្ញៀវទេសចរ និងអ្នកដំណើរដែលឆ្លងកាត់តាមអាកាសយានដ្ឋានអន្តរជាតិសៀមរាប និងច្រកទ្វារព្រំដែនអន្តរជាតិប៉ោយប៉ែត កាលពីពេលថ្មីៗនេះ លោករដ្ឋមន្ត្រី ថោង ខុន បានសង្កេតឃើញថា ចំនួនអ្នកដំណើរ និងភ្ញៀវទេសចរអន្តរជាតិ មានការថយចុះជាងពេលមិនទាន់ផ្ទុះជំងឺកូរ៉ូណាប្រភេទថ្មី ខណៈដែលប្រទេសចិនក៏បានហាមឃាត់ប្រជាជនរបស់ខ្លួន ដែលស្ថិតនៅនៅតំបន់ផ្ទុះជំងឺនេះមិនឱ្យចេញក្រៅខេត្តអ៊័រហ័ន (WUHAN) ផងដែរ។ លោករដ្ឋមន្ត្រី ថោង ខុន បានបញ្ជាក់ថា ជាទូទៅ នៅពេលមានជំងឺឆ្លងរាលដាលដូច្នេះ ភ្ញៀវទេសចរអន្តរជាតិនឹងកាត់បន្ថយការចេញទស្សនាក្រៅប្រទេសរបស់ខ្លួន។ ប៉ុន្តែសម្រាប់កម្ពុជានឹងជំរុញឱ្យមានចលនាទេសចរណ៍ក្នុងប្រទេសឱ្យបានច្រើន។ ដើម្បីចូលរួមដោះស្រាយបញ្ហាធ្លាក់ចុះចំនួនទេសចរអន្តរជាតិនេះ ក្រសួងទេសចរណ៍នឹងកោះប្រជុំជាមួយសមាគមទីភ្នាក់ងារទេសចរណ៍កម្ពុជា (CATA) វិស័យឯកជន សមាគម និងដៃគូពាក់ព័ន្ធក្នុងវិស័យទេសចរណ៍ នាថ្ងៃទី២៩ ខែមករា ស្អែកនេះ៕
|
2020-01-28T19:28:00+07:00
|
freshnewsasia.com
|
https://m.freshnewsasia.com/index.php/en/localnews/146711-2020-01-28-05-28-27.html
|
2c466c16-9e4f-477b-a378-3de62c90deb0
|
ក្រសួងអប់រំ និងក្រសួងការងារ ដាក់ចេញវិធានការឲ្យគ្រឹះស្ថានសិក្សា និងសហគ្រាសទាំងអស់បង្ការវីរុសកូរ៉ូណាថ្មី
|
ក្រសួងអប់រំ និងក្រសួងការងារ សម្រេចដាក់ចេញសេចក្ដីណែនាំស្រដៀងគ្នា ដោយតម្រូវឲ្យគ្រឹះស្ថានសិក្សារដ្ឋ ឯកជន និងសហគ្រាសគ្រប់ធុនទាំងអស់ អនុវត្តវិធានការមួយចំនួន ដើម្បីបង្ការការឆ្លងជំងឺរលាកសួតថ្មី បង្កដោយវីរុសកូរ៉ូណា ដល់សិស្សានុសិស្ស និងកម្មករ។ វិធានការទាំងនោះរួមមានចៀសវាងប៉ះពាល់អ្នកមានជំងឺផ្លូវដង្ហើម ដែលមានអាការគ្រុនក្ដៅ ក្អក កណ្ដាស់ ឬផ្ដាសាយ - ចៀសវាងការខាកស្ដោះ និងទៅទីផ្សារលក់សត្វរស់ ឬកន្លែងចិញ្ចឹមសត្វ ដែលសង្ស័យថាមានមេរោគឆ្លង ត្រូវលាងដៃនឹងសាប៊ូ ឬទឹកអាកុល ឲ្យបានទៀងទាត់ ក្រោយប៉ះពាល់សត្វ ឬអ្នកមានអាការៈ ក្អក កណ្ដាស់ ហើយអនុវត្តអនាម័យស្អាត សុវត្ថិភាពចំណីអាហារ ដោយបរិភោគអាហារឆ្អិន និងទឹកស្អាត។ ប្រសិនបើមានសិស្សានុសិស្ស ឬកម្មករណា មានអាការៈដូចជាគ្រុនក្ដៅ ក្អក កណ្ដាស់ ផ្ដាសាយ ហៀរសំបោរ ឬឈឺបំពង់ក ត្រូវជូនដំណឹងដល់ក្រុមគ្រួសារ ដើម្បីបញ្ជូនទៅរកសេវាព្យាបាលឲ្យទាន់ពេលវេលា។ លើសពីនេះ ក្រសួងទាំងពីរសង្កត់ធ្ងន់ថា បើសង្ស័យមានករណីជំងឺរលាកសួតប្រភេទវីរុសកូរ៉ូណាថ្មី ដោយមានកម្ដៅខ្លួន ៣៨អង្សាសេ និងមានចេញរោគសញ្ញាមួយយ៉ាងតិច ដូចជាក្អក ហៀរសំបោរ ឈឺបំពង់ក ដង្ហើមខ្លី ឬពិបាកដកដង្ហើម ឬអ្នកស្លាប់ដោយសារជំងឺផ្លូវដង្ហើម មិនដឹងអត្តសញ្ញាណ ឬប៉ះពាល់សត្វឈឺក្នុងកំឡុងពេល ១៤ថ្ងៃ មុនចេញរោគសញ្ញា ត្រូវរាយការណ៍ទៅលេខទូរស័ព្ទទាន់ហេតុការណ៍ ១១៥ ។ វិធានការនេះ ធ្វើឡើងក្រោយពេលក្រសួងសុខាភិបាលកម្ពុជា កាលពីថ្ងៃទី២៧ មករា បានរកឃើញករណី អ្នកទេសចរ ជនជាតិចិនម្នាក់ វ័យ ៦០ឆ្នាំ មានជំងឺរលាកសួតបង្កដោយវីរុសកូរ៉ូណាថ្មី បន្ទាប់ពីលោកបាននាំគ្រួសារពីទីក្រុងវូហាន (Wuhan) ខេត្ត ហ៊ូបេ (Hubei) ប្រទេសចិន មកលេងខេត្តព្រះសីហនុ។ គិតមកត្រឹមត្រឹមថ្ងៃទី២៨ មករា ជនជាតិចិនដែលស្លាប់ដោយសារជំងឺរលាកសួតបង្កដោយវីរុសកូរ៉ូណាថ្មី មានចំនួន ១០៧នាក់ ហើយអ្នកផ្ទុកជំងឺនេះ កើនឡើងដល់ ៤.៤៧៤នាក់។ បច្ចុប្បន្ន វីរុសកូរ៉ូណាថ្មី ដែលមិនទាន់មានថ្នាំព្យាបាល ឬវ៉ាក់សាំងបង្ការ កំពុងរីករាលដាលនៅទីក្រុងវូហាន (Wuhan) ខេត្តហ៊ូបេ (Hubei) ប្រទេសចិន ហើយឆ្លងទៅបណ្ដាប្រទេសចំនួន ១៨ផ្សេងទៀត៕
|
2020-01-28T18:40:00+07:00
|
rfa.org
|
https://www.rfa.org/khmer/news/health/education-ministry-takes-action-to-prevent-coronavirus-epidemic-01282020055300.html
|
a51c61a4-44ce-49ee-8cdf-1aa9c4fa4314
|
ប្រធានទីស្នាក់ការច្រកទ្វារអន្តរជាតិចាំយាមខេត្តកោះកុង និងមន្រ្តីសុខាភិបាល ចែកម៉ាស់ ២ម៉ឺន ដល់ពលរដ្ឋឆ្លងដែន ដើម្បីការពារវីរុស កូរ៉ូណា ខណៈកម្ពុជារកឃើញជនជាតិចិនម្នាក់មានជំងឺនេះ
|
អាជ្ញាធរប្រចាំការទីស្នាក់ច្រកទ្វារអន្តរជាតិចាំយាម សហការជាមន្ត្រីសុខាភិបាល នៅថ្ងៃទី២៨ ខែមករា ឆ្នាំ២០២០ បានចែកម៉ាស់ដែលមានចំនួន ២ម៉ឺន ជូនដល់ភ្ញៀវជាតិ-អន្តរជាតិ និងប្រជាពលរដ្ឋ ដែលរកស៊ីប្រកបអាជីវកម្មចេញចូល នៅតាមច្រកទ្វារអន្តរជាតិចាំយាម-ហាលិក ខេត្តត្រាត ដើម្បីការពារការចម្លងដោយសារជំងឺរលាកសួត បង្កដោយមេរោគម៉្យាងឈ្មោះ វីរុស កូរ៉ូណា ប្រភេទថ្មីដែលកំពុងរាតត្បាតប្រទេសមួយចំនួន។ ការត្រួតពិនិត្យ និងចែកម៉ាស់ដើម្បីការពារជំងឺឆ្លងវីរុស កូរូណា ប្រភេទថ្មីនេះ ក្រោមការដឹកនាំពីសំណាក់លោក សុវណ្ណ ប៊ុនធឿន ប្រធានទីស្នាក់ការត្រួតពិនិត្យ ច្រកទ្វារព្រំដែន អន្តរជាតិចាំយាម និងសហការជាមួយមន្ត្រីសុខាភិបាល ទាំងមន្ត្រីនគរបាល ប្រចាំការច្រកទ្វារអន្តរជាតិចាំយាម ផងដែរ។ លោក សុវណ្ណ ប៊ុនធឿន បានឱ្យដឹងថា នៅតាមមាត់ច្រកទ្វារអន្តរជាតិចាំយាម លោកបានត្រៀមម៉ាស់ (mask) ចំនួន២ម៉ឺន សម្រាប់ចែកជូនភ្ញៀវជាតិ អន្តរជាតិ និងប្រជាពលរដ្ឋដែលធ្វើដំណើរ ចេញចូលនៅតាមមាត់ច្រកទ្វារអន្តរជាតិចាំយាម ឱ្យបានគ្រប់គ្នាមិនថា ក្មេង ឬចាស់ ឬអ្នករត់ម៉ូតូឌុបឡើយ នឹងធ្វើការពន្យល់ណែនាំពួកគាត់ ឱ្យមានការប្រុងប្រយ័ត្ននឹងជំងឺរលាកសួតដែលបង្កឡើង ដោយមេរោគម្យ៉ាង ឈ្មោះពីវីរុស កូរ៉ូណា ប្រភេទថ្មី ដែលកំពុងរាតត្បាតនៅប្រទេសចិន និងប្រទេសមួយចំនួនទៀត។ លោក សុវណ្ណ ប៊ុនធឿន បានបន្តថា «យើងត្រូវរួមគ្នាជាមួយស្ថាប័ន មន្ទីរ អង្គភាពនានា ដែលពាក់ព័ន្ធចុះត្រួតពិនិត្យពីបញ្ហានេះ និងធ្វើការអប់រំណែនាំឱ្យពួកគាត់មានការប្រុងប្រយ័ត្ន ចំពោះជំងឺដ៏កាចសាហាវនេះ ដើម្បីការពារសុខភាពទាំងអស់គ្នា និងចៀសវាងការឆ្លងពីមនុស្សម្នាក់ ទៅមនុស្សម្នាក់ហេតុ ដូច្នេះហើយយើងត្រូវធ្វើការណែនាំអប់រំ ឱ្យពួកគាត់មានវិធានការខ្ពស់ ដើម្បីការពារកុំឱ្យមានឆ្លងជំងឺរលាកសួត ដែលបង្កឡើងដោយមេរោគវីរុស កូរ៉ូណានេះ ឱ្យសោះព្រោះមេរោគនេះ អាចសម្លាប់បានរហ័សណាស់»។ លោកបានបញ្ជាក់ថា ចំពោះការចែកម៉ាស់ និងការស្វែករកជំងឺរលាកសួតបង្កដោយមេរោគវីរុស កូរ៉ូណា ក្រុមការងារប្រចាំការនៅស្នាក់ការ ច្រកទ្វារអន្តរជាតិចាំយាម លោកនឹងធ្វើជារឿងរាល់ថ្ងៃរហូត ដល់ជំងឺនេះ មានសភាពស្ងប់ស្ងាត់ទៅវិញ ដោយមិនបានគិតពីផលលំបាកឡើយ ធ្វើយ៉ាងណាឱ្យប្រជាពលរដ្ឋភ្ញៀវជាតិអន្តរជាតិឆ្លងដែន តាមព្រំដែននេះ ហើយអ្វីដែលមានការសង្ស័យមនុស្ស ណាម្នាក់ ដែលក្នុងលក្ខណៈសង្ស័យ ក្រុមការងារត្រូវធ្វើការបញ្ជូនគាត់ ទៅមន្ទីរពេទ្យបន្ទាន់ ដើម្បីត្រួតពិនិត្យ ឬព្យាបាលឱ្យបានលឿនបំផុត។ សូមបញ្ជាក់ថា រហូតមកដល់ពេលនេះ ក្រសួងសុខាភិបាល បានចេញសេចក្តីប្រកាសផ្លូវការ ដោយបានរកឃើញករណីជំងឺផ្លូវដង្ហើមថ្មី ដែលបង្កឡើងដោយវីរុសកូរ៉ូណា នៅលើជនជាតិចិនម្នាក់ ដែលចាកចេញពីទីក្រុង វូហាន ប្រទេសចិន ចូលមកកាន់ប្រទេសកម្ពុជា តាមអាកាសយានដ្ឋានអន្តរជាតិព្រះសីហនុ៕ លោក សុវណ្ណ ប៊ុនធឿន ក៏សូមពរឱ្យប្រជាពលរដ្ឋ ចូលរួបរួមការពារជំងឺរលាក់សួតបង្កដោយមេរោគវីរុស កូរ៉ូណា ឱ្យបានគ្រប់គ្នា និងធ្វើការណែនាំ ពីក្រសួងអប់រំ ដើម្បីទប់ស្កាត់ជំងឺប្រភេទនេះកុំឱ្យឆ្លង និងបងប្អូនត្រូវចេះថែរក្សាសុខភាពខ្លួនឯង បើមានការសង្ស័យត្រូវទៅមន្ទីរពេទ្យជាបន្ទាន់ ដើម្បីត្រួតពិនិត្យ និងស្វែងមេរោគប្រភេទនេះ។ គួរជម្រាបថា ម៉ាស់ចំនួន២ម៉ឺនម៉ាស់នេះ គឺលោក សុវណ្ណ ប៊ុនធឿន ប្រធានទីស្នាក់ការត្រួតពិនិត្យច្រកទ្វារអន្តរជាតិចាំយាម ជាអ្នកចំណាយថវិកាផ្ទាល់ខ្លួន ដើម្បីទិញចែកជូនប្រជាពលរដ្ឋ៕
|
2020-01-28T18:14:00+07:00
|
freshnewsasia.com
|
https://m.freshnewsasia.com/index.php/en/localnews/146699-2020-01-28-04-14-50.html
|
2c34f303-5066-4ba3-a56d-029ad540b950
|
សារអប់រំសុខភាពសំខាន់ៗ សម្រាប់ជាកិច្ចការពារសុខភាពពីការឆ្លងជំងឺរលាកសួតប្រភេទថ្មី, ប្រសិនបើអ្នកសង្ស័យមានវិរុសនេះសូមទូរស័ព្ទ៖ ១១៥
|
ក្រសួងសុខាភិបាលបង្ហាញសារអប់រំសុខភាពសំខាន់ៗ សម្រាប់ជាកិច្ចការពារសុខភាព ពីការឆ្លងជំងឺរលាកសួតប្រភេទថ្មី ដោយវិរុសកូរ៉ូណា (2019-nCov) ខណៈជំងឺនេះបានសម្លាប់មនុស្ស១០៦នាក់ ចំណែកអ្នកឆ្លងវីរុសនេះកើនឡើងលើស៤០០០នាក់ហើយ។ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍ ១១៥ ។
|
2020-01-28T18:04:00+07:00
|
freshnewsasia.com
|
https://m.freshnewsasia.com/index.php/en/localnews/146696-2020-01-28-04-04-03.html
|
61f4d0f7-a481-4b9e-a1a2-bd24d3679e43
|
រដ្ឋមន្ត្រីសុខាភិបាល និងរដ្ឋមន្ត្រីបរិស្ថាន ចុះពិនិត្យអ្នកជំងឺជនជាតិចិន ដែលឆ្លងវីរុសកូរ៉ូណា ដោយផ្ទាល់នៅបន្ទប់ដាច់ដោយឡែក ក្នុងមន្ទីរពេទ្យបង្អែកខេត្តព្រះសីហនុ
|
រដ្ឋមន្រ្តីក្រសួងសុខាភិបាល លោកបណ្ឌិត ម៉ម ប៊ុនហេង និងលោក សាយ សំអាល់ រដ្ឋមន្ត្រីក្រសួងបរិស្ថាន នៅព្រឹកថ្ងៃទី២៨ ខែមករា ឆ្នាំ២០២០នេះ បន្ទាប់ពីបានដឹកនាំក្រុមការងារចុះត្រួតពិនិត្យដោយផ្ទាល់ នៅអាកាសយានដ្ឋានអន្តរជាតិ ខេត្តព្រះសីហនុនោះ, លោករដ្ឋមន្រ្តីទាំង២រូប បានអញ្ជើញចុះពិនិត្យដោយផ្ទាល់ អ្នកជំងឺជនជាតិចិនម្នាក់ ដែលឆ្លងវីរុសកូរ៉ូណា ដែលកំពុងសម្រាកនៅបន្ទប់ដាច់ដោយឡែក ក្នុងមន្ទីរពេទ្យបង្អែកខេត្តព្រះសីហនុ។ បុរសជនជាតិចិន ដែលឆ្លងវីរុសនេះមានឈ្មោះ ចា ជិនហួរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុង វូហាន ប្រទេសចិន មកកាន់ខេត្តព្រះសីហនុ ប្រទេសកម្ពុជា ជាមួយក្រុមគ្រួសារ៤នាក់ ដែលសំណាកបានយកមកធ្វើវិភាគទាំងបួននាក់នេះ មានវិជ្ជមានវីរុស កូរ៉ូណា តែម្នាក់គត់គឺលោក ចា ជិនហួរ។ ក្រសួងសុខាភិបាល បានចេញសេចក្តីប្រកាសផ្លូវការ ដោយបានរកឃើញករណីជំងឺផ្លូវដង្ហើមថ្មី ដែលបង្កឡើងដោយវីរុសកូរ៉ូណា នៅលើជនជាតិចិនម្នាក់ ដែលចាកចេញពីទីក្រុង វូហាន ប្រទេសចិន ចូលមកកាន់ប្រទេសកម្ពុជា តាមអាកាសយានដ្ឋានអន្តរជាតិព្រះសីហនុ។ ហើយនៅក្នុងសន្និសីទសារព័ត៌មាននាថ្ងៃម្សិលមិញនោះ លោក ម៉ម ប៊ុនហេង បានបញ្ជាក់ថា អ្នកជំងឺដែលឆ្លងវីរុសកូរ៉ូណាថ្មីនេះ បាននឹងកំពុងដាក់នៅដាច់ដោយឡែកពីគេ នៅក្នុងមន្ទីរពេទ្យខេត្តព្រះសីហនុ៕
|
2020-01-28T17:16:00+07:00
|
freshnewsasia.com
|
https://m.freshnewsasia.com/index.php/en/localnews/146691-2020-01-28-03-16-52.html
|
4b81fb29-ba7b-4b3e-a448-d0d5e269831c
|
រដ្ឋមន្ត្រីសុខាភិបាល ចុះតាមដានមើលសកម្មភាពក្រុមស្កេនរករោគសញ្ញាសង្ស័យជំងឺឆ្លងផ្លូវដង្ហើមថ្មី នៅអាកាសយានដ្ឋានអន្តរជាតិព្រះសីហនុ ខណៈកម្ពុជារកឃើញករណីផ្ទុះវីរុសកូរ៉ូណាម្នាក់ (Video inside)
|
រដ្ឋមន្រ្តីក្រសួងសុខាភិបាល លោកបណ្ឌិត ម៉ម ប៊ុនហេង និងលោក សាយ សំអាល់ រដ្ឋមន្ត្រីក្រសួងបរិស្ថាន នៅព្រឹកថ្ងៃទី២៨ ខែមករា ឆ្នាំ២០២០នេះ បានដឹកនាំក្រុមការងារចុះត្រួតពិនិត្យដោយផ្ទាល់ នៅអាកាសយានដ្ឋានអន្តរជាតិ ខេត្តព្រះសីហនុ បន្ទាប់ពីរកឃើញជនជាតិម្នាក់ មានផ្ទុកវីរុសកូរ៉ូណា។ ក្រសួងសុខាភិបាល បានចេញសេចក្តីប្រកាសផ្លូវការ ដោយបានរកឃើញករណីជំងឺផ្លូវដង្ហើមថ្មី ដែលបង្កឡើងដោយវីរុសកូរ៉ូណា នៅលើជនជាតិចិនម្នាក់ ដែលចាកចេញពីទីក្រុង វូហាន ប្រទេសចិន ចូលមកកាន់ប្រទេសកម្ពុជា តាមអាកាសយានដ្ឋានអន្តរជាតិព្រះសីហនុ។ ហើយនៅក្នុងសន្និសីទសារព័ត៌មាននាថ្ងៃម្សិលមិញនោះ លោក ម៉ម ប៊ុនហេង បានបញ្ជាក់ថា អ្នកជំងឺដែលឆ្លងវីរុសកូរ៉ូណាថ្មីនេះ បាននឹងកំពុងដាក់នៅដាច់ដោយឡែកពីគេ នៅក្នុងមន្ទីរពេទ្យខេត្តព្រះសីហនុ។ បុរសជនជាតិចិន ដែលឆ្លងវីរុសនេះមានឈ្មោះ ចា ជិនហួរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុង វូហាន ជាមួយក្រុមគ្រួសារ៤នាក់ ដែលសំណាកបានយកមកធ្វើវិភាគទាំងបួននាក់នេះមានវិជ្ជមានវីរុស កូរ៉ូណា តែម្នាក់គត់គឺលោក ចា ជិនហួរ។ លោក ចា ជិនហួរ (Jia Jianhua) ភេទប្រុស អាយុ ៦០ឆ្នាំ កាន់ប៉ាស្ព័រលេខ E54319891 លោកស្រី វ៉ាង លីងជេន (Wang Lingzhen) ភេទស្រី អាយុ ៥៧ឆ្នាំ កាន់ប៉ាស្ព័រលេខ E06137433 លោក សៅ យ៉ាន់ (Xiao Yan) ភេទប្រុស អាយុ ៣៨ឆ្នាំ កាន់ប៉ាស្ព័រលេខ ED0134348 លោកស្រី ចា រ៉ុយស៊ន់ (Jia Ruixuan) ភេទស្រី អាយុ ៣៣ឆ្នាំ កាន់ប៉ាស្ព័រលេខ E24490509 យោងតាមប្រវត្តិអ្នកជំងឺបានបង្ហាញថា គាត់និងក្រុមគ្រួសារបានចេញដំណើរពីទីក្រុងវូហាន មកកាន់ទីក្រុងព្រះសីហនុ នៅថ្ងៃទី២៣ ខែមករា ឆ្នាំ២០២០ ហើយមានចេញរោគសញ្ញានៅថ្ងៃទី២៥ ខែមករា ឆ្នាំ២០២០ ដោយមានអាការៈ គ្រុនក្តៅ និងហៀរសំបោរ។ អ្នកទាំង០៤ខាងលើ មកពីទីក្រុង វូហាន នៃសាធារណរដ្ឋប្រជាមានិតចិន ហើយបានចូលមកប្រទេសកម្ពុជា តាមជើងយន្តហោះត្រង់ពីទីក្រុងវូហាន មកដល់ព្រលានយន្តហោះអន្តរជាតិ ខេត្តព្រះសីហនុ នៅថ្ងៃទី២៣ ខែមករា ឆ្នាំ២០២០ វេលាម៉ោងប្រហែល ៧ព្រឹក។ ក្រោយពីបានមកដល់ក្រុងព្រះសីហនុ ពួកគាត់បានជិះតាក់ស៊ី មកស្នាក់នៅសណ្ឋាគារឯករាជ្យ ចំនួន២យប់។ បន្ទាប់មកបានចូលមកស្នាក់នៅសណ្ឋាគារគ្វីនកូ (Queenco Hotel) នៅរសៀលថ្ងៃទី២៥ ខែមករា ឆ្នាំ២០២០។ នៅរសៀលនោះដែរ លោក ចា ជិនហួរ បានលេងទឹកអាងរយៈពេល២ម៉ោង រួចក៏មានអាការៈ ក្តៅខ្លួន។ ល្ងាចថ្ងៃដដែលនោះភរិយាគាត់ឈ្មោះ វ៉ាង លីងជេន បានទូរស័ព្ទទៅលេងក្រុមគ្រួសារនៅប្រទេសចិន និងបានប្រាប់ថា ប្តីគាត់មានអាការៈក្តៅខ្លួន។ បន្ទាប់ពីទទួលបានព័ត៌មានពីលោក គួច ចំរើន អភិបាលខេត្តព្រះសីហនុ នៅថ្ងៃទី២៦ ខែមករា ឆ្នាំ២០២០ អាជ្ញាធរខេត្តរួមជាមួយនឹងលោកស្រីប្រធានមន្ទីរសុខាភិបាលខេត្ត ព្រមទាំងមន្ត្រីឆ្លើយតបបន្ទាន់របស់មន្ទីរសុខាភិបាលខេត្តព្រះសីហនុ បានសកម្មក្នុងការស្រាវជ្រាវរកករណីខាងលើនេះ ហើយបានរកឃើញថា គាត់កំពុងស្នាក់នៅសណ្ឋាគារឃ្វីនកូ ក្នុងក្រុងព្រះសីហនុ។ បន្ទាប់មក ក្រុមការងារសុខាភិបាលខេត្តព្រះសីហនុ បានយកវត្ថុវិភាគស្របតាមលក្ខណៈបច្ចេកទេសដែលបានណែនាំដោយក្រសួងសុខាភិបាលនៅថ្ងៃដដែល និងបានបញ្ជូនវត្ថុសំណាកពីច្រមុះ និងបំពង់ករបស់បុគ្គលទាំងបួននាក់ ខាងលើនោះមកធ្វើវិភាគនៅមន្ទីរពិសោធន៍វិទ្យាស្ថានប៉ាស្ទ័រកម្ពុជា។ នៅរសៀលម៉ោង៣ នៃថ្ងៃទី២៧ ខែមករា ឆ្នាំ២០២០ លទ្ធផលពីវិទ្យាស្ថានប៉ាស្ទ័រកម្ពុជា បានបញ្ជាក់ថាសំណាកវិភាគមន្ទីរពិសោធន៍របស់ លោក ចា ជិនហួរ មានវិជ្ជមានវីរុសកូរ៉ូណាថ្មី (2019-nCoV)។ បច្ចុប្បន្ននេះតាមការអង្កេតតាមដានរបស់ក្រុមគ្រូពេទ្យ ស្ថានភាពអ្នកជំងឺមានសភាពហ្នឹងនរ មានតែរោគសញ្ញាផ្តាសាយធម្មតាប៉ុណ្ណោះ រីឯក្រុមគ្រួសារគាត់ក៏មិនទាន់រកឃើញថា មានសញ្ញាពាក់ព័ន្ធនឹងបញ្ហាសុខភាពពួកគាត់ណាមួយនៅឡើយដែរ។ ក្រុមគ្រួពេទ្យកំពុងតែតាមដានសុខភាពពួកគាត់ដោយយកចិត្តទុកដាក់បំផុត។ * ដាក់អ្នកជំងឺនៅបន្ទប់ដាច់ដោយឡែកនៃមន្ទីរពេទ្យខេត្តព្រះសីហនុ ដើម្បីតាមដាន ក៏ដូចជា ផ្តល់ការព្យាបាលដោយចិត្តទុកដាក់ជាទីបំផុត * ដាក់ក្រុមគ្រួសារគាត់ឱ្យស្ថិតនៅក្រោមការតាមដានសុខភាព និងស្វែងរកអ្នកប៉ះពាល់ផ្សេងទៀត ដើម្បីធ្វើការអប់រំសុខភាព ព្រមទាំងតាមដានសុខភាពពួកគាត់ * និងបាញ់សំលាប់មេរោគកន្លែងគាត់ស្នាក់នៅ * រាយការណ៍ជូនស្ថានទូតចិនប្រចាំនៅកម្ពុជា អំពីករណីវិជ្ជមានខាងលើនេះ។ វិធានការសំខាន់ៗដែលក្រសួងសុខាភិបាល និងមន្ទីរសុខាភិបាលខេត្ត រួមជាមួយអាជ្ញាធរខេត្តព្រះសីហនុ បានដាក់ចេញអនុវត្ត មានដូចតទៅ៖ * ដាក់អ្នកជំងឺនៅបន្ទប់ដាច់ដោយឡែកនៃមន្ទីរពេទ្យខេត្តព្រះសីហនុ ដើម្បីតាមដាន ក៏ដូចជា ផ្តល់ការព្យាបាលដោយចិត្តទុកដាក់ជាទីបំផុត * ដាក់ក្រុមគ្រួសារគាត់ឲ្យស្ថិតនៅក្រោមការតាមដានសុខភាព និងស្វែងរកអ្នកប៉ះពាល់ផ្សេងទៀត ដើម្បីធ្វើការអប់រំសុខភាព ព្រមទាំងតាមដានសុខភាពពួកគាត់ * និងបាញ់សំលាប់មេរោគកន្លែងគាត់ស្នាក់នៅ * រាយការណ៍ជូនស្ថានទូតចិនប្រចាំនៅកម្ពុជា អំពីករណីវិជ្ជមានខាងលើនេះ៕
|
2020-01-28T16:19:00+07:00
|
freshnewsasia.com
|
https://m.freshnewsasia.com/index.php/en/localnews/146685-2020-01-28-02-19-56.html
|
fc8aa3e7-98ff-48e2-a1ce-e65b01da3da8
|
បញ្ជីឈ្មោះអ្នកដំណើរ៧៩នាក់ ដែលជិះយន្ដហោះជាមួយបុរសចិនផ្ទុកវីរុសកូរ៉ូណា មកកម្ពុជា
|
យោងតាមគេហទំព័រសារព័ត៌មាន CNE (Cambodia New English) បានចុះផ្សាយ ពីឈ្មោះអ្នកជិះយន្ដហោះទាំងអស់ ដែលបានធ្វើដំណើរជាមួយជនជាតិចិនម្នាក់ ដែលត្រូវបានគេរកឃើញមានផ្ទុកវីរុសកូរ៉ូណានៅក្នុងខ្លួន។ បច្ចុប្បន្ននេះអ្នកដំណើរទាំងអស់នោះកំពុងតែមានវត្តមាននៅលើទឹកដីខ្មែរ។ យោងតាមការបញ្ជាក់របស់ប្រភពសារព័ត៌មានដដែលបានឲ្យដឹងថា ក្នុងចំណោមអ្នកដំណើរទាំង៧៩នាក់នោះ មាន២១នាក់ ជាអ្នកទេសចរ ដែលធ្វើដំណើរជាក្រុមជាមួយគ្នា និង៥៨នាក់ ធ្វើដំណើរបែបឯកជន ។ មុននេះបន្តិចអាជ្ញាធរកម្ពុជា បានបញ្ជាក់ឲ្យដឹងថា គោលបំណងក្នុងការស្វែងរកអ្នកដំណើរទាំង៧៩នាក់នោះ គឺដើម្បីយកមកពិនិត្យបញ្ជាក់ឲ្យច្បាស់ថាតើអាចមានផ្ទុកវីរុសកូរ៉ូណាដែរទេ។ យ៉ាងណាក្ដីអ្នកនាំពាក្យរដ្ឋបាលខេត្តព្រះសីហនុមិនបានបញ្ជាក់នោះទេថាតើអាជ្ញាធរ នឹងស្រាវជ្រាវរកអ្នកដំណើរទាំងនោះតាមមធ្យោបាយណាមួយ។ គួររំលឹកដែលថា ជើងយន្ដហោះដែលបានហោះហើរ LQ809 បានចាកចេញពីទីក្រុងវូហាននៅម៉ោង៣ និង៥៩នាទី នៅថ្ងៃទី ២៣ ខែមករា ឆ្នាំ២០២០ ភ្លាមៗមុនពេលអាកាសយានដ្ឋានបានបិទជាផ្លូវការនៅម៉ោង១០។ ជើងហោះហើរនេះគឺជាជើងហោះហើរចុងក្រោយពីទីក្រុងវូហាន ទៅកាន់ក្រុងព្រះសីហនុ របស់ប្រទេសកម្ពុជា ៕ ប្រភព៖
|
2020-01-28T16:08:37+07:00
|
kbnnews.com
|
https://kbn.news/archives/148617
|
1c5ba35c-2be7-4700-b087-42412ffdceb6
|
ចិនបញ្ជូននិស្សិតខ្មែរ៣០នាក់ មកកម្ពុជាវិញ ខ្លាចឆ្លងវីរុសកូរ៉ូណា…
|
រាជធានីភ្នំពេញ៖ ក្រុមនិស្សិតអាហារូបករណ៍ចំនួន៣០នាក់ (ស្រី៥នាក់) ដែលទៅសិក្សារៀនសូត្រនៅខេត្តហឺប៉ី ប្រទេសចិន ត្រូវបានអាជ្ញាធរចិនសម្រេចបញ្ជូនមកស្រុកវិញ តាមច្រកទ្វារអន្តរជាតិប៉ោយប៉ែត ក្រោមការយកចិត្តទុកដាក់និងតាមដានសុខភាពពីសំណាក់មន្ត្រីសុខាភិបាល និងមន្ត្រីច្រកទ្វារអន្តរជាតិ ដោយមានការពិនិត្យសុខភាពស្កែនកម្ដៅThermoscane។ ក្រុមនិស្សិតអាហារូបករណ៍ចំនួន៣០នាក់ បានធ្វើដំណើរចេញពីប្រទេសថៃ តាមច្រកទ្វារអន្តរជាតិប៉ោយប៉ែត នៅព្រឹកថ្ងៃទី២៨ ខែមករា ឆ្នាំ២០២០ ដើម្បីឆ្ពោះទៅស្រុកកំណើតជួបជុំក្រុមគ្រួសារវិញ។ លោកកែវ សុភក្ត្រា ប្រធានមន្ទីរសុខាភិបាលខេត្តបន្ទាយមានជ័យ បានឲ្យដឹងថា ក្រុមនិស្សិតអាហារូបករណ៍ចំនួន៣០នាក់ ត្រូវបានអាជ្ញាធរចិនបញ្ជូនមកស្រុកកំណើតវិញ ដោយសារគេខ្លាចពលរដ្ឋខ្មែរឆ្លងវីរុសផ្លូវដង្ហើមថ្មី។ ក្រុមនិស្សិតទាំង៣០នាក់ អាជ្ញាធរចិនបញ្ជូនតាមយន្តហោះ ចុះនៅទីក្រុងបាងកក រួចធ្វើដំណើរចេញពីប្រទេសថៃមកតាមច្រកអន្តរជាតិប៉ោយប៉ែត។ ពេលពួកគេមកដល់ច្រកទ្វារអន្តរជាតិប៉ោយប៉ែត ភ្លាម ក្រុមគ្រូពេទ្យប្រចាំការនៅទីនោះ មានការពិនិត្យយកចិត្តទុកដាក់យ៉ាងខ្ពស់បំផុត តែរកពុំឃើញថា មាននិស្សិតណាម្នាក់ មានផ្ទុកវីរុសកូរ៉ូណាឡើយ៕
|
2020-01-28T14:41:01+07:00
|
kbnnews.com
|
https://kbn.news/archives/148609
|
1998c84b-3eed-4bdb-af3f-2780259aa22e
|
ករណីថ្មី ក្រុមវេជ្ជសាស្ត្រចិន រកឃើញ កុមារ និងទារក មានឆ្លងវីរុសកូរ៉ូណា
|
ទីក្រុងប៉េកាំង ៖ ក្រុមគ្រូពេទ្យនៅមជ្ឈមណ្ឌលវេជ្ជសាស្ត្រចិន បាននិយាយថា ការកើតឡើងនូវករណីឆ្លងវីរុសថ្មី ក្នុងចំណោមកុមារនេះ បង្ហាញពីការរីករាលដាល នៃជំងឺរាតត្បាតវីរុសកូរ៉ូណា កំពុងឈានចូលដំណាក់កាលមួយទៀតហើយ ។ ហើយក្រុមអ្នកជំនាញបានអំពាវនាវឱ្យមានការយកចិត្តទុកដាក់ និងមានការប្រុងប្រយ័ត្នអោយបានខ្ពស់ ចំពោះកុមារ និងទារក ជាទីស្រលាញ់របស់លោកអ្នក នេះបើតាម ការចេញផ្សាយរបស់កាសែតចិន China daily កាលពីម្សិលមិញនេះ ។ លោក យី វិនឡុង សាស្ត្រាចារ្យ និងជាប្រធានផ្នែកគ្រូពេទ្យកុមារ នៅមន្ទីរពេទ្យ ធៀនយូ នៅទីក្រុងវូហាន នៃខេត្តហ៊ូប៉ី ភាគកណ្តាលប្រទេសចិន បានថ្លែងថា “ជំងឺនេះ ឆ្លងក្នុងចំណោមមនុស្សដោយមិនគិតពីអាយុ” ។ លោកបន្តថា “ទាំងក្មេង ឬចាស់, អ្នកទាំងអស់ងាយនឹងឆ្លងវីរុសនេះ” ។ លោក យី វិនឡុង បានបញ្ជាក់ថា ក្មេងអាយុ៦ឆ្នាំម្នាក់ ត្រូវបានគេធ្វើរោគវិនិច្ឆ័យ រកឃើញថា មានជំងឺរលាកសួតថ្មី នៅខេត្តក្វាងចូវ កាលពីថ្ងៃចន្ទ ទី២៧ មករា ២០២០ ម្សិលមិញនេះ ហើយទារកអាយុ៩ខែ ម្នាក់ទៀត ក៏ត្រូវបានបញ្ជាក់កាលពីថ្ងៃអាទិត្យ ទី២៦ អោយដឹងថា មានការឆ្លងវីរុសកូរ៉ូណាដែរ នៅទីក្រុងប៉េកាំង ។ រីឯនៅទីក្រុងសៀងហៃ មានកុមារម្នាក់ផ្សេង ដែលឆ្លងជំងឺនេះ ត្រូវបានរាយការណ៍ នៅព្រឹកថ្ងៃនេះ បើយោងតាម អាជ្ញាធរសុខាភិបាលក្នុងតំបន់ ។ ចំនួនកុមារសរុប ដែលឆ្លងជំងឺ នៅទូទាំងប្រទេសចិន មិនទាន់មានរបាយការណ៍ច្បាស់នៅឡើយទេ គិតត្រឹមម៉ោង១រសៀល ថ្ងៃទី២៨ មករា ២០២០នេះ ។ លោកសាស្ត្រាចារ្យ យី វិនឡុង មានប្រសាសន៍ថា បើតាមរាយការណ៍នៅដំណាក់កាលដំបូង នៃការរីករាលដាលវីរុស ត្រូវបានចម្លងបន្តគ្នាភាគច្រើននៅកន្លែងធ្វើការ និងទីសាធារណៈ ហើយករណីតិចតួច នៃការឆ្លងមេរោគលើកុមារនៅក្នុងផ្ទះ ។ ប៉ុន្តែ “នៅពេលដែលជំងឺរាតត្បាតរាលដាលដល់គ្រួសារ កុមារងាយនឹងទទួលរងគ្រោះ នៅពេលសមាជិកគ្រួសារពេញវ័យបានឆ្លង” ។ លោកបន្ថែមថា វិធានការព្យាបាលកុមារ គឺដូចគ្នានឹងមនុស្សពេញវ័យដែរ ប៉ុន្តែមានការថយចុះកម្រិតថ្នាំ អាស្រ័យលើស្ថានភាពរាងកាយរបស់ពួកគេ ។ ចំណែកឯលោក ចាង វេនហុង ប្រធាននាយកដ្ឋានជំងឺឆ្លង នៃមន្ទីរពេទ្យ ហ៊ីហាន់ហាន នៅសៀងហៃ បាននិយាយ នៅក្នុងបទសម្ភាសន៍ជាមួយទូរទស្សន៍រដ្ឋចិន អោយដឹងថា ករណីកុមារដែលឆ្លងជំងឺនេះ វាជាករណីតូចនៅឡើយ មិនមានន័យថា កុមារងាយនឹងឆ្លងវីរុសនោះទេ ព្រោះថា “ឪពុកម្តាយអាចការពារកូនៗរបស់ពួកគេបាន ដែលកាត់បន្ថយហានិភ័យនៃកុមារដែលប្រឈមនឹងឆ្លងជំងឺនេះ” ។ ទោះជាយ៉ាងណា វាអាចទៅរួចផងដែរថា ដោយសារភាពស៊ាំរបស់កុមារនៅខ្សោយ ធ្វើអោយរោគសញ្ញានៅក្នុងខ្លួនកុមារដែលឆ្លងជំងឺនេះ មិនបង្ហាញទេ ។ លោកបានណែនាំថា ” ប៉ុន្តែ ខ្ញុំណែនាំឱ្យឪពុកម្តាយ យកចិត្តទុកដាក់ដល់កូនៗ របស់ពួកគេ ហើយកុំយកពួកគេធ្វើដំណើរនៅក្រៅផ្ទះ នេះពិតជាសំខាន់ណាស់” ។ លោក Zeng Guang សមាជិកក្រុមជំនាញជាន់ខ្ពស់ នៃគណៈកម្មាធិការសុខភាពជាតិ បានព្រមានអំពីការរីករាលដាលនៃជំងឺនេះ ក្នុងចំណោមកុមារ និងមនុស្សពេញវ័យ រួមនិងមនុស្សចាស់ និងបានស្នើឱ្យស្នាក់នៅផ្ទះ គឺជាការការពារដ៏មានប្រសិទ្ធិភាព ។ គិតមកត្រឹមម៉ោង១០ព្រឹក ថ្ងៃអង្គារ៍ទី២៨ ខែមករា ឆ្នាំ២០២០នេះ ចំនួនមនុស្សស្លាប់បានកើនឡើងដល់១០៦នាក់ហើយ ខណៈមនុស្សចំនួន ៤,៥៣៥នាក់ទៀត បានឆ្លងដោយសារវីរុសផ្លូវដង្ហើមកូរ៉ូណាថ្មី (Coronavirus) នេះ ។ ជាមួយគ្នាមនេះដែរ សម្រាប់កម្ពុជាវិញ ក្រសួងអប់រំ ក៏បាននាណែនាំ នៅតាមគ្រឹះស្ថានសិក្សាសាធារណៈ និងឯកជននានា ឲ្យចូលរួមធ្វើសកម្មភាពទប់ស្កាត់ ការឆ្លងវីរុសនេះ នៅតាមគ្រឹះស្ថានសិក្សារបស់ខ្លួន ដោយលើកទឹកចិត្តឱ្យបុគ្គលិក និងសិស្សានុសិស្សពាក់ម៉ាសការពារជាប្រចាំ មានការវាស់ស្ទង់សីតុណ្ហភាពក្នុងខ្លួន មុនពេលចូលរៀនជាដើម ។ ក្នុងនោះដែរ ក៏មានដាក់អាកុល សាប៊ូ សម្រាប់សិស្សលាងដៃ ឱ្យបានទៀងទាត់ និងញឹកញាប់ជាប្រចាំ ពិសេសមុនពេលបរិភោគអាហារ ឬក្រោយពេលប៉ះពាល់អ្វីដែលកខ្វក់ ព្រមទាំងមានការណែនាំឱ្យសិស្សចៀសវាងប៉ះពាល់អ្នកមានជំងឺផ្លូវដង្ហើម ប្រកាន់ខ្ជាប់នូវការអនុវត្តអនាម័យស្អាត សុវត្ថិភាពចំណីអាហារ មិនគួរទៅកាន់កន្លែងណាដែលមានមនុស្សអ៊ូអរពេក ព្រមទាំងបរិភោគទឹកឱ្យបានច្រើន ៕ សូមមើលសេចក្តីណែនាំមានដូចខាងក្រោម ៖
|
2020-01-28T14:34:22+07:00
|
kbnnews.com
|
https://kbn.news/archives/148598
|
86238f85-6f5f-485c-a131-01a6ece3001f
|
ពលរដ្ឋថា សេចក្ដីប្រកាសរបស់រដ្ឋាភិបាលមិនឱ្យម៉ាស់ឡើងថ្លៃ គ្មានប្រសិទ្ធភាព
|
ពលរដ្ឋខ្លះត្អូញថា អ្នកលក់ម៉ាស់មួយចំនួននៅក្រុងភ្នំពេញ ឆ្លៀតឱកាសតម្លៃថ្លៃម៉ាស់ទ្វេដង ស្របពេលដែលពលរដ្ឋកំពុងសម្រុកទិញម៉ាស់ប្រើប្រាស់ ដើម្បីការពារជំងឺរលាកសួតប្រភេទថ្មី បង្កឡើងដោយ វីរុសកូរ៉ូណា(Corona Virus)។ ពលរដ្ឋថា សារព្រមានរបស់រដ្ឋាភិបាលថា នឹងចាត់វិធានការលើអ្នកលក់ម៉ាស់ដំឡើងថ្លៃ គឺគ្មានប្រសិទ្ធភាពនោះទេ។ ពលរដ្ឋមួយចំនួនរស់នៅ ក្រុងភ្នំពេញ និងខេត្តកំពង់ចាម ឱ្យដឹងនៅថ្ងៃទី២៧ មករាថា ស្របពេលដែល វីរុសកូរ៉ូណា (Corona Virus) កំពុងផ្ទុះខ្លាំងនៅប្រទេសចិន និងរាតត្បាតដល់ប្រទេសជិតខាងកម្ពុជា ពលរដ្ឋខ្មែរបានសម្រុកទិញម៉ាស់ពាក់ការពារ ក៏ប៉ុន្តែពួកគេរអ៊ូថា អ្នកលក់ម៉ាស់នៅតាមហាងមួយចំនួន បានឆក់ឱកាសតម្លៃថ្លៃទ្វេដង។ ពលរដ្ឋរស់នៅក្រុងភ្នំពេញ កញ្ញា ខាត់ ឆវី ថ្លែងថា ថ្ងៃធម្មតាម៉ាស់មួយប្រអប់ ដែលមានចំនួន ៥០ម៉ាស់ មានតម្លៃ ១ម៉ឺនរៀល ឬស្មើនឹង ២ ដុល្លារ ៥០សេន ក៏ប៉ុន្តែនៅរយៈពេលប៉ុន្មានថ្ងៃនេះ ម៉ាស់មានតម្លៃរហូតដល់ ៨ដុល្លារ ឬស្មើ ៣ម៉ឺន ២ពាន់រៀលក្នុងមួយប្រអប់។ កញ្ញាត្អូញថា ការឆ្លៀតឱកាសដំឡើងថ្លៃបែបនេះ គឺជាសញ្ញាបង្ហាញពីទង្វើអសីលធម៌សង្គម និងភាពទន់ខ្សោយនៃការអនុវត្តច្បាប់របស់រដ្ឋាភិបាល ក្នុងការការពារសុខុមាលភាពពលរដ្ឋ៖ « ចំណែក ពលរដ្ឋរស់នៅរាជធានីភ្នំពេញម្នាក់ទៀត លោក សុត បាន សង្កេតឃើញថា មិនត្រឹមតែនៅរាជធានីភ្នំពេញទេ នៅខេត្តសៀមរាប ក៏មានករណីដំឡើងថ្លៃម៉ាស់នេះកើតឡើងដូចគ្នាដែរ។ លោកអំពាវនាវឱ្យក្រសួងសុខាភិបាលចាត់វិធានការតាមច្បាប់ លើម្ចាស់ហាងទាំងឡាយណា ដែលឆ្លៀតឱកាសដំឡើងថ្លៃម៉ាស់ នៅគ្រាដែលពលរដ្ឋកំពុងសម្រុកទិញ ដើម្បីពាក់ការពារជំងឺប្រភេទថ្មីនេះ៖ « ដោយឡែក ពលរដ្ឋនៅខេត្តកំពង់ចាម លោក ឃឹម សុខុម សង្កេតឃើញថា សេចក្ដីប្រកាសរបស់រដ្ឋាភិបាលដែលព្រមានអ្នកលក់ម៉ាស់មិនឱ្យឡើងថ្លៃ គឺគ្មានប្រសិទ្ធភាពនោះទេ។ លោកថា ការឆ្លៀតឱកាសដំឡើងថ្លៃបែបនេះ អ្នកដែលប្រឈមផលប៉ះពាល់ធ្ងន់ធ្ងរជាងគេ គឺពលរដ្ឋក្រីក្រ ដែលរដ្ឋាភិបាលត្រូវយកចិត្តទុកដាក់ដោះស្រាយរឿងនេះ មិនមែនគ្រាន់តែប្រកាសឱ្យតែល្អមើលនោះទេ៖ « ឆ្លើយតបរឿងនេះ ប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន ថ្លែងក្នុងសន្និសីទព័ត៌មាននៅព្រឹកថ្ងៃទី២៧ មករា ដោយព្រមានថា ប្រសិនបើអ្នកលក់ម៉ាស់ (Mask) ហ៊ានដំឡើងថ្លៃ ពួកគេអាចនឹងប្រឈមជាប់ទោសក្នុងពន្ធនាគារ ចាប់ពី ៦ថ្ងៃ ដល់ ៥ឆ្នាំ។ អ្នកនាំពាក្យរូបនេះ សំណូមពរឱ្យ អ្នកលក់ម៉ាស់ទាំងអស់ កុំធ្វើព្យុះភ្លៀង ក្នុងពេលដែលពលរដ្ឋកំពុងមានតម្រូវការចាំបាច់៖ « ទោះជាបែបនេះក្តី ប្រធានសមាគមប្រជាធិបតេយ្យឯករាជ្យ នៃសេដ្ឋកិច្ចក្រៅប្រព័ន្ធ លោក វន់ ពៅ សង្កេតឃើញថា រយៈពេលប៉ុន្មានថ្ងៃនេះ តម្លៃម៉ាស់ឡើងខ្ពស់ទ្វេ១ ជា ៣ ហើយមិនទាន់ឃើញមន្ត្រីរដ្ឋាភិបាលណា ចុះអនុវត្តច្បាប់នៅឡើយទេ។ លោកយល់ថា ដើម្បីដោះស្រាយបញ្ហានេះ រដ្ឋាភិបាលត្រូវមានយុទ្ធនាការ ចែកម៉ាស់មានគុណភាពខ្ពស់ដោយមិនគិតថ្លៃ ដល់ពលរដ្ឋក្រីក្រ ដើម្បីការពារជំងឺឆ្លងផ្សេងៗ ជាពិសេស ត្រូវចុះអនុវត្តច្បាប់ លើម្ចាស់ហាងទាំងឡាយណា ដែលឆ្លៀតឱកាសដំឡើងថ្លៃម៉ាស់៖ « ក្រសួងសុខាភិបាល នៅថ្ងៃទី ២៧មករា បានអំពាវនាវឱ្យអ្នកលក់ម៉ាស់ទាំងអស់ (Mask) កុំដំឡើងថ្លៃ ដើម្បីផ្ដល់លទ្ធភាពឱ្យពលរដ្ឋក្រីក្រ អាចទិញប្រើប្រាស់បាន ចូលរួមទប់ស្កាត់ជំងឺរលាកសួតប្រភេទថ្មី ដែលបង្កឡើងដោយវីរុសកូរ៉ូណា៕
|
2020-01-28T11:55:00+07:00
|
rfa.org
|
https://www.rfa.org/khmer/news/health/mask-price-rises-while-first-case-of-coronavirus-found-in-cambodia-01272020233430.html
|
a4fbd497-4c0b-47d5-acc4-c4488f08e503
|
លោកម៉ម ប៊ុនហេង និងលោកសាយ សំអាល់ ចុះពិនិត្យផ្ទាល់ ចិនម្នាក់ដែលឆ្លងវីរុសកូរ៉ូណា
|
ព្រះសីហនុ ៖ នៅព្រឹកថ្ងៃទី២៨ ខែមករា ឆ្នាំ២០២០នេះ បន្ទាប់ពីរដ្ឋមន្ត្រីក្រសួងសុខាភិបាលលោក ម៉ម ប៊ុនហេង និងលោក សាយ សំអាល់ រដ្ឋមន្ត្រីក្រសួងបរិស្ថាន បានដឹកនាំក្រុមការងារចុះត្រួតពិនិត្យ នៅអាកាសយានដ្ឋានអន្តរជាតិខេត្តព្រះសីហនុរួចមក រដ្ឋមន្ត្រីទាំង២រូប បានចុះពិនិត្យដោយផ្ទាល់ នូវស្ថានអ្នកជំងឺជនជាតិចិនម្នាក់ ដែលមានផ្ទុកវីរុសកូរ៉ូណា ។ សូមជម្រាបថា បុរសជនជាតិចិន ដែលឆ្លងវីរុស កូរូណា ប្រភេទថ្មីនេះ មានឈ្មោះ ចា ជិនហួរ (Jia Jianhua) អាយុ ៦០ឆ្នាំ បានធ្វើដំណើរមកពីទីក្រុងវូហាន ប្រទេសចិន មកកាន់ខេត្តព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ជាមួយក្រុមគ្រួសារ៣នាក់ផ្សេងទៀត។ ក្នុងនោះ ក្រោយពិនិត្យ និងធ្វើវិភាគទាំងបួននាក់នេះរួចមក លទ្ធផលបង្ហាញថា មានវិជ្ជមានវីរុស កូរ៉ូណា តែម្នាក់គត់ គឺលោក ចា ជិនហួរ ។ គិតមកដល់ម៉ោង១០ព្រឹកថ្ងៃទី២៨ ខែមករា ឆ្នាំ២០២០ បុរសអ្នកជំងឺជនជាតិចិនរូបនោះ មានសភាពធម្មតា មិនមានចេញអាការអ្វីធ្ងន់ធ្ងរ ឈានដល់ការសង្គ្រោះបន្ទាន់ឡើយ ។ បុរសចិនរូបនោះ កំពុងសម្រាកព្យាបាល នៅមន្ទីរពេទ្យបង្អែក ខេត្តព្រះសីហនុ (ពេទ្យចំការចេក) ដែលបានដាក់បុរសចិនរូបនេះ ក្នុងបន្ទប់មួយដាច់ដោយឡែកតែម្នាក់ឯង ខណៈសមាជិតគ្រួសារ៣នាក់ទៀត ស្ថិតនៅក្នុងការតាមដាន និងដាក់នៅបន្ទប់ដាច់ដោយឡែកមួយផ្សេងទៀត ។ ក្រសួងសុខាភិបាល បានចេញសេចក្តីប្រកាសផ្លូវការ ដោយបានរកឃើញករណីជំងឺផ្លូវដង្ហើមថ្មី ដែលបង្កឡើងដោយវីរុសកូរ៉ូណា នៅលើជនជាតិចិនម្នាក់ ដែលចាកចេញពីទីក្រុង វូហាន ប្រទេសចិន ចូលមកកាន់ប្រទេសកម្ពុជា តាមអាកាសយានដ្ឋានអន្តរជាតិព្រះសីហនុ ។ លទ្ធផលពីវិទ្យាស្ថាន Pasteur ដែលបញ្ជាក់ពីការផ្ទុកមេរោគរលាកសួតថ្មី កូរ៉ូណា វីរុស លើបុរសជនជាតិចិនម្នាក់នេះ ត្រូវបានរដ្ឋមន្ត្រីក្រសួងសុខាភិបាល ឯកឧត្តម ម៉ម ប៊ុនហេង បានប្រកាសក្នុងសន្និសីទកាសែត កាលពីយប់ថ្ងៃចន្ទ ទី២៧ ខែមករា ឆ្នាំ២០២០ ។ អាជ្ញាធរចិន ទើបតែបានបញ្ជាក់ នាព្រឹកថ្ងៃអង្គារ ទី២៨ ខែមករា ឆ្នាំ២០២០ នេះថា ចំនួនមនុស្សស្លាប់បានកើនឡើងដល់១០៦នាក់ហើយ ខណៈមនុស្សចំនួន ៤,៣៧៩នាក់ទៀត បានឆ្លងដោយសារវីរុសផ្លូវដង្ហើមកូរ៉ូណាថ្មី (Coronavirus) នេះ ៕
|
2020-01-28T11:52:41+07:00
|
kbnnews.com
|
https://kbn.news/archives/148560
|
f4cba959-7509-4aeb-95be-57b19bfda077
|
បុរសចិនម្នាក់នេះ ! ដែលនាំវីរុសកូរ៉ូណា ដ៏កាចសាហាវ មកកម្ពុជាមុនគេ…
|
បុរសជនជាតិចិនម្នាក់នេះហើយ ដែលនាំវីរុសកូរ៉ូណា (ជំងឺរលាកសួតថ្មី) គឺឈ្មោះ Jia Jianhua ភេទប្រុស អាយុ៦០ឆ្នាំ ដែលបច្ចុប្បន្នកំពុងស្ថិតនៅមន្ទីរពេទ្យបង្អែកខេត្តព្រះសីហនុ(មន្ទីរពេទ្យចំការចេក)។ បើគិតត្រឹមវេលាថ្ងៃត្រង់ថ្ងៃទី២៨ ខែមករា ឆ្នាំ២០២០ នេះ អ្នកជំងឺរូបនេះ អាចឈរ និយាយស្តីបានជាធម្មតា និងមិនមានអាការអ្វីធ្ងន់ធ្ងរទេ។ ក្រុមគ្រូពេទ្យនៅទីនោះបញ្ជាក់ថា អ្នកជំងឺរូបនេះត្រូវសម្រាកព្យាបាលបន្តទៀតនៅមន្ទីរពេទ្យបង្អែកខេត្តព្រះសីហនុ។ បុរសអ្នកជំងឺរូបនេះ ធ្វើដំណើរមកពីទីក្រុងវូហាន ប្រទេសចិន មកកាន់ខេត្តព្រះសីហនុ កាលពីថ្ងៃទី២៣ ខែមករា ឆ្នាំ២០២០ ជាមួយក្រុមគ្រួសារ៤នាក់ផ្សេងទៀត តែក្រោយពីធ្វើការពិនិត្យវិភាគអ្នកទាំងបួនមិនមានផ្ទុកវីរុសកូរ៉ូណា ទេ ពោលគឺមានតែបុរសម្នាក់ខាងលើនេះតែប៉ុណ្ណោះ។ សូមបញ្ជាក់ថា គិតត្រឹមព្រឹកថ្ងៃទី២៨ ខែមករា អ្នកស្លាប់ដោយសារជំងឺរលាកសួតថ្មី វីរុសកូរ៉ូណាថ្មី បានកើនដល់១០៦នាក់ និងអ្នកឆ្លងកើនដល់៤០០០ករណី នៅក្នុងប្រទេសចិន។ វីរុសកូរ៉ូណា បានផ្តើមកើតដំបូងនៅទីក្រុងវូហាន ក្នុងខេត្តហឺប៉ី ប្រទេសចិន ហើយបានឆ្លងរាលដាលដល់ក្រុងប៉េកាំង សៀងហៃ និងបាននឹងកំពុងឆ្លងមកដល់ប្រទេសវៀតណាម ថៃ, សីង្ហបុរី, ហុងកុង, ម៉ាកាវ, ជប៉ុន, កូរ៉េខាងត្បូង, តៃវ៉ាន់, សហរដ្ឋអាមេរិក កម្ពុជាយើង១ករណី៕
|
2020-01-28T11:42:09+07:00
|
kbnnews.com
|
https://kbn.news/archives/148574
|
e7a48639-5eb0-49b1-b438-d136fbd33e68
|
ក្រសួងអប់រំ៖ នៅតាមគ្រឹះស្ថានសិក្សានានាបាន ចូលរួមចាត់វិធានការណ៍ការពារ វីរុស កូរ៉ូណា ថ្មីដោយលើកទឹកចិត្តឱ្យពាក់ម៉ាសការពារជាប្រចាំ
|
បន្ទាប់ពីក្រសួងអប់រំ យុវជន និង កីឡា ចេញសេចក្ដីណែនាំស្ដីពីការអនុវត្តវិធានការបង្ការជំងឺរលាក សួតដោយវីរុសកូរ៉ូណាថ្មីនោះគ្រឹះស្ថានសិក្សាសាធារណៈនិងឯកជននានាបានចូលរួម ធ្វើសកម្មភាពទប់ស្កាត់ការឆ្លង វីរុសនេះនៅតាម គ្រឹះស្ថានសិក្សារបស់ខ្លួន ដោយលើកទឹកចិត្តឱ្យបុគ្គលិកនិងសិស្សានុសិស្សពាក់ម៉ាសការពារជាប្រចាំ មានការវាស់ស្ទង់សីតុណ្ហភាពក្នុងខ្លួនមុនពេលចូលរៀនជាដើម។ នេះបើតាមហ្វេសប៊ុករបស់ក្រសួងអប់រំយុវជននិង កីឡា។ ក្រសួងអប់រំបន្ថែមថាក្នុងនោះដែរក៏មានដាក់អាកុលសាប៊ូសម្រាប់សិស្សលាងដៃឱ្យបានទៀងទាត់និងញឹកញាប់ជាប្រចាំពិសេសមុនពេលបរិភោគអាហារឬក្រោយពេលប៉ះពាល់អ្វីដែលកខ្វក់ព្រមទាំងមានការណែនាំឱ្យសិស្ស ចៀសវាងប៉ះពាល់អ្នកមានជំងឺផ្លូវដង្ហើមប្រកាន់ខ្ជាប់នូវការអនុវត្តអនាម័យស្អាត សុវត្ថិភាពចំណីអាហារមិនគួរទៅកាន់កន្លែងណា ដែល មានមនុស្សអ៊ូអរពេកព្រមទាំងបរិភោគទឹកឱ្យបានច្រើន។ សូមជម្រាបថាបច្ចុប្បន្ន វីរុស កូរ៉ូណាថ្មីកំពុងរាតត្បាតនៅទីក្រុងវូហាន (Wuhan) នៅខេត្ត ហ៊ុយបេ (Hbei) សាធារណរដ្ឋប្រជាមានិតចិនហើយរាតត្បាតដល់បណ្ដាប្រទេសផ្សេង ៗ ទៀតនៅជុំវិញពិភពលោកដោយ មិន ទាន់មានថ្នាំព្យាបាលឬ វ៉ាក់សាំងបង្ការនៅឡើយ ៕
|
2020-01-28T10:09:50+07:00
|
kbnnews.com
|
https://kbn.news/archives/148544
|
f61a68c4-f88c-4e42-8e38-72e58ee4951d
|
ក្រសួងអប់រំ ឲ្យគ្រឹះស្ថានសិក្សាទាំងអស់ អនុវត្តវិធានការមួយចំនួន ដើម្បីការពារជំងឺរលាកសួត ដោយវីរុសកូរ៉ូណាថ្មី ខណៈកម្ពុជារកឃើញមួយករណីនៅព្រះសីហនុ
|
ក្រសួងអប់រំ យុវជន និងកីឡា បានណែនាំឱ្យគ្រឹះស្ថានសិក្សា សាធារណៈ និងឯកជនទាំងអស់ អនុវត្តវិធានការមួយចំនួន ដើម្បីការពារជំងឺរលាកសួតដោយវីរុសកូរ៉ូណាថ្មី។ យោងតាមសេចក្ដីណែនាំរបស់ក្រសួងអប់រំនៅថ្ងៃទី២៧ ខែមករា ឆ្នាំ២០២០ បានឲ្យដឹងថា ក្នុងគោលបំណងជំរុញការ អនុវត្តវិធានការបង្ការទប់ស្កាត់ជំងឺនេះ ស្របតាមសេចក្តីអំពាវនាវរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងបន្ថែមលើខ្លឹមសារសេចក្តីជូនព័ត៌មានរបស់ក្រសួងសុខាភិបាល, ក្រសួងអប់រំ យុវជន និងកីឡា ធ្វើការណែនាំដល់ គណៈគ្រប់គ្រងគ្រឹះស្ថានសិក្សា សាធារណៈ និងឯកជនទាំងអស់ ត្រូវណែនាំបន្តដល់បុគ្គលិកអប់រំ និងអ្នកសិក្សាឱ្យ អនុវត្តនូវវិធានការមួយចំនួន ដើម្បីការពារជំងឺរលាកសួតដោយវីរុសកូរ៉ូណាថ្មីនេះ ។ វិធានការដែលត្រូវអនុវត្តនោះមានដូចដូចខាងក្រោម៖
|
2020-01-28T09:36:50+07:00
|
kbnnews.com
|
https://kbn.news/archives/148533
|
126ef602-89fe-496f-b8db-af8f57dd369a
|
ក្រសួងអប់រំ ណែនាំដល់គ្រឹះស្ថានសិក្សាទាំងអស់ ឱ្យអនុវត្តនូវវិធានការមួយចំនួន ដើម្បីការពារជំងឺរលាកសួតដោយវីរុសកូរ៉ូណាថ្មី
|
ក្រសួងអប់រំ យុវជន និងកីឡា នៅថ្ងៃទី២៧ ខែមករា ឆ្នាំ២០២០នេះ បានចេញសេចក្តីណែនាំមួយ ឱ្យគ្រឹះស្ថានសិក្សា សាធារណៈ និងឯកជនទាំងអស់ អនុវត្តវិធានការមួយចំនួន ដើម្បីការពារជំងឺរលាកសួតដោយវីរុសកូរ៉ូណាថ្មី។ ក្នុងគោលបំណងជំរុញការអនុវត្តវិធានការបង្ការទប់ស្កាត់ជំងឺនេះ ស្របតាមសេចក្តីអំពាវនាវរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងបន្ថែមលើខ្លឹមសារសេចក្តីជូនព័ត៌មានរបស់ក្រសួងសុខាភិបាល, ក្រសួងអប់រំ យុវជន និងកីឡា ធ្វើការណែនាំដល់គណៈគ្រប់គ្រងគ្រឹះស្ថានសិក្សា សាធារណៈ និងឯកជនទាំងអស់ ត្រូវណែនាំបន្តដល់បុគ្គលិកអប់រំ និងអ្នកសិក្សាឱ្យអនុវត្តនូវវិធានការដូចខាងក្រោម៖
|
2020-01-28T05:55:00+07:00
|
freshnewsasia.com
|
https://m.freshnewsasia.com/index.php/en/localnews/146676-2020-01-27-15-55-06.html
|
104dd776-bdcb-4fab-8ff9-3842b7edf417
|
TOP NEWS: ក្រសួងសុខាភិបាលប្រកាសផ្លូវការ អំពីការរកឃើញករណីជំងឺផ្លូវដង្ហើមថ្មី នៅលើជនជាតិចិនម្នាក់នៅកម្ពុជា|
|
ក្រសួងសុខាភិបាល បានចេញសេចក្តីប្រកាសផ្លូវការថា គិតត្រឹមល្ងាចថ្ងៃទី២៧ ខែមករា ឆ្នាំ២០២០នេះ ក្រសួងសុខាភិបាល បានរកឃើញករណីជំងឺផ្លូវដង្ហើមថ្មី ដែលបង្កឡើងដោយវីរុសកូរ៉ូណា នៅលើជនជាតិចិនម្នាក់ ដែលចាកចេញពីទីក្រុង វូហាន ប្រទេសចិន ចូលមកកាន់ប្រទេសកម្ពុជា តាមអាកាសយានដ្ឋានអន្តរជាតិព្រះសីហនុ។ លោក ម៉ម ប៊ុនហេង ថ្លែងនៅក្នុងសន្និសីទកាសែតនាព្រលប់ថ្ងៃទី២៧ ខែមករា ឆ្នាំ២០២០នេះ អ្នកជំងឺដែលឆ្លងវីរុសកូរ៉ូណាថ្មីនេះ បាននឹងកំពុងដាក់នៅដាច់ដោយឡែកពីគេនៅក្នុងមន្ទីរពេទ្យខេត្តព្រះសីហនុ។ បុរសជនជាតិចិន ដែលឆ្លងវីរុសនេះមានឈ្មោះ ចា ជិនហួរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុង វូហាន ជាមួយក្រុមគ្រួសារ៤នាក់ ដែលសំណាកបានយកមកធ្វើវិភាគទាំងបួននាក់នេះមានវិជ្ជមានវីរុស កូរ៉ូណា តែម្នាក់គត់គឺលោក ចា ជិនហួរ។ ក្រសួងសុខាភិបាល សូមជម្រាបជូនសាធារណជនទាំងអស់ឲ្យបានជ្រាបថា គិតមកត្រឹមម៉ោង៣រសៀល នៃថ្ងៃទី២៧ ខែមករា ឆ្នាំ២០២០នេះ ក្រសួងបានស្រាវជ្រាវរកឃើញ និងមានការបញ្ជាក់ពីវិទ្យាស្ថានប៉ាស្ទ័រកម្ពុជានូវករណីវិជ្ជមានវីរុសកូរ៉ូណាប្រភេទថ្មី (2019-nCoV) នៅលើបុគ្គលជនជាតិចិនម្នាក់ ឈ្មោះ ចា ជិនហួរ (Jia Jianhua) ភេទ ប្រុស អាយុ ៦០ឆ្នាំ ធ្វើដំណើរមកពីទីក្រុងវូហាន ជាមួយក្រុមគ្រួសារ ៤នាក់ ដែលសំណាកបានយកមកធ្វើវិភាគទាំងបួននាក់នេះ មានវិជ្ជមានវីរុសកូរ៉ូណាតែម្នាក់គាត់ គឺលោក ចា ជិនហួរ។ អ្នកទាំងបួននាក់នេះ មានឈ្មោះ ដូចខាងក្រោម៖ ១. លោក ចា ជិនហួរ (Jia Jianhua) ភេទប្រុស អាយុ ៦០ឆ្នាំ កាន់ប៉ាស្ព័រលេខ E54319891 ២. លោកស្រី វ៉ាង លីងជេន (Wang Lingzhen) ភេទស្រី អាយុ ៥៧ឆ្នាំ កាន់ប៉ាស្ព័រលេខ E06137433 ៣. លោក សៅ យ៉ាន់ (Xiao Yan) ភេទប្រុស អាយុ ៣៨ឆ្នាំ កាន់ប៉ាស្ព័រលេខ ED0134348 ៤. លោកស្រី ចា រ៉ុយស៊ន់ (Jia Ruixuan) ភេទស្រី អាយុ ៣៣ឆ្នាំ កាន់ប៉ាស្ព័រលេខ E24490509 យោងតាមប្រវត្តិអ្នកជំងឺបានបង្ហាញថា គាត់និងក្រុមគ្រួសារបានចេញដំណើរពីទីក្រុងវូហាន មកកាន់ទីក្រុងព្រះសីហនុ នៅថ្ងៃទី២៣ ខែមករា ឆ្នាំ២០២០ ហើយមានចេញរោគសញ្ញានៅថ្ងៃទី២៥ ខែមករា ឆ្នាំ២០២០ ដោយមានអាការៈ គ្រុនក្តៅ និងហៀរសំបោរ។ អ្នកទាំង០៤ខាងលើ មកពីទីក្រុង វូហាន នៃសាធារណរដ្ឋប្រជាមានិតចិន ហើយបានចូលមកប្រទេសកម្ពុជា តាមជើងយន្តហោះត្រង់ពីទីក្រុងវូហាន មកដល់ព្រលានយន្តហោះអន្តរជាតិខេត្តព្រះសីហនុ នៅថ្ងៃទី២៣ ខែមករា ឆ្នាំ២០២០ វេលាម៉ោងប្រហែល ៧ព្រឹក។ ក្រោយពីបានមកដល់ក្រុងព្រះសីហនុ ពួកគាត់បានជិះតាក់ស៊ី មកស្នាក់នៅសណ្ឋាគារឯករាជ្យ ចំនួន២យប់។ បន្ទាប់មកបានចូលមកស្នាក់នៅសណ្ឋាគារគ្វីនកូ (Queenco Hotel) នៅរសៀលថ្ងៃទី២៥ ខែមករា ឆ្នាំ២០២០។ នៅរសៀលនោះដែរ លោក ចា ជិនហួរ បានលេងទឹកអាងរយៈពេល២ម៉ោង រួចក៏មានអាការៈ ក្តៅខ្លួន។ ល្ងាចថ្ងៃដដែលនោះភរិយាគាត់ឈ្មោះ វ៉ាង លីងជេន បានទូរស័ព្ទទៅលេងក្រុមគ្រួសារនៅប្រទេសចិន និងបានប្រាប់ថា ប្តីគាត់មានអាការៈក្តៅខ្លួន។ បន្ទាប់ពីទទួលបានព័ត៌មានពីឯកឧត្តម គួច ចំរើន អភិបាលនៃគណៈអភិបាលខេត្តព្រះសីហនុ នៅថ្ងៃទី២៦ ខែមករា ឆ្នាំ២០២០ អាជ្ញាធរខេត្តរួមជាមួយនឹងលោកស្រីប្រធានមន្ទីរសុខាភិបាលខេត្ត ព្រមទាំងមន្ត្រីឆ្លើយតបបន្ទាន់របស់មន្ទីរសុខាភិបាលខេត្តព្រះសីហនុ បានសកម្មក្នុងការស្រាវជ្រាវរកករណីខាងលើនេះ ហើយបានរកឃើញថា គាត់កំពុងស្នាក់នៅសណ្ឋាគារឃ្វីនកូ ក្នុងក្រុងព្រះសីហនុ។ បន្ទាប់មក ក្រុមការងារសុខាភិបាលខេត្តព្រះសីហនុ បានយកវត្ថុវិភាគស្របតាមលក្ខណៈបច្ចេកទេសដែលបានណែនាំដោយក្រសួងសុខាភិបាលនៅថ្ងៃដដែល និងបានបញ្ជូនវត្ថុសំណាកពីច្រមុះ និងបំពង់ករបស់បុគ្គលទាំងបួននាក់ ខាងលើនោះ មកធ្វើវិភាគនៅមន្ទីរពិសោធន៍វិទ្យាស្ថានប៉ាស្ទ័រកម្ពុជា។ នៅរសៀលម៉ោង៣ នៃថ្ងៃទី២៧ ខែមករា ឆ្នាំ២០២០ លទ្ធផលពីវិទ្យាស្ថានប៉ាស្ទ័រកម្ពុជា បានបញ្ជាក់ថាសំណាកវិភាគមន្ទីរពិសោធន៍របស់ លោក ចា ជិនហួរ មានវិជ្ជមានវីរុសកូរ៉ូណាថ្មី (2019-nCoV)។ បច្ចុប្បន្ននេះតាមការអង្កេតតាមដានរបស់ក្រុមគ្រូពេទ្យ ស្ថានភាពអ្នកជំងឺមានសភាពហ្នឹងនរ មានតែរោគសញ្ញាផ្តាសាយធម្មតាប៉ុណ្ណោះ រីឯក្រុមគ្រួសារគាត់ក៏មិនទាន់រកឃើញថា មានសញ្ញាពាក់ព័ន្ធនឹងបញ្ហាសុខភាពពួកគាត់ណាមួយនៅឡើយដែរ។ ក្រុមគ្រួពេទ្យកំពុងតែតាមដានសុខភាពពួកគាត់ដោយយកចិត្តទុកដាក់បំផុត។ * ដាក់អ្នកជំងឺនៅបន្ទប់ដាច់ដោយឡែកនៃមន្ទីរពេទ្យខេត្តព្រះសីហនុ ដើម្បីតាមដាន ក៏ដូចជា ផ្តល់ការព្យាបាលដោយចិត្តទុកដាក់ជាទីបំផុត * ដាក់ក្រុមគ្រួសារគាត់ឲ្យស្ថិតនៅក្រោមការតាមដានសុខភាព និងស្វែងរកអ្នកប៉ះពាល់ផ្សេងទៀត ដើម្បីធ្វើការអប់រំសុខភាព ព្រមទាំងតាមដានសុខភាពពួកគាត់ * និងបាញ់សំលាប់មេរោគកន្លែងគាត់ស្នាក់នៅ * រាយការណ៍ជូនស្ថានទូតចិនប្រចាំនៅកម្ពុជា អំពីករណីវិជ្ជមានខាងលើនេះ។ វិធានការសំខាន់ៗដែលក្រសួងសុខាភិបាល និងមន្ទីរសុខាភិបាលខេត្ត រួមជាមួយអាជ្ញាធរខេត្តព្រះសីហនុ បានដាក់ចេញអនុវត្ត មានដូចតទៅ៖ * ដាក់អ្នកជំងឺនៅបន្ទប់ដាច់ដោយឡែកនៃមន្ទីរពេទ្យខេត្តព្រះសីហនុ ដើម្បីតាមដាន ក៏ដូចជា ផ្តល់ការព្យាបាលដោយចិត្តទុកដាក់ជាទីបំផុត * ដាក់ក្រុមគ្រួសារគាត់ឲ្យស្ថិតនៅក្រោមការតាមដានសុខភាព និងស្វែងរកអ្នកប៉ះពាល់ផ្សេងទៀត ដើម្បីធ្វើការអប់រំសុខភាព ព្រមទាំងតាមដានសុខភាពពួកគាត់ * និងបាញ់សំលាប់មេរោគកន្លែងគាត់ស្នាក់នៅ * រាយការណ៍ជូនស្ថានទូតចិនប្រចាំនៅកម្ពុជា អំពីករណីវិជ្ជមានខាងលើនេះ៕
|
2020-01-28T03:17:00+07:00
|
freshnewsasia.com
|
https://m.freshnewsasia.com/index.php/en/localnews/146674-2020-01-27-13-17-22.html
|
51bc61f5-ff3c-4e15-b0a0-45c1859191d3
|
BREAKING NEWS: ក្រសួងសុខាភិបាលប្រកាសថា រកឃើញករណីជំងឺផ្លូវដង្ហើមថ្មី នៅលើជនជាតិចិនម្នាក់ នៅកម្ពុជា (Video inside)
|
គិតត្រឹមល្ងាចថ្ងៃទី២៧ ខែមករា ឆ្នាំ២០២០នេះ ក្រសួងសុខាភិបាល បានរកឃើញករណីជំងឺផ្លូវដង្ហើមថ្មី ដែលបង្កឡើងដោយវីរុសកូរ៉ូណា នៅលើជនជាតិចិនម្នាក់ ដែលចាកចេញពីប្រទេសចិន ចូលមកកាន់ប្រទេសកម្ពុជា។ នេះបើតាមលោក ម៉ម ប៊ុនហេង រដ្ឋមន្រ្តីក្រសួងសុខាភិបាល ក្នុងសន្និសីទកាសែតនៅព្រលប់ ថ្ងៃទី២៧ ខែមករា ឆ្នាំ២០២០នេះ។ តាមការបញ្ជាក់ពីរដ្ឋមន្រ្តីក្រសួងសុខាភិបាល បានឲ្យដឹងថា អ្នកជំងឺដែលឆ្លងវីរុសកូរ៉ូណាថ្មីនេះ បាននឹងកំពុងដាក់នៅដាច់ដោយឡែកពីគេនៅក្នុងមន្ទីរពេទ្យខេត្តព្រះសីហនុ។ ក្រសួងសុខាភិបាល បានទាក់ទងទៅខាងស្ថានទូតចិនរួចហើយ ព្រមទាំងសន្យាថានឹងព្យាបាលអ្នកជំងឺឲ្យជាសះស្បើយទើបឲ្យត្រឡប់ទៅវិញ។ ជនជាតិចិនម្នាក់ដែលឆ្លងជំងឺនេះ មានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត រួមមាន៖ ឈ្មោះ វ៉ាង លីងជេន (Wang Lingzhen) ភេទស្រី អាយុ ៥៧ឆ្នាំ កាន់ប៉ាស្ទ័រលេខ E06137433, ឈ្មោះ សៅ យ៉ាន់ (Xiao Yan) ភេទប្រុស អាយុ៣៨ឆ្នាំ កាន់ប៉ាស្ទ័រលេខ ED0134348 និង ឈ្មោះ ចា រ៉ុយស៊ន់ (Jia Ruixuan) ភេទស្រី អាយុ៣៣ឆ្នាំ កាន់ប៉ាស្ទ័រលេខ E24490509។ លោករដ្ឋមន្រ្តី ម៉ម ប៊ុនហេង បានអះអាងបន្តថា៖ ជនជាតិចិនដែលផ្ទុកមេរោគកូរ៉ូណានេះ និងក្រុមគ្រួសារ បានចេញដំណើរពីទីក្រុងវូហាន មកកាន់ទីក្រុងព្រះសីហនុ នៅថ្ងៃទី២៣ ខែមករា ឆ្នាំ២០២០ ហើយមានចេញរោគសញ្ញា នៅថ្ងៃទី២៥ ខែមករាឆ្នាំ២០២០ ដោយមានអាការៈ គ្រុនក្តៅ និងហៀរសំបោរ។ អ្នកទាំង ០៤ខាងលើ មកពីទីក្រុងវូហាន នៃសាធារណរដ្ឋប្រជាមានិតចិន ហើយបានចូលមកប្រទេសកម្ពុជា តាមជើងយន្តហោះត្រង់ពីទីក្រុងវូហាន មកដល់ព្រលានយន្តហោះអន្តរជាតិខេត្តព្រះសីហនុ នៅថ្ងៃទី២៣ ខែមករា ឆ្នាំ២០២០ វេលាម៉ោងប្រហែល៧ព្រឹក។ ក្រោយពីបានមកដល់ក្រុងព្រះសីហនុ ពួកគាត់បានជិះតាក់ស៊ី មកស្នាក់នៅសណ្ឋាគារឯករាជ្យ២យប់។ បន្ទាប់មកបានចូលមកស្នាក់នៅសណ្ឋាគារអ្វីនកូ (Queenco Hotel) នៅរសៀលថ្ងៃទី២៥ខែមករា ឆ្នាំ២០២០។ នៅរសៀលនោះដែរ លោក ចា ជិនហួរ បានលេងទឹកអាងរយៈពេល២ម៉ោង រួចក៏មានអាការៈក្តៅខ្លួន។ ល្ងាចថ្ងៃដដែលនោះភរិយាគាត់ឈ្មោះ វ៉ាង លឹងជេន បានទូរស័ព្ទទៅលេងក្រុមគ្រសារនៅប្រទេសចិន និងបានប្រាប់ថា ប្ដីគាត់មានអាការៈក្តៅខ្លួន។ បន្ទាប់ពីបានរកឃើញថា ជនជាតិចិនខាងលើនេះ កំពុងស្នាក់នៅសណ្ឋាគារឃ្វីនកូ ក្នុងក្រុងព្រះសីហនុ ក្រុមការងារសុខាភិបាលខេត្តព្រះសីហនុ បានយកវត្ថុវិភាគស្របតាមលក្ខណៈបច្ចេកទេស ដែលបានណែនាំដោយក្រសួងសុខាភិបាល នៅថ្ងៃដដែល និងបានបញ្ជូនវត្ថុសំណាកពីច្រមុះ និងបំពង់ករបស់បុគ្គលទាំងបួននាក់ ខាងលើនោះ មកធ្វើវិភាគនៅមន្ទីរពិសោធន៍វិទ្យាស្ថានប៉ាស្ទ័រកម្ពុជា។ លោករដ្ឋមន្រ្តីបានបន្តថា នៅរសៀលម៉ោង៣ នៃថ្ងៃទី២៧ ខែមករា ឆ្នាំ២០២០ លទ្ធផលពីវិទ្យាស្ថានប៉ាស្ទ័រកម្ពុជា បានបញ្ជាក់ថា សំណាកវិភាគមន្ទីរពិសោធន៍របស់ លោក ចា ជិនហួរ មានវិជ្ជមានវីរុសកូរ៉ូណាថ្មី (2019-nCov)។ បច្ចុប្បន្ននេះ តាមការអង្កេតតាមដានរបស់ក្រុមគ្រូពេទ្យស្ថានភាពអ្នកជំងឺមានសភាពហ្នឹងនរ មានតែរោគសញ្ញាផ្តាសាយធម្មតាប៉ុណ្ណោះ រីឯក្រុមគ្រួសារគាត់ក៏មិនទាន់រកឃើញថា មានសញ្ញាពាក់ព័ន្ធនឹងបញ្ហាសុខភាពពួកគាត់ណាមួយនៅឡើយដែរ។ ក្រុមគ្រូពេទ្យកំពុងតែតាមដានសុខភាពពួកគាត់ដោយយកចិត្តទុកដាក់បំផុត។ លោករដ្ឋមន្រ្តីបានបន្តទៀតថា៖ វិធានការសំខាន់ៗដែលក្រសួងសុខាភិបាល និងមន្ទីរសុខាភិបាលខេត្ត រួមជាមួយអាជ្ញាធរខេត្តព្រះសីហនុ បានដាក់ចេញអនុវត្តពេលនេះ មានដូចតទៅ៖ * ដាក់អ្នកជំងឺនៅបន្ទប់ដាច់ដោយឡែកនៃមន្ទីរពេទ្យខេត្តព្រះសីហនុ ដើម្បីតាមដាន ក៏ដូចជាផ្តល់ការព្យាបាលដោយចិត្តទុកដាក់ជាទីបំផុត * ដាក់ក្រុមគ្រួសារគាត់ឲ្យស្ថិតនៅក្រោមការតាមដានសុខភាព និងស្វែងរកអ្នកប៉ះពាល់ផ្សេងទៀត ដើម្បីធ្វើការអប់រំសុខភាព ព្រមទាំងតាមដានសុខភាពពួកគាត់ និងបាញ់សំលាប់មេរោគកន្លែងគាត់ស្នាក់នៅ * រាយការណ៍ជូនស្ថានទូតចិនប្រចាំនៅកម្ពុជា អំពីករណ៍វិជ្ជមានខាងលើនេះ។ ក្រសួងសុខាភិបាលនៃព្រះរាជាណាចក្រកម្ពុជា បានបញ្ជាក់ថា ក្រសួងកំពុងតាមដាន និងស្រាវជ្រាវដោយយកចិត្តទុកដាក់ជាទីបំផុតនូវស្ថានភាពកើតមានករណីជំងឺរលាកសួតប្រភេទថ្មីនេះ និងសូមអំពាវនាវថា បើប្រជាពលរដ្ឋដែលធ្វើដំណើរវិលត្រឡប់មកពីទីក្រុងរ៉ូហាន ខេត្តហ៊ូប៉ី នៃសាធារណរដ្ឋប្រជាមានិតចិន ត្រូវតាមដានសុខភាពរបស់ខ្លួនជាប់ជាប្រចាំ ហើយប្រសិនបើមានរោគសញ្ញា ក្តៅខ្លួនក្អក ហៀរសំបោរ ឬមានរោគសញ្ញាហត់ ឬថប់ដង្ហើម សូមប្រញាប់ស្វែងរកការពិនិត្យពិគ្រោះ និងព្យាបាលជំងឺនៅតាមមូលដ្ឋានសុខាភិបាលសាធារណៈឲ្យបានទាន់ពេលវេលា ហើយបើលោកអ្នកមានសំណួរ ឬចម្ងល់អ្វីពីបញ្ហាសុខភាពលោកអ្នក សូមទាក់ទងទៅទូរស័ព្ទទាន់ហេតុការណ៍លេខ១១៥ របស់នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល។ គួរកត់សម្គាល់ថា ពុំទាន់មានការបញ្ជាក់ច្បាស់លាស់ណាមួយពីអង្គការសុខភាពពិភពលោកស្តីពីប្រភព និងរបៀបនៃការចម្លងជំងឺរលាកសួតដោយវីរុសកូរ៉ូណាថ្មីនេះនៅឡើយទេ។ ប៉ុន្តែមានការបង្ហាញថា មានការចម្លងពីមនុស្សទៅមនុស្សដោយមានកម្រិត ហើយបច្ចុប្បន្ននេះ គេបានសង្កេតឃើញថា មានការចម្លងពីអ្នកដែលមានវីរុសនេះពីអ្នកដែលស្ថិតនៅក្នុងដំណាក់កាលវីរុសសង្ងំក្នុងខ្លួន (incubation period) តែមិនទាន់មានចេញរោគសញ្ញានៅឡើយនោះ ទៅមនុស្សដទៃទៀត។ ក្នុងគោលបំណងការពារការរាតត្បាតនៃជំងឺដែលបានរកឃើញខាងលើជនជាតិចិនម្នាក់ខាងលើនេះ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានអំពាវនាវឲ្យប្រជាពលរដ្ឋទាំងអស់ ជាពិសេសអ្នកធ្វើដំណើរដែលវិលត្រឡប់មកពីទីក្រុងវ៉ូហាន ខេត្តហឺបេ នៃសាធារណរដ្ឋប្រជាមានិតចិន ត្រូវមានការប្រុងប្រយ័ត្នខ្ពស់បំផុត ដោយត្រូវចេះថែរក្សាសុខភាពផ្ទាល់ខ្លួន ដោយអនុវត្តនូវវិធានការសាមញ្ញៗមានដូចខាងក្រោមនេះ។ ប្រសិនបើលោកអ្នក មានរោគសញ្ញាដូចជា គ្រុនក្តៅ ក្អក និងពិបាកដកដង្ហើម ទាំងក្នុងអំឡុងពេលធ្វើដំណើរ ឬបន្ទាប់ពីការវិលត្រឡប់មកពីកន្លែងដែលបានជម្រាបខាងលើ សូមទៅជួបវេជ្ជបណ្ឌិត (នៅគ្រឹះស្ថានសុខាភិបាលសាធារណៈដែលនៅជិតបំផុតភ្លាម) និងប្រាប់ព័ត៌មានដល់គ្រូពេទ្យអំពីប្រវត្តិនៃការធ្វើដំណើរ និងរោគសញ្ញារបស់លោកអ្នក។ លោកសាស្ត្រាចារ្យ ម៉ម ប៊ុនហេង បានក្រើនរំលឹកជូនដល់ប្រជាពលរដ្ឋទាំងអស់ឲ្យមានការប្រុងប្រយ័ត្នខ្ពស់លើការបង្ការការចម្លងជំងឺរលាកសួតដោយវីរុសកូរ៉ូណាថ្មីខាងលើ ដែលបានរកឃើញមានមួយករណីនៅខេត្តព្រះសីហនុ នៅថ្ងៃទី២៧ ខែមករា ឆ្នាំ២០២០នេះ ដោយអនុវត្តនូវវិធានការដូចតទៅ៖ ១៖ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ ២៖ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ៣៖ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ៤៖ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ ៥៖ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ៦៖ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ ៨៖ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ៩៖ ប្រសិនបើមានសង្ស័យថាឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ(ប្រភេទមេរោគ)ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍ ១១៥ ។ ពាក់ព័ន្ធនឹងករណីនេះ ក្រសួងសុខាភិបាល នឹងបន្តការស្រាវជ្រាវករណីជំងឺលើនេះជាបន្តទៀត និងបន្ដធ្វើការជូនដំណឹងដល់សាធារណជន អំពីការវិវត្តន៍នៃបញ្ហាសុខភាពតាមគេហទំព័រ និងទំព័រហ្វេសប៊ុករបស់ក្រសួងសុខាភិបាល ទំព័រហ្វេសប៊ុក និងគេហទំព័ររបស់នាយកដ្ឋានប្រយុទ្ធនឹងជំងឺឆ្លង www.cdcmoh.gov.kh ដែលគេហទំព័រនេះមានសម្ភារៈអប់រំសុខភាពអំពីការបង្ការការឆ្លងជំងឺតាមផ្លូវដង្ហើម ដែលអាចទាញយកមកមើលបាន។ សូមជំរាបថា គិតត្រឹមល្ងាចថ្ងៃទី២៧ ខែមករា ឆ្នាំ២០២០នេះ វិរុសផ្លូវដង្ហើមប្រភេទថ្មី កូរ៉ូណា បានសម្លាប់មនុស្ស៨១នាក់ហើយ ចំណែកអ្នកឆ្លងនៅប្រទេសចិន បានកើនឡើងរហូតលើស២៧០០នាក់ ខណៈប្រមាណ៣៨ករណីផ្សេងទៀត នៅតាមបណ្តាប្រទេសមួយចំនួន៕
|
2020-01-28T02:19:00+07:00
|
freshnewsasia.com
|
https://m.freshnewsasia.com/index.php/en/localnews/146673-2020-01-27-12-19-52.html
|
ce3e87ae-5d83-4234-9726-f8908da45810
|
ក្រសួងការបរទេសកម្ពុជា គ្មានវិធានការជម្លៀសនិស្សិតខ្មែរពីប្រទេសចិនទេ
|
ក្រសួងការបរទេសបញ្ជាក់ថា អាជ្ញាធរកម្ពុជាគ្មានវិធានការជម្លៀសពលរដ្ឋ និងនិស្សិតខ្មែរ ដែលកំពុងជាប់នៅក្នុងខេត្តហ៊ូបេ (Hubei) ប្រទេសចិន ដែលជាទីកន្លែងផ្ទុះជំងឺរលាកសួត បង្កឡើងដោយមេរោគកូរ៉ូណា (Coronavirus) ដ៏កាចសាហាវនោះឡើយ។ សង្គមស៊ីវិល យល់ថា រដ្ឋាភិបាល គួរតែគិតគូរជម្លៀសប្រជាជន និងនិស្សិតខ្មែរចេញពីកន្លែងប្រឈមការឆ្លងមេរោគថ្មីនេះ ព្រោះនេះជារឿង អាយុជីវិត។ អ្នកនាំពាក្យក្រសួងការបរទេសកម្ពុជា លោក លោក កុយ គួង មានប្រសាសន៍ថា ក្រសួងបានណែនាំទៅស្ថានទូតកម្ពុជាប្រចាំនៅប្រទេសចិន និងស្ថានអគ្គកុងស៊ុលកម្ពុជាប្រចាំខេត្តឆុងឈីង ដែលនៅជិតនឹងខេត្តហ៊ូបេ ដើម្បីសហការជាប្រចាំជាមួយអាជ្ញាធរចិន និងសាលារៀន ក្នុងការជួយសហការថែទាំ និងផ្គត់ផ្គង់ចំណីអាហារដល់និស្សិតកម្ពុជាចំនួន២៣នាក់ ដែលកំពុងជាប់នៅទីនោះ។ លោកអះអាងថា មកទល់ពេលនេះ ស្ថានភាពសុខភាពរបស់ពលរដ្ឋ និងនិស្សិតខ្មែរនៅប្រទេសចិន គឺល្អធម្មតាទេ។ អ្នកនាំពាក្យក្រសួងការបរទេសកម្ពុជារូបនេះ ឲ្យដឹងដែរថា ទោះបីជាប្រទេសមួយចំនួន កំពុងរៀបចំជម្លៀសប្រជាជនរបស់គេចេញពីខេត្ត ដែលផ្ទុះជំងឺកាចសាហាវនោះក្តី ក៏កម្ពុជា មិនមានផែនការជម្លៀសប្រជាពលរដ្ឋ និងនិស្សិតខ្មែរនោះទេ ដោយជឿជាក់ទៅលើសមត្ថភាពរបស់អាជ្ញាធរចិន និងយល់ថា ស្ថានភាពនៅទីនោះ មិនទាន់ធ្ងន់ធ្ងរដល់កម្រិតព្រួយបារម្ភខ្លាំង៖ ជំងឺរលាកសួតដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅខេត្ត ហ៊ូបេ (Hubei) ប្រទេសចិន ចាប់តាំងពីដើមខែមករា។ គិតត្រឹមថ្ងៃទី២៧ ខែមករា ចំនួនមនុស្សស្លាប់នៅប្រទេសចិន កើនដល់៨១នាក់ហើយ និងជិត ៣ពាន់នាក់ បានឆ្លងវីរុសកូរ៉ូណាថ្មីនេះ។ ករណីវីរុសថ្មីនេះ កំពុងរីករាលដាលដល់ប្រទេសជាច្រើនក្នុងពិភពលោក ហើយ ប្រទេសមួយចំនួន ដូចជា អាមេរិក ជប៉ុន និងប្រទេសថៃ ជាដើមកំពុងរៀបចំជម្លៀសប្រជាជនរបស់ខ្លួន ចេញពីទីក្រុងវ៉ូហាន (Wuhan) ជាទីកន្លែងផ្ទុះមេរោគ ថ្មីនេះ។ ក្រុមនិស្សិតកម្ពុជាដែលកំពុងសិក្សានៅក្នុងខេត្ត ហ៊ូបេ (Hubei) ប្រទេសចិន កាលពីពេលថ្មីៗ នេះ បានបង្ហាញការព្រួយបារម្ភយ៉ាងខ្លាំងអំពីសុវត្ថិភាពដោយសារតែការចម្លងយ៉ាងលឿននៃវីរុស កូរ៉ូណាថ្មីនេះ និងបានអំពាវនាវឲ្យរដ្ឋាភិបាលកម្ពុជា សហការជាមួយរដ្ឋាភិបាលចិន ដើម្បីជម្លៀស ពួកគេចេញពីទីនោះទៅរកកន្លែងមានសុវត្ថិភាព។ ពួកគេប្រាប់បណ្ដាញសារព័ត៌មាននៅកម្ពុជា ថា ស្ថានភាពនៅទីនោះស្ងាត់ជ្រងំ ម្នាក់ៗ រស់នៅតែក្នុងបន្ទប់ ហើយហាងនានា ត្រូវបានបិទទ្វារ ខ្វះម្ហូបអាហារ និងខ្វះម៉ាស់ការពារជាដើម។ នាយកប្រតិបត្តិអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ ថ្លែងថា រដ្ឋាភិបាល គួរតែរកមធ្យោបាយជម្លៀសពលរដ្ឋ និងនិស្សិតខ្មែរចេញពីទឹកដី ដែលកំពុងប្រឈមការឆ្លងមេរោគ ថ្មីនេះ ដោយមិនអាចធ្វេសប្រហែលបានទេ ព្រោះជាករណីប៉ះពាល់ដល់អាយុជីវិត។ លោកបន្តថា ក្នុងករណីមានបញ្ហាដល់ពលរដ្ឋ ឬនិស្សិតខ្មែរនៅប្រទេសចិន គឺរដ្ឋាភិបាល នឹង ប្រឈមការស្ដីបន្ទោស និងមានចំណែកទទួលខុសត្រូវ ព្រោះរដ្ឋាភិបាលមានកាតព្វកិច្ចការពារពលរដ្ឋរបស់ខ្លួនគ្រប់ទីកន្លែង៖ មន្ត្រីសង្គមស៊ីវិលរូបនេះអំពាវនាវឲ្យអាជ្ញាធរជំនាញពាក់ព័ន្ធ ត្រូវប្រុងប្រយ័ត្នចំពោះជនជាតិចិន និងអ្នកដំណើរ ដែលមានប្រវត្តិឆ្លងកាត់ប្រទេសចិន និងត្រូវត្រៀមលក្ខណៈឲ្យបានគ្រប់គ្រាន់ ដើម្បីបង្ការ និងទប់ស្កាត់ករណីមាននាំចូលនូវមេរោគថ្មីនេះដែរ។ ដើម្បីទប់ស្កាត់បង្ការនូវមេរោគកូរ៉ូណានេះ ក្រសួងសុខាភិបាលកម្ពុជា បានដាក់ម៉ាស៊ីនស្កែនកម្ដៅនៅតាមច្រកអន្តរជាតិផ្លូវគោក ៣កន្លែង រួមមាន ប៉ោយប៉ែត បាវិត និងព្រែកចាក ហើយដាក់ម៉ាស៊ីនស្ទង់កម្ដៅនៅតាមអាកាសយានដ្ឋានអន្តរជាតិទាំង៣កន្លែងផងដែរ គឺនៅភ្នំពេញ សៀមរាប និងក្រុងព្រះសីហនុ។ ជាមួយគ្នានេះ ក្រសួងសុខាភិបាល អំពាវនាវឱ្យប្រជាពលរដ្ឋគ្រប់រូបលាងដៃជាមួយសាប៊ូ ឬជាតិអាកុលឱ្យបានញឹកញាប់ ខ្ទប់មាត់និងច្រមុះ នៅពេលក្អកនិងផ្ដាសាយ ហើយចោលក្រដាសទាំងនោះក្នុងធុងសំរាមភ្លាមៗ។ ក្រសួងណែនាំឱ្យចៀសវាងការប្រាស្រ័យទាក់ទងជាមួយអ្នកដែលមានគ្រុនក្ដៅ និងក្អក ហើយបើក្នុងករណីមានអាការៈគ្រុនក្ដៅ ក្អក និងពិបាកដកដង្ហើម ត្រូវរួសរាន់រកការព្យាបាលនៅតាមមន្ទីរពេទ្យដែលនៅជិត។ ចំណុចមួយទៀត ក្រសួងហាមប៉ះពាល់សត្វរស់ បើមិនចាំបាច់ ហើយចម្អិនម្ហូបអាហារឲ្យមានអនាម័យ និងឆ្អិនល្អ និងហាមបរិភោគសត្វ ឬស៊ុតដែលនៅឆៅ៕
|
2020-01-27T22:35:00+07:00
|
rfa.org
|
https://www.rfa.org/khmer/news/health/ministry-of-foreign-affairs-has-no-plan-to-evacuate-students-from-china-01272020101627.html
|
7ef92869-4f5c-4f64-bd0f-3f5cef8ef7ac
|
អ្នកជំនាញផ្នែកខ្យល់៖ ខ្យល់មិនអាចនាំជំងឺផ្លូវដង្ហើម «កូរ៉ូណាវីរុស» ពីចិនមកដល់កម្ពុជាឡើយ (Video inside)
|
ជំងឺផ្លូវដង្ហើម «កូរ៉ូណាវីរុស» ដែលកំពុងកើតមាននៅក្នុងប្រទេសចិន និងរីកសាយភាយទៅដល់បណ្តាប្រទេសមួយចំនួនទាំងនៅអាស៊ី និងអឺរ៉ុបផងនោះ កំពុងបង្កក្តីព្រួយបារម្ភយ៉ាងខ្លាំងសម្រាប់ប្រជាពលរដ្ឋលើពិភពលោក។ បើទោះបីកម្ពុជាមិនទាន់កើតមានជំងឺនេះ តែប្រជាពលរដ្ឋកម្ពុជាកំពុងព្រួយបារម្ភខ្លាំងណាស់ផងដែរពីការរីកសាយភាយនៃជំងឺនេះ។ ក្នុងសន្និសីទព័ត៌មានរបស់អង្គភាពអ្នកនាំពាក្យរាជរដ្ឋាភិបាលកម្ពុជានាព្រឹកថ្ងៃទី២៧ ខែមករា ឆ្នាំ២០២០នេះ មានប្រជាពលរដ្ឋមួយរូបបង្ហាញក្តីបារម្ភខ្លាចជំងឺនេះ ត្រូវបានបក់បោកពីប្រទេសចិន មកដល់ប្រទេសកម្ពុជាតាមរយៈខ្យល់។ ឆ្លើយតបចំពោះចម្ងល់ និងក្តីបារម្ភនេះ លោក ហេង ណារ៉េត អគ្គនាយកនៃអគ្គនាយកដ្ឋានគាំពារបរិស្ថាននៃក្រសួងបរិស្ថាន បានគូសបញ្ជាក់ដោយភ្ជាប់ជាមួយអំណះអំណាងមួយចំនួនរបស់ក្រសួងសុខាភិបាលថា ជំអឹផ្លូវដង្ហើម «កូរ៉ូណាវីរុស» មិនអាចមកដល់ប្រទេសកម្ពុជា តាមរយៈខ្យល់ដែលបោកបក់ពីប្រទេសចិននោះឡើយ។ លោកបានបញ្ជាក់ថា វីរុសនេះ មិនអាចរស់នៅបរិយាកាសខាងក្រៅ ឬរស់នៅក្នុងលំហខ្យល់បានយូរនោះឡើយ។ សូមបញ្ជាក់ថា មកដល់ពេលនេះជំងឺផ្លូវដង្ហើមកូរ៉ូណាវីរុស បានសម្លាប់មនុស្សប្រមាណ ៨០នាក់ហើយ ខណៈអ្នកឆ្លងជំងឺនេះ កើនឡើងដល់ ២,៧៦១នាក់សម្រាប់ប្រទេសចិន ហើយប្រមាណ ៣៧ករណីទៀត កើតមាននៅតាមបណ្តាប្រទេសដទៃ។ បើទោះបីជាយ៉ាងណានៅក្នុងប្រទេសកម្ពុជា មិនទាន់កើតមានករណីឆ្លងជំងឺនេះនៅឡើយនោះទេ។ ក្រសួងសុខាភិបាលកម្ពុជា កំពុងយកចិត្តទុកដាក់ខ្ពស់ក្នុងការទប់ស្កាត់មិនឱ្យជំងឺប្រភេទនេះឆ្លងមកប្រទេសកម្ពុជា៕
|
2020-01-27T20:59:00+07:00
|
freshnewsasia.com
|
https://m.freshnewsasia.com/index.php/en/localnews/146639-2020-01-27-06-59-17.html
|
7a4f0be7-8c4c-4c60-a1e6-277c63fb4a20
|
កម្ពុជារកឃើញវីរុសកូរ៉ូណាប្រភេទថ្មីមួយករណីដំបូង នៅខេត្តព្រះសីហនុ
|
កម្ពុជារកឃើញជំងឺរលាកសួតបង្កឡើងដោយមេរោគកូរ៉ូណាវីរុស (Coronavirus) ប្រភេទថ្មី មួយករណីដំបូង នៅខេត្តព្រះសីហនុ នៅថ្ងៃទី២៧ មករា។ សង្គមស៊ីវិលស្នើសុំឲ្យអាជ្ញាធរខេត្តព្រះសីហនុ ប្រកាសផ្សព្វផ្សាយលម្អិតជាសាធារណ:អំពីព័ត៌មាននៃការឆ្លងជំងឺរលាកផ្លូវដង្ហើមដែលបង្កដោយវីរុសកូរ៉ូណា។ ការព្រួយបារម្ភនេះធ្វើឡើងបន្ទាប់ពីក្រសួងសុខាភិបាលរកឃើញជនជាតិចិនម្នាក់មានផ្ទុកជំងឺនេះ។ សង្គមស៊ីវិលបារម្ភថាប្រជាពលរដ្ឋខេត្តព្រះសីហនុ អាចនឹងមានហានិភ័យខ្ពស់ក្នុងការឆ្លងជំងឺរលាកផ្លូវដង្ហើម ដែលបង្កដោយវីរុសកូរ៉ូណាថ្មីនេះ ព្រោះមានជនជាតិចិនច្រើនបានវិលត្រឡប់ពីប្រទេសចិន មកខេត្តជាប់សមុទ្រមួយនេះ បន្ទាប់ពីពួកគេបានទៅលេងគ្រួសារក្នុងពេលចូលឆ្នាំចិន។ អ្នកសម្របសម្រួលសមាគមអាដហុក (Adhoc) ខេត្តព្រះសីហនុអ្នកស្រី ជាប សុធារី ប្រាប់អាស៊ីសេរីនៅថ្ងៃច័ន្ទទី២៧ខែមករាថា ប្រជាពលរដ្ឋភាគច្រើនមិនបានយកចិត្តទុកដាក់ ពាក់ម៉ាសការពារទេ ព្រោះអាជ្ញាធរបានប្រកាសជារឿយៗថា នៅខេត្តនេះមិនមានអ្នកឆ្លងជំងឺរលាកសួត ដែលបង្កដោយវីរុសកូរ៉ូណានេះទេ។ អ្នកស្រីសង្ស័យថា អាជ្ញាធរខេត្ត ទំនងជាចង់អូសទាញភ្ញៀវទេសចរមកលេងខេត្តព្រះសីហនុ ឲ្យបានច្រើនក្នុងពេលចូលឆ្នាំចិន ប៉ុន្តែឥឡូវប្រជាពលរដ្ឋចាប់ផ្តើមបារម្ភបន្ទាប់ពីក្រសួងប្រកាសថា មានជនជាតិចិនម្នាក់ផ្ទុកវីរុសខូរូណានៅខេត្តព្រះសីហនុមួយនេះ៖ « » ក្រសួងសុខាភិបាលប្រកាសថា បានរកឃើញមួយករណីនៃជំងឺឆ្លងវីរុសកូរ៉ូណានៅប្រទេសកម្ពុជា បើគិតត្រឹមម៉ោង៧យប់ថ្ងៃទី២៧ខែមករា។ រដ្ឋមន្ត្រីក្រសួងសុខាភិបាលលោកវេជ្ជបណ្ឌិត ម៉ម ប៊ុនហេង បានមានប្រសាសន៍ក្នុងសន្និសីទកាសែតមួយនៅថ្ងៃចន្ទម្សិលមិញនេះថា កម្ពុជាបានរកឃើញករណីជំងឺរលាកផ្លូវដង្ហើមដែលបង្កដោយវីរុសកូរ៉ូណានេះនៅលើជនជាតិចិនម្នាក់នៅខេត្តព្រះសីហនុ ហើយបុរសនេះទើបតែវិលត្រឡប់មកពីប្រទេសចិនចូលមកកម្ពុជាវិញ។ លោកថា បុរសជនជាតិចិនដែលឆ្លងវីរុសកូរ៉ូណានេះ បានធ្វើដំណើរមកពីទីក្រុងវូហាន (Wuhan) ប្រទេសចិន ជាមួយក្រុមគ្រួសារ ៤នាក់ មកខេត្តព្រះសីហនុ ហើយក្រោយពីមានការសង្ស័យបុគ្គលិកសុខាភិបាល បានយកសំណាកទឹករំអិលពីច្រមុះ និងបំពង់ករបស់ពួកគេ ទៅវិភាគ ហើយរកឃើញម្នាក់ក្នុងចំណោម៤នាក់នោះ មានផ្ទុកវីរុសកូរ៉ូណានេះ។ ទោះជាយ៉ាងណា រដ្ឋមន្ត្រីក្រសួងសុខាភិបាល លោក ម៉ម ប៊ុនហេង មានប្រសាសន៍ថា អ្នកជំងឺជនជាតិចិនរូបនោះ មានសភាពថេរ ស្ថិតក្រោមការត្រួតពិនិត្យរបស់អាជ្ញាធរ៖ «» រដ្ឋលេខាធិការក្រសួងសុខាភិបាលលោកស្រីវេជ្ជបណ្ឌិត ឱ វណ្ណឌីន មានប្រសាសន៍ក្នុងសន្និសីទកាសែត នៅថ្ងៃទី២៧ មករានោះដែរថា វិធានការចម្បងក្នុងការការពារ មិនឱ្យឆ្លងមេរោគវីរុសកូរ៉ូណានេះ គឺត្រូវលាងដៃនឹងសាប៊ូ៖ «» អ្នកនាំពាក្យក្រសួងសុខាភិបាលលោកវេជ្ជបណ្ឌិត លី សូវ៉ាន់ ប្រាប់អាស៊ីសេរីថា ក្រសួងសុខាភិបាលបានធ្វើវិភាគទៅលើបុគ្គលិកម្នាក់នៃសណ្ឋាគារ ឃ្វីនកូ (Queenco Hotel) ដែលអ្នកជំងឺចិនរូបនោះស្នាក់នៅ ប៉ុន្តែមិនបានរកឃើញថា បុគ្គលិករូបនោះមានផ្ទុកវីរុសកូរ៉ូណាទេ។ លោកថា បុគ្គលិកសណ្ឋាគារម្នាក់នេះត្រូវបានរក្សាទុកជាមួយជនជាតិចិន ៦នាក់ទៀតនៅសណ្ឋាគារនោះដើម្បីតាមដាន បើទោះបីពួកគេមិនទាន់បង្ហាញរោគសញ្ញាណាមួយនៅឡើយ។ របាយការណ៍ក្រសួងមហាផ្ទៃបានឲ្យដឹងថា សព្វថ្ងៃមានជនជាតិចិនរស់នៅក្នុងប្រទេសកម្ពុជារយ:ពេលវែងចំនួន ២៥ ម៉ឺននាក់ ក្នុងនោះមានជាង១១ម៉ឺននាក់នៅខេត្តព្រះសីហនុ និងប្រមាណ ១០ម៉ឺននាក់នៅទីក្រុងភ្នំពេញ។ រហូតមកដល់ពេលនេះវីរុសកូរ៉ូណាថ្មីនេះ បានឆ្លងដល់មនុស្សចំនួន ២ពាន់៧រយសែសិបបួននាក់ (២.៧៤៤) នៅក្នុងប្រទេសចិន ហើយបានសម្លាប់មនុស្ស ៨០ នាក់ នេះបើយោងតាមតួលេខដែលផ្ដល់ដោយគណៈកម្មការសុខភាពជាតិរបស់ប្រទេសចិនកាលពីយប់ថ្ងៃអាទិត្យទី២៦៕
|
2020-01-27T20:50:00+07:00
|
rfa.org
|
https://www.rfa.org/khmer/news/health/first-case-of-coronavirus-found-in-cambodia-01272020084717.html
|
d0d2ae2b-2e08-4db3-aed8-e12e5eb10bac
|
កម្ពុជារកឃើញ ជនជាតិចិនម្នាក់ មានផ្ទុកវីរុសកូរ៉ូណា នៅខេត្តព្រះសីហនុ
|
រាជធានីភ្នំពេញ ៖ កម្ពុជារកឃើញវីរុសប្រភេទថ្មីកូរ៉ូណាលើកដំបូង នៅលើជនជាតិចិនម្នាក់ នៅខេត្តព្រះសីហនុ។ នេះបើតាមប្រសាសន៍លោក ម៉ម ប៊ុនហេង រដ្ឋមន្រ្តីក្រសួងសុខាភិបាលបានថ្លែងក្នុងសន្និសិទសារព័ត៌មាន ថ្ងៃទី២៧ ខែមករា ឆ្នាំ២០២០នេះ ។ តាមការបញ្ជាក់ពីរដ្ឋមន្រ្តីក្រសួងសុខាភិបាល បានឲ្យដឹងថា អ្នកជំងឺដែលឆ្លងវីរុសកូរ៉ូណាថ្មីនេះ បាននឹងកំពុងដាក់នៅដាច់ដោយឡែកពីគេ ។ ជនជាតិចិនម្នាក់ ក្នុងចំណោមគ្រួសាររបស់គាត់ ចំនួន៣នាក់ផ្សេងទៀត ធ្វើដំណើរមកពីក្រុងវូហាន ប្រទេសចិន ជាទីដែលមានការផ្ទុះឡើងជំងឺប្រភេទថ្មី កូរ៉ូណា ។ ពាក់ព័ន្ធករណីនេះខាងក្រសួងសុខាភិបាល បានទាក់ទងទៅខាងស្ថានទូតចិនរួចហើយ ព្រមទាំងសន្យាថា នឹងព្យាបាលអ្នកជំងឺឲ្យជាសះស្បើយទើបឲ្យត្រឡប់ទៅវិញ ខណៈដែលសមាជិកគ្រួសារគាត់ ៣នាក់ទៀត មិនមានរោគសញ្ញាជំងឺរលាកសួតថ្មីនោះទេ ។ គិតត្រឹមថ្ងៃទី២៧ ខែមករា ឆ្នាំ២០២០ នៅប្រទេសចិន អ្នកស្លាប់ដោយជំងឺរលាកសួត កូរ៉ូណា វីរុស ប្រភេទថ្មីនេះ បានកើនដល់៨១នាក់ រីឯអ្នកឆ្លងវិរុសដ៏សាហាវនេះ កើនជិត ៣,០០០ករណីហើយ ។ ក្នុងនោះ ប្រទេសជាង១០ផ្សេងទៀត ក៏កើតមានជំងឺរលាកសួត កូរ៉ូណាវីរុស ៕
|
2020-01-27T19:32:16+07:00
|
kbnnews.com
|
https://kbn.news/archives/148510
|
f13c37c9-5c66-43ce-897f-db5ef731f641
|
BREAKING NEWS: អ្នកស្លាប់ដោយសារជំងឺផ្លូវដង្ហើមប្រភេទថ្មីកើនដល់៨០នាក់ហើយ ខណៈអ្នកឆ្លងវិរុសដ៏សាហាវនេះកើនលើស២៧០០ករណី (Video inside)
|
យោងតាមសារព័ត៌មានរបស់ចិន បានចេញផ្សាយនៅមុននេះបន្តិចនាព្រឹកថ្ងៃទី២៧ ខែមករា ឆ្នាំ២០២០នេះថា វិរុសផ្លូវដង្ហើមប្រភេទថ្មីនេះ បានសម្លាប់មនុស្សកើនដល់៨០នាក់ហើយ ចំណែកអ្នកឆ្លងវីរុសដ៏សាហាវនេះនៅប្រទេសចិន បានកើនឡើងរហូតដល់២៧៦១នាក់ ខណៈប្រមាណ៣៧ករណីផ្សេងទៀត នៅតាមបណ្តាប្រទេសមួយចំនួន។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអំពាវនាវដល់ជនរួមជាតិទាំងអស់ ចូលរួមទប់ស្កាត់ជំងឺផ្លូវដង្ហើមកូរ៉ូណា (Corona) ខណៈដែលជំងឺកាចសាហាវនេះបានរាតត្បាតដល់ប្រទេសមួយចំនួន ប៉ុន្តែមិនទាន់មានមកដល់ប្រទេសកម្ពុជានៅឡើយទេ។ ១៖ ប្រទេសចិន៖ ឆ្លង ២,៧៤៤នាក់ ក្នុងនោះស្លាប់ ៨០នាក់ ២៖ ថៃ៖ ០៨ករណី ៣៖ អូស្ត្រាលី៖ ០៤ករណី ៤៖ បារាំង៖ ០៣ករណី ៥៖ ជប៉ុន៖ ០៤ករណី ៦៖ ម៉ាឡេស៊ី៖ ០៤ករណី ៧៖ សិង្ហបុរី៖ ០៤ករណី ៨៖ កូរ៉េខាងត្បូង៖ ០៣ករណី ៩៖ សហរដ្ឋអាមេរិក៖ ០៥ករណី ១០៖ វៀតណាម៖ ០២ករណី ១១៖ នេប៉ាល់៖ ០១ករណី ១២៖ កាណាដា ០១ករណី រដ្ឋមន្រ្តីក្រសួងសុខាភិបាលកម្ពុជា លោក ម៉ម ប៊ុនហេង បានថ្លែងប្រាប់នាយកប្រតិបត្តិអង្គភាពព័ត៌មាន Fresh News ឲ្យដឹងថា កម្ពុជាក៏មិនទាន់រកឃើញមានករណីឆ្លងវិរុសនេះនៅឡើយទេ។ លោករដ្ឋមន្រ្តី ម៉ម ប៊ុនហេង ថ្លែងប្រាប់យ៉ាងដូច្នេះថា៖ ។ លោករដ្ឋមន្រ្តី បានបន្តបញ្ជាក់ថា ក្រុមការងាររបស់ក្រសួងសុខាភិបាល បាននឹងកំពុងតាមដានយ៉ាងយកចិត្តទុកដាក់ជាទីបំផុត ព្រមទាំងបានបង្កើនវិធានការទប់ស្កាត់ នៅតាមព្រលានយន្តហោះ និងតាមច្រកព្រំដែននានា ដើម្បីធានាសុវត្ថិភាពដល់ប្រជាពលរដ្ឋកម្ពុជា៕
|
2020-01-27T16:38:00+07:00
|
freshnewsasia.com
|
https://m.freshnewsasia.com/index.php/en/internationalnews/146621-2020-01-27-02-38-48.html
|
4a7d54f8-f8f7-438a-a274-2ef504d02fa6
|
ក្រសួងសុខាភិបាលបង្ហាញសារអប់រំសុខភាព សម្រាប់ជាកិច្ចការពារសុខភាពពីការឆ្លងជំងឺរលាកសួតប្រភេទថ្មី
|
ក្រៅពីសូមអំពាវនាវដល់អ្នកលក់ទាំងអស់ សូមកុំតម្លើងថ្លៃ ម៉ាស់, ក្រសួងសុខាភិបាលក៏បានបង្ហាញសារអប់រំសុខភាព សម្រាប់ជាកិច្ចការពារសុខភាព ពីការឆ្លងជំងឺរលាកសួតប្រភេទថ្មី ដោយវិរុសកូរ៉ូណា (2019-nCov) ខណៈជំងឺនេះបានសម្លាប់មនុស្ស៥៦នាក់ ចំណែកអ្នកឆ្លងវីរុសនេះនៅប្រទេសចិន បានកើនឡើងរហូតដល់២០៧០នាក់ និង៣៧ករណីផ្សេងទៀត នៅតាមបណ្តាប្រទេសមួយចំនួន។
|
2020-01-27T16:25:00+07:00
|
freshnewsasia.com
|
https://m.freshnewsasia.com/index.php/en/localnews/146620-2020-01-27-02-25-18.html
|
42b522df-b1ea-4aba-a0c5-ab1c335df0f3
|
អ្នកជំនាញផ្នែកខ្យល់៖ ខ្យល់មិនអាចនាំជំងឺផ្លូងដង្ហើម «កូរ៉ូណាវីរុស» ពីចិន មកដល់កម្ពុជា បានទេ
|
ជំងឺផ្លូវដង្ហើម «កូរ៉ូណាវីរុស» ដែលកំពុងកើតមាននៅក្នុងប្រទេសចិន និងកំពុងរីកសាយភាយទៅដល់បណ្តាប្រទេសមួយចំនួនទាំងនៅអាស៊ី និងអឺរ៉ុបផងនោះ បើទោះបីកម្ពុជាមិនទាន់កើតមានជំងឺនេះ តែប្រជាពលរដ្ឋកម្ពុជាកំពុងព្រួយបារម្ភខ្លាំងណាស់ផងដែរពីការរីកសាយភាយនៃជំងឺនេះ។ ក្នុងសន្និសីទព័ត៌មានរបស់អង្គភាពអ្នកនាំពាក្យរាជរដ្ឋាភិបាលកម្ពុជានាព្រឹកថ្ងៃទី២៧ ខែមករា ឆ្នាំ២០២០នេះ ឆ្លើយតបចំពោះចម្ងល់ និងក្តីបារម្ភនេះ ក្នុងសន្និសីទព័ត៌មានរបស់អង្គភាពអ្នកនាំពាក្យរាជរដ្ឋាភិបាលកម្ពុជានាព្រឹកថ្ងៃទី២៧ ខែមករា ឆ្នាំ២០២០នេះ លោក ហេង ណារ៉េត អគ្គនាយកនៃអគ្គនាយកដ្ឋានគាំពារបរិស្ថាននៃក្រសួងបរិស្ថាន បានគូសបញ្ជាក់ដោយភ្ជាប់ជាមួយអំណះអំណាងមួយចំនួនរបស់ក្រសួងសុខាភិបាលថា ជំអឹផ្លូវដង្ហើម «កូរ៉ូណាវីរុស» មិនអាចមកដល់ប្រទេសកម្ពុជា តាមរយៈខ្យល់ដែលបោកបក់ពីប្រទេសចិននោះឡើយ។ លោកបានបញ្ជាក់ថា វីរុសនេះ មិនអាចរស់នៅបរិយាកាសខាងក្រៅ ឬរស់នៅក្នុងលំហខ្យល់បានយូរនោះឡើយ។ សូមបញ្ជាក់ថា មកដល់ពេលនេះជំងឺផ្លូវដង្ហើមកូរ៉ូណាវីរុស បានសម្លាប់មនុស្សប្រមាណ ៨០នាក់ហើយ ខណៈអ្នកឆ្លងជំងឺនេះ កើនឡើងដល់ ២,៧៦១នាក់សម្រាប់ប្រទេសចិន ហើយប្រមាណ ៣៧ករណីទៀត កើតមាននៅតាមបណ្តាប្រទេសដទៃ៕
|
2020-01-27T14:17:53+07:00
|
kbnnews.com
|
https://kbn.news/archives/148467
|
0131dbde-7ee7-4f45-8235-4940c45863e4
|
ក្រសួងសុខាភិបាល ព្រមានចាត់វិធានការអ្នកលេងហ្វេសប៊ុកដែលថា មេរោគកូរ៉ូណាឆ្លងដល់កម្ពុជា
|
ក្រសួងសុខាភិបាល ព្រមានចាត់វិធានការចំពោះអ្នកប្រើប្រាស់បណ្តាញសង្គមហ្វេសប៊ុកដែល ប្រឌិតព័ត៌មានថា ជំងឺរលាកសួតបង្កឡើងដោយវីរុសកូរ៉ូណា (Corona Virus) មានប្រភពពីប្រទេសចិនឆ្លងចូលដល់ប្រទេសកម្ពុជា។ សង្គមស៊ីវិលយល់ថា ក្រសួងសុខាភិបាលគួរតែយកចិត្តទុកដាក់ផ្សព្វផ្សាយ និងទប់ស្កាត់មេរោគឆ្លងប្រភេទ ថ្មីនេះឲ្យមានប្រសិទ្ធភាព ជាពិសេសរកវិធីសាស្ត្រ ជួយដល់និស្សិតកម្ពុជាដែលកំពុងស្ថិតក្នុងប្រទេសចិន។ អ្នកនាំពាក្យក្រសួងសុខាភិបាល និងជាប្រធាននាយកដ្ឋានប្រយុទ្ធនឹងជំងឺឆ្លង លោក លី សូវ៉ាន់ ប្រកាសថា គិតត្រឹមម៉ោង ៤ល្ងាចថ្ងៃទី២៦ ខែមករា កម្ពុជាមិនទាន់រកឃើញ មានករណីជំងឺឆ្លងប្រភេទរលាកសួតបង្កដោយវីរុសកូរ៉ូណា (Coronavirus) នៅឡើយទេ។ លោកអះអាងថា ក្រសួងរកឃើញមានករណីសង្ស័យជាបន្តបន្ទាប់ ប៉ុន្តែក្រោយពិនិត្យនិងវិភាគមើល គឺលទ្ធផលសុទ្ធតែអវិជ្ជមានទាំងអស់៖ ក្រសួងសុខាភិបាល កាលពីព្រឹកថ្ងៃទី២៦ ខែមករា បានចេញសេចក្តីប្រកាសព័ត៌មាន ដោយព្រមាន ថា នឹងចាត់វិធានការតឹងរ៉ឹងតាមផ្លូវច្បាប់ចំពោះម្ចាស់គណនីហ្វេសប៊ុកណាដែលនៅតែបន្តផ្សព្វផ្សាយព័ត៌មានមិនពិតថា មេរោគកូរ៉ូណា បានឆ្លងចូលដល់កម្ពុជា។ ក្រសួងចាត់ទុកថា ការផ្សាយព័ត៌មានមិនពិត គឺជា «ទង្វើមិនអាចអត់ឱនឲ្យបាន» និងជា «ទង្វើប្រាសចាកសីលធម៌សច្ចធម៌» ដែលបង្កឲ្យ ប្រជាជនបាត់បង់ជំនឿទៅលើក្រសួងសុខាភិបាល ក្នុងការប្រឹងប្រែងទប់ស្កាត់កុំឲ្យកូរ៉ូណាវីរុសចូលដល់កម្ពុជា។ អគ្គលេខាធិការសម្ព័ន្ធសមាគម និងសហជីពផ្ទះសាមគ្គី លោក ទឹម ម៉ាឡៃ មានប្រសាសន៍ថា លោក មិនគាំទ្រការផ្សព្វផ្សាយព័ត៌មានមិនពិតនោះទេ ប៉ុន្តែលោក ស្នើសុំឲ្យក្រសួងសុខាភិបាល គួរតែខិតខំទប់ស្កាត់ឲ្យមានប្រសិទ្ធិភាព ព្រោះកម្ពុជា មានភ្ញៀវទេសចរណ៍ចិនចេញចូលរាល់ថ្ងៃ ហើយប្រសិនបើជំងឺថ្មីនេះ មានវត្តមាននៅកម្ពុជា គឺពិតជាអាសន្នធំពិបាកទប់ស្កាត់មិនខានឡើយ ។ ទន្ទឹមគ្នានេះ លោក ស្នើសុំឲ្យរដ្ឋាភិបាល គួរតែយកចិត្តទុកដាក់ជួយដល់និស្សិតកម្ពុជាប្រមាណ ២០នាក់ ដែលកំពុងជាប់នៅក្នុងក្រុងវ៉ូហាន (Wuhan) នៃខេត្តហ៊ូបេ (Hubei) ប្រទេសចិន ដែលជាទីកន្លែងផ្ទុះមេរោគដ៏កាចសាហាវនេះ៖ ជំងឺរលាកសួតដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅខេត្ត ហ៊ូបេ (Hubei) ប្រទេសចិន ចាប់តាំងពីដើមខែមករា។ អាជ្ញាធរចិន បានចេញបម្រាមបិទទីក្រុង និងខេត្តនេះទាំងមូល ដោយមិនអនុញ្ញាតឲ្យធ្វើដំណើរចេញចូលដោយសេរីទៀតឡើយ។ មានក្រុមនិស្សិតកម្ពុជាប្រមាណ ២០នាក់ ដែលកំពុងសិក្សានៅក្នុងខេត្តខេត្តហ៊ូបេ (Hubei) ប្រទេសចិននោះ ហើយពួកគេ ព្រួយបារម្ភយ៉ាងខ្លាំងអំពីសុវត្ថិភាពដោយសារតែការចម្លងយ៉ាងលឿននៃវីរុស កូរ៉ូណាថ្មីនេះ និងបានអំពាវនាវឲ្យរដ្ឋាភិបាលកម្ពុជា សហការជាមួយរដ្ឋាភិបាលចិន ដើម្បីជម្លៀស ពួកគេចេញពីទីនោះទៅរកកន្លែងមានសុវត្ថិភាព។ ពួកគេប្រាប់បណ្តាញសារព័ត៌មាននៅកម្ពុជាថា ស្ថានភាពទីនោះស្ងាត់ជ្រងំ ម្នាក់ៗ រស់នៅតែក្នុងបន្ទប់ ហើយហាងនានាត្រូវបានបិទទ្វា ខ្វះម្ហូបអាហារ និងខ្វះម៉ាស់ការពារជាដើម។ ឆ្លើយតបនឹងករណីនេះ ប្រធាននាយកដ្ឋានប្រយុទ្ធនឹងជំងឺឆ្លង លោក លី សូវ៉ាន់ ថ្លែងថា ក្រសួង សុខាភិបាល និងរដ្ឋាភិបាល មិនទាន់មានវិធានការជម្លៀសនិស្សិតខ្មែរចេញពីទីនោះនៅឡើយ ប៉ុន្តែ ក្រសួង បានទំនាក់ទំនង និងបានផ្ញើសារអប់រំអំពីរបៀបថែរក្សាសុខភាពជូនពួកគាត់រួចហើយ។ អ្នកនាំពាក្យក្រសួងសុខាភិបាលរូបនេះ អំពាវនាវឲ្យនិស្សិតកម្ពុជាទាំងនោះ មានការអត់ធ្មត់ និងថែរក្សាសុខភាពដោយខ្លួនឯង៖ លោកនាយករដ្ឋមន្ត្រី ហ៊ុន សែន ក៏បានបង្ហោះសារនៅលើទំព័រហ្វេសប៊ុករបស់លោក ដោយអំពាវនាវឱ្យពលរដ្ឋ និងនិស្សិតខ្មែរនៅប្រទេសចិន ថែរក្សាសុខភាព និងទំនាក់ទំនងជាមួយស្ថានទូតកម្ពុជាប្រចាំប្រទេសចិនក្នុងករណីមានអ្វីកើតឡើង។ គិតត្រឹមថ្ងៃទី២៦ ខែមករា ចំនួនមនុស្សស្លាប់ កើនដល់ ៥៦នាក់ហើយ និងជាង ២ពាន់នាក់ បានធ្លាក់ខ្លួនឈឺបណ្ដាលមកពីវីរុសកូរ៉ូណា។ ករណីវីរុសថ្មីនេះ កំពុងរីករាលដាលដល់ប្រទេសជាច្រើនក្នុងពិភព លោក រួមមាន កោះតៃវ៉ាន់ ថៃ វៀតណាម សិង្ហបុរី ម៉ាឡេស៊ី ជប៉ុន នេប៉ាល់ កូរ៉េខាងត្បូង បារាំង អូស្ត្រាលី កាណាដា អារ៉ាប់ប៊ីសាអូឌីត និងសហរដ្ឋអាមេរិក។ ប៉ុន្តែបច្ចុប្បន្នករណីស្លាប់ មានតែនៅប្រទេសចិនប៉ុណ្ណោះ។ ប្រទេសមួយចំនួន ដូចជា អាមេរិក កំពុងរៀបចំជម្លៀសប្រជាជនរបស់ខ្លួន ចេញពីទីក្រុងវ៉ូហាន (Wuhan) ជាទីកន្លែងផ្ទុះមេរោគថ្មីនេះ។ ក្រសួងសុខាភិបាលកម្ពុជាអំពាវនាវដល់ប្រជាពលរដ្ឋគ្រប់រូបឱ្យលាងដៃជាមួយសាប៊ូ ឬជាតិអាកុលឱ្យបានញឹកញាប់ ខ្ទប់មាត់និងច្រមុះ នៅពេលក្អកនិងផ្ដាសាយ ហើយចោលក្រដាសទាំងនោះក្នុងធុងសំរាមភ្លាមៗ។ ក្រសួងណែនាំឱ្យជៀសវាងការប្រាស្រ័យទាក់ទងជាមួយអ្នកដែលមានគ្រុនក្ដៅ និងក្អក ហើយបើក្នុងករណីមានអាការៈគ្រុនក្ដៅ ក្អក និងពិបាកដកដង្ហើម ត្រូវរួសរាន់រកការព្យាបាលនៅតាមមន្ទីរពេទ្យដែលនៅជិត។ ចំណុចមួយទៀត ក្រសួងហាមប៉ះពាល់សត្វរស់ បើមិនចាំបាច់ ហើយចម្អិនម្ហូបអាហារឲ្យមានអនាម័យ និងឆ្អិនល្អ និងហាមបរិភោគសត្វ ឬស៊ុតដែលនៅឆៅ។ និស្សិតខ្មែរមួយចំនួនមិនទាន់ហ៊ានត្រឡប់ទៅបន្តការសិក្សានៅប្រទេសចិនវិញនៅឡើយទេ ខណៈជំងឺរលាកសួតប្រភេទថ្មី កំពុងឆ្លងតែរាតត្បាតនៅក្នុងប្រទេសចិន និងប្រទេសមួយចំនួនទៀតនៅជុំវិញពិភពលោក។ និស្សិតផ្នែកវិស្វកម្មហិរញ្ញវត្ថុឆ្នាំទី២ លោក អ៊ុក អរ៉ៃ ឲ្យអាស៊ីសេរីដឹងកាលពីយប់ថ្ងៃទី២៦ មករាថា លោក និងនិស្សិតខ្មែរប្រមាណ ១០០នាក់ផ្សេងទៀត នៅរង់ចាំការជូនដំណឹងពីគណៈគ្រប់គ្រងសាលានៅប្រទេសចិន អំពីគម្រោងវិលត្រឡប់ទៅបន្តការសិក្សាវិញ ក្រោយពីបានមកលេងស្រុកកំណើតកាលពីដើមខែមករា ឆ្នាំ២០២០ នេះ ពីព្រោះថា មេរោគកូរ៉ូណាវីរូស (Coronavirus) កំពុងតែឆ្លងរីករាលដាលពីតំបន់មួយទៅតំបន់មួយនៅលើពិភពលោកនេះ ពិសេសនៅប្រទេសចិនតែម្ដង។ ពួកលោកថា មិនទាន់ហ៊ានវិលត្រឡប់ទៅប្រទេសចិនវិញទេ។ លោកបញ្ជាក់ថា សម្រាប់និស្សិតខ្មែរ ដែលមិនទាន់បានត្រឡប់មកស្រុកកំណើតវិញនោះ អាជ្ញាធរចិនមិនអនុញ្ញាតឲ្យចេញក្រៅបរិវេណសាលាទេ ដោយសារខ្លាចឆ្លងមេរោគកូរ៉ូណាវីរុសនេះ៖ » លោក អ៊ុក អរ៉ៃ ក៏សម្ដែងការព្រួយបារម្ភពីមេរោគថ្មីនេះ ឆ្លងរាលដាលដល់កម្ពុជាដែរ នៅក្រោយពីចូលឆ្នាំប្រពៃណីចិន ពីព្រោះថា ជនជាតិចិននឹងធ្វើដំណើរមកកម្ពុជាវិញ ក្រោយពិធីចូលឆ្នាំថ្មីនេះបានបញ្ចប់ ពិសេសនៅខែត្រព្រះសីហនុ ដែលជាតំបន់មានជនជាតិចិនចូលមកវិនិយោគច្រើនជាងគេ។ លោកអំពាវនាវឲ្យអាជ្ញាធរ និងប្រជាពលរដ្ឋប្រុងប្រយ័ត្ន និងជួយទប់ស្កាត់ ការពារកុំឲ្យឆ្លងមេរោគកូរ៉ូណាវីរូសនេះ។ តាមគ្រោង លោក អ៊ុក រ៉ៃ និងនិស្សិតផ្សេងទៀត ប្រមាណ ១០០នាក់ ដែលសិក្សានៅសាលាជាមួយលោកនៅខែត្រស៊ីជាំង (Zhejiang) នឹងចាប់ផ្ដើមចូលវិស្សមកាលវិញ នៅចុងខែកុម្ភៈ ឆ្នាំ២០២០ នេះ៕
|
2020-01-27T09:30:00+07:00
|
rfa.org
|
https://www.rfa.org/khmer/news/health/health-ministry-warns-fake-news-on-facebook-01272020042835.html
|
68ddd189-bb8d-4c15-bc92-3b248e758a18
|
BREAKING NEWS: អ្នកជំងឺផ្លូវដង្ហើមប្រភេទថ្មីនៅប្រទេសចិន បានឆ្លងកើនឡើងដល់២០៧០នាក់ហើយ ខណៈ៣៧ករណីផ្សេងទៀតនៅតាមបណ្តាប្រទេសមួយចំនួន
|
យោងតាមសារព័ត៌មានរបស់ចិន បានចេញផ្សាយនៅយប់ថ្ងៃទី២៦ ខែមករា ឆ្នាំ២០២០នេះថា វិរុសផ្លូវដង្ហើមបានសម្លាប់មនុស្សកើនដល់ ៥៦នាក់ហើយ ចំណែកអ្នកឆ្លងវីរុសនេះនៅប្រទេសចិន បានកើនឡើងរហូតដល់២០៧០នាក់ ខណៈប្រមាណ៣៧ករណីផ្សេងទៀត នៅតាមបណ្តាប្រទេសមួយចំនួន។ ប្រទេសចិន៖ ឆ្លង ២០៧០នាក់ ក្នុងនោះស្លាប់ ៥៦នាក់ ថៃ៖ ០៨ករណី អូស្ត្រាលី៖ ០៤ករណី បារាំង៖ ០៣ករណី ជប៉ុន៖ ០៤ករណី ម៉ាឡេស៊ី៖ ០៤ករណី សិង្ហបុរី៖ ០៤ករណី កូរ៉េខាងត្បូង៖ ០៣ករណី សហរដ្ឋអាមេរិក៖ ០៣ករណី វៀតណាម៖ ០២ករណី នេប៉ាល់៖ ០១ករណី កាណាដា ០១ករណី រដ្ឋមន្រ្តីក្រសួងសុខាភិបាលកម្ពុជា លោក ម៉ម ប៊ុនហេង បានថ្លែងប្រាប់នាយកប្រតិបត្តិអង្គភាពព័ត៌មាន Fresh News ឲ្យដឹងថា កម្ពុជាក៏មិនទាន់រកឃើញមានករណីឆ្លងវិរុសនេះនៅឡើយទេ។ លោករដ្ឋមន្រ្តី ម៉ម ប៊ុនហេង ថ្លែងប្រាប់យ៉ាងដូច្នេះថា៖ ។ លោករដ្ឋមន្រ្តី បានបន្តបញ្ជាក់ថា ក្រុមការងាររបស់ក្រសួងសុខាភិបាល បាននឹងកំពុងតាមដានយ៉ាងយកចិត្តទុកដាក់ជាទីបំផុត ព្រមទាំងបានបង្កើនវិធានការទប់ស្កាត់ នៅតាមព្រលានយន្តហោះ និងតាមច្រកព្រំដែននានា ដើម្បីធានាសុវត្ថិភាពដល់ប្រជាពលរដ្ឋកម្ពុជា៕
|
2020-01-27T06:32:00+07:00
|
freshnewsasia.com
|
https://m.freshnewsasia.com/index.php/en/internationalnews/146609-2020-01-26-16-32-11.html
|
2cc11ab9-2f0e-49c4-ae7e-36e242e1463f
|
រដ្ឋមន្ត្រីសុខាភិបាល ចាត់ទុកការចែកម៉ាសចំនួន១លាន នៅច្រកទ្វារអន្តរជាតិប៉ោយប៉ែត ជាវិធានការល្អដើម្បីការពារ ការឆ្លងជំងឺផ្លូវដង្ហើមថ្មី
|
រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានចាត់ទុកការចែកម៉ាសចំនួន១លានម៉ាស នៅច្រកទ្វារអន្តរជាតិប៉ោយប៉ែត គឺជាវិធានការដ៏ល្អដើម្បីការពារ ចំពោះការឆ្លងជំងឺរលាកសួត ដែលបង្កឡើងដោយវីរុស កូរ៉ូណាប្រភេទថ្មី។ លោក ម៉ម ប៊ុនហេង បានបញ្ជាក់ប្រាប់នាយកប្រតិបត្តិនៃអង្គភាពព័ត៌មាន Fresh News នៅយប់នេះឲ្យដឹងយ៉ាងដូច្នេះថា «អរគុណ! នេះជាវិធានការមួយដើម្បីឲ្យប្រុងប្រយ័ត្នពីការចម្លង ប៉ុន្តែមិនត្រូវដូរម៉ាស់គ្នាទេ។ ត្រូវលាងដៃនឹងសាប៊ូឲ្យបានញឹកញាប់ផងដែរ»។ សូមបញ្ជាក់ថា អង្គភាពនគរបាលច្រកទ្វារព្រំដែនអន្តរជាតិប៉ោយប៉ែត ក្នុងរយៈពេល១ខែ គិតចាប់ពីថ្ងៃចន្ទ ទី២៧ ខែមករា ឆ្នាំ២០២០ស្អែកនេះតទៅ នឹងចែកម៉ាសចំនួន ១លានម៉ាស ជូនមន្រ្តីនគរបាលច្រកទ្វារ និងភ្ញៀវជាតិ-អន្តរជាតិ ដើម្បីការពារការចម្លងមេរោគថ្មី ដែលបង្កឡើងពីកូរ៉ូណាវីរុស។ ពិធីចែកម៉ាសចំនួន១លាននេះ នឹងធ្វើឡើងក្រោមអធិបភាពឧត្តមសេនីយ៍ត្រី អ៉ី ចំរើន នាយប៉ុស្តិ៍នគរបាលច្រកទ្វារអន្តរជាតិប៉ោយប៉ែត និងមន្រ្តីក្រោមឱវាទទាំងអស់។ មន្រ្តីនគរបាលច្រកទ្វារព្រំដែនអន្តរជាតិប៉ោយប៉ែត បានប្រាប់អង្គភាពព័ត៌មាន Fresh News នៅល្ងាចថ្ងៃទី២៦ ខែមករា ឆ្នាំ២០២០នេះថា អំណោយម៉ាសទាំងអស់ បានមកពីជំនួយរបស់សប្បុរសជននានា។ ម៉ាសនេះនឹងចែកដល់អ្នករត់ម៉ូតូឌុប កម្មករ អាជីវករ ភ្ញៀវជាតិ អន្តរជាតិ ចេញចូល ច្រកទ្វារអន្តរជាតិប៉ោយប៉ែត។ ព័ត៌មានបន្ថែមស្តីពីការចែកម៉ាស ជូនមន្រ្តីនគរបាលច្រកទ្វារ និងភ្ញៀវជាតិ-អន្តរជាតិចេញ-ចូល ច្រកទ្វារព្រំដែនអន្តរជាតិប៉ោយប៉ែត សូមទាក់ទងតាមទូរស័ព្ទលេខ 012 339 931 / 097 590 9999៕
|
2020-01-27T01:41:00+07:00
|
freshnewsasia.com
|
https://m.freshnewsasia.com/index.php/en/localnews/146592-2020-01-26-11-41-16.html
|
e0c1dc16-1cea-4676-9c5d-dad038a91c37
|
TOP NEWS: សម្តេចតេជោ ហ៊ុន សែន អំពាវនាវដល់ជនរួមជាតិ ចូលរួមទប់ស្កាត់ជំងឺផ្លូវដង្ហើមកូរ៉ូណា (Corona) ខណៈដែលជំងឺនេះមិនទាន់មកដល់កម្ពុជានៅឡើយទេ (Video inside)
|
សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី២៦ ខែមករា ឆ្នាំ២០២០នេះ បានអំពាវនាវដល់ជនរួមជាតិទាំងអស់ ចូលរួមទប់ស្កាត់ជំងឺផ្លូវដង្ហើមកូរ៉ូណា (Corona) ខណៈដែលជំងឺកាចសាហាវនេះបានរាតត្បាតដល់ប្រទេសមួយចំនួន ប៉ុន្តែមិនទាន់មានមកដល់ប្រទេសកម្ពុជានៅឡើយទេ។ សម្តេចតេជោ ហ៊ុន សែន បានសរសេរនៅលើ Facebook យ៉ាងដូច្នេះថា៖ ។ សម្តេចបានបន្តថា អាការៈរោគនេះ គឺមានដូចជា ផ្តាសាយ ហៀរសំបោរ ក្អក ឈឺក្បាល ក្តៅខ្លួនខុសប្លែកខុសពីធម្មតា។ សម្តេចតេជោ ហ៊ុន សែន ស្នើឱ្យពលរដ្ឋប្រើម៉ាសពាក់ការពារច្រមុះ និងលាងដៃសម្អាតជាមួយសាប៊ូ ឬអាល់កុលសម្លាប់មេរោគអោយបានញឹកញាប់។ កុំនៅក្បែរអ្នកដែលមានអាការៈរោគខាងលើ និងកុំនៅជិតសត្វពាហានៈ ឬកសិដ្ឋានចិញ្ចឹមសត្វ។ ត្រូវញាំម្ហូបអាហារដែលចម្អិនឆ្អិនគ្រប់ពេលវេលា។ សម្តេចបានបញ្ជាក់ថា៖ ។ សម្តេចអំពាវនាវឱ្យ បងប្អូនប្រជាពលរដ្ឋមានការប្រុងប្រយត្ន័ខ្ពស់ ជាពិសេសក្នុងពេលធ្វើដំណើរទៅក្រៅប្រទេស និងក្នុងប្រទេសដែលកំពុងមានមេរោគកូរ៉ូណាឆ្លង ។ ប្រសិនបើបងប្អូនសង្ស័យថាមានឆ្លងវីរុសផ្លូវដង្ហើមកូរ៉ូណានេះ សូមទាក់ទងមកគ្រូពេទ្យដែលនៅជិតកន្លែងជាបន្ទាន់ ឬមកកាន់មន្ទីរពេទ្យ ឬទូរស័ព្ទមកលេខ 115 ជាបន្ទាន់។ ទន្ទឹមនឹងនេះ សូមក្រសួង មន្ទីរ និងស្ថាប័ន ពាក់ព័ន្ធត្រូវយកចិត្តទុកដាក់អោយបានខ្ពស់ ហើយលេខទូរស័ព្វដែលបានដាក់អោយប្រើប្រាស់ជាសាធារណៈត្រូវមានអ្នកប្រចាំការទទួលពេលខលចូល។ សូមបញ្ជាក់ថា យោងតាមសារព័ត៌មានរបស់ចិន និងបណ្តាញព័ត៌មានអន្តរជាតិធំៗបានចេញផ្សាយនាព្រឹកថ្ងៃទី២៦ ខែមករា ឆ្នាំ២០២០នេះថា វិរុសផ្លូវដង្ហើមបានសម្លាប់មនុស្សកើនដល់ ៥៦នាក់ហើយ ចំណែកអ្នកឆ្លងវិរុសនេះ បានកើនឡើងគួរឲ្យព្រួយបារម្ភយ៉ាងខ្លាំងរហូតដល់១៩៨៥នាក់ បន្ទាប់ពីបានរកឃើញករណីវិរុសឆ្លងថ្មីៗរាប់រយនាក់ទៀត នៅតាមបណ្តាទីក្រុងធំៗរបស់ចិន។ ប្រទេសសិង្ហបុរី ករណីឆ្លងបានកើនឡើងដល់ ៤ករណី ថៃ ៧ករណី វៀតណាម ២ករណី ខណៈកម្ពុជាមិនទាន់មានករណីឆ្លងជំងឺដ៏កាចសាហាវនេះទេ៕
|
2020-01-26T20:42:00+07:00
|
freshnewsasia.com
|
https://m.freshnewsasia.com/index.php/en/localnews/146575-2020-01-26-06-42-35.html
|
c403e23b-169e-4155-af4c-65e03555ba78
|
ក្រសួងសុខាភិបាល ព្រមានចាត់វិធានការលើ ម្ចាស់ Facebook មួយចំនួន ដែលប្រឌិតថា កម្ពុជារកឃើញជំងឺរលាកសួតដោយវីរុសកូរ៉ូណាថ្មី (Video inside)
|
ជាថ្មីម្តងទៀត ក្រសួងសុខាភិបាល បានចេញសេចក្តីប្រកាសមួយ ដោយច្រានចោលនូវរាល់ព័ត៌មានដែលបានផ្សព្វផ្សាយតាមបណ្តាញទំនាក់ទំនងសង្គម Facebook និងប្រព័ន្ធផ្សព្វផ្សាយតាមអនឡាញមួយចំនួនកន្លងមក ដែលបានប្រឌិត និងផ្សាយព័ត៌មានមិនពិតថា មានករណីជំងឺរលាកសួតដោយវីរុសកូរ៉ូណាថ្មី ត្រូវបានរកឃើញនៅកម្ពុជា។ ក្រសួងសុខាភិបាលរកម្ពុជា បានបញ្ជាក់ថា គិតត្រឹមម៉ោង១១ព្រឹក នៃថ្ងៃអាទិត្យ ២កើត ខែមាឃ ឆ្នាំកុរ ព.ស. ២៥៦៣ ត្រូវនឹងថ្ងៃទី២៦ ខែមករា ឆ្នាំ២០២០ មិនទាន់មានករណីជំងឺរលាកសួតដោយវីរុសកូរ៉ូណាថ្មី (2o19-Cov ដែលត្រូវបានរកឃើញនៅកម្ពុជានៅឡើយទេ។ ជាមួយគ្នានេះ ក្រសួងបានព្រមានចាត់វិធានការតាមច្បាប់ចំពោះ Facebook មួយចំនួនបើសិនជានៅតែបន្តប្រឌិតព័ត៌មាននេះតទៅទៀត។ ពាក់ព័ន្ធនឹងការផ្សព្វផ្សាយបោកប្រាស់នេះ ក្រសួងស្នើសុំឲ្យម្ចាស់ Facebook មួយចំនួន មានដូចជាឈ្មោះ Kahna Leng ឈ្មោះ Pha Socheat និងម្ចាស់អាក់ខោនទាំងអស់ ដែលបានបន្តផ្សាយ ឬបញ្ជូនព័ត៌មានមិនពិតនេះ ឱ្យបញ្ឈប់ និងលុបចោលនូវការផ្សាយព័ត៌មានប្រឌិតមិនពិតរបស់ខ្លួន ដែលបង្កើតឲ្យមានការសង្ស័យមកលើក្រសួងសុខាភិបាលថា ក្រសួងបានលាក់នូវព័ត៌មានស្តីពីករណីជំងឺនេះនៅកម្ពុជា។ សេចក្តីប្រកាសរបស់ក្រសួងសុខាភិបាល បានបញ្ជាក់ថា៖ ។ * ការអង្កេតស្រាវជ្រាវរបស់អង្គការសុខភាពពិភពលោកនៅធ្វើបន្ត ដើម្បីស្វែងរកប្រភពបច្ចុប្បន្ននិងរបៀបនៃការចម្លងជំងឺដោយវីរុសប្រភេទ 2019-Cov នេះ។ ផ្អែកលើការសង្កេតបច្ចុប្បន្ននេះ និងការយល់ដឹងពីជំងឺផ្លូវដង្ហើមដែលបានកើតឡើងពីមុនៗមកនោះ អង្គការសុខភាពពិភពលោកបានផ្តល់ដំបូន្មានជូនសាធារណៈជនថា យោងតាមគោលការណ៍គ្រឹះនៃការគ្រប់គ្រងជំងឺផ្លូវដង្ហើម ជាធម្មតា មានការចម្លងតាមរយៈ * ទឹកមាត់ដែលភ្លុក-កណ្តាស់ និងការប៉ះពាល់អ្នកជំងឺ ។ សម្រាប់ជំងឺ SARS ឬ MERS គេបានរកឃើញថា សត្វប្រជៀវ មានមុខងារដ៏សំខាន់ក្នុងការចម្លងជំងឺទាំង២មុខនេះ ក៏ប៉ុន្តែសម្រាប់ជំងឺរលាកសួតដោយវីរុសកូរ៉ូណាថ្មី (2019-nCoV) នេះគេកំពុងតែស្រាវជ្រាវនៅឡើយ ហើយមិនទាន់កំណត់បាននូវប្រភព និងរបៀបនៃការចម្លងជំងឺថ្មីនេះនៅឡើយទេ៕
|
2020-01-26T18:43:00+07:00
|
freshnewsasia.com
|
https://m.freshnewsasia.com/index.php/en/localnews/146563-2020-01-26-04-43-48.html
|
32470665-2483-4f85-9d82-7f89889ea96e
|
ក្រសួងសុខាភិបាលកំពុងចាត់វិធានការទប់ស្កាត់ការរាលដាលនៃជំងឺរលាកសួតថ្មី
|
ការរាតត្បាតជំងឺរលាកសួត បង្កដោយវីរុសកូរ៉ូណា ប្រភេទថ្មី (nCoV-2019) កំពុងបន្តរាតត្បាតនៅប្រទេសចិន និងបន្តឆ្លងទៅប្រទេសមួយចំនួន ក្នុងពិភពលោក។ ជំងឺវីរុសកូរ៉ូណា ប្រភេទថ្មីនេះ បណ្ដាលឱ្យមនុស្សស្លាប់ជាច្រើននាក់ ក្នុងចំណោមអ្នកឈឺជាច្រើនរយនាក់ផ្សេងទៀត។ តើជំងឺរលាកសួតប្រភេទវីរុសកូរ៉ូណាថ្មីនេះ (CoronaVirus) មានរោគសញ្ញាអ្វីខ្លះ ហើយគេអាចការពារដោយវិធីណា? ជំងឺរលាកសួត បង្កដោយវីរុសកូរ៉ូណាប្រភេទថ្មីនេះ (nCoV-2019) បានផ្ទុះរាលដាលជាលើកដំបូង នៅក្នុងក្រុង វ៉ូហាន (Wuhan) នៃខេត្តហ៊ូបេ ((Hubei)) ប្រទេសចិន កាលពីចុងខែធ្នូ ឆ្នាំ២០១៩។ ជំងឺប្រភេទថ្មីនេះ ក្រៅពីរាតត្បាតនៅប្រទេសចិន បច្ចុប្បន្ននេះ អ្នកកើតជំងឺប្រភេទនេះ ត្រូវបានរកឃើញ នៅក្នុងសហរដ្ឋអាមេរិក និងនៅប្រទេសមួយចំនួន ក្នុងតំបន់អាស៊ី ដែលអ្នកទាំងនោះ ទើបបានធ្វើដំណើរចេញពីតំបន់រាតត្បាត នៅក្នុងខេត្តហ៊ូបេ។ តើវីរុសកូរ៉ូណាថ្មីនេះ មានរោគសញ្ញាអ្វីខ្លះ? មជ្ឈមណ្ឌលការពារនិងទប់ស្កាត់ជំងឺឆ្លងនៅសហរដ្ឋអាមេរិក (CDC) ឱ្យដឹងថា រោគសញ្ញាដំបូងនៃប្រភេទវីរុសមួយនេះ គឺបណ្ដាលឱ្យមានបញ្ហាផ្លូវដកដង្ហើម គ្រុនផ្តាសាយ រួមមាន ហៀរសំបោរ ឈឺក្បាល ក្អក ឈឺបំពង់ក ឈឺខ្លួនប្រាណ និងគ្រុនក្តៅ ជាដើម។ មានករណីខ្លះ អ្នកឈឺ អាចបណ្ដាលឱ្យកើតជំងឺរលាកសួត (pneumonia)។ បន្ថែមពីនេះ អ្នកនាំពាក្យក្រសួងសុខាភិបាល លោក វេជ្ជបណ្ឌិត លី សុវណ្ណ មានប្រសាសន៍ប្រាប់អាស៊ីសេរី កាលពីយប់មិញថា ក្នុងករណីសង្ស័យថា មានរោគសញ្ញាណាមួយ ត្រូវទាក់ទងទៅក្រសួងសុខាភិបាល ជាបន្ទាន់ លេខ ១១៥ ដើម្បី ពិនិត្យមើលថាតើមានជំងឺរលាកសួត បង្កដោយវីរុសកូរ៉ូណាប្រភេទថ្មីនេះឬក៏អត់។ លោកវេជ្ជបណ្ឌិត បន្តថា ទោះបីនៅទីកន្លែងណាក៏ដោយ អាចទាក់ទងមកបានដែរ ពិព្រោះក្រសួងសុខាភិបាលបានហ្វឹកហាត់បុគ្គលិកពេទ្យ ជាង២ពាន់នាក់ និងមានឧបករណ៍គ្រប់គ្រាន់ ដើម្បីធ្វើតេស្តដឹង មិនលើសពី២៤ម៉ោងនោះទេ៖ « »។ លោកវេជ្ជបណ្ឌិត លី សុវណ្ណ អះអាងផងដែរថា ប្រទេសកម្ពុជា នៅមិនទាន់រកឃើញករណីជំងឺរលាកសួតប្រភេទថ្មីនេះទេ។ ទោះជាយ៉ាងណា លោកថា ក្រសួងសុខាភិបាល កំពុងសហការជាមួយសមត្ថកិច្ចពាក់ព័ន្ធ ត្រៀមចាត់វិធានការជាបន្ទាន់ដើម្បីជួយសង្គ្រោះអ្នកជំងឺនិងទប់ស្កាត់កាលរីករាលដាល៖ « »។ គេហទំព័រមជ្ឈមណ្ឌលការពារនិងទប់ស្កាត់ជំងឺឆ្លងនៅសហរដ្ឋអាមេរិក (CDC) ឱ្យដឹងទៀតថា វីរុសកូរ៉ូណាប្រភេទថ្មីនេះ ភាគច្រើនគឺឆ្លងពីមនុស្សម្នាក់ទៅមនុស្សម្នាក់ទៀត តាមរយៈអ្នកកើតជំងឺនេះ ដែលក្អក និងកណ្ដាស់ មនុស្សនោះនៅជាប់ស្និទ្ធស្នាល ជាមួយអ្នកជំងឺ ដូចជាស្ទាបអង្អែល ថើបនិងប៉ះដៃជើង ជាដើម ហើយមានករណីកម្រខ្លះ គឺឆ្លងតាមរយៈលាមកមនុស្ស។ ចំពោះវិធីការពារការឆ្លងវិញ លោកអ្នកត្រូវនៅឱ្យឆ្ងាយពីអ្នកជំងឺ ប្រើម៉ាសការពារ លាងដៃនឹងសាប៊ូ រៀងរាល់២០វិនាទី ជៀសវាងការប៉ះភ្នែក ច្រមុះនិងមាត់ នៅពេលមិនទាន់លាងដៃ។ ហើយប្រសិនបើអ្នកជំងឺក្អកឬកណ្ដាស់ ត្រូវខ្ទប់មាត់ច្រមុះនឹងក្រដាសជូតមាត់ រួចហើយបោះចោលក្នុងធុងសម្រាម និងលាងដៃភ្លាម។ ចំពោះវិធីព្យាបាលវិញ CDC ឱ្យដឹងទៀតថា រហូតមកដល់ពេលនេះ គេគ្មានថ្នាំឬវ៉ាក់សាំង ដើម្បីការពារឬព្យាបាលអ្នកកើតជំងឺរលាកសួត បង្កដោយវីរុសកូរ៉ូណាប្រភេទថ្មី (nCoV-2019) នេះទេ។ ប្រសិនបើមានរោគសញ្ញាណាមួយ អ្នកជំងឺត្រូវទៅជួបគ្រូពេទ្យជាបន្ទាន់ ដើម្បីធ្វើតេស្តមើលឈាម។ ប្រភពដដែលបន្តថា ភាគច្រើនអ្នកជំងឺអាចជាសះស្បើយដោយខ្លួនឯង តាមរយៈវិធីព្យាបាលដោយលេបថ្នាំគ្រុនក្តៅ ដូចជា acetaminophen ឬ ibuprofen ដើម្បីកាត់បន្ថយកម្ដៅក្នុងខ្លួន ងូតទឹកក្តៅអ៊ុនៗ ដើម្បីជួយសម្រួលការឈឺបំពង់ក និងក្អក ញ៉ាំទឹកឱ្យបានច្រើន នៅផ្ទះនិងគេងសម្រាកឱ្យបានច្រើន។ បន្ថែមពីនេះ ត្រូវជៀសវាងការជក់បារី និងកុំនៅក្បែរតំបន់ដែលមានការបំពុលខ្យល់។ តើមូលហេតុអ្វីបណ្ដាលឱ្យកើតជំងឺរលាកសួតដោយវីរុសកូរ៉ូណា ប្រភេទថ្មីនេះ? តាមការចុះផ្សាយអត្ថបទរបស់ទូរទស្សន៍ស៊ីអិនអិន (CNN) នៅសហរដ្ឋអាមេរិក កាលពីថ្ងៃទី២៣ ខែមករា ឱ្យដឹងថា ប្រជាពលរដ្ឋចិន ចូលចិត្តបរិភោគសាច់ពស់វែក (Cobra) ដែលនេះគឺវាអាចជាប្រភពបណ្ដាលឱ្យកើតជំងឺរលាកសួតប្រភេទនេះ។ អង្គការសុខភាពពិភពលោក (WHO) បញ្ជាក់ថាជំងឺរលាកសួត បង្កដោយវីរុសកូរ៉ូណាប្រភេទថ្មី នេះ (2019-nCoV) គឺស្រដៀងគ្នាទៅនឹងជំងឺរលាកសួត MERS-CoV និង SARS-CoV ដែលបានផ្ទុះរាលដាលនាពេលកន្លងមកនេះ។ ចំណែករោគសញ្ញានៃជំងឺរលាកសួត ប្រភេទ (MERS-CoV) វិញ ភាគច្រើនបណ្តាលឱ្យមានរោគសញ្ញាធ្ងន់ធ្ងរ ក្នុងនោះរួមមាន ក្តៅខ្លួនខ្លាំង ក្អក ដកដង្ហើមផុតៗ និងវិវត្តឱ្យរលាកសួតធ្ងន់ធ្ងរ។ ស្ថិតិអង្គការសុខភាពពិភពលោក ឱ្យដឹងថា ជំងឺរលាកសួត បណ្តាលមកពីវីរុសMERS ដែលបានផ្ទុះរីករាលដាល កាលពីឆ្នាំ ២០១២ គឺមានមនុស្សស្លាប់ ចំនួន ៤៧៥នាក់ ក្នុងចំណោមអ្នកឆ្លងនិងកើតចំនួន ជិត ១ពាន់៤រយនាក់ (1,338 cases)។ ក៏ប៉ុន្តែអ្នកកើតជំងឺ (SARS-CoV) ដែលបានផ្ទុះរាលដាល កាលពីឆ្នាំ ២០០៣ គឺមានចំនួន ១ពាន់ ៧រយ ៥៥ករណី គឺមានអ្នកស្លាប់ចំនួន ២៩៩នាក់៕
|
2020-01-26T17:26:00+07:00
|
rfa.org
|
https://www.rfa.org/khmer/news/health/ministry-to-prevent-Coronavirus-01262020052502.html
|
5d64fac0-d18f-4327-a860-2cdf2e10962d
|
BREAKING NEWS: ជំងឺផ្លូវដង្ហើមថ្មីសម្លាប់មនុស្សកើនដល់៥៦នាក់ហើយ និងអ្នកឆ្លងកើនឡើងយ៉ាងខ្លាំងរហូតដល់ជិត២០០០នាក់ (Video inside)
|
យោងតាមសារព័ត៌មានរបស់ចិន និងបណ្តាញព័ត៌មានអន្តរជាតិធំៗបានចេញផ្សាយមុននេះបន្តិចនាព្រឹកថ្ងៃទី២៦ ខែមករា ឆ្នាំ២០២០នេះថា វិរុសផ្លូវដង្ហើមបានសម្លាប់មនុស្សកើនដល់ ៥៦នាក់ហើយ ចំណែកអ្នកឆ្លងវិរុសនេះបានកើនឡើងគួរឲ្យព្រួយបារម្ភយ៉ាងខ្លាំងរហូតដល់១៩៨៥នាក់ បន្ទាប់ពីបានរកឃើញករណីវិរុសឆ្លងថ្មីៗរាប់រយនាក់ទៀត នៅតាមបណ្តាទីក្រុងធំៗរបស់ចិន។ ប្រទេសសិង្ហបុរី ករណីឆ្លងបានកើនឡើងដល់ ៤ករណី ថៃ ៧ករណី វៀតណាម ២ករណី ខណៈកម្ពុជាមិនទាន់មានករណីឆ្លងជំងឺដ៏កាចសាហាវនេះទេ។ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានប្រាប់បណ្តាញព័ត៌មាន Fresh News ឲ្យដឹងថា ក្រុមការងាររបស់ក្រសួងសុខាភិបាល បាននឹងកំពុងតាមដានយ៉ាងយកចិត្តទុកដាក់ជាទីបំផុត ព្រមទាំងបានបង្កើនវិធានការទប់ស្កាត់នៅតាមព្រលានយន្តហោះ និងតាមច្រកព្រំដែននានា ដើម្បីធានាសុវត្ថិភាពដល់ប្រជាពលរដ្ឋកម្ពុជា។ * គួរតែជៀសវាងការចូលទៅកន្លែងចិញ្ចឹមសត្វ (បើគ្មានភារកិច្ច) ឬប៉ះពាល់ផ្ទាល់ជាមួយសត្វនៅតាមកសិដ្ឋានចិញ្ចឹមសត្វ និងទីផ្សារបក្សីរស់ ឬចូលកន្លែងសត្តឃាត ឬប៉ះពាល់ជាមួយផ្ទៃណាមួយដែលកខ្វក់ ឬប្រឡាក់ដោយលាមកសត្វ បសុបក្សី ឬសត្វដទៃទៀត។ * ជៀសវាងប៉ះពាល់ជិតស្និទ្ធ ឬទៅទីផ្សារលក់គ្រឿងសមុទ្រហួណាន ឬទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ * ត្រូវលាងដៃឱ្យបានញឹកញាប់ជាមួយសាប៊ូ និងទឹកស្អាត បន្ទាប់ពីការប៉ះពាល់សត្វ ឬវត្ថុផ្សេងៗដែលអាចជាប្រភពចម្លងរោគ ព្រមទាំងប្រកាន់ខ្ជាប់នូវការអនុវត្តអនាម័យ និងចំណីអាហារដែលមានសុវត្ថិភាពល្អ។ ត្រូវចងចាំថា មិនអាចឆ្លងវីរុសផ្តាសាយបក្សី ឬវីរុសរលាកសួតប្រភេទថ្មីនេះទេ បើលោកអ្នកកាន់ ឬបរិភោគបសុបក្សី និងស៊ុត ឬម្ហូបអាហារ ដែលចម្អិនបានល្អត្រឹមត្រូវ។ * ជៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច។ * អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់ និងច្រមុះនៅពេលក្អក ឬកណ្តាស់ ដោយកន្សែង ក្រម៉ា ឬក្រដាស។ * បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការបង្ការការចម្លងរោគក្នុងគ្រឹះស្ថាន សុខាភិបាលឲ្យបានហ្មត់ចត់ និងត្រឹមត្រូវដើម្បីជៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មី ដោយមានគ្រុនក្តៅ ៣៨អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស ត្រូវប្រញាប់រាយការណ៍ ទៅលេខទូរស័ព្ទទាន់ហេតុការណ៍១១៥ ដោយឥតគិតថ្លៃ។ លោកសាស្ត្រាចារ្យ ម៉ម ប៊ុនហេង រដ្ឋមន្ដ្រីក្រសួងសុខាភិបាលថ្លែងថា «ខ្ញុំសូមប្រកាសធ្វើការក្រើនរំលឹកជូនដល់ប្រជាពលរដ្ឋ ឲ្យមានការប្រុងប្រយ័ត្នខ្ពស់ លើការបង្ការការចម្លងជំងឺរលាកសួតបង្កដោយវីរុសកូរ៉ូណាប្រភេទថ្មី ដែលអាចកើតមានជាយថាហេតុ ដូច្នេះសូមក្រើនរំលឹកដល់បងប្អូន ប្រជាពលរដ្ឋកម្ពុជាទាំងអស់ថា ត្រូវនៅឲ្យឆ្ងាយពីសត្វបក្សីឈឺ ឬងាប់ កុំទៅផ្សារលក់គ្រឿងសមុទ្រហួណាន ឬទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ និងកុំទៅក្បែរ ឬជិតអ្នកមានជំងឺផ្លូវដង្ហើមស្រួចនៅទីកន្លែងដែលដឹងថា មានជំងឺបាននិងកំពុងកើតមានឬកំពុងផ្ទុះរាតត្បាត»។ លើសពីនោះ ប្រសិនបើមានករណីសង្ស័យជំងឺរលាកសួតបង្កដោយវីរុសកូរ៉ូណាប្រភេទថ្មី លោកអ្នកត្រូវស្វែងរកការព្យាបាលជាបន្ទាន់នៅតាមគ្រឹះស្ថានសុខាភិបាលសាធារណៈ ដែលនៅជិតផ្ទះរបស់លោកអ្នកបំផុត ហើយត្រូវជម្រាបជូនមន្ត្រីសុខាភិបាល អំពីប្រវត្ដិជំងឺ និងប្រវត្តិនៃការធ្វើដំណើរ។ ក្រសួងសុខាភិបាល ក៏បានដាក់ម៉ាស៊ីនស្កេនកំដៅ នៅអាកាសយានដ្ឋានអន្តរជាតិភ្នំពេញ ខេត្តព្រះសីហនុ និងសៀមរាប បាវិត ប៉ោយប៉ែត ព្រែកចាក និងស្រាវជ្រាវរកករណីសង្ស័យដោយក្រុមចត្តាឡីស័ក នៅតាមច្រកអាកាសយានដ្ឋានអន្តរជាតិ ព្រមទាំងបានត្រៀមបន្ទប់ដាក់អ្នកជំងឺ ឲ្យនៅដាច់ដោយឡែកនៅមន្ទីរពេទ្យមិត្តភាពខ្មែរ-សូវៀត មន្ទីរពេទ្យខេត្តព្រះសីហនុ និងមន្ទីរពេទ្យខេត្តសៀមរាប ត្រៀមសម្ភារៈ បរិក្ខារពេទ្យ និងឱសថចាំបាច់ សម្រាប់ការព្យាបាលផងដែរ។ មានមន្ទីរពិសោធន៍ជាតិ ត្រៀមជាស្រេចដើម្បីរកអត្តសញ្ញាណវីរុសថ្មីនេះ ហើយមានក្រុមជំនាញសុខាភិបាលជាង២,០០០នាក់ ដែលបានបណ្តុះបណ្តាលរួចជាស្រេចក្នុងការតាមដាន និងឆ្លើយតបជំងឺកើតឡើងថ្មីៗ ត្រៀមលក្ខណៈឆ្លើយតប បើកើតមានជាយថាហេតុ៕
|
2020-01-26T16:17:00+07:00
|
freshnewsasia.com
|
https://m.freshnewsasia.com/index.php/en/internationalnews/146541-2020-01-26-02-17-21.html
|
24614d1e-178b-416a-97f6-5289e2a032f2
|
នេះជាLink ពិសេស ដែលអាចឲ្យយើងតាមដានរាល់ការរាលដាលរបស់វីរុសកូរ៉ូណា លឿន ច្បាស់ នឹងអាប់ដែតជារៀងរាល់ម៉ោង
|
មកទល់ពេលនេះយើងសង្កេតឃើញថាវីរុសកូរ៉ូណា (Coranavirus) ដែលមេរោគនេះមានប្រភពមកពីប្រទេសចិន ទីក្រុងវូហាន កំពុងតែធ្វើការវាយលុករាតត្បាតយ៉ាងខ្លាំងចំពោះពិភពលោកទាំងមូល ហើយថ្មីៗនេះមានប្រទេស២ ទៀតហើយដែលបានឆ្លងជំងឺរលាកសួតប្រភេទថ្មី គឺប្រទេសកាណាដា និងប្រទេសម៉ាឡេស៊ីជាដើម។ ហើយរហូតមកទល់ដល់ថ្ងៃនេះជំងឺនេះត្រូវបានគេរកឃើញចំនួន២២២ករណី ក្នុងនោះប្រទេសចិន មាន២១៨ករណី នៅទីក្រុងបាងកក ប្រទេសថៃ ២ករណី និងនៅប្រទេសកូរ៉េខាងត្បូង ១ករណី ហើយករណីស្លាប់មាន៤នាក់ មាននៅតែក្នុងទីក្រុងវូហាន ខេត្តហ៊ូប៊ី ប្រទេសចិន ប៉ុណ្ណោះ។ ដើម្បីជាប្រយោជន៏ដល់បងប្អូនទាំងអស់ក្នុងការទទួលបានព័ត៌មានពីវីរុសកូរ៉ូណា ក្នុងថ្ងៃនេះដែលក្រុមការងារយើងនឹងបង្ហាញជូននូវតំណរភ្ជាប់មួយប្រភេទដែលវាអាចឲ្យបងប្អូនបានទទួលព័ត៌មានឆាប់រហ័ស ជៀសវាងបងប្អូនពិបាកក្នុងការតាមដានព័ត៌មានអំពីទិន្នន័យនៃអ្នកស្លាប់និងឆ្លងវីរុសមួយនេះ ដោយខ្លះអាចភ័ន្តច្រឡំនៅទិន្នន័យចាស់ សុំបង្ហាញអំពីវិធីឆែកមើលបានដោយខ្លួនឯង ហើយមានអាប់ដែតរៀងរាល់ម៉ោង រៀងរាល់នាទី ប្រសិនមានករណីកើនឡើងបែបណាមួយ។ ទាំងនៅលើស្មាតហ្វូនឬកុំព្យូទ័រ សូមអ្នកចូលទៅកាន់គេហទំព័រដែលមានអាសយដ្ឋាន ហើយត្រង់ផ្នែកខាងឆ្វេងបង្ហាញអំពីករណីចំនួនឆ្លងសរុប និងប្រទេសឬតំបន់ណាមួយដែលកើតមានខ្ពស់បំផុត និងចំហៀងខាងស្តាំបង្ហាញពីតួលេខអ្នកស្លាប់ ៕
|
2020-01-26T15:22:23+07:00
|
kbnnews.com
|
https://kbn.news/archives/148400
|
27f0561f-b6b4-497e-9097-aae92a955e51
|
សម្ដេច ហ៊ុន សែន អំពាវនាវឲ្យប្រជាជនខ្មែរ ទាំងអស់ចូលរួមទប់ស្កាត់ជំងឺរលាកសួត ដោយស្នើឱ្យពលរដ្ឋប្រើម៉ាសពាក់ការពារច្រមុះ និងលាងដៃសម្អាតជាមួយសាប៊ូ
|
មកទល់ពេលនេះយើងសង្កេតឃើញថាវីរុសកូរ៉ូណា (Coranavirus) ដែលមេរោគនេះមានប្រភពមកពីប្រទេសចិន ទីក្រុងវូហាន កំពុងតែធ្វើការវាយលុករាតត្បាតយ៉ាងខ្លាំងចំពោះពិភពលោកទាំងមូល ហើយថ្មីៗនេះមានប្រទេស២ ទៀតហើយដែលបានឆ្លងជំងឺរលាកសួតប្រភេទថ្មី គឺប្រទេសកាណាដា និងប្រទេសម៉ាឡេស៊ីជាដើម។ ហើយរហូតមកទល់ដល់ថ្ងៃនេះជំងឺនេះត្រូវបានគេរកឃើញចំនួន២២២ករណី ក្នុងនោះប្រទេសចិន មាន២១៨ករណី នៅទីក្រុងបាងកក ប្រទេសថៃ ២ករណី និងនៅប្រទេសកូរ៉េខាងត្បូង ១ករណី ហើយករណីស្លាប់មាន៤នាក់ មាននៅតែក្នុងទីក្រុងវូហាន ខេត្តហ៊ូប៊ី ប្រទេសចិន ប៉ុណ្ណោះ។ ទន្ទឹមនឹងនេះដែល មុននេះបន្តិចសម្តេចតេជោនាយករដ្ឋមន្ត្រីនៃព្រះរាជាណាចក្រកម្ពុជា បានបង្ហោះសារនៅបណ្ដាញសង្គមហ្វេសប៊ុកឲ្យដឹងថា៖ យើងចូលរួមទប់ស្កាត់ជំងឺផ្លូវដង្ហើមកូរ៉ូណា (Corona) ទន្ទឹមនឹងបងប្អូនជនរួមជាតិកំពុងសប្បាយរីករាយក្នុងឱកាសបុណ្យចូលឆ្នាំចិន សូមបងប្អូនចូលរួមទប់ស្កាត់ជំងឺឆ្លងតាមផ្លូវដង្ហើមថ្មីដែលមានឈ្មោះថា កូរ៉ូណា (Corona) ដែលកំពុងរាតត្បាតនៅប្រទេសចិន ហើយពេលនេះបានមកដល់ប្រទេសមួយចំនួនដូចជា អាមេរិក, អូស្ត្រាលី, កាណាដា, បារាំង, នេប៉ាល់, ជប៉ុន, សិង្ហបូរី, កូរ៉េខាងត្បូង, តៃវ៉ាន់, ថៃ, វៀតណាម និងម៉ាឡេហ្សី។ អាការៈរោគគឺមាន ផ្តាសាយ ហៀរសំបោរ ក្អក ឈឺក្បាល ក្តៅខ្លួនខុសប្លែកខុសពីធម្មតា។ បងប្អូនអាចប្រើម៉ាសពាក់ការ មកទល់ពេលនេះ វីរុស Corona មិនទាន់ឆ្លងមកដល់ប្រទេសកម្ពុជាទេ។ ដើម្បីទប់ស្កាត់ជំងឺឆ្លងដ៏កាចសាហាវនេះ ក្រសួងសុខាភិបាលកម្ពុជាបានបំពាក់ម៉ាស៊ីនស្គែន (Scan) រកមេរោគ ប្រចាំការ ២៤ម៉ោង ដើម្បីស្កែនគ្រប់ភ្ញៀវទេសចរទាំងអស់ដែលចូលមកកម្ពុជា។ សូមបងប្អូនប្រជាពលរដ្ឋមានការប្រុងប្រយត្ន័ខ្ពស់ ជាពិសេសក្នុងពេលធ្វើដំណើរទៅក្រៅប្រទេស និងក្នុងប្រទេសដែលកំពុងមានមេរោគកូរ៉ូណាឆ្លង ។ ប្រសិនបើបងប្អូនសង្ស័យថាមានឆ្លងវីរុសផ្លូវដង្ហើមកូរ៉ូណា នេះ សូមទាក់ទងមកគ្រូពេទ្យដែលនៅជិតកន្លែងជាបន្ទាន់ ឬមកកាន់មន្ទីរពេទ្យ ឬទូរស័ព្ទមកលេខ 115 ជាបន្ទាន់។ ទន្ទឹមនឹងនេះ សូមក្រសួង មន្ទីរ និងស្ថាប័ន ពាក់ព័ន្ឋត្រូវយកចិត្តទុកដាក់អោយបានខ្ពស់ ហើយលេខទូរស័ព្វដែលបានដាក់អោយប្រើប្រាស់ជាសាធារណៈត្រូវមានអ្នកប្រចាំការទទួលពេលខលចូល ៕
|
2020-01-26T14:36:28+07:00
|
kbnnews.com
|
https://kbn.news/archives/148397
|
bbac7627-3ee4-4d3f-becc-fd1b767bbbf8
|
ក្រសួងសុខាភិបាលកម្ពុជា បង្ហាញប្រការ៦ ចំនុចសម្រាប់ការពារខ្លួនពីជំងឺរលាកសួតថ្មី ដែលកំពុងរាតត្បាតនៅប្រទេសចិន
|
មកទល់ពេលនេះយើងសង្កេតឃើញថាវីរុសកូរ៉ូណា (Coranavirus) ដែលមេរោគនេះមានប្រភពមកពីប្រទេសចិន ទីក្រុងវូហាន កំពុងតែធ្វើការវាយលុករាតត្បាតយ៉ាងខ្លាំងចំពោះពិភពលោកទាំងមូល ហើយថ្មីៗនេះមានប្រទេស២ ទៀតហើយដែលបានឆ្លងជំងឺរលាកសួតប្រភេទថ្មី គឺប្រទេសកាណាដា និងប្រទេសម៉ាឡេស៊ីជាដើម។ ហើយរហូតមកទល់ដល់ថ្ងៃនេះជំងឺនេះត្រូវបានគេរកឃើញចំនួន២២២ករណី ក្នុងនោះប្រទេសចិន មាន២១៨ករណី នៅទីក្រុងបាងកក ប្រទេសថៃ ២ករណី និងនៅប្រទេសកូរ៉េខាងត្បូង ១ករណី ហើយករណីស្លាប់មាន៤នាក់ មាននៅតែក្នុងទីក្រុងវូហាន ខេត្តហ៊ូប៊ី ប្រទេសចិន ប៉ុណ្ណោះ។ ទន្ទឹមនឹងការផ្ទុះនៃវីរុសថ្មីនេះដែលរ បច្ចប្បន្ននេះប្រទេសកម្ពុជាយើងនៅមិនទាន់រកឃើញនូវករណីជំងឺរលាកសួតប្រភេទថ្ម៏នេះក៏ដោយ ក៏យើងគ្រប់គ្នាគួរតែមានការប្រុងប្រយ័ត្នឲ្យបានខ្ពស់ ចំណែកក្រសួងសុខាភិបាលកម្ពុជាបានបង្ហាញប្រការ៦ ចំនុចសម្រាប់ការពារខ្លួនពីជំងឺរលាកសួតថ្មី មានដូចជា៖ + គួរតែជៀសវាងការចូលទៅកន្លែងចិញ្ចឹមសត្វ (បើគ្មានភារកិច្ច) ឬប៉ះពាល់ផ្ទាល់ជាមួយសត្វនៅតាមកសិដ្ឋានចិញ្ចឹមសត្វ និងទីផ្សារបក្សីរស់ ឬចូលកន្លែងសត្តឃាត ឬប៉ះពាល់ជាមួយផ្ទៃណាមួយដែលកខ្វក់ ឬប្រឡាក់ដោយលាមកសត្វ បសុបក្សី ឬសត្វដទៃទៀត។ + ជៀសវាងប៉ះពាល់ជិតស្និទ្ធ ឬទៅទីផ្សារលក់គ្រឿងសមុទ្រហួណាន ឬទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ + ត្រូវលាងដៃឱ្យបានញឹកញាប់ជាមួយសាប៊ូ និងទឹកស្អាត បន្ទាប់ពីការប៉ះពាល់សត្វ ឬវត្ថុផ្សេងៗដែលអាចជាប្រភពចម្លងរោគ ព្រមទាំងប្រកាន់ខ្ជាប់នូវការអនុវត្តអនាម័យ និងចំណីអាហារដែលមានសុវត្ថិភាពល្អ។ ត្រូវចងចាំថា មិនអាចឆ្លងវីរុសផ្តាសាយបក្សី ឬវីរុសរលាកសួតប្រភេទថ្មីនេះទេ បើលោកអ្នកកាន់ ឬបរិភោគបសុបក្សី និងស៊ុត ឬម្ហូបអាហារ ដែលចម្អិនបានល្អត្រឹមត្រូវ។ + ជៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច។ + អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់ និងច្រមុះនៅពេលក្អក ឬកណ្តាស់ ដោយកន្សែង ក្រម៉ា ឬក្រដាស។ + បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការបង្ការការចម្លងរោគក្នុងគ្រឹះស្ថាន សុខាភិបាលឲ្យបានហ្មត់ចត់ និងត្រឹមត្រូវដើម្បីជៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើសង្ស័យថាឆ្លងជំងឺរលាកសួតដោយវីរុសកូរ៉ូណាប្រភេទថ្មី ដោយមានគ្រុនក្តៅ ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍ 115 ៕
|
2020-01-26T14:16:31+07:00
|
kbnnews.com
|
https://kbn.news/archives/148394
|
86e4be3f-efb6-4a28-a6ab-ec28a5291505
|
BREAKING NEWS: អ្នកស្លាប់ដោយសារជំងឺផ្លូវដង្ហើមថ្មី កើនដល់៤១នាក់ និងអ្នកឆ្លងវិរុសនេះកើនដល់១២៩៧នាក់
|
អាជ្ញាធរចិនបានប្រកាសឲ្យដឹងភ្លាមៗថា វីរុសផ្លូវដង្ហើមថ្មី (Coronavirus) បានសម្លាប់មនុស្សកើនដល់៤១នាក់ ចំណែកចំនួនអ្នកឆ្លងបានកើនដល់១២៩៧នាក់ នេះបើយោងតាមសារព័ត៌មាន CGTN ចេញផ្សាយនេះមុនបន្តិចនារសៀលថ្ងៃទី២៥ ខែមករា ឆ្នាំ២០២០។ នៅក្នុងនោះអាជ្ញាធរបានបញ្ជាក់ថា ប្រទេសដែលបានឆ្លងវិរុសផ្លូវដង្ហើមថ្មីនេះ កើនរហូតដល់១២ប្រទេសហើយ។ ក្នុងនោះមានទីក្រុង និងខេត្ត នៃប្រទេសចិនចំនួន២៤ កំពុងត្រូវបានចាត់វិធានការខ្ពស់ដើម្បីទប់ស្កាត់ការរាលដាលជំងឺនេះ។ ក្នុងនោះរួមមាន៖ Zhejiang, Guangdong, Hunan, Hubei, Anhui, Tianjin, Beijing, Shanghai, Chongqing, Sichuan, Jiangxi, Yunnan, Guizhou, Shandong, Fujian, Guangxi Zhuang Autonomous Region, Hebei, Jiangsu, Hainan, Gansu, Henan, Heilongjiang, Xinjiang Uygur Autonomous Region, Liaoning ។ សូមជំរាបថា ជំងឺផ្លូវដង្ហើម (រលាកសួតធ្ងន់ធ្ងរ) ដែលបង្កឡើងដោយវីរុសកូរ៉ូណាថ្មី (coronavirus) ដ៏សាហាវថ្មីមួយ ដែលអង្គការសុខភាពពិភពលោកហៅថា 2019-nCoV។ ចាប់តាំងពីវីរុសនេះត្រូវបានគេទទួលស្គាល់ថា ផ្ទុះឡើងជាលើកដំបូងកាលពីថ្ងៃទី៣១ ខែធ្នូ ឆ្នាំ២០១៩ នៅក្នុងទីក្រុងវូហាន (Wuhan)៕
|
2020-01-25T23:44:00+07:00
|
freshnewsasia.com
|
https://m.freshnewsasia.com/index.php/en/internationalnews/146484-2020-01-25-09-44-19.html
|
3b69e824-3fd7-4cb0-a42b-09019b16ba9e
|
ពលរដ្ឋក្នុងខេត្តដែលមានភ្ញៀវទេសចរចិនបារម្ភពីការរាលដាលជំងឺរលាកសួតថ្មី
|
ប្រជាពលរដ្ឋរស់នៅតាមបណ្ដាខេត្តដែលមានភ្ញៀវទេសចរចិនច្រើន កំពុងបារម្ភអំពីការរីករាលដាលប្រភេទជំងឺឆ្លងរលាកសួតថ្មី ដែលបង្កដោយវីរុស កូរ៉ូណា (Corona Virus)។ ពួកគេស្នើសុំឱ្យ រដ្ឋាភិបាល មានវិធានការពិនិត្យទប់ស្កាត់ និងផ្សព្វផ្សាយអំពីជំងឺនេះឱ្យបានទូលំទូលាយ។ ប្រជាពលរដ្ឋមួយចំនួនដែលបានតាមដានព័ត៌មានអំពីមេរោគ កូរ៉ូណា មានការព្រួយបារម្ភ និងសង្ស័យថា ជំងឺរលាកសួតប្រភេទថ្មីនេះ អាចមានវត្តមាននៅកម្ពុជា ដោយសារតែរដ្ឋាភិបាលនៅតែអនុញ្ញាតឱ្យមានជើងហោះហើរត្រង់ពីចិនមកកម្ពុជា ហើយម្យ៉ាងទៀត មេរោគនេះបានឆ្លងដល់ប្រទេសជិតខាង មានប្រទេសថៃ និងវៀតណាមរួចហើយ។ អ្នកនាំភ្ញៀវទេសចរណ៍បរទេសនៅខេត្តសៀមរាប លោក ពុយ លេខ ដែលមានវ័យ ៤០ឆ្នាំ ប្រាប់អាស៊ីសេរីថា លោកមានការព្រួយបារម្ភខ្លាំងខ្លាចឆ្លងជំងឺរលាកសួតដែលបង្កដោយវីរុសខូរូណាថ្មីនេះ ដោយសារតែលោកធ្វើការផ្ទាល់ជាមួយភ្ញៀវទេសចរបរទេសជារៀងរាល់ថ្ងៃ។ លោកសង្កេតឃើញថា ប៉ុន្មានថ្ងៃនេះ មានភ្ញៀវបរទេសមួយចំនួនដែលចូលទៅទស្សនាប្រាសាទអង្គវត្ត នាំគ្នាពាក់ ម៉ាស់ការពារនិងប្រុងប្រយ័ត្នខ្ពស់ ហើយលោកក៏ពាក់ម៉ាស់ការពារដូចពួកគេដែរ។ មគ្គុទ្ទេសក៍ទេសចរណ៍រូបនេះ ហាក់មិនសូវទុកចិត្តទុកដាក់លើប្រព័ន្ធត្រួតពិនិត្យរបស់រដ្ឋាភិបាលនៅតាមវាលយន្តហោះនោះឡើយ ព្រោះសូម្បីតែប្រទេសជឿនលឿនជាងកម្ពុជា ក៏មេរោគកាចសាហាវនេះ ឆ្លងចូលដល់ដែរ៖ « »។ លោក ពុយ លេខ សង្កេតឃើញថា បើទោះជាមេរោគខូរូណាបានសម្លាប់មនុស្សអស់ជាង ៤០នាក់ និង មនុស្សជាង ១ពាន់នាក់ បានឆ្លងមេរោគនេះក៏ដោយ ក៏ប្រជាពលរដ្ឋរស់នៅ ខេត្តសៀមរាបភាគច្រើន ហាក់មិនបានដឹងអំពីមេរោគនេះនៅឡើយ ដោយសារតែក្រសួងសុខាភិបាល មិនបានផ្សព្វផ្សាយដល់ប្រជាពលរដ្ឋឱ្យបានទូលំទូលាយ៖ « »។ ចំណែកពលរដ្ឋម្នាក់ដែលកំពុងរស់នៅខេត្តព្រះសីហនុ ដែលជាខេត្តជាប់មាត់សមុទ្រសំបូរភ្ញៀវ ទេសចរណ៍បរទេសនិងជនជាតិចិនរស់នៅច្រើននោះ រៀបរាប់ថា លោកទើបតែបានដឹងអំពីមេរោគ ខូរូណាថ្មីនេះ នៅតាមបណ្ដាញសង្គមហ្វេសប៊ុក។ លោកថា លោកមិនទាន់ឃើញក្រសួងសុខាភិបាល និងមន្ត្រីរដ្ឋាភិបាល ចុះផ្សព្វផ្សាយព័ត៌មាននេះឱ្យបានទូលំទូលាយ ដើម្បីឱ្យពលរដ្ឋមានការប្រុងប្រយ័ត្ននោះទេ៖ « »។ ជំងឺរលាកសួតដែលបង្កដោយវីរុសខូរូណាថ្មីនេះ បានផ្ទុះឡើងនៅខេត្ត ហ៊ូបេ (Hubei) ប្រទេសចិន ហើយបើតាមគណៈកម្មការសុខភាពជាតិ របស់ប្រទេសចិនបានឱ្យដឹងថា មកទល់ពេលនេះ មានមនុស្សស្លាប់កើនដល់ ៤១នាក់ និង ១.៣០០នាក់ ធ្លាក់ខ្លួនឈឺបណ្ដាលមកពីវីរុសខូរូណា។ ករណីវីរុសថ្មីនេះ កំពុងរីករាលដាលដល់ប្រទេសជាច្រើនរួមមាន កោះតៃវ៉ាន់ ថៃ វៀតណាម សិង្ហបុរី ម៉ាឡេស៊ី ជប៉ុន នេប៉ាល់ កូរ៉េខាងត្បូង បារាំង អូស្ត្រាលី អារ៉ាប់ប៊ីសាអូឌីត និងសហរដ្ឋអាមេរិក។ ប៉ុន្តែបច្ចុប្បន្នករណីស្លាប់ មានតែនៅចិនប៉ុណ្ណោះ។ អ្នកសម្របសម្រួលសមាគមអាដហុកប្រចាំខេត្តព្រះសីហនុ អ្នកស្រី ជៀប សុធារី មានប្រសាសន៍ថា ខេត្តព្រះសីហនុ គឺជាខេត្តដែលមានជើងហោះហើរត្រង់ ហើយមានជនជាតិចេញចូលរាល់ថ្ងៃ ដូច្នេះ អ្នកស្រីមានការព្រួយបារម្ភយ៉ាងខ្លាំងខ្លាចមេរោគនេះ ឆ្លងចូលដល់ខេត្តព្រះសីហនុ។ ជាពិសេស បន្ទាប់ពីចប់ពិធីបុណ្យចូលឆ្នាំចិន គឺអាចមានជនជាតិចិនច្រើន ត្រឡប់ចូលមករស់នៅខេត្តព្រះសីហនុវិញ។ អ្នកស្រី ជៀប សុធារី បន្ថែមថា ស្របពេលដែលមេរោគដ៏កាចសាហាវនេះ កំពុងផ្ទុះផ្អើល ជុំវិញពិភពលោកអ្នកស្រី មើលឃើញថា ពលរដ្ឋក្នុងខេត្តព្រះសីហនុ ហាក់មិនសូវដឹងអំពីរបៀបការពារខ្លួន និងគ្រោះថ្នាក់នៃជំងឺនេះទេ៖ « »។ អ្នកស្រី ជៀប សុធារី ឱ្យដឹងថា ប៉ុន្មានថ្ងៃនេះនៅក្នុងខេត្តព្រះសីហនុ មានសភាពស្ងប់ស្ងាត់ និងមាន កាស៊ីណូ ព្រមទាំងហាងមួយចំនួនដែលជារបស់ជនជាតិចិន ត្រូវបានបិទទ្វា ប៉ុន្តែមិនមែនដោយសារ ផ្អើលខ្លាចជំងឺឆ្លងប្រភេទថ្មីនេះទេ ពោលគឺដោយសារពួកគេ រវល់ធ្វើពិធីបុណ្យចូលឆ្នាំចិន។ អ្នកស្រី សង្កេតឃើញថា នៅខេត្តព្រះសីហនុ មិនសូវមានពលរដ្ឋពាក់ម៉ាស់ការពារខ្លួននោះដែរ។ អ្នកនាំពាក្យក្រសួងសុខាភិបាលលោកវេជ្ជបណ្ឌិត លី សូវ៉ាន មានប្រសាសន៍ថា គិតត្រឹមម៉ោង ៣ល្ងាច ថ្ងៃទី២៥ ខែមករា កម្ពុជាមិនទាន់រកឃើញមានអ្នកជំងឺឆ្លងប្រភេទរលាកសួត បង្កដោយវីរុស កូរ៉ូណា (Corona Virus) នៅឡើយទេ។ ក៏ប៉ុន្តែក្រសួងរកឃើញមានករណីសង្ស័យជាបន្តបន្ទាប់ ចំពោះអ្នកដំណើរមកពីប្រទេសចិន ដូចជាមានអាការៈគ្រុនក្តៅ និងផ្លូវដង្ហើម ប៉ុន្តែក្រោយពិនិត្យនិងវិភាគមើល គឺលទ្ធផលសុទ្ធតែអវិជ្ជមាន។ លោកអះអាងថា មន្ត្រីពាក់ព័ន្ធ កំពុងបន្តតាមដានឃ្លាំមើលយ៉ាងយកចិត្តទុក ដាក់ដើម្បីទប់ស្កាត់ជំងឺនេះ។ លោក លី សុវណ្ណ ឱ្យដឹងដែរថា អ្នកដំណើរពីទីក្រុងវ៉ូហាន (Wuhan) ប្រទេសចិន ដែលជាកន្លែងផ្ទុះមេរោគថ្មីនេះ មិនត្រូវអនុញ្ញាតឱ្យហោះហើរមកកម្ពុជាទៀតនោះទេ៖ « »។ អ្នកនាំពាក្យក្រសួងសុខាភិបាលរូបនេះ បន្តថា ដោយសារជំងឺនេះមិនទាន់រកឃើញច្បាស់លាស់ថា ឆ្លងតាមរបៀបណានៅឡើយ ដូច្នេះលោកអំពាវនាវឱ្យប្រជាពលរដ្ឋគ្រប់រូបលាងដៃជាមួយសាប៊ូ ឬជាតិអាកុលឱ្យបានញឹកញាប់ ខ្ទប់មាត់និងច្រមុះ នៅពេលក្អកនិងផ្ដាសាយ ហើយចោលក្រដាសទាំងនោះក្នុងធុងសម្រាមភ្លាមៗ។ លោកបន្ថែមថា ជៀសវាងការប្រាស្រ័យទាក់ទងជាមួយអ្នកដែលមានគ្រុនក្ដៅ និងក្អក។ លោកបន្ថែមថា ក្នុងករណីមានអាការៈគ្រុនក្ដៅ ក្អក និងពិបាកដកដង្ហើមត្រូវរួសរាន់រកការព្យាបាលនៅតាមមន្ទីរពេទ្យដែលនៅជិត៖ « »។ ប្រជាពលរដ្ឋមួយចំនួន និងសង្គមស៊ីវិលបារម្ភថា កម្ពុជាអាចនឹងមានហានិភ័យដោយសារតែមានជនជាតិចិនច្រើនបានចូលមកកម្ពុជា។ កាលពីឆ្នាំមុនមានអ្នកទេសចរចិនចំនួន ២ លាននាក់បានមកទស្សនាប្រទេសកម្ពុជា។ អង្គការសុខភាពពិភពលោក(WHO) កំពុងធ្វើការជាមួយប្រទេសផ្សេងៗទៀតនៅលើពិភពលោក ដើម្បីសិក្សាឱ្យច្បាស់ពីដើមកំណើតរបៀបឆ្លង របៀបការពារ និងរបៀបព្យាបាលជំងឺនេះ៕
|
2020-01-25T23:05:00+07:00
|
rfa.org
|
https://www.rfa.org/khmer/news/health/residents-concern-Coronavirus-affect-Cambodia-tourism-01252020110056.html
|
4ed182f4-4347-4d73-9bff-7cc6f3463708
|
មន្ទីរពេទ្យបង្អែកខេត្តតាកែវ ច្រានចោលការរិះគន់ថា មន្ទីរពេទ្យមិនព្យាបាលអ្នកជំងឺនៅថ្ងៃសៅរ៍-អាទិត្យ
|
បន្ទាប់ពីបណ្ដាញផ្សព្វផ្សាយ ក្នុងស្រុកមួយបានចុះផ្សាយរិះគន់ មន្ទីរពេទ្យបង្អែកខេត្តតាកែវថា មិនជួយព្យាបាលអ្នកជំងឺនៅថ្ងៃសៅរ៍-អាទិត្យ នារសៀលថ្ងៃទី២៥ ខែមករានេះ មន្ទីរពេទ្យបង្អែកខេត្តតាកែវ បានចេញសេចក្ដីបំភ្លឺមួយ ដោយច្រានចោលទាំងស្រុង ចំពោះការចោទប្រកាន់ទាំងអស់នោះ។ យោងតាមការបកស្រាយបំភ្លឺ របស់មន្ទីរពេទ្យបង្អែកខេត្តតាកែវ បានឲ្យដឹងថា នាព្រឹកថ្ងៃទី២៥ ខែមករា ឆ្នាំ២០២០ មានករណីស្រ្តីមានផ្ទៃពោះម្នាក់ឈ្មោះ ព្រំ លីដា អាយុ៤៥ឆ្នាំ រស់នៅភូមិកំបៅ ឃុំបឹងត្រាញ់ខាងត្បូង ស្រុកសំរោង បានចូលមកពិនិត្យផ្ទៃពោះ រួមជាមួយគ្រួសារបានមកកាន់មន្ទីរពេទ្យ ដើម្បីពិនិត្យសុខភាព។ ក្នុងការចូលមកពិនិត្យនេះ បុគ្គលិកពេទ្យផ្នែករោគស្រ្តី បានជួបជាមួយស្រ្តីអ្នកជំងឺ និងបានសាកសួរថាមានបញ្ហាអ្វី? បន្ទាប់មកស្រ្តីបានឆ្លើយថា គាត់បានអេកូខាងក្រៅថា អត់ទឹកភ្លោះ និងលើសថ្ងៃ។ ពេទ្យបានសួរបន្តថា តើកូនទីប៉ុន្មានហើយ? គាត់ឆ្លើយថា កូនទី៣។ បន្ទាប់ពីបានសាកសួរហើយ គ្រូពេទ្យបានពន្យល់ថា ក្នុងករណីនេះត្រូវសម្រាកពេទ្យ ដើម្បីតាមដានពីសញ្ញាមួយចំនួន និងចង្វាក់បេះដូងកូន ហើយពេទ្យក៏បានវាស់សម្ពាធឈាមឃើញ ១២០/៨០ មមបារត ចង្វាក់បេះដូង ៨៦ដង/នាទី តេស្តទឹកនោម ប្រូតេអ៉ីន (+/-)។ តែអ្នកជំងឺចង់តែពិនិត្យអេកូភ្លាមៗ និងបានប្រាប់ថា គាត់មានកូនតូចនៅផ្ទះ (បង្ហាញភាពស្ទាក់ស្ទើរក្នុងការសម្រាកពេទ្យ) ហើយក៏បានចាកចេញទៅ។ មន្ទីរពេទ្យបានបំភ្លឺបន្តថា ក្នុងករណីនេះស្រ្តីខាងលើចង់តែពិនិត្យអេកូ ប៉ុន្តែការពិនិត្យអេកូនៅមន្ទីរពេទ្យសម្រាប់ថ្ងៃសៅរ៍ អាទិត្យ និងថ្ងៃបុណ្យត្រូវធ្វើឡើងក្នុងករណីបន្ទាន់ និងធ្ងន់ធ្ងរតែប៉ុណ្ណោះ ដោយសារតែគ្រូពេទ្យជំនាញអេកូ មិនគ្រប់គ្រាន់ក្នុងវេនយាមប្រចាំការនីមួយៗ។ ប៉ុន្តែបើទោះជាគ្រូពេទ្យពន្យល់យ៉ាងណាក៏ដោយ ក៏ស្រ្តីខាងលើមិនព្រមទទួលយកការសម្រាកពេទ្យ គាត់ចង់បានអ្វីដែលគាត់ចង់បាន (អេកូ) តែប៉ុណ្ណោះ។ បើតាមការបកស្រាយរបស់ មន្ទីរពេទ្យបង្អែកខេត្តតាកែវ មន្ទីរពេទ្យសូមបដិសេធ នូវការលើកឡើងនេះ ទាំងស្រុងចំពោះការចោទប្រកាន់ថា មន្ទីរពេទ្យខេត្តតាកែវ មិនទទួលពិនិត្យជំងឺថ្ងៃសៅរ៍ អាទិត្យ និងបដិសេដរាល់ការចោទប្រកាន់ ការចុះផ្សាយរបស់សារព័ត៌មានមួយចំនួនផងដែរ។ ដោយឡែក ចំពោះមួយករណីទៀត ដែលចុះផ្សាយដោយសារព័ត៌មានក្នុងស្រុក ដែលើកឡើងថា «ហួសហេតុ! ស្រ្តីម្នាក់ត្រូវមន្រ្តី មន្ទីរពេទ្យបង្អែកខេត្តតាកែវដេញ ទៅវិញដោយមិនទទួលពិនិត្យផ្ទៃពោះថ្ងៃសៅរ៍ និងអាទិត្យ» នោះទេ ដោយប្រភពព័ត៌មានបានបង្ហាញឈ្មោះស្រ្តី សុខ សុភ័ក្ត អាយុ២៥ឆ្នាំ តែតាមការពិត ស្រ្តីរូបនេះមិនបានចុះឈ្មោះ ក្នុងប្រព័ន្ធព័ត៌មាន សុខាភិបាលទេក្នុងថ្ងៃទី២៥ ខែមករា ឆ្នាំ២០២០។ ដូច្នេះគណៈកម្មការមន្ទីរពេទ្យ សូមបដិសេធទាំងស្រុងចំពោះការចុះផ្សាយដែលបានចុះថ្ងៃទី២៥ ខែមករា ឆ្នាំ២០២០។ មន្ទីរពេទ្យបង្អែកខេត្តតាកែវ ក៏សូមអរគុណនូវរាល់ព័ត៌មានរិះគន់ដើម្បីស្ថាបនា ហើយមន្ទីរពេទ្យនឹងខិតខំកែលម្អនូវរាល់ ចំណុចខ្វះខាតផងដែរ៕
|
2020-01-25T22:19:00+07:00
|
freshnewsasia.com
|
https://m.freshnewsasia.com/index.php/en/localnews/146477-2020-01-25-08-19-36.html
|
d192d304-f4f8-4b49-b419-95c704dc3357
|
សាខាកាកបាទក្រហមកម្ពុជា ខេត្តកំពង់ឆ្នាំង នាំយកថវិកា និងគ្រឿងឧបភោគបរិភោគ ប្រគល់ជូនអ្នកជំងឺរាំរ៉ៃ កំពុងសម្រាកព្យាបាល នៅក្នុងមន្ទីរពេទ្យបង្អែក
|
ក្រោមការដឹកនាំដោយឈ្លាសវៃ របស់សម្តេចគតិព្រឹទ្ធបណ្ឌិត ប៊ុនរ៉ានី ហ៊ុនសែន ប្រធានកាកបាទក្រហមកម្ពុជា សាខាកាកបាទក្រហមខេត្តកំពង់ឆ្នាំង បានពាំនាំយកថវិកា និងគ្រឿងឧបភោគបរិភោគ ប្រគល់ជូនស្ត្រី១នាក់ ដែលមានជំងឺរ៉ាំរ៉ៃ ក្រីក្រ កំពុងសម្រាកព្យាបាល នៅក្នុងមន្ទីរពេទ្យបង្អែកខេត្តខេត្តកំពង់ឆ្នាំង នារសៀលថ្ងៃទី២៤ ខែមករា ឆ្នាំ២០២០។ បើតាមប្រធានមន្ទីរពេទ្យ បង្អែកខេត្តកំពង់ឆ្នាំង លោកវេជ្ជបណ្ឌិត ទុំ សម្បត្តិ បានឱ្យដឹងថា អ្នកជំងឺដែលជួបការលំបាក កំពុងសម្រាកព្យាបាល មានឈ្មោះ ហេង សំណាង ភេទស្រី អាយុ៤១ឆ្នាំ មានជំងឺរាំរ៉ៃ និងមានកូនប្រុសម្នាក់ ឈ្មោះ រ៉ាត់ តុលា អាយុ១០ឆ្នាំ ពួកគាត់ទាំង២នាក់ ម្តាយ និងកូន បានចូលមកសម្រាកព្យាបាលមានរយៈពេល២ថ្ងៃមកហើយ ដោយគ្មានប្រាក់កាស សម្រាប់ទិញអាហារហូបចុកប្រចាំថ្ងៃនោះឡើយ។ លោក ប្រាក់ វ៉ុន ប្រធានមន្ទីរសុខាភិបាលខេត្ត និងសមាជិកការងារអនុគណៈកម្មាធិការសាខាកាកបាទក្រហមខេត្ត បានពាំនាំនូវការសួរសុខទុក្ខពីសំណាក់លោក ឈួរ ច័ន្ទឌឿន អភិបាលខេត្ត និងជាប្រធានកិតិ្តយសសាខាកាកបាទក្រហម ដែលលោកតែងតែគិតគូររាល់ទុក្ខលំបាក របស់ប្រជាពលរដ្ឋ។ ចំពោះកូនប្រុសរបស់ ស្ត្រីជាអ្នកជំងឺខាងលើនេះ ក៏ត្រូវបានរាយការណ៍ ជូនទៅមន្ទីរសង្គមកិច្ចឱ្យជួយមើលថែទាំ និងជួយបង្កលក្ខណៈ ឱ្យបានរៀនសូត្រ ដូចក្មេងដទៃទៀតដែរ។ ប្រធានសាខាកាកបាទក្រហមខេត្ត លោក ប្រាក់ សោភណ្ឌ បានឱ្យដឹងថា ចំពោះអំណោយរបស់សាខាកាកបាតក្រហមខេត្ត ដែលបានជួយឧបត្ថម្ភ នៅក្នុងពេលនេះរួមមាន មី០១កេស ត្រីខ១០កំប៉ុង, ទឹកសុទ្ធ០១កេស, ទឹកដោះគោ០២ប្រអប់ធំ, និងថវិកា២០,០០០០រៀល និងបានបន្ថែមថវិកាផ្ទាល់ខ្លួនរបស់លោក ប្រាក់ វ៉ុន និងលោក ទុំ សម្បត្តិ ចំនួន៥០ដុល្លារ សម្រាប់ជួយផ្គត់ផ្គង់ ដល់ការហូបចុកជូនអ្នកជំងឺខាងលើនេះ ជាការជួយសម្រាលនូវទុក្ខលំបាកផងដែរ៕
|
2020-01-25T21:18:00+07:00
|
freshnewsasia.com
|
https://m.freshnewsasia.com/index.php/en/localnews/146469-2020-01-25-07-18-41.html
|
Subsets and Splits
No community queries yet
The top public SQL queries from the community will appear here once available.